
                                  Forord

Forord

til første oplag av Verdenshistorien fortalt for barn.

Jeg har på titelbladet til denne nye utgave av Verdenshistorien for de
unge, minste utgave, uttrykkelig satt: En Lesebok i verdenshistorie.
Jeg har gjort det for å forebygge at boken ved undervisningen behandles
som en almindelig lærebok. Det er den efter sitt prinsipp ikke. Den er
en lærebok i leseboks form; derfor er formen kunstnerisk utarbeidet.
Men at barnet gjennem utenadlekser skal gjengi en sådan kunstnerisk
form, er ikke meningen. Den er der for å skape og feste billedet av
begivenheten og personligheten og gjøre inntrykket så levende at barnet
siden kan gjengi dette inntrykk med egne ord. Det gjør da rede for hvad
det har lest sotni red ethvert lesestykke.

Enkelte pedagoger er av den opfatning at i folkeskolen skal
Norges-historien være enerådende, og verdenshistorie kun fortelles hvor
det er nødvendig for å forstå fedrelandets. Jeg er ganske uenig i denne
opfatning; men selv der hvor man måtte følge den, har man formentlig
bruk for en lesebok hvor man kan finne vedkommende partier av
verdenshistorien enkelt og anskuelig fremstilt.

I august 1912. N. R.

Den nye utgave adsMller sig fra de foregående vesentlig f
rettskrivningen, idet boken følger den obligatoriske rettskrivning av
1917. Hvad innholdet angår, er det øket med en kort fremstilling av
verdenskrigen.

Bokens pris har ved de siste oplag ikke dekket omkostningene. N u er
disse omkostninger steget så enormt at en forandring nødvendigvis måtte
skje — og er skjedd.

September 1920. Nordahl Rolfsen,

Forord til nye utgave av 1920.

G. KROGSHUS BOKTRYKKERI AS - TRONDHJEM

                                Sider ...

Verdenshistorie.

Historie er fortelling. Det kan være en sann fortelling, og det kan
være en diktet fortelling. Verdenshistorien er en sann fortelling, om
det som er skjedd i verden; ikke om smått og stort, men om det
merkeligste som er skjedd hos de merkeligste folk, således som det står
i disse folks skrifter og innskrifter.

Vi deler verdenshistorien i

1. Den gamle tids historie, det vil si de første 5—6 trusen år fra
omtrent 5000 år før Kristi fødsel til omtrent 400 år efter. Den gamle
tids historie, oldtidens historie, forteller om de østerlandske folk og
om grekerne og romerne.

2. Middelalderen eller mellemtidens historie, de næste 1100 år, fra
omtrent 400 til omtrent 1500 år efter Kristi fødsel. Middelalderens
historie forteller mest om de germanske folk.

3. Den nye tids historie. Den har bare 400 år å fortelle om; men der er
skjedd meget i disse 400 år; derfor er der meget å fortelle allikevel.
Menneskene er kommet så meget lenger frem, de er likesom blitt
fullvoksne, og der er mange flere av dem, og de foretar sig meget mere.

Der skjer mere i hundre år nu enn der skjedde i årtusener i den eldste
tid.Fortellinger fra den gamle tids historie.

Egypterne.

De eldste skrifttegn og det første som er optegnet, er funnet hos
egypterne, et folk som hører til den hamittiske folkefamilie; derfor
begynner vi verdenshistorien med dem.

Flommen. I det nordøstlige hjørne av Afrika ligger Egyptens dal; Nilen,
den store elven, som er en av de lengste i verden, strømmer igjennem
dalen, som en gang bare var en havbukt. Men så kom Nilen med sin gytje
og la den på sjøbunnen, og bunnen steg og steg og kom op over
sjølokket, og der blev land over sjøen. Og ennu kommer Nilen hvert år
med sin flom og med sin gytje. Gjorde den ikke det, var Egypten en
ørken. For det regner næsten aldri der nede. Men oppe i Abessinia
høljer det ned tre måneder i trekk, som om himmelen var åpen; og fra
Abessinia kommer den blå Nil, som den kalles, eller den mørke Nil,
fordi den har så meget jord og grus med sig. Det er en side-elv til
Nilen — Nilen selv kommer inne fra de store sjøene i Afrika, og kalles
den hvite fordi den har rent, klart vann.

Den blå Nil stryker i flomtiden rasende fort nedover mellem bergene;
det er som den visste at der trengtes vann nu nede i Egypten. Den hete
vind har lagt sand på trærnes grener og blad; elven er smalnet inn,
tung og grumset. Så kommer flommen. Elven brer sig; menn og barn og
ville okser vader omkring i vannet; flokker av fisk, med skjell som
glitrende sølv, glir avsted med bølgene; og ovenover er der skyer av
fugl med fjær i strålende farver.Men elven ser somme steder ut som en
strøm av blod. Fyller en et vannglass med dette blodrøde vannet, er der
straks noe som går til bunns; det er sort mudder; det er gytjen som den
blå Nil har revet løs oppe i Abessinia og båret med. Og denne gytjen
blir liggende når flommen går tilbake, og det er det som gjør jorden så
umåtelig fruktbar. Landet var som en ørken, og er blitt til en deilig
have, og rødgrå ørkenfjell ligger i øst og vest som store havegjerder.
Intet under at de gamle egypterne gjorde Nilen til en gud, og at de
sang: «Når du stiger, da jubler landet; hver kropp fryder sig, hvert
levende vesen får næring.»

Hvad egypterne bygde. Men inne i fjellene ligger de døde, de som for
mange tusen år siden kom dragende fra Asia over jordtangen ved Suez og
dyrket landet, grov kanaler og hjalp elven inn der hvor der ikke før
hadde vært en dråpe vann, bygde dammer og stanset den hvor den vilde
gjøre skade, og da de først hadde bygd dammer og kanaler, så bygde de
mere, — de bygde de umåtelig store bygningene som kalles pyramider.

Pyramidene. Pyramiden har fire sider som møtes i en spiss; hvor store
de største pyramider var, kan vi få en tanke om, når vi hører at
hundre-tusener av mennesker bygde på dem, og at den største var 150
meter høi. Det er en spasertur på en kilometer å gå rundt omkring den.
Det er så meget sten i den at det kunde bli til en mur rundt hele
Sverige, 2 meter høi og i meter tykk.

Inne i disse uhyre bygningene var der to kamre. Det minste var til
dronningens lik, det største til kongens. For pyramidene var
kongegraver. De stod i sanden og hadde ørkenen foran sig, så der var
plass nokk. Ennu står de der, bleke som dødninger i den sterke sol. Det
er 5000 år siden de blev bygd.

Mørissjøen. Omtrent tusen år efter pyramidene blev den store
vannbeholderen til som kalles Mørissjøen, og som var et stort
vannbasseng tett ved byen Memfis. Den tok imotNilens vann når flommen
var for stor, og hjalp til å øke elven når den var for liten.

Søilehall i et egyptisk tempel.

Labyrinten. Ved inngangen til denne sjøen lå labyrinten. Det betyr
nettop templet ved inngangen til sjøen. Det var enuhyre bygning av hvit
kalksten og granitt, og med en mengde mørke rum, så mange at en ikke
kunde finne frem i de mangfoldige gangene: 1500 rum over jorden, sies
det, og 1500 under. Og her gjemte man billedstøtter av de avdøde
konger, og hellige ting, klær, halsbånd og smykker, som bruktes ved
gudstjenesten — for egypterne hadde mange guder og var et fromt folk på
sin vis — og som kunde ligge i fred her inne for insekter og støv og
sol.

Billedskrift. Av egypterne har vi lært skrift, skjønt vi skriver ikke
som de skrev. De skrev ikke fra først av, de tegnet. De skrev ikke
ordet «sol», men de tegnet solen; de skrev ikke «måne», men de tegnet
månen. De skrev ikke ordet «se», men de tegnet to øine; de skrev ikke
«slåss», men de tegnet to armer, den ene med et skjold, den andre med
en stridsøks. Men der skulde en mengde tegn til på denne måten. Slike
tegn kalles hieroglyffer eller hellige tegn. På obeliskene, i gravene,
i templene er der innskrifter av disse tegn, hugd i sten eller skåret
og malt på tre.

Grekerne og perserkrigene.

1. Grekerne.

Landet. De bodde i et deilig land, grekerne. Vel var de skilt fra
hverandre ved bratte åser; men havet skar inn på tre sider, dypt inn,
med smale, spisse fjorder og brede bukter. Og det var lett å ferdes på
dette hav, og mildt var det på sjø og land, men kjølig i den nordlige
del og varmt lenger syd, så palmer kunde trives. Et deilig klima og et
deilig land. Men forskjellig fra Norge var det riktignok i mangt og
meget.

By og stat. Norge, vet vi, kan deles på mange måter. Vi kan dele det i
landskaper, i Østerdal og Gudbrandsdal og Valdres og Telemark, og hvad
de nu heter alle sammen. Vi

En obelisk er en eneste granittsten som er gjort ferdig i stenbrwddet
og skJen løst ut av berget.kan dele det i bispedømmer, og vi kan dele
det i fylker. Men hvordan vi nu deler det, så er der stor forskjell
mellem Norge og det gamle Grekenland. Kommer Norge i krig, så er både
østerdøler og gudbrandsdøler og telebønder, og hvad de heter alle
sammen, pliktige til å forsvare det; for alle sammen hører til den
norske hær; det er hele Norge som fører krigen. Slik var det ikke i
Grekenland. Det var mange landskaper der også; men der var ingen hær
for hele landet, for alle disse landskapene; det var ikke hele landet
som førte krig.

I Norge er det så, at når en mann stjeler, så får han den samme straff,
enten han stjeler i Østerdalen eller i Telemark eller i Kristiania
eller på Vardø. Folk dømmes efter norsk lov over hele landet. Slik var
det ikke i Grekenland. Der fantes ikke noe som kunde kalles gresk lov
for det hele land.

I Norge er det så at bisp og fylkesmann og sorenskriver, og hvad de
heter alle embedsmennene, de foreslås av landsstyret eller regjeringen,
og utnevnes av Norges konge. Slik var det ikke i Grekenland. Der var
ingen valgt gresk regjering som utnevnte embedsmenn for hele landet.

Hver by var et samfund eller en stat for sig, likesom Norge er en stat,
og Frankrike og England er det. Grekenland var ikke mere enn
femteparten av Norge; men det var flere hundre stater i det lille
landet. Noen av dem rådde over mere enn bare byen; men oftest var de
svært små. En kunde se fra borgen i den ene over til borgen i den
andre.

Det var både ondt og godt at landet var kløvd i hundrer av deler på
denne måten. Det blir krig efter krig mellem disse byene. Men det var
også noe godt ved bystaten. Byen var grekerens egentlige fedreland. Han
kunde se den hver eneste dag; han kjente husene og borgene. Og det er
likesom lettere å holde av det som er så nær. Det vet du fra dig selv.
Først holder du av far og mor og huset hvor du har hatt ditt
barndomshjem; så av bygden og byen, og så av hele det store Norges
land.

De største bystater. Sparta og Aten. De to merkeligstebystatene i
Grekenland var Sparta og Aten. Aten var hoved-staten i Attika i
Mellemgrekenland. Sparta lå i landskapet Lakonia på Peloponnes.

Ingen var bedre soldater enn spartanerne; derfor var Sparta i mange år
den mektigste staten i Grekenland; og når greske bystater stod sammen i
krig, så var det Sparta som førte an. Men så kunde spartanerne heller
ikke noe annet enn slåss og verge landet. Og det er for lite. En skal
også ha noe å verge; en skal også bygge sitt land, arbeide, dyrke
jorden, seile, handle, skrive bøker, male, eller hvad enhver best kan.
Det gjorde atenienserne.

Solon og Aten. Det var Solon som gav Aten lover. Han vilde nok at
atenienserne skulde lære idrett, men ikke bare det. De skulde ikke bare
bruke armen, men også hodet, ikke bare lære å slåss, men lese dikterne,
og bli glad i det som var vakkert. Og det blev de. Det skal vi siden
se.

Grekere utenfor Grekenland. Grekerne hadde nybygder ikke mindre enn to
hundre og femti var det ved året 500 før både i Lilleasia og i Europa
og Afrika; mange nybygder;— Kristus i Europa alene. Der var flere
grekere utenfor Grekenland enn i Grekenland. Og det var grekerne i
Lilleasia som gjorde at der blev krig mellem Grekenland og
perser-kongen.

2. Perserne.

Perserne var et folk av indo-européisk ætt borte i Iran, og der var et
stort persisk rike, som Kyros hadde grunnet, og som nu var 5i million
kvadratkilometer. Kyros levde omkring 540 før Kristus; han tok
Babylonia og la grekerne i Lilleasia under sig, og alle bergfolkene
mellem elvene Halys og Indus. Hans sønn Kambyses tok Egypten.

Dareios. Dareios, Hystaspes’s sønn, som levde omkring 500, gjorde et
tog mot skyterne, folkene nord for Donau-munningen og Sortehavét. Dem
vant han ikke over; men han tok store stykker land nord for Grekenland.
Og Grekenland vilde han også ha. Hadde ikke grekerne i Lilleasia prøvd
ågjøre sig fri? Hadde ikke Aten hjulpet dem? Dareios kuet grekerne i
Lilleasia; nu vilde han også kue dem som bodde i Europa. Og det kunde
vel ikke bli vanskelig; Persia var så stort, og Grekenland så lite.
Storkongen kaltes den persiske konge, og veldig var hans rike. Dareios
hadde delt det i 20 stattholderskaper, og over hvert av dem stod en
stattholder eller satrap, som hadde kongelig hoff, prektige kongsgårder
og haver. Selv levde kongen som en gud. Vi vil gjeste ham i den
prektige kongsgården som han hadde bygd i Persepolis.

Hos storkongen. Vi går opover den store brede marmor-trappen, — den er
så bred, og det er så lavt fra trin til trin, at åtte—ti ryttere kan ri
ved siden av hverandre opover. Dareios sitter i søilesalen med de
hundre søiler. Han har krone på hodet, gullstav i høire hånd, gullring
på fingeren, gull i ørene, gull om hals og armer. Han er den rikeste
konge som verden hittil har sett. I gull og sølv tar han inn fra sine
land over seksti millioner kroner, og hester og får og mul-esler i
tusenvis, og meget annet. Gull og sølv har han stående i ler-kar i
kongsgården-.

Her i salen står livvakten hos kongen, — officeren har sin stridsøks i
hånden. Det er bare en flokk menn, livvakten. Men sender storkongen bud
utover de mange veiene, så kommer hundre-tusener av krigere marsjerende
dit hvor han setter dem stevne.

3. Perserkrigene.

De første togene. Og nu skal storkongen hevne sig på Aten; nu vil han
legge Europa under sig. Han sender i året 493 f. K. sin svoger
Mardonios med hær og flåte mot Grekenland. Stormen tar flåten og kaster
den mot et høit berg, Atos-berget, som går 2000 meter bent op fra
sjøen; og perserne vender om. Men de kom igjen: 600 skib, 100 000
fotsoldater og 10 000 ryttere drar mot Grekenland. Storkongens
høvdinger har befaling til å gjøre atenienserne til slaver og føre dem
til kongen.

Slaget ved Maraton. h90. Flåten la sig utenfor Attikas kysfe, og de
persiske soldatene gikk i land ved Maraton,Derfra skulde de marsjere
mot Aten. Atenienserne ventet ikke til de kom. De marsjerte mot dem med
10 000 mann. Da de stod på høidene ved Maraton og så nedover sjøen og
sletten, yrte det av fiender. Grekerne blev stående der noen dager. Så
fikk Miltiades — deres flinkeste officer — dem til å gå på. Selv førte
han dem frem. Tungt væbnet som de var, med brynje og hjelm og
benskinner, med lansen fremfor sig og i tette rekker stormet de i fullt
løp løs på fienden; de persiske bueskytterne kunde ikke få tid til å
bruke sine buer ordentlig. Og grekerne vilde slåss mann mot mann; de
var øvd i å bruke sin kropp, og var bedre rustet enn perserne.

Døende persisk kriger i slaget ved Maraton.

Det blev en lang kamp. Perserne måtte fly, gikk om bord i skibene og
stevnet mot Aten. Et skjold blinket i solen fra en bergtopp ved sjøen.
Grekerne mente at det var et tegn til fienden, som skulde si at han
trygt kunde komme; der var nok noen som vilde lukke byens porter op for
ham. Damarsjerte Miltiades i ilmarsj landeveien med de samme menn som
hadde øvd så godt et dagsverk. Og da så perserne gled inn mot Atens
havn, stod de greske krigerne fra Maraton utenfor byens porter; ingen
skulde få lukke dem op innenfra; ingen skulde få komme inn utenfra.
Perserne prøvde det ikke; de seilte hjem.

Temistokles. Mellem de unge menn som kjempet ved Maraton, var der en
som hette Temistokles. Han skjønte at perserne vilde komme igjen, og
han fikk atenienserne til å bygge krigsskib, store skib med 3 rader
årer, 50 rorskarer til hver rad. Alle disse halvannet hundre mann kunde
ro på én gang. De satt likesom i tre høider, den ene rekken ovenpå den
andre. De som satt øverst hadde de lengste årene, de som satt underst
de korteste. 200 slike skib hadde atenienserne da storkongen kom.

Storkongen kommer. For det gikk som Temistokles tenkte; perserne kom
igjen, — år efter år hadde deres konge samlet fra alle Asias land folk
og skib og hester. Selv blev Dareios ikke ferdig før han døde; det blev
Xerxes, sønnen, som kom til å føre den veldige hæren. Men ham skulde da
ingen ting kunne stå imot. Dette Atosberget, som på det første tog
hadde knust persernes skib, det skulde ha straff, det skulde ikke få
gjøre skade mere. Storkongen skar det løs fra landet, grov kanal
gjennem eidet, så skibene kunde gå to og to fremover. Over sundet
mellem Europa og Asia bygde han skibsbroer. Stormen tok dem. Storkongen
pisket sjøen og merket den med et rødt jern og la den i lenker. Og
byggmesteren halshugde han. Siden bygde han broer på hundrer av skib,
og da de var ferdige, rykte han mot stranden. Det var, sier sagnet, en
uhyre hær han hadde: 800 000 mann fra 61 forskjellige folk. Flåten
hadde 1200 krigsskib med 36 000 mann sjøsoldater og 250 000 mann til
mannskap. Der var 3000 transportskib med 150 000 mann. Trenene hadde
200 000. Dette blir jo tilsammen henimot halvannen million mennesker.
Det tok syv dager å komme over med landhæren. Broene var strødd med
myrtegrener, prestene hadde tendt velluktende bål; men med piskeslag
blev hæren drevet frem. To av de udødelige.

Termopylene. Telles alle grekere med, så var det greske folk den gang
et folk på 20 millioner. Men det var bare en liten del som sloss med
perserne. Det var omtrent 30 greske stater som holdt sammen. Og det var
Aten og Temistoklessom fikk dem til det. Men det var Sparta som hadde
over-befalingen både til lands og til vanns. Da nu Xerxes kom veltende
med sin uhyre hær nedover Nordgrekenland, og skulde gjennem det trange
skaret som kalles Termopyie»e, hvor veien gikk fra Tessalia til det
egentlige Grekenland, så var der ikke mange til å ta imot ham. Det var
6000 mann. Men det var trangt der, og det var en spartansk konge som
hadde kommandoen. Leonidas hette han. Oppe på gangstien ved bergkammen,
hvor en kunde omgå skaret, stod 1000 mann vakt. Men den stien visste
storkongen ikke noe om. Han hadde bare skaret for sig. Det var ikke
mere enn 15 meter bredt på det trangeste, ja på to steder var veien
ikke bredere enn et vognspor. De ligger på hver sin side av skaret,
disse to stedene. De er likesom to porter, og imellem dem er der flere
varme kilder. Derav kom navnet Termopylæ: portene med de varme vannene.

Xerxes blev stående foran skaret. Det kunde ikke være meningen at noen
tenkte på å stanse ham! Han vilde vente til de løp sin vei. Og han
ventet i fire dager. De løp ikke. Så blev han vred, sendte sine
soldater mot dem og sa at de skulde ta dem levende og føre dem for hans
ansikt. Hans soldater tapte. Da sendte han sine beste menn, sine
persere, livvakten, de udødelige, som de kaltes. Det gikk ikke bedre.
Og næste dag var det like ens. Da var det at én kom og fortalte om
gangstien over bergkammen. Straks sendte kongen de udødelige avsted.
Ved den tid da lysene tendtes, brøt de op fra leiren. De tusen der oppe
kunde ikke se fienden; for hele berget var klædd. med tykk ekeskog. Men
da han kom nærmere, hørte de ham; de hørte lyden av bladene som han
trådte på. Da sprang de op og gikk under våben. Verge stien kunde de
ikke, og de udødelige skyndte sig nedover berget på den andre siden.

Leonidas hadde fått vite at de kom. Nu kunde han ikke stanse
perserhæren lenger, det skjønte han, — ikke mere enn en liten stund, så
lenge at størsteparten av hans folk fikk marsjere bort og blev berget.
Han lot dem gå. Selv blevhan igjen for å dø med sine spartanske borgere
og noen andre som endelig vilde bli stående med ham. Da så persernes
hærmasse kom, kastet han sig imot den. Fienden stupte i mengdevis; men
alltid rykte nye på; de blev pisket frem. Mange falt i havet og
druknet, men størstedelen blev trampet ihjel av de andre. Spartanerne
brukte sine lanser til de knakk, hugg så med sverdet. Leonidas falt.
Til det ytterste verget hans menn liket. Da kom «de udødelige» ned fra
bergkammen. Ennu verget grekerne sig med kniver, med hender og tenner,
til den siste mann falt.

Aten brenner. Nu hadde storkongen veien fri. Han drog gjennem
Grekenland, herjet og brente. Men da han rykte inn i Aten, var byen
tom. Temistokles hadde fått folket til å forlate den. Alle som kunde
slåss gikk om bord på flåten; kvinner og barn flyktet. Borgen blev
tatt, templer og hus plyndret og brent.

Salamis. 480. Men på sine skib stod atenienserne ferdige til å hevne
sin by. Skibene lå ved Salamis, i sundet mellem Salamis og Attika. Det
var i det hele omtrent 380 greske skib mot de 900—1000 som perserne nu
hadde. For de hadde alt mistet et par hundre.

Farvannet ved Salamis var trangt; derfor kunde persernes store flåte
ikke røre sig riktig, og derfor vilde Temistokles nettop at grekerne
skulde slåss her. Men det var ikke han som kommanderte, det var en
spartaner, — Sparta var den første stat i Grekenland den gang. Og
officerene fra Pe-loponnes, de vilde helst bort til eidet ved Korint,
hvor hæren stod; for Peloponnes er en halvø som bare ved dette smale
eidet hang sammen med Mellemgrekenland. I krigsrådet gikk det hett til.
En ropte at Temistokles slett ikke hadde rett til å være med i rådet;
han hadde jo ikke noe fedreland; Aten var i fiendens vold. «Vårt
fedreland,» svarte Temistokles, «er her på de 200 skib som vi har
skaffet Grekenland, vi som for å frelse alle har latt våre templer gå i
grus, våre hus brenne.» Han fikk da officerene til å bli. Men da så
perser-flåten seilte frem i lange rader, vilde de avsted igjen. Da

Rolfsen : Fortellinger av verdenshistoriengikk Temistokles stilt ut av
salen og sendte sin træl — sine barns lærer — til perserne. Trælen var
selv en perser. Han hadde dette bud fra Temistokles: «Ateniensernes
hærfører holder med kongen, og har sendt mig for å si at grekerne vil
fly. La dem ikke få løpe bort. Det er lett å ta dem; de er uenige og
kommer til å slåss med hverandre.» Siden gikk Temistokles inn i rådet
igjen. Det blev sagt at der var én utenfor som vilde tale med ham. Det
var Aristides; den rettferdige kaltes han, fordi han aldri gjorde annet
enn det som rett var. De hadde verget sitt fedreland sammen, de to, i
slaget ved Maraton; siden, i fredens dager, hadde de stått mot
hverandre, og Temistokles hadde fått Aristides lands-forvist; men han
hadde også fått ham kalt hjem igjen i farens stund.

Aristides var med nød og neppe kommet igjennem den persiske flåte. «Nu
får vi to,» sa han, «kappes om hvem som kan hjelpe sitt fedreland
mest.» Og så fortalte han at perserne hadde stengt grekerne inne. «Jeg
vet det,» sa Temistokles; «det er jeg som har fått dem til det.» Og
Aristides fulgte med inn i rådet og sa hvad han hadde ætt. Nu var de da
nødt til å slåss, og næste dag stod slaget.

Før dag lå flåtene i slagorden mot hverandre. Xerxes satt på sin
sølvtrone oppe på et berg på stranden og så på. Da dagen kom, istemte
grekerne en krigssang, trompetene klang, de mange tusen årer førtes i
takt, flåten gled frem — den høire fløi med atenienserne foran. Den
gikk mot fønikerne, som var ypperlige sjømenn; et gresk skib knuste et
fønikisk, og snart var slaget i full gang. Og det går som Temistokles
har tenkt. Perserne kan ikke komme til i det trange farvannet; deres
skib knuser hverandre. Snart er havet dekket av vrak og døde menn.
Grekerne vinner, og Xerxes går tilbake til Asia med en del av hæren.
Mange dør på veien av sott og sult og tørst.

Platcece. Men de beste av sine soldater lot storkongen bh igjen i
Grekenland. Mardonios, kongens svoger, den samme som hadde ført
perserne på det første tog, kommanderte dem.Men denne gangen hadde
grekerne 100 000 mann. Spartaneren Pausanias hadde befalingen over hele
hæren, Aristides førte atenienserne. Grekerne vant. Mardonios falt.
Dette var slaget ved Platææ i året 479. De persiske soldater som var
igjen, kom med møie hjem til Asia. Det var resten av de 800 000 mann
som en gang drog mot Grekenland. Og ved samme tid stod det et stort
slag borte i Asia. Også her vant grekerne. Perserne hadde trukket sine
skib på land, grekerne sitakk ild på dem. Det var restene av de 1200.
Og nu har grekerne fått mot for alvor; nu er det ikke mere perserne som
vil ta grekerne, men grekerne som tar fra perserne. En efter en av de
greske nybygder tar de fra dem, og da 30 år er gått, er det Egeiske Hav
ryddet, og grekerne i Lilleasia er fri. Et lite land har vunnet over et
stort rike. Atenienserne kommer ikke som træler til storkongen. Aten er
fritt som det har vært, og blir den første stat i Grekenland.

Sjøforbundet. Der kom et samlag i stand, et sjøforbund mellem Aten og
byene på kystene av det Egeiske Hav og på øene, og i dette samlaget
skulde hver by ha sin frihet. Men alle skulde de komme med krigsskib
eller betale penger. Siden blev det så at Aten kom til å herske over
dem som var i samlaget. Pengene blev innbetalt til Aten;
folkeforsamlingen i Aten rådde over dem, og blev de ikke betalt, så kom
atenienserne med krigsskib og krevde dem. Således blev der et
ateniensisk rike, og Aten fikk sin storhetstid. Det var i firtiårene og
tredveårene i det femte århundre før Kristus, fra 449—429. Vi vil i
tankene gjeste Grekenlands herligste by.

Atens storhetstid. 449—429.

Aten og Perildes. Fra Pireus tU Aten. Vi kommer fra sjøen og går i land
i Pireus, den nye prektige havnen som atenienserne har bygd under
perserkrigene. Der stikker et nes ut, og på begge sidene er der viker,
to små og en stor, og rundt om neset går der en dam av stenblokker, og
inne i vi-kene myldrer det av handelsskib og krigsskib. I land er der
verfter og dokker og arsenaler og magasiner, og like ved sjøen ligger
der en prektig hall med fem store søileganger.

Fra Pireus til Aten er der bygd lange murer, og mellem dem går veien.
Det er halv-annen times gang; men den faller lett, for det vrimler av
mennesker til fots, til hest og til vogns. Uavlatelig skal der jo varer
fra byen til havnen og fra havnen til byen. Bærere og hester og esler
drar avsted med dem. Noen trekker marmoret som de skal bygge av inne i
Aten. Og midt i mylderet ser du kanskje et gammelt esel som hverken har
vogn eller rytter. Det har travet trolig frem og tilbake denne veien i
mange år og tjent byen på sin vis; nu har det fått avskjed, men det er
med av gammel vane og for moro skyld.

Torvet. Vi følger med den strømmen som siger innover til byen, og så
kommer vi til slutt til torvet. Her møtes alle mennesker; for her får
de høre nytt. Atenienserne har ingen vinstuer eller kaféer, men de
flokkes i butikkene: i penge-butikken, hvor penger blir vekslet — for
hver by har sin mynt — eller hos barberen; eller i verkstedene. Her
snakker de om dem som går forbi. På torvet er der også deilige veier
med trær på begge sider, hvor folk kan gå to og to og tale om alvorlige
ting. Her er søileganger og haller, hvor en kan søke inn for solen; her
er hvilebenker, hvor en kan strekke sig; her er templer og altere og
billedstøtter. Her ved torvet

«

er den store billedhallen, hvor atenienseren kunde se billeder av det
som han var gladest i og stoltest over. Her så han Troja bli tatt, her
så han grekerne styrte frem mot perserne i slaget ved Maraton, og
perserne kaste sig i myren. Der var tusener av mennesker, fremmede og
byens folk, hver dag på Atens torv.

Slavene. På dette torvet blev der ikke bare solgt kjøtt og flesk og
fisk og grønt og klær og våben og andre varer, men også slaver. De
bruktes til mange ting. De arbeidet i huset, de arbeidet hos smedene og
våbensmedene, hos farverne, i stenbruddene, i sølvminene. Der var også
slaver som var ma-troser, og slaver som drev handel. Av det som de
tjente, fikk de selv en del, deres herre beholdt resten. De blev
innført som en vare fra de ville berglandene i Europa og Asia, eller
også var de greske. For det var den skikk i oldtiden at den som vant i
krigen, solgte fangene. Og der var kriger nok mellem de greske byene. —
I Attika var der 550 000 innbyggere, og av dem var 400 000 slaver.

Folkeforsamlingen. Derfor hadde ateni?nserne bedre tid enn vi; de hadde
så mange til å arbeide for sig. Derfor kunde de også gjøre mere for
sitt land enn vi gjør. Fra sitt 18de til sitt 60de år måtte
atenienseren tre under våben når det var nødvendig. Hvert år blev der
trukket ut ved loddtrekning 500 borgere til å sitte i rådet, og over
5000 til å være dommere. Og så var det folkeforsamlingen. I den møtte
alle borgere. Det var folkeforsamlingen som avgjorde alle viktige ting,
styrte statens penger og bestemte krig og fred.

Det er rimelig at vi får se den holde møte, hvis vi er noen dager i
Aten. For den er sammen én gang om uken omtrent. Tidlig om morgenen
blir der foldet ut en fane; det er tegnet for borgerne. Møtet holdes i
fri luft. Opover en haug, Pnyks heter den, sitter Atens borgere. En fra
de fem-hundres råd er president. Han legger frem forslag efter forslag.
For alt som skal frem i folkeforsamlingen, blir prøvd i rådet først. Og
så får de ordet hvem som vil, og den som taler best og er best inne i
tingen, han får sin vilje igjen-nem. Derved blev atenienserne øvd op
til å tale godt og til å styre sin bystat. Men folkeforsamlingen kunde
jo også gjøre , det som var galt. Alle disse tusener som satt der,
kunde jo ikke dømme riktig om alle ting. Den som talte godt kunde ofte
få dem til å gjøre det som var galt. Og ofte kunde et ' par ord fenge
som ild i tørt gress. En gang hadde atenienserne vunnet i et sjøslag.
Men det røk op med en storm, og mere enn tusen mann på den ateniensiske
flåten druknet, og generalene kunde ikke berge dem. Og at deres legemer
ikke skulde få en ordentlig begravelse, det var efter ateniensernes tro
rent forferdelig; det var ugudelig. Generalene blevanklaget i
folkeforsamlingen, men de holdt alt på å vinne saken. Da var det en som
ropte: «Jeg var med, jeg. Min skute blev knust, og jeg berget mig på en
mast. Jeg så kameratene dø, den ene efter den andre. Men først, bad de
mig, at hvis jeg kom levende fra det, så måtte jeg gå til Aten og si at
det var generalene som hadde tatt livet av dem. Da skrek de som hadde
mistet sine nærmeste, at de vilde ha hevn. Og folkeforsamlingen dømte
generalene til døden.

Perikles.

Perikles. Men den som stiger op på talerstolen i dag, når herolden har
spurt: «Hvem vil ha ordet?» det er ikke en som skriker og bærer sig og
roper på hevn og får de andre med på det som galt er. Han står rolig,
og alle er stille mens han taler. Alle vil høre ham. Han taler sjelden,
men han taler best. Det er Atens første mann. Det er Perikles. Det er
han som egentlig styrer hele folkeforsamlingen og hele det attiske
riket i storhetstiden. Ordene kommer så sikkert fra hans leber; det er
så velbetenkt, det han sier, og det er så vakkert. Men han er aldri
bange for å si folket sannheten. Er atenienserne overmodige, så er han
ikke redd for å stagge dem.Og han vet mere enn alle de andre. En dag,
sies det, var han ute på sjøen under en solformørkelse. Hele mannskapet
blev vettskremt. Perikles holdt sin kappe foran øinene på styrmannen og
sa ganske rolig: «Er dette så forferdelig, synes du?» — «Nei,» sa
styrmannen. — «Hvad forskjell tror du da der er på min kappe og det som
skjuler solen? Ingen annen enn den at min kappe er mindre.» Og like
rolig var han når landet kom i fare, eller det var svært vanskelige
ting som skulde greies. Han tenkte mer enn alle de andre. Og han tenkte
ikke på annet enn på Aten sent og tidlig; han var aldri ute hos andre,
aldri i gilde.

Partenon. gudinnen Atenes tempel.

Perikles vilde at Aten ikke bare skulde ha de fleste skib, men også de
herligste bygninger og billedhuggerverker. Det var jo millioner som kom
inn hvert år i gudinnen Atenes tempel fra alle de byene som hørte til
det attiske riket. Der var ikke færre enn 300, og de betalte 600
talenter, op-imotto og en halv million kroner. Aten hadde rett til å ta
av disse pengene, mente Perikles, når byen ellers gjorde sin skyldighet
mot dem som var i samlaget. Til sig selv brukte han ingenting; han var
en nøisom og uegennyttig mann, og mat og drikke brydde han sig ikke om.
Når han var fri, var det hans største glede å samtale med de utmerkede
menn som han omgikkes: med Herodot, historieskriveren, som har fortalt
om perserkrigene, med Sofokles, den navnkundige skuespilldikter, og med
Fidias, billedhuggeren, som var Perikles’ gode venn.

Der var noen som mente at det gikk altfor meget med til alle disse
bygningene og alle disse billedstøttene; det var ingen mening i å bygge
templer som kostet fire millioner kroner, bare et eneste ett.
«Ateniensereb sa Perikles en dag i folkeforsamlingen, «synes dere jeg
gir for mange penger ut?» — «Ja!» ropte de fra alle kanter. «Så kan de
gå av min egen kasse,» sa Perikles; «men så skal også mitt navn, og
bare mitt navn, skjæres inn på disse minnesmerker.» Da ropte alle
atenienserne med én røst at han hadde gjort vel. Men det er nu
allikevel som om Perikles’ navn er skåret inn i det alt sammen; for det
er han som først og fremst har æren av det.

Aleksander den store.

Grekerne slåss med hverandre. De hundre årene fra AS1 til 338. Men
nettop det at Aten var så mektig og slik en herlig by, var det mange
som ikke likte. De som var i samlag med Aten, likte ikke at de var
blitt undersåtter; Sparta, og de som stod sammen med Sparta, vilde ikke
at Aten skulde være den første stat. Derfor blev der krig. Den kalles
den peloponnesiske, fordi næsten alle på Peloponnes var med; de var med
Sparta.

Sparta hadde den beste hær, Aten hadde den beste flåten. Derfor kunde
ikke noen av dem så snart få overtaket. Derfor varte krigen i mange år,
like fra 431 til 404. Men 1 atenienserne lå under til slutt.Det var en
stygg krig. Grekerne sloss med hverandre i alle kroker av Grekenland, i
Asia, på Sicilia. Og de for hårdt frem. En gang da en by var falt fra
ateniensernes samlag, og den siden blev inntatt, blev over 1000
mennesker drept. I det siste store slaget, hvor atenienserne tapte, lot
spartanerne 3000 fangne ateniensere nedhugge. Og det var ikke slutt med
den peloponnesiske krig. Ennu i mer enn halvhundre år hugg grekere
grekere ned.

Grekerne blir overvunnet fordi de slåss med hverandre. Filip av
Makedonia. En kort stund var Teben den første stat i Grekenland. I
denne byen var en fremmed kongesønn gissel i noen år. Han var klok og
hadde øinene med sig. Han så på denne evindelige striden, og drog nytte
av den. Da han blev konge, hjalp han den ene greske stat mot den andre,
til han kunde rå med dem alle. Det var Filip av Makedonia.

Makedonia lå i nord for Grekenland, og folket var i nær slekt med det
greske. Et vilt folk var det. Den som ikke hadde drept et villsvin,
fikk ikke sette sig ved gildene, den som ikke hadde drept en fiende,
måtte gå med et tau om livet. Filip kunde skaffe sig en god hær. Med
den vant han over atenienserne og tebanerne og andre grekere ved
Chæroneia, i året 338, og lot grekerne velge sig til hærfører imot
perserne.

Filips død. Men han kom ikke avsted. Han blev myrdet ved sin datters
bryllup. En morgen efter et stort gilde var det fest i teatret. I
festlig tog kom billedstøtter av tolv guder, efter dem en trettende;
det var Filips. Siden han selv, klædd i hvitt. Da styrtet en mann frem
som hadde gjemt sig i teatrets ganger, og drepte ham.

Aleksander den store fører grekerne og makedonerne mot perserne.
Omkring 330. Filip hadde en gang, fortelles det, kjøpt sig en kostbar
hest som hette Bukefalos; men den var så vill at ingen torde komme den
nær. Da kastet Aleksander, Filips sønn, sig op på ryggen av hesten og
temte den. «Søk dig et annet rike,» ropte faren, «mitt er for lite for
dig!» Og det gjorde Aleksander. Han søkte sig et rike somvar 50 ganger
så stort og mer enn det. Han førte grekerne mot perserkongen. Han red
på Bukefalos gjennem Asia og la det under sig.

Slaget ved Granikos. 334. Med 30 000 mann til fots og 5000 ryttere drar
han over til Lilleasia. Og straks i det første slaget viser han at han
er en ypperlig soldat. Det stod ved Granikos, en elv som løper ut i
Marmarasjøen.

Aleksander i kamp.

Perserne satt på sine hester på den andre siden av elven, ferdige til å
jage makedonerne uti igjen. Kongen kom dit om kvelden, ventet ikke til
morgendagen, men kastet sig i elven, med rytterne efter sig. Hans hvite
hjelmbusk vaiet i den tetteste kamp. Han blev såret i skulderen av en
persisk fyrste, men strakte ham til jorden. Han fikk et hugg over
hjelmen av denne fyrstes bror, men satte sitt eget spyd dypt inn i
brystet på perseren. Nu var der en som svingte sin sabel over kongens
nakke; næste øieblikk hadde han ligget død på marken. Da blev han
frelst av Klitos, en av hans første officerer. Klitos hugg armen av på
perseren og gavham dødsstøtet. Og Aleksander vant slaget. Næste dag var
han rundt hos dem som var såret, så efter hvad der feilte dem, og gav
råd. Selv holdt han minnetale over de døde.

Slaget ved Issos. 333. Det næste slaget stod ved Issos, en by ved
kysten i det sydøstlige Lilleasia. Der møtte perser-kongen, Dareios
Kodomannos, som ikke hadde vært med ved Granikos. Han hadde nu 600 000
mann. Hoff og kvinner hadde han med: en endeløs karavane av vogner og
smykker, av rike baldakiner, av larmende tren. Men perserne hadde ikke
plass til å røre sig. Der var ikke mer enn en liten slette på 5
kilometer mellem berget og bukten ved Issos. De tapte igjen. Kong
Dareios vendte sitt firspann, sprengte gjennem sletten op mot bergene,
sprang av vognen og kastet sig op på en hoppe som vilde hjem til sitt
føll. Han mistet 100 000 mann. Hans mor, hans hustru og døtre blev
fanget. Han skrev da til Aleksander og bad om å få dem tilbake.
Aleksander svarte: «Du må huske på at jeg er konge i Asia, og ikke
skrive til mig som om jeg var din like. Hvis du tror at det ikke er jeg
som regjerer, så vent mig ennu en gang i åpen mark og flykt ikke; jeg
skal opsøke dig, hvor du er.»

I Fønikia og Egypten. Han søkte ham ikke straks. Der var noe som var
viktigere. Han måtte få gjort den persiske flåte uskadelig og skaffe
sig selv en. Derfor gikk han mot Fønikia, som hadde de fleste skib, og
tok de fønikiske byene. Tyrus stod lenge imot. Byen lå på en berg-ø en
halv kilometer fra land, og rundt om den var der en mur på 40 meters
høide. Aleksander bygde en dam mellem øen og landet. Og endelig efter
syv måneder kunde han bryte inn gjennem den veldige muren.

Så marsjerte han mot Egypten. Her grunnet han en by som blev kalt
Aleksandria. Det var den første byen han' grunnet, og det skulde bli
den største.

Slaget ved Gaugaméla. Dareios’s død. Men nu fikk han

Baldakin: skjerm av silke eller annet rikt stoff, båret på fire
stenger. Når en østerlandsk konge viste sig, hadde han næsten alltid en
baldakin over sig; ofte var det folkets fornemste som bar den.tenke på
perserkongen, som hadde samlet en hær på over en million, — så blev det
sagt iallfall. Aleksander marsjerte imot ham, og på sletten ved
Gaugamela, ikke langt fra Ni-nives ruiner, møttes de. Aleksander hadde
ikke mer enn 47 000 mann, men han vant også denne gang. Siden tok han
Babylon og perserkongens andre større byer, den ene efter den andre. Og
en ustyrtelig mengde penger fant han der, — i én by 20 millioner
kroner, i en annen 480 millioner. Så satte han efter Dareios. En av
storkongens stattholdere hadde lenket kongen og slepte ham med sig, og
vilde kjøpe sig fred ved å utlevere ham. Aleksander satte efter dem.
red gjennem ørkenen den korteste vei, og kom over forræderen.
Stattholderen, Bessos hette han, gjennemborte kong Dareios og flyktet
selv.

India. Han nøide sig ikke med perser-riket, Aleksander. Han drog til
India, gikk over Indus, kom til de fem floders land; han vilde like til
Ganges. Men da han var rukket så langt som til elven Hyfasis, så vilde
ikke soldatene være med lenger. De hadde ikke annet på sig enn fillene
av det de hadde tatt fra perserne og inderne. Våbnene bet ikke lenger,
hestehovene var avslitt. Og selv var de medtatt efter 70 dagers
regnskyll. De var leie av å fare, og vilde hjem. De vilde ikke ha dette
regnet over sig én gang til. Og nu hadde de også vært åtte år på
hærferd; det kunde være nok, mente de.

Aleksander kalte officerene sammen og talte lenge og vel med dem: «Nu
har vi ikke langt igjen til Ganges,» sa han, «og til havet; derfra kan
vi komme til den Persiske Bukt. Siden tar vi Afrika.» Først vilde ingen
svare. Endelig sa en gammel officer: «Vi orker ikke lenger; vi vil
hjem.» Aleksander forstod dem, og de fikk sin vilje. Han visste nok
hvad de hadde døiet.

Gjennem ørkenen. Kongen lot sin flåte løpe ut i det Indiske Hav og fare
langs kysten til den Persiske Bukt. Selv drog han med hæren gjennem
Balutschistans ørken. Sanden var dyp og het, og lå i bølger og hauger;
det brente underde såre føttene, blodet sprang av øine og munn. Men
Aleksander holdt ut. Han red i vei med en liten flokk for å søke havet.
Hestene styrtet, rytterne orket ikke mer. Kongen holdt ut. Og så rakk
han sjøen, red tilbake til sine menn og førte dem til kjølig strand og
friske kilder. Men da hæren endelig nådde helt ut av ørkenen, da hadde
de marsjert der i seksti dager. Uttært satt rytterne på magre hester i
sine fillete klær, og de var ikke mer enn en fjerdepart av dem som drog
ut fra India. Å øve stordåd, det koster på. Men så visste Aleksander
også å lønne dem som hadde øvd den.

Bryllupsfesten i Susa. Da han kom til Susa, holdt han en fest som
verden ikke hadde sett maken til. Nu hadde han det store verdensrike,
og han vilde at dette riket skulde bestå av ett folk. Derfor skulde
grekere og makedonere og persere gifte sig med hverandre. Selv giftet
han sig med perserkon-gens datter; og mangfoldige officerer og over 10
000 soldater blev gift med asiatiske kvinner. Ov.er alle måter prektig
var kongens og officerenes bryllup. Det kongelige telt var mer enn 700
meter i omkrets. Det hvilte på 50 søiler, smykket med gull og sølv og
dyre stener. Og på sølvføtter hvilte brudgommens hundre divaner. Men
kongens divan var av gull. Da trompetene gav tegn til at festen skulde
begynne, satte 9000 gjester sig til bords. Og alle de soldatene som
giftet sig med persiske kvinner, fikk utstyr av Aleksander, og sine
sol-daters og officerers gjeld betalte han. Det var 80 millioner
kroner.

Kongen dør. Men året efter festen i Susa døde den store konge, i
Babylon, den by som skulde vært hovedstaden i hans verdensrike. Da de
gamle makedoniske soldatene hørte at kongen lå på det siste, vilde de
inn i slottet til ham. Han kunde . ikke tale mere, og mens de gikk
forbi ham alle sammen, løftet Aleksander bare hodet litt, rakte sin
høire hånd til dem, hilste sitt farvel med øinene. Men ikke før hadde
han dratt sitt siste sukk, så begynte stormennene å slåss om makten.
Soldatene gjorde mytteri, det uhyre riket brast i stykker.

Divan, en slags sofa.Og det blev tre store riker, Makedonia, Syria og
Egypten, og flere mindre.

Aleksanders verk. Men det Aleksander den store hadde utrettet, gikk
ikke i stykker. For Aleksander var ikke bare en stor general; han hugg
sig ikke bare med sverdet frem gjennem Asia, han brøt nye verdensveier
for f dikene, så de kunde møtes i fredelig handel. Han lot ikke alle de
mange hundre milhoner kroner som han var kommet over, ligge og mugne i
skattkamrene, således som perserkongen hadde gjort. Over 900 millioner
var det. De kom op i dagen og blev brukt. Og det er Aleksander vi kan
takke for at sjøveien fra India til den Persiske Bukt blev opdaget. Det
lindret ham, da han lå på det siste, å høre fortelle om den reisen, og
noe av det han tenkte mest på, like før sin sykdom, det var å finne
sjøveien fra den Persiske Bukt til det Røde Hav. Så hadde han hatt
sjøvei mellem Indus og Eufrat og mellem Eufrat og Nilen.

Og langs de veiene han selv hadde gått, skjøt der byer op efter ham. Og
i de byene bodde der greske nybyggere. Og da hans uhyre rike var gått i
stykker, og der blev fleré kongeriker, så var kongene i disse riker
greske: de hadde greske soldater, greske embedsmenn; greske lærde kom
til deres hoff, greske billedhuggere og greske forfattere. De som bodde
i disse byene, talte gresk til slutt, og da kristendommen efter
århundrer blev forkynt, så kunde folkene i Øster-land forstå
evangeliene, fordi de var skrevet på gresk.

Men alle disse byene kom inn under det nye veldige riket, som hadde
tatt de land som Aleksander en gang rådde over; det blev ikke skapt av
én mann, og brast ikke i stykker da han gikk bort; det bygde sig op
stykke for stykke i hundrer av år, og blev stående i århundrer. Det var
romernes rike.Romerne.

1. Konge og konsuler. Råd og borgerforsamling.

Rom. Midt i Italia lå Latium, et flatt land, hvor små hauger stiger op.
På en slik haug blev der, omtrent halv-åttende hundre år før Kristus,
bygd en by. Hvad tid det skjedde, vet vi ikke riktig. Vi vet bare at
det var en ganske Uten by fra først av. Men utenom haugen gikk der en
grav, og utenom graven var der en voll av sten. På de andre haugene og
på sletten imellem dem blév der også bygd, og folket der lærte tidlig å
verge sig mot sine naboer og vinne på dem. Gjennem sletten løper en elv
som heter Tiberen. Landet var myrlendt, og denne elven flommet over,
når vinterregnet kom. Det var usundt å bo der. Men de greide sig, de
som bodde der, og blev et seigt folk, som tidlig lærte å holde ut.

Og den lille byen på haugen vokste og vokste. Og ingen by har vært
merkeligere. Den blev kalt Rom. Den blev en verdensby mer enn noen
annen by som kalles så; for den la verden under sig.

Fristatstiden. Omtrent fem hundre år. Fra 500—31 før Kristus.
Konsulene. To-tre hundre år var der konger i Rom. Den første hette
Romulus, sies det; men vi vet ikke noe sikkert hverken om ham eller om
de andre.

Så blev Rom en fristat, omkring 500 år før Kristus, og det blev den ved
å være i de næste 500 år. De som styrte nu, kaltes konsuler. Der var
to. Konsulen gikk i purpurkappe, likesom kongen hadde gjort, og satt på
en elfenbens stol.Han kommanderte soldatene, satte folk i fengsel og
dømte dem. Tolv mann fulgte ham med stokker og øks. Han kunde piske og
slå ihjel enhver som hadde gjort noe galt. Men styre så egenrådig som
de gamle konger kunde han allikevel ikke. Konculene var bare valgt på
ett år; og så var det to; den ene kunde sette sig imot hvad den andre
gjorde.

Råd og borgerforsamling. Dessuten foretok de sig aldri noe viktig uten
at de først spurte rådet eller senatet, det vil si de eldstes råd.
Kongen hadde også hatt et slikt råd, og der satt i kongetiden
høvdingene eller førstemennene i de romerske ætter. Siden kom også de
som tidligere hadde vært embedsmenn. I rådet satt Roms forstandigste og
beste menn. Det var rådet som hadde mest å si, når alt kom til alt.

Men det var i borgerforsamlingen at konsulene blev valgt.

I borgerforsamlingen møtte alle romerske borgere. Her valgte de også
andre embedsmenn og gav lover og stemte om krig og fred.

De puniske krigene. De hundre år fra omtrent 250—150.

Der var et tempel i Rom som alltid skulde stå åpent når det var krig.
Det blev ikke lukket i 500 år. Da de var omme, var den lille byen på
haugen blitt en av verdens største, og hadde tatt hele Italia, fra
Apenninene i nord til Sicilia i syd. Det gikk hårdt på, mangen gang.
Ofte lå romerne under, men alltid kom de ovenpå igjen.

Sicilia vilde de naturligvis også ha. Men her hadde Middelhavets annen
stormakt satt sig fast. Det var Kartago, en mektig nybygd på Afrikas
nordkyst, som fønikeme, verdens første sjømannsfolk, hadde grunnet. Og
så prøvde de krefter, de to, på liv og død. Krigene mellem dem kalles
de puniske kriger, fordi kartagerne var puner eller fønikere, og de
varte fra 264—146. Slik en strid hadde romerne aldri hatt før. Kartago
var den rikeste byen i verden. Under den stod alle fønikiske nybygder
ved det vestlige Middelhav. Den hersket over hele Afrikas nordkyst fra
buktene ved Tripolis til sundet ved Gibraltar, over Spanias kyst og
over Sardinia ogKorsika og det vestlige Sicilia. Kartagerne hadde en
umåtelig handel, en mengde plantninger, og fikk en mengde korn, og
skjønte sig så godt på landbruk at romerne siden lot oversette det som
de hadde skrevet om landbruket. Sicilia var ett av de fruktbareste
landene i oldtiden. De fikk sølv fra minene i Spania; de var utmerket
flinke til å veve. De vevde klær og tepper og hodeputer. Farve kunde de
også; det hadde de lært hjemmefra. Og der var en hel mengde
purpursniler på klippene ved Afrikas kyst.

Hvem er sterkest. Kartago var sjømakt; det hadde krigsflåte, store skib
med fem dekk og 300 rorskarer. Det hadde romerne ikke. De hadde hittil
hjulpet sig med mindre skib fra de greske byer. «Romerne kan ikke vaske
sine hender i sjøen uten de får lov av oss,» sa kartagerne. Men
anderledes var det med landmakten.

Kartagerne hadde mange soldater og av mange slag, men der var ett folk
som ikke fantes i kartagernes hær; det var kartagerne selv. Der var
ikke andre kartagere enn generalen og hans officerer. Alle soldatene
var leiesoldater; eller også var de fra det landet der nede i Afrika
som Kartago hadde lagt under sig, og blev tvunget til å være med, og
hatet Kartago. Men de romerske krigsmenn, de sloss for Rom og elsket
Rom. Romersk soldat. Den første krigen. 264—241. Romerne hadde altså
ingen flåte; så måtte de bygge sig en. Et kartagisk skib strandet på
Italias kyst, det bygde de efter. Efter to måneder haddede 130.
Matrosene øvde sig i å ro, mens skibene blev bygd. Først satt de på
stillaser og rodde i luften, siden om bord, mens fartøiene lå for anker
på havnen. Men det gikk, som ventelig var, allikevel galt første gangen
de var ute og skulde slåss. Da fant den romerske konsul på å krøke
fiendens skib fast, så de ikke kunde røre sig. Han laget en slags bro
med et anker eller en hake i den ene enden, og på hvert romersk skib
var der en maskine som kunde kaste denne broen bort på fiendens skib.
Soldatene sprang så over; nu kunde de slåss mann mot mann, som de var
vant til. Nu kunde de vinne.

Men krigen blev lang. Det gikk op og ned; romerne vant og de tapte og
blev forsagte, og det gikk tregt. Endelig lånte rikmenn staten penger
til en ny flåte på 200 skib, og det endte med at romerne fikk alt hvad
Kartago hadde hatt på Sicilia. Straks efter tok de Sardinia og Korsika.

Andre hrigen. 218—201. Hannibal. I den krig var det at det riktig stod
om livet for romerne. For da måtte de slåss med en general som var
meget flinkere enn deres egne, og en av de største generaler som har
levd i verden. Hannibal hette han. Hans far hadde også vært general og
kjempet i Spania og vunnet. «Da min far reiste til Spania,» har
Hannibal selv fortalt, «var jeg ikke mer enn ni år. Den dagen da han
ofret, holdt jeg mig i nærheten av alteret. Da han var ferdig, spurte
han mig om jeg hadde lyst til å være med. Jeg svarte at det vilde jeg
forferdelig gjerne. Så tok han mig ved hånden og gikk med mig hen til
alteret og sa: «Vil du så sverge at du alltid vil være romernes
fiende?» Det svor gutten. Og så reiste han med sin far til Spania og
levde mellem soldatene der til han var åtte og tyve år. Da blev han
general selv. Kjekk og snarrådig var han; aldri blev han trett. Hete og
kulde tålte han like godt; sin søvn tok han når det var tid til det,
trengte hverken seng eller stillhet. Ofte kunde en se ham ligge på
jorden i sin krigskappe mellem soldatene. Og sitt løfte til faren holdt
han. Farligere fiende hair ikke romerne hatt.Over Alpene. Hannibal
begynte den andre puniske krigen i Spania. Men han fortsatte den i
Italia. Han gikk over Pyreneene med 50 000 mann fotfolk, 9000 ryttere
og 37 elefanter. Marsjerte så gjennem Sydfrankrike og gikk over
Rhone-elven. Siden vågde han sig over Alpene, over Lille St. Bernhard.
Det var en hård tørn. Ni dager tok det å komme op, fjorten dager tok
hele overgangen. Bratt var det opover, stup på siden; mennesker og dyr
styrtet hvert øieblikk ut. Og på høiden lå sne, både ny og eldgammel.
Soldatene fra Afrika og Spania frøs. De var ukjente med sprekker og
stup, gikk trygt på nysneen, og falt igjennem. Og nedover var det ennu
verre. De kom til et sted hvor et sneskred hadde tatt bort største
delen av veien, og prøvde da å gå over breen. Men de gled. Dyrene falt,
slo huller i isen; og når de så skulde op igjen, stod benene fast. Så
måtte Hannibal sette veien i stand, og det tok hele fire dager. Da han
kom ned på den andre siden, var hester og elefanter halvt sultet ihjel,
og av soldatene hadde han mistet mange tusen mann. Han hadde bare 20
000 mann fotfolk igjen, sier han selv; av ryttere 6000, av elefanter
noen få. Likevel vant han over romerne slag efter slag. Gallerne oppe i
Norditalia, som romerne nett-op hadde kuet, fikk han til å være med.
Det skal ha vært 60 000 mann til fots og 4000 ryttere. Han slapp alle
fanger løs som ikke var romere, men romerske forbundsfeller, og lot dem
få lov å gå hjem og si at nu kunde alle folk som romerne hadde lagt
under sig, gjøre sig fri.

Trasimenus. Og så gikk han over Apenninene og marsjerte en helt annen
vei enn fienden tenkte. Ingen trodde det var mulig at noen kunde
marsjere i slikt myrlende, aller minst nu efter vinter-regnet. I fire
dager og tre netter gikk soldatene i vann og fikk ingen søvn. Hannibal
red på den siste elefant. Han blev syk og mistet sitt ene øie. Men han
nådde det han vilde, han kom frem før romerne ventet ham. Og en tåket
vårmorgen lokket han den romerske konsulen inn under høiden ved
Trasimenussjøen. Fra alle sider trengte han fienden ut i vannet, og
mangfoldige tusen blev nedhug-get; andre druknet under sine rustninger.
Da budskapet kom til Rom, løp folket sammen på torvet; senatet møtte på
rådhuset, og om kvelden kom en av de høieste embedsmenn ut med det bud:
«Vi har tapt et stort slag.»

Kannæ. Året efter skulde de tape et ennu større. Det var ved Kannæ. Der
møtte romerne med 100 000 mann; 70 000 blev liggende på slagmarken, 22
000 blev tatt til fange. Det så ut som det skulde være forbi med Rom.
Kvinnene for gjennem gatene og klagde over dem de hadde mistet. Men de
romerske menn, de klagde ikke; de viste nu best hvad malm der var i
dem. Hannibal sendte bud at de kunde få løs-kjøpe de fangene han hadde,
for en billig pris. De skulde ikke koste mer enn to kroner for hver. Og
det var romerske fanger han sendte som bud. Men senatet sa: «Romerne
skal bare vente frelse av seiren. De skal seire eller dø.» Og det tok
ikke mot Hannibals tilbud; det lot ham selge de mange tusener som
træler; ja, det dømte til straff alle som hadde flyktet fra slaget.
Diktator blev valgt. 1 Hele ungdommen, like ned til sytten år, ja under
det, blev utskrevet; 8000 træler blev væb-net. Det var ikke våben nok.
Men i templene var de våben som var tatt fra fienden. Dem brukte
romerne. Slik stod de i ulykken. Nu som før skulde de gå sterkere ut av
nøden og faren. Hannibal kunde ikke rå med dem. Alle festningene i de
romerske nybygdene rundt om i Italia holdt sig; ikke en eneste kunde
Hannibal ta.

Kapua. Hårdt var det jo for romerne at den prektige byen Kapua gikk i
lag med ham, så han fikk vinterkvarter der. Men de gav sig ikke før de
hadde tatt Kapua. Tre og femti rådsherrer der nede blev henrettet,
mange borgere blev solgt som træler. Kapua blev fra nu av ikke annet
enn en stor landsby.

Men krigen kostet mange penger. Da romerne igjen skulde ruste en flåte,
og de velhavende borgere igjen skulde betale, sa de nei. De hadde ingen
ting, sa de; husene deres

1 Det gjorde romerne når det riktig var fare på ferde. Diktatoren måtte
alle lystre.hadde Hannibal brent, trælene var gått i krigen, sølv og
kobber hadde de gitt i skatt. Da foreslo konsulen i rådet at
rådsmennene selv skulde gi hvad de hadde av gull, sølv og bronse. Bare
noen få ting og en liten sum penger skulde hver selv få beholde. Og
rådet tok med takk mot forslaget. De gav hvad de hadde, og de andre
romere gjorde som de.

Zama. Endelig fikk romerne en stor general, klok og djerv. Det var
Scipio. Han fikk ende på krigen. Han gikk over til Afrika. Hannibal
måtte da også dra dit, og ved Zama, fem dagsreiser fra Kartago, møttes
de til slag. Scipio vant, og kartagerne sluttet fred. De mistet det som
de hadde i Spania, måtte utlevere alle sine krigsskib på ti nær, måtte
se dem bli brent for sine øine; måtte betale 800 000 kroner om året i
50 år, og gå inn på aldri å føre krig uten de fikk lov av Rom.

Scipios og Hannibals død. De to store hærførerne levde ennu i mange år
og døde omtrent på samme tid. Scipio blev stevnet fordi han hadde tatt
mot penger av en fiendtlig konge. Han minte om hvad han hadde utrettet.
«Idag,» sa han, «er det den dag jeg slo Hannibal ved Zama. Jeg vil gå
op på Kapitol og takke Jupiter og de andre guder.» Og folket fulgte
ham.

Hannibal hadde måttet gå i landflyktighet. Romerne vilde ikke tåle at
han var i Kartago. Siden kjempet han sammen med deres fiender, og da
han var åtti år gammel, tok han gift, fordi den kongen han var hos
vilde utlevere ham til romerne. «La oss da hjelpe det romerske folk,»
sa Hannibal, «som er så redd og ikke kan vente til en gammel mann dør.»
Men dette folket, som han hadde vært så nær ved å overvinne, det var
alt på god vei til å bli herrer over verden — over den verden som den
gang var kjent.

Tredje krigen. H9—lk6. Det nøide sig ikke med at Hannibal døde,
Kartagos største mann. Byen selv skulde dø. Men

Kapitol, Roms borg, på en av do syv hauger er det kapi-tolinske berg.
Her lå også det store templet for Jupiter, som hos romerne var den
mektigste av gudene.byen var sterk. Det ene året gikk og det andre med.
I det tredje fikk romerne ny konsul. Han hette også Scipio. Han stengte
Kartago av, sultet byen ut, stormet den, brente den, plyndret den,
utslettet den av jorden. Så var senatets vilje.

3. Verdensriket.

Hvorledes Rom vokser. Fra de puniske krigers tid bredte Rom sig mer og
mer og blev et verdensrike. Før disse krigene hadde romerne
Mellemitalia og Syditalia. Mens de stod på og bakefter, tok de stykke
for stykke: Sicilia, Sardinia og Korsika, Spania, Norditalia,
Grekenland og Makedonia; Lilleasia og Syria og Egypten, hele Afrikas
nordkyst blev romersk; Frankrike og Tyskland vest for Rinen, England og
Sydskottland, Sveits og alle landene syd for Donau og store stykker
nordenfor denne elven, Sortehavs-kysten og Kaukasus, alt dette kom litt
efter litt under romerriket. Dypt inne i Asia nådde den romerske makt.
Det kom ikke i fristatens tid alt sammen; «Rom blev ikke bygd på én
dag,» er det sagt, og vi kan ikke her fortelle om alle kampene. Vi kan
bare nevne, at da romerriket var på det største, var det 5 500 000
kvadratkilometer. Men lenge, lenge før det nådde så langt, alt i den
tid da Rom begynte å bli et verdensrike, begynte det også å bli
anderledes inne i seive byen enn det hadde vært før. De romere som nu
bodde der, de var ikke lenger de samme mennesker som de gamle romere,
de som levde før de store krigene og de store erobringer.

De rike og de fattige. Det var de rikeste land i verden som romerne
tok, så det var rimelig nok at det måtte bli mange rikmenn i Rom. Ja,
rike vilde de bli, penger vilde de ha, alle de som bare på noen måte
kunde.

Rike vilde rådsmennene bli. De styrte godt, senatorene, så lenge de
tenkte på Roms ære først og fremst; men da all denne rikdommen var
kommet, da alle skulde leve overdådig, så hadde de bruk for mange
penger, og de spurte ikke om hvad som var best for Rom.Rike vilde
konsulene bli. Konsulene var jo generaler i Rom, som vi vet. Men
konsulene brydde sig ikke om fedrelandet, likeså lite som senatet
gjorde det. De tenkte på sig selv. Soldatene også; de sloss ikke, som
de gamle romere i de puniske kriger, for sitt land. De sloss for å få
penger og gods og brydde sig ikke om andre enn sine generaler. Og der
blev krig efter krig mellem romerske borgere, borgerkrig efter
borgerkrig; ikke krig for Roms skyld, men krig om hvem som skulde ha
makten i Rom.

Rike vilde de bli, de som styrte de landene som romerne hadde tatt. Når
romerne hadde lagt under sig et folk i Italia, så nøide de sig med å
kreve soldater. Ellers fikk hvert folk styre sig selv. Og like før den
første borgerkrig var alle italikere blitt romerske borgere. Men med
landene utenfor Italia måtte de gjøre det anderledes. Disse landene
kalte de provinser, og hver provins blev styrt av en romersk
stattholder. Sicilia var en slik provins. Landet omkring Kartago var en
provins; den hette Afrika. I Asia lå provinsen av samme navn. I disse
provinsene kunde stattholderen gjøre hvad han vilde. Han kommanderte
soldatene; han holdt dom. Var det noen han hadde imot, så kunde han
fengsle ham og piske ham og la ham henrette. Og stattholderen vilde
først og fremst bli rik. Derfor plyndret han skattkamrene og templene,
og tvang de rike til å gi ham penger og hvad han ellers vilde ha. De
torde ikke annet.

I det siste hundreår før Kristi fødsel var der på Sicilia en
stattholder som hette Verres. Mange millioner kroner presset han ut av
folk. En dag kom han forbi en by som lå oppe på en haug eller et berg,
og som han ikke hadde plyndret før. Han stanset sin bærestol ved foten
av berget, og fikk ned til sig alle de sølvsakene som fantes i byen.
Det han likte tok han, for han var glad i pene ting. Han sa at han
skulde gi noen skillinger for det; men skillingene kom aldri. En annen
gang reiste en konge gjennem øen; han skulde til Rom med prektige
gaver. Verres tok dem simpelthen fra ham.

Da en kjøpmann i Syrakus sa at han vilde gå til Romog klage over
stattholderen, blev han fengslet og pisket, enda han var romersk
borger, og en romersk borger måtte aldri bli pisket. Og der blev reist
et kors på stranden, med Italia midt imot. På det blev mannen
korsfestet. Han klagde ikke, han skrek ikke, han sa bare: «Jeg er
romersk borger.» Men stattholderen ropte: «Nu kan du henge der; Italia
har du midt imot; midt imot dig har du fedrelandet, lovene, friheten.»

Verres var den griskeste blodsuger vi kjenner fra Roms historie; men
der var nok mange som ikke var stort likere. Og hvad kunde det nytte at
romerne hadde hele verden, når deres embedsmenn plyndret stykke for
stykke og la det øde? Da var det bedre om der var én som styrte over
hele riket, og hadde opsyn med embedsmennene, og straffet dem når de
gjorde noe galt; en som ikke bare tenkte på sig selv, heller ikke bare
på byen Rom, men på hele det romerske riket. Den første som forstod
dette, var Julius Cæsar.

4. Julius Cæsar.

Cæsar og Pompejus. Cæsar var romersk konsul og fikk, som skikk var, en
provins å styre, da konsulat-året var forbi. Han fikk Norditalia og det
lille stykket av Frankrike som romerne hadde den gang, landet omkring
Marseille. Den aller største del av Frankrike var fritt. Men Cæsar var
der i hele 8 år (58—51), og tok hede landet like til Rinelven. Han sa
selv at han hadde tatt 800 byer, lagt under sig 300 folk, drept en
million mennesker og solgt en million som træler.

Nu var han den mektigste mann i romerriket, og nu blev det borgerkrig
mellem ham og en annen mektig mann, som hette Pompejus. Cæsar vant over
Pompejus, og siden drog han fra land til land rundt Middelhavet og vant
over alle de hærene som blev sendt imot ham. «Jeg kom, jeg så, jeg
vant,» sa han om et av disse tog.

Hvad Cæsar vilde. Han blev diktator; han tok all makt til sig; han var
enehersker over det store rike. Og nu viste han hvad han vilde. Han
vilde at de skulde styres rettferdigog mildt, alle de som bodde i det
store riket. Ikke bare alle folk som bodde i det egentlige Italia,
skulde ha borgerrett; de som bodde i de andre landene, skulde også ha
det. Men de kunde jo ikke gjøre den lange reisen inn til Rom alle
sammen og stemme på embedsmenn og vedta lover, og de brukte ikke i
oldtiden å velge utsendinger, således som vi nu gjør, til storting,
parlament og alle andre nasjonalforsamlinger. Nei, de måtte bli hvor de
var; men de skulde ha samme rett som om de bodde i Rom. Ingen
embedsmann måtte ustraffet gjøre dem fortred. Og dette kunde bare skje
på én eneste måte: når det var en eneste mann som styrte hele riket, en
mann som tenkte på alle borgerne og på alle landene og var like god mot
dem alle.

Men så var Rom ikke fristat lenger, så var det ikke rådet som styrte.
Ill. E. Krell. X S Cæsar. Og mange av de romerske adelsmenn vilde ikke
tåle at Cæsar tok friheten fra dem. Blandt dem var Brutus, som Cæsar
holdt meget av. De blev enige om å drepe ham. Da han trådte inn i
senatet den 15de mars i året 44, flokket de sig om ham. En av dem
støtte en dolk i hans skulder. «Er du fra forstanden!» ropte Cæsar og
tok mannen i armen, «hvad er det du gjør?» Nu fór de andre mot ham med
dragne våben. Han prøvde først å verge sig. Men da han så Brutus også
løfte dolken, sa han bare: «Også du, min sønn Brutus!» og dekket
ansiktet med sin togaToga, den frie romers nasjonalklædning, en slags
kappe, av ett stykke. og tok imot sår efter sår. Cæsar myrdes i
senatet.Cæsar falt fordi han vilde det nye som var godt, og det forstod
ikke de andre. Det er sant at de romerske borgere måtte miste
selvstyret og friheten når én regjerte. Men det er også sant, at når
alle blev borgere og like, under én mann, så fikk de frihet, kan en si,
alle de millioner utenfor Rom .som før hadde vært undertrykt og utpint
av romerske kjøpmenn og av romerske embedsmenn.

5. Keisertid og kristendom.

De fem hundre år fra 31 før Kristus til 476 efter Kristus.

Der blev ennu en borgerkrig, den tredje, og der stod et sjøslag ved et
ferbeis i Grekenland som hette Aktium, den annen september 31. ! dette
slaget vant Oktavian, Cæsars sø-sterdattersønn. Nu var alle mennesker
trette av krigen, og Oktavian fikk rå alene. Han kalte sig ikke konge,
ikke diktator engang; for han vilde ikke .tirre romerne, og han vilde
ikke bli drept, likesom Cæsar; men han var øverstkommanderende over
alle. romerske, hærer, og var i grunnen den som styrte. Senatet gav ham
navnet Augustus, den ærverdige, det er blitt hans navn i historien:
Keiser August; for med ham begynner keiserdømmet.

Keiser August og det romerske riket. Freden. Da August •en dag seilte
ved Italias kyst, møtte han et skib som kom fra Aleksandria. De som var
ombord, både passasjerer og matroser, hilste ham i hvite klær, brente
røkelse for ham som for •en gud, og ropte: «Dig kan vi takke for at vi
lever og er frie folk; dig kan vi takke for vår sikkerhet og våre
rikdommer.» Der var meget sant i disse ord. Der var kommet fred, og med
freden sikkerhet. Folk kunde handle, og med handelen kom rikdom.

Provinsene. Det er også sant at de som bodde i provinsene, blev
lykkeligere enn de hadde vært før. Keiseren sørget vel for at de
romerske embedsmenn ikke fikk lov til å plyndre (mer. «En god hyrde
klipper sine får, men flår (-lem ikke.» Romersk festtog.Det ord handlet
han efter, keiser August. To menn som keiseren likte svært godt, hadde
tatt altfor mange penger i provinsene. Da blev han vred. Og de to menn
drepte sig selv. Keiseren sendte sine folk ut for å kreve skatt, så han
hadde greie på det alt sammen.

Veiene. Keiser August bygde store landeveier. Det var gode landeveier
før, men det kom mange flere til i keiser-tiden. Vi kan regne at der
var 372 store landeveier, og at de tilsammen hadde en lengde av 80 000
lon. og kostet over 5000 millioner kroner eller fem milliarder. Det som
det føret og fremst gjaldt om for romerne, var å nå hurtig frem med
sine soldater til de fjerneste provinser, om det skulde komme noe på.
Derfor bygde de i like linje, brøt sig gjennem bergene, jevnet dalen,
fylte myren, bygde dammer på mange mil og broer over de rivende elvene.
Vi finner dem i fjerne ødemarker, i Spanias fjell, i Skottland, i
Siebenbiirgen, ved Eufrat og i Afrika. På disse landeveiene kunde
romerne komme til de innerste kroker. Og de kom ikke bare med soldater;
de kom med oplysning. Selv haddé de lært hos grekerne; nu blev de
lærere for Europas folk.

Post. Langs alle de veiene som gikk ut fra milepelen på torvet i Rom,
satte keiser August unge folk som skulde bringe bud. Senere blir der
hester og vogner også. Der blir ordentlig post i romerriket. I alle
ting kommer det orden; der er fred, sikkerhet, handel og rikdom, som
før er sagt. Keiseren er som en stor politimester over det hele rike.
Men adskillige millioner kvadratkilometer er dette riket som han
styrer. Og det vokser ennu i mer enn hundre år.

August selv regjerte til året 14 efter Kristi fødsel. På hans ticl var
det altså at det hendte, soin er det største som er skjedd i
verdenshistorien: Jesus Kristus blev født.

Keisere i det første hundreåret efter Kristi fødsel. Ka-ligula. Det var
nødvendig at én styrte romerriket. Det kan være nødvendig undertiden at
én styrer; men det er alltid farlig; det kan være det beste, men det er
aldri godt; der kan komme stor ulykke av det. Det fikk romerne føle i
det førstehundreåret efter Kristi fødsel. Noen keisere var dyktige1;
men det var nok av dem som misbrukte makten. Det er mange mennesker som
ikke tåler at de kan få gjøre alt hvad de vil. Mange blir likesom gale
av det; mange blir onde. Har du sett en stor gutt fare ille med en
liten, bh ved å pryle og pine ham, alt det den andre ber for sig, så
har du sett en som blir ondere og ondere, fordi han kan gjøre alt det
han vil med den små. Der var altfor mange keisere i det første
hundreåret som var gale eller halvgale eller onde, fordi de kunde gjøre
hvad de vilde. Kaligida hette en. En dag han holdt festmåltid for
konsulene, gav han sig med én gang til å le. «Jeg lo,» sa han, «fordi
jeg kom til å tenke på at jeg bare behøvde å si et eneste ord, så blev
dere kvalt alle sammen.» Han brukte snart op alle de pengene som var i
skattkammeret, og så dømte han de rike til døden, for å få det som blev
efter dem.

De gode keisere i det andre hundreåret. I det andre hundreåret efter
Kristi fødsel var det mange gode keisere i Rom: Trajan, Hadrian,
Antonin og Mark Aurd.

Trajan var utmerket dyktig til å styre det veldige rike. Vi har ennu de
brev som blev vekslet mellem en stattholder i Asia og keiser Trajan, og
av de brevene kan vi se hvad en romersk keiser hadde å tenke på.

Stattholderen skriver: «De som bygger de offentlige byg-ninger i byen
Prusa2, tar sig en fortjeneste som de ikke skal "ha, så vidt jeg kan
skjønne. Send mig en som forstår sig på slikt.»

Keiseren svarer: «Der er alle steder folk som forstår sig på slikt. Se
godt efter, så finner du dem nok.»

Stattholderen skriver: «Der har vært en stor ildebrand i Nikodemia3.
Skulde det ikke være riktig å få et ordentlig hrandmannskap ? »

Keiseren svarer: «Nei, slike mannskaper har gjort stor fortred; de
rotter sig sammen. Det er bedre at man skaffer

' Tiberius, Vespasian, Titus. — 3 I Lilleasia. — 3 Også i Lilleasia.så
mange slukningsredskaper som mulig. Og så får huseierne passe godt på,
og så får man i brandstilfelle bruke de folk som møter først frem.»

Stattholderen skrev: «Hvert år sender bysantinerne1 en mann med en
skrivelse til dig, for å uttale sin ærbødighet. Det koster dem 12 000
sestertier2. Jeg har holdt utsendingen tilbake; jeg sender bare brevet;
derved sparer jeg reisepengene.»

Trajan svarte: «Du har rett. Skrivelsen som de vil sende mig, er mer
enn nok.»

Hadrian. Hadrian hette den keiseren som fulgte efter. Han paste godt på
stattholderne i provinsene. Flere av dem dømte han til døden. «Jeg vil
styre staten så,» sa han, «at man kan se det er folkets eiendom og ikke
min.»

Han brydde sig ikke om å ta nye land, men han reiste selv gjennem hele
sitt store rike, og så vel efter overalt. Han var selv tilstede da de
begynte på den vollen som gikk tvers over Britannia, og som skulde
stanse skotterne, så de ikke kunde bryte inn, Der var 300 tårn på den,
og ennu står der noe igjen.

Han var i Afrika. Han bygde ferdig en stor landevei- der nede i
fjellene. Der var festninger alle steder.

Og Grekenland var han især glad i. Han hadde, når han reiste, mange
byggmestere med sig og dyktige arbeidere. Og han bygde et helt nytt
kvarter i Aten. Ennu står der en statelig seiersbue. På den ene siden
kan en lese: «Aten er dette her, og det er Tesevs’3 by.» Men på den
andre siden: «Her ligger Hadrians og ikke Tesevs’ by.»

En romersk dikter som hette Florus, sa en gang: «Jeg vilde ikke være
keiser når jeg skulde reise tvers igjennem briternes tåkeland og
utholde Skyterlandets kulde.» Hadrian lo: «Jeg bryr mig heller ikke om
å være Florus,» sa han, «og bare rangle fra den ene kneipen til den
andre og bli spist op av ormer til slutt.»

Antonin var mild og god. Da han fikk vite at der var en

1 Borgerne i Bysants, senere Konstantinopel. — - Mellem to og tre tusen
kroner. — «En ateniensisk konge fra sagntiden.sammensvergelse mot ham,
så vilde han ikke at saken skulde bli undersøkt. Han sa, fortelles det:
«Hvad kan det nytte om jeg får vite at noen av mine medborgere hater
mig?» Han førte ikke krig. «Det er bedre,» sa han, «å redde én bor-gers
liv enn å drepe tusen fiender.»

Mark Aurel var heller ikke glad i krigen. Han har selv skrevet: «En
edderkopp er kry når den har tatt en flue; menneskene er kry når de har
tatt en hare eller et villsvin eller en bjørn — eller et folk. Er de
ikke alle sammen røvere i den vises øine?» Han har også sagt: «Man skal
ikke vredes på de •onde, men bære over med dem. Gjør dem bedre, om du
kan.» Og et annet sted sier han at «den vise skal elske alle mennesker
som brødre, også dem som er hans fiender.»

Men derfor måtte han jo like fullt verge sig mot rikets fiender, når
det gjaldt. Og det gjorde han; og han gjorde det godt.

Germanerne1 gikk over Donau og brøt inn i romerriket; de herjet og
plyndret og tok folkene med. Og Mark Aurel manglet penger til krigen.
Da lot han bære ut på gaten alle de prektige ting som andre keisere
hadde samlet sammen. Det var edelstener og gullbegere og kostelige fat,
ja det var så mange ting at det tok to måneder å holde auksjon på dem.
Men penger fikk han, krig kunde han føre. Og germanerne måtte gi sig
til slutt..

Keiserdømmets beste tid. Den tid da disse keiserne regjerte var
keiserdømmets beste tid. Da viste det hvad det dugde til, da gikk det
frem med folkene i de landene som romerne hadde tatt. I England kunde
de i den første keisers tid ikke bruke sin melk ordentlig, ikke dyrke
sin jord. Nu sendte de en mengde korn til Frankrike. Hvor der før var
stråhytter, var der nu søilehaller og blomstrende byer. De fornemme
englendere talte latin. I Frankrike hadde nybyggere hugget rydninger i
de mørke skogene, hvor mennesker var ofret; eller landeveier gikk tvers
igjennem. I Spania var

1 Om germanerne fortelles mere nedenfor. Romerne hadde ofte måttet
slåss med dem.der 400 byer som var noenlunde store, og 300 mindre. Byer
lå der nu på begge sider av Donau. Nede i Afrika var romerne gått over
Atlasfjellene like til grensen av Sahara. Byer var der i alle daler,
landeveier i nord og syd, i vest og i øst.

Mark Aurel ofrer.Kristendommen. Men det var noe som ikke paste for
keiserne, — det var kristendommen. De som trodde på Kristus, de
kristne, hadde det ofte ondt, forferdelig ondt. De kunde jo ikke ofre
på alteret til de hedenske guder og keisere; de mente jo at Roms guder
og alle andre guder, det var falske guder, og derfor var både keiserne
og romerfolket imot de kristne; derfor blev de forfulgt, ja de beste
keiserne forfulgte dem mest. Det blev som en forbrytelse å være
kristen, og denne forbrytelsen blev straffet med døden. De er blitt
kalt martyrer, blodvitner, de som døde for sin tro. De blev kalt så
fordi de vitnet om Kristus med sitt blod. Om en av dem, Blandina, skal
vi her fortelle.

Blandina. Om hennes pinsler heter det i et brev fra det andre
hundreåret: «Vi skalv for den unge piken og var redd for at dette fine,
svake barnet ikke skulde kunne stå imot, når hun så hvad hun skulde
lide. Men hun var heltemodig. Bødlene pinte henne fra dagens første
time til den siste, men måtte gi tapt; hun åndet ennu. Hun sa bare hele
tiden: «Jeg er kristen. Vi gjør ikke noe galt i våre møter.» De brente
henne med gloende kobber på alle de steder hvor det kunde smerte mest.
Men det var som dugg fra himmelen svalte den hete malm. Siden satte de
henne for de ville dyrene, bandt henne til pelen; hennes armer var
utstrakt som et kors. Hun bad. Og dyrene rørte henne ikke.» Men
menneskene blev ved. De førte henne atter og atter inn i amfiteatret,
forat hun skulde se sine brødre lide. Endelig kom lekenes siste dag. Da
skulde hun være med, både hun og en kristen gutt på 15 år, og midt på
arenaen var der et hedensk alter, og på det skulde de ofre, men vilde
ikke! Da blev folket rasende. Og de blev pint begge. Gutten var
uryggelig modig, men døde under pinslene. Blandina var alene igjen,
lykkelig som en mor når hun har sett sine sønner feire triumfen. Him
blev pisket, kastet for de ville dyr, satt i den gloende jernstol,
rullet inn i et nett, og en rasende tyr slynget henne

Amfiteatret, en bygning hvor dy rek amper og andre blodige skuespill
foregikk. — Arena: kampplass.i luften gang på gang. Men hun styrket sin
sjel i sakte samtale med Jesus Kristus; det var som hun ikke led det
minste. Endelig gav bøddelen henne dødsstøtet; og selv hedningene sa at
de aldri hadde sett så modig en kvinne.

En kristen (Hippolyt) Ur martyrdøden under keiser Desius (omtrent 250)

Kristendommens utbredelse. Disse martyrer, som viste

slikt heltemod, drog flere og flere til kristendommen. Den bredte sig
mere og mere. Først blev den forkynt i storbyene i Antiokia, i Efesos,
i Korint, i Rom, i Aleksandria, i Kartago. I de store byene var der jo
efter Aleksanders tog blitt gresk sprog, og i det greske sproget er
evangeliene skrevet. Men kristendommen nådde siden også ut til
romerrikets mange provinser. Vandrende apostler, handelsmenn,
håndverkere, soldater og krigsfanger bragte evangeliet med. Da det
fjerde århundre kom, var de kristne en tolvtedel av hele befolkningen.
Og næsten alle mennesker i byene var kristne.

Konstantin den store. Omkr. 830. Da var det at Konstantin, den romerske
enekeiser, tok sig av kristendommen. Da var den nådd så langt frem at
det var det klokeste for keiseren å ta sig av den.

Konstantin var ikke noen from mann, men han forstod å styre. Han vilde
ha ett rike, ett folk, én religion og én lav. Og han tok den religion
som de beste trodde på. Han hadde ellers stygge gjeminger på sin
samvittighet. Han lot sin sønn drepe, og siden sin hustru. Men han
hjalp kristendommen langt frem, det gjorde han.1

De siste keisere. Keiserne i det fjerde og femte århundre var aldeles
eneveldige og levde ikke som de gamle romerske keisere. De gikk i
gullbroderte klær. Når de tok imot fremmede utsendinger, satt de på en
trone av gull og hadde på hodet en krone av perler; de hadde tusener av
embeds-menn og hoffolk. Det kostet mange penger dette, og det kostet
også mange penger å holde soldater. Derfor måtte de innkreve så store
skatter, at nu, kan en si, var det keiserne som plyndret provinsene. Nu
var det slett ingen nytte mere ved keiserdømmet. Mest gikk det ut over
de små i by

1 Konstantin gjerde byen Bysants til hovedstad i romerriket. Den lå
godt til, nettop der hvor Asia og Europa møces. Her bygde og bygde
Konstantin i fire år, og det blev en hel by, og den nye byen blev
opkalt efter ham og fikk navnet Konstantinopel eller Konstantins by. De
fornemste folk i denne by var romere, men de fleste var grekere.og på
land; bøndene hadde det omtrent som husmennene hos oss, de eide ikke
gården, og var like glad hvem som hersket. Soldatene som s'nxlde verge
grensen, var ikke alltid å stole på; ofte hørte de til den folkestammen
som vilde innenfor: germanernes stridbare stamme. Nu var deres tid
kommet. Oldtiden, grekenws og romernes tid er forbi. Nu kommer
middelalderen, mellemtiden. I middelalderen er det germanerne som
rår.Fortellinger fra middelalderens historie.

I. 375—1 100.

Folkevandringens tid og Karl den store. Vilhelm Erobreren.

Germanerne før folkevandringen. Vi hører fortelle om germanerne første
gang på Aleksander den stores tid. Da holdt de på å bre sig over
landene mellem Ishavet og Nordsjøen, og mellem Nordsjøen og Donau,
Weichsel og Rinen. Vi pleier å dele dem i tre store avdelinger:
østgermaneme eller goterne ved Oder og østenfor, nordgemnaneme eller
nordboene, skandinaveme, og vestgermanerne eller tyskerne. De vandret
og vandret, og blev aldri trette av å ferdes og slåss og vinne gods.

Kamp var deres glede, og i slaget stormet de på med nakent bryst,
kastet sine våben mot fiendens skjold og satte efter med svære sprang.
Men var det hevn de skulde ha over noen de hatet, så kunde de også gi
sig tid og vente med å slå til; holde sig ferdig som rovdyret i skogen;
det gjemmer sig til byttet er nær nok, og så kaster det sig frem og
river det i stykker. Slik gjorde germanerne med romerne i
Teutoburgerskogen.

Teutoburgerskogen. Romerne hadde i den første keisers tid, under
August, lagt under sig landet mellem Rinen og Elben. Men de fikk ikke
beholde det. Omtrent et halvt snes år efter Kristi fødsel kom der en
romersk stattholder op til germanerne; Varus hette han. Han hadde vært
i Syria før. Da han kom til Syria, er det sagt om ham, var landet rikt
og han fattig; da han reiste, var landet fattig og han rik. Nu vilde
han bli ennu rikere i det fattige Germania. Og han var streng; han
dømte germanerne efter romersk lov, lot

Teutoburgerskogen, i det nordvestlige Tyskland.dem piske og halshugge.
Men de hadde en klok og kjekk mann imellem sig, Armin, en germansk
kongesønn. Han hadde tjent i den romerske hær som officer, August hadde
gjort ham til romersk borger, ja han var romersk ridder til og med.
Romerne kjente sig trygge for ham; men han var germaner, en av de
riktige, en som kunde bie på hevn. Han lot som ingenting; han visste at
det nyttet ikke med de romerske soldater, så lenge de satt innenfor sin
faste leir; da var de for sterke. Han måtte ha dem ut av leiren, ut i
skog og fjell og myr. En dag blev det meldt Varus at et germansk folk
dypt inne i landet hadde gjort opstand; og han marsjerte straks avsted
for å kue dem. Armin lovte å komme efter, både han og de andre
germanske fyrster. Men først myrdet de på én dag hver eneste romer som
de kunde komme over enkeltvis, nybyggere, eller soldater som var
innkvartert i landet. Så holdt de sitt løfte — altfor godt; marsjerte
med hele sin styrke efter Varus, og da de hadde fått ham der de vilde:
dypt nede i den myrlendte dalbunn i Teutoburgerskogen, falt de ned over
romerne som ørner fra åsene. De romerske soldatene var nye og uprøvde,
de orket ikke å kave sig frem i stormen og øsregnet i det dype
myrlendet. Tyve tusen mann, ja kanskje tredve tusen, blev hugd ned der
eller fanget. De romerske officerer blev slaktet av germanerne på
gudenes altere eller hengt op i trærne; hånden blev skåret av på dem
som hadde skrevet dommen efter romersk rett, tungen blev revet ut på
dem som hadde uttalt den. Og de fangene som ikke blev drept, gjorde de
til træler. Fornemme romere, som snart skulde inn i senatet, måtte nu
gå og gjæte buskapen i Germanias skoger.

Henimot slutningen av det andre hundreåret solgte Mark Aurel, har vi
hørt, sine skatter for. å få penger til å føre krig mot germanerne. Han
vant; men underkue germanerne, slik som romerne kuet andre folk, kunde
de aldri; romerne hadde nok sine faste leirer både ved Rinen og ved
Donau, og av disse faste leirene blev det siden Byer: Basel og Mains,
Koln og Wien; men det som var på den andresiden av Rinen og Donau,
måtte de la germanerne beholde; ja, keiserne brukte germanske krigere i
sine hærer, og mange steder fikk de lov å slå sig ned i romerriket. Men
de lot sig ikke nøie med det; de vilde over disse to storelvene; de
vilde på eventyr, de vilde ha gods og gull.

Den store folkevandring begynner i året 375,

De satt i sine fattige landsbyer, midt i skog og myrlende, og de hørte
at sørpå var der rike land med prektige byer, fulle av gull og sølv og
vin. Mangen en germaner hadde vært der; hadde tjent i romernes hær, og
var kommet hjem med rikdom og ære, og hadde fortalt hvad han hadde sett
der syd. Dit vilde de. Men Rinen og Donau lå der som store
festningsgraver, og bak dem stod romerne og paste på.

Da kom der et folk av mongolsk ætt fra de store steppene i Høiasia
gjennem sletten mellem det Kaspiske Hav og Uralfjellene. Det var
hunnerne. Så stygge mennesker var ikke sett i Europa før. Når barna kom
til verden, blev de skåret og flenget i ansiktet, forat de ikke skulde
få skjegg, stramme bånd blev lagt over nesen, så den kunde bli riktig
flat; øinene var bitte små, ørene store og stod ut.

Hunnerne var klædd i dyrehuder fra topp til tå. De satt alltid på
hesteryggen. På hesteryggen kom de farende mot fienden som en haglskur,
vendte om, spredte sig, og kom igjen; de spiste og drakk til hest, de
sov til hest, med hodet mot hestens hals. Hunnerne la østgoterne under
sig; vest-goterne måtte gå over Donau og inn i romerriket.

Vestgoteme plyndrer Rom i året U10. En snes år efter flytningen hadde
vestgoterne en konge som hette Alarik. Han rykte inn i Italia med dem.
Det var et helt folk på krigstog: kvinner og barn, og vogner med alt
det de eide, fulgte med. Mot Rom drog de, mot den store keiserbyen med
de 1700 plasser. Første gang kjøpte romerne sig fri for en mengde
penger; de måtte smelte sine herlige billedstøtter for å skaffe mynt,
de måtte gi tusener av kostbare klær. Men Alarik kom igjen; slaver
åpnet portene for ham. I denne byen hadde germanske fanger gått lenket
i keiserens triumftog; her hadde germanerne måttet slåss med hverandre
på liv og død i cirkus for å fornøie romerne. Og nu stormet deres
stammefrender gjennem byen og plyndret, og sønner og døtre av romerske
senatorer skjenket vin for dem i gullbeger.

Germanerne går over Rinen. Germanerne tar England. Da romerne skulde
verge sig mot vestgoterne, måtte de kalle sine soldater til Italia, og
det blev ingen til å passe på

— hverken ved Rin-elven eller i England. Da gikk germanske folk over
Rinen og brøt inn i det landet som vi nu kaller Frankrike. Det er
opkalt efter det ene av disse germanske folkene, frankerne. Men i
England blev germanerne likefrem budsendt.

England. Vi vet at keiser Hadrian hadde bygd en stor voll tvers over
landet, og så lenge de romerske soldatene paste på denne vollen, så
kunde ikke bergfolkene fra Skottland trenge sig frem. Men nu måtte
soldatene reise, og straks kom skoterne farende. Briterne bad romerne
om hjelp. «Barbarene jager oss mot havet,» skrev de, «og havet mot
barbarene; enten blir vi drept, eller også drukner vi.»1

Angler og sakser, Romerne kunde ikke hjelpe dem. Da kalte de på
germaner fra Nordtyskland: angler og sakser. Disse folk hadde gjort
røvertog til England før; men den gang hadde romerne og briterne jagd
dem vekk. Nu visste briterne ikke bedre råd enn å be sine gamle fiender
om hjelp. Og de kom. Og de hjalp dem på samme måte som det fortelles at
mennesket hjalp hesten. Hesten var i nød og kalte på mennesket, og
mennesket kom; men da det først var oppe på hesteryggen, så vilde det
ikke ned igjen. Således gjorde angler og sakser med briterne også; de
blev sittende, og tok landet fra dem. Briterne flyktet til Wales og

1 Baade briterne og skoterne var kelter og hørte til den
indo-europeiske folkefamilie; men briterne hadde under romernes
herredømme fått romersk oplysning; derfor kaller de skoterne for
barbarer.til landskapet i Frankrike som ennu bærer deres navn,
Bretagne.

Nye riker opstår og forgår. Vandalernes rike. Det var ikke lang
flytning angler og sakser gjorde. Det folket som flyttet lengst, var
vandalerne. De gikk over Rin-elven, drog så gjennem hele Frankrike,
siden gjennem Spania. Der er ennu et landskap som er opkalt efter dem
der nede; det er Andalusia. Fra Spania satte de over til Afrika og tok
Algeri og Tunis. Her hadde de til hovedstad Kartago, som for 600 år
siden var blitt jevnet med jorden, men siden var bygd op igjen av
Cæsar. Og her nede levde de da i hundre år under Afrikas hete sol,
herjet og brente på kyster og øer, klædde sig i silke og gull, spiste
den fineste mat, bodde i deilige parker under tropiske trær.

Østromeme kommer. Men da 100 år var gått, kom der en hærfører fra
Justinian, keiseren i Konstantinopel. Afrika hørte til hans rike. Denne
hærfører vant over vandalerne.

Den gamle vandalerkonge, fortelles det, satt med resten av sine menn
som i et rede av sten, og var ikke til å komme nær. Likene av dem som
falt eller sultet ihjel, dynget sig op omkring ham. Men den gamle
kongen vilde ikke gi sig. Da så han en dag to smågutter som glodde inn
i asken hvor brødet blev bakt. Og den ene av dem, han var enda kongens
egen frende, tok brødet, hett som det var, og stakk det i munnen. Men
kameraten fløi på ham og rev det ut igjen. Så langt var det kommet med
vandalernes stenrike folk.

Han crvergir sig. Nu overgav den gamle konge sig. Og da han så kom inn
i Kartago, som en gang hadde vært pu-nernes store by, og siden var bygd
op av romerne, og tatt av vandalerne, og igjen av mennene fra
Konstantinopel, da lo han høit, den gamle mann. Han syntes at alt her
på jorden var så ynkelig og forgjengelig. Og da han måtte være med som
fange i den store cirkus i Konstantinopel, hvor keiserens høvding holdt
triumf, og keiser Justinian satt på tronen, og folket stod og glodde på
fangene, da gråt han Wales utt. we'ls, Bretagne bretanj'.ikke,
vandalerkongen, han sukket ikke; han mumlet bare: «All ting forgår.» Og
det er et ord som folk og fyrster titt kom til å sanne i de dager.

Det vestromerske riket forgikk. Det var lenge siden Rom hadde vært
hovedstaden i det store verdensriket. Men da romerriket blev delt i to,
det østromerske og det vestromerske, i året 395, da blev Rom
hovedstaden i vest. I året 476 blev den siste vestromerske keiser
avsatt av en ger-manerhøvding. Odoakar hette han. Da forgikk det
vestromerske riket.

Men også Odoakars rike forgikk; østgoterne tok det. Og østgotemes rike
forgikk; det blev overvunnet av østromerne; og det østromerske riket i
llnlia forgikk, — langobardeme tok landet til Tiberen. Det var et
germansk folk, som holdt sig nokså lenge, i 200 år. Så kom en
germanerkonge som var større enn alle som hadde levd før, og han tok
lango-bardemes rike (774). Det var Karl den store, som vi snart skal
høre om.

Kirken og dens menn.

Ville seder. Meget var der bygd i Itara og Frankrike og Spania i de
romerske keiseres tid: prektige byer, stolte bygninger og plasser, bad
og cirkus. Germane.me stormet frem og brente byene, akrene og vinhaver
tramptf- de ned, og av de prektige romerske varinledninger blev ckt
ikke annet enn stumper og stykker igjen. Fredelige kjøpmenn vågde sig
ikke ut. Stimenn holdt til i de tette skoger og i myrlendet, sammen med
bjørn og ulv og ville svin. Barna fikk ikke lære noe. Skolene blev
lukket. Veier brydde ingen sig om å hugge, tornebusken bredde sig hvor
akrene hadde flommet; det så ut som landene skulde falle hen i villskap
og stygghet og mørke.

Kirken. Men da kom det hjelp fra Rom igjen. Der bodde ingen keiser mer
som sendte sine soldater ut og brøt veier. Men den mektigste biskop i
kristenheten bodde der; han sendte sine misjonærer ut for å preke
kristendom. Derblev igjen bygd vakre bygninger; det var kirkene. Der
blev igjen malt malerier; det var på kirkenes vegger. Der blev igjen
skrevet bøker; de unge fikk igjen kunnskap; det var i klostrene. Der
blev igjen en stormakt i verden, og Rom var hovedstaden. Denne stormakt
var den kristne kirke. Og den som styrte i denne stormakt, var den
romerske bisp, paven.

Benedikt. Omkr. 500. Ennu mens østgoterne rådde i Norditalia, levde en
from italiener som hette Benedikt; han stiftet benediktinernes
munkeorden. Han lærte alle som fulgte hans regel, å holde av arbeide og
hate lediggang. Lediggang er sjelens fiende, sier Benedikt. Og
Benedikts munker, de arbeidet så det forslo. De vågde sig inn i
Mellem-Europas kjempeskoger og bygde bedehus og hytter, de bygde låver
og bakeovner og møller, de dyrket jorden, — og rundt klostrene reiste
sig blomstrende akrer og haver. Til munkene kom folk med sine barn, og
de fikk lære å lese hos dem og skrive.

Ingen veifarende banket forgjeves på klostrets port. Benedikt lærte
sine munker å vederkvege de fattige, klæ de nakne, se til de syke og
jorde de døde. Ingen munkeorden er blitt så mektig som benediktinemes;
fra dem utgikk 24 paver, 200 kardinaler, 1600 erkebisper, 4000 bisper
og henimot 16 000 forfattere.

Kristendommen i England. Før angelsakserne kom til Britannia, var de
kristne, alle landene i Vesteuropa, und-tagen Tyskland. Men
angelsakserne var hedninger; derfor gikk kristendommen under i England.
Men så blev den forkynt igjen, mens Gregor den store var pave (600 e.
Kr.)f og om kristendommen i England i den følgende tid vet vi god
besked; Beda har fortalt oss om den.

Beda. Han hadde fra sitt åttende år vært i klostret Jarrow ved
Tyne-elven, og han var der til sin død, i fire og femti år. Han var en
lærd mann og har fått tilnavnet «den ærværdige». Skjønt det i klosteret
stundom kunde være 600 munker som han skulde lese med, og dessuten
flere fremmede som han skulde undervise, og skjønt han

Tyne uttales tain. Ordet er keltisk og betyr elv.ikke hadde mange til å
hjelpe sig, fikk han skrevet en mengde bøker. Den beste er hans
kirkehistorie, en ypperlig bok, hvor vi får vite meget, ikke bare om
den engelske kirke, men også om det engelske folk. Beda var sin tids
lærdeste mann og vel hjemme både i angelsaksisk og latinsk og irsk
videnskapelighet. Men det var et strengt arbeidsliv han førte, denne
mann, som uavlatelig leste og skrev og lærte; og da han var kommet et
lite stykke inn i sekstiårene, lakket det mot slutten. Han blev syk og
søvnløs; men han leste med sine munker hele dagen, og sa bare: «Skynd
dere å lære det; jeg vet ikke hvor lenge jeg kan være hos dere.» Om
hans siste time fortelles det således: Han hadde hatt en søvnløs natt.
Ved morgengry samlet han sine disipler om sig og bad dem skrive. Det
var en bok han endelig skulde ha ferdig, en angelsaksisk oversettelse
av Johannes’ evangelium. «Der mangler ennu et kapitel,» sa han som
skrev, «og vi tør ikke plage dig med å spørre nu.» — «Ta din penn,» sa
Beda, «og skriv hurtig.» Kvelden kom. «Der mangler ennu et vers, kjære
mester,» sa skriveren. «Skriv det hurtig,» sa den døende. «Nu er det
ferdig, mester.»

— «Det er sant,» sa den syke, «nu er det ferdig alt sammen.» Han lå på
gulvet, med hodet på armene, og sang: «Ære være Gud», og sov inn.

Bonifatius. Det var i året 735 at Beda døde. Ved denne tid levde en
annen merkelig mann. Det var Bonifatius. Han prekte kristendommen i
Tyskland og er blitt kalt tyskernes apostel. Han var også en
angelsaksisk munk, som egentlig, hette Winfred. Men han fikk ikke leve
og dø som Beda i et stille kloster. Han levde et farefullt liv, og falt
for sin tro. Han var hos friserne; han og hans disipler stod just og
ventet på dem som var blitt døpt, for å dele ut nattverden. Da hørte de
krigsrop. De som var med bispen, vilde slåss, men Bonifatius sa: «Den
hellige skrift lærer oss å gjengjelde ondt med godt. Vær ikke redd for
dem som bare kan slå legemet ihjel, men ikke sjelen.» Han holdt
evangelie-boken over sitt hode og tok rolig mot det hugg som drepte
ham.En ny folkevandring. Et nytt verdensrike.

De hundre år fra 622—732.

En ny tro. Men middelalderen forteller ikke bare om missionærenes mot
og munkenes arbeide. Den forteller også om kampen mellem kristne menn
og dem som trodde på Mohammed. For der er opstått en ny religion hos et
semittisk folk. Nettop på den tid da Gregor, den første store kristne
pave, levde og sendte sine misjonærer ut til England, til det ytterste
vest i Europa, steg det en ny tro frem østerpå i Arabia. Og i
middelalderen fortelles ikke bare om germanernes folkevandring, men
også om arabernes.

Mohammed. Mohammed hette mannen som kom med den nye læren. Før hans tid
sloss araberne med hverandre og plyndret karavanene for hverandre og
hadde en mengde guder. Mohammed fikk dem til å holde sammen og slåss
med andre og tro på en eneste gud.

Koranen. Han kunde ikke skrive; men det som han prekte blev skrevet op,
og siden blev det samlet i den bok som kalles Koranen. I Koranen står
at der er en eneste gud, som vet alt og er rettferdig. Og Mohammed er
hans største profet. Den som holder Koranens bud kommer i paradis. Der
er friske lunder, kjølige og alltid grønne; der er diamanter og
smaragder; der er tepper av silke; der er vel-luktende blomster. Det
står også i Koranen at enhver skal slåss for sin tro; faller han, så er
han viss på å komme i dette deilige paradis; flykter han, blir han
straffet i den brennende ildsjø. «Paradiset er foran dig,» står det i
Koranen, «og bak dig er helvedes flammer.» Det stod også at allting var
bestemt før: den som skulde dø, han døde; så det nyttet ingen ting å
løpe sin vei.

Arabernes tog. Når de hadde slike or^ i sin bibel, så kan en vite at de
blev krigere, araberne, krigere som gikk på. De tok land efter land. De
tok Syria, Egypten og hele Persia; de tok Turkestan og det nordlige
Italia, de tok Tunis, Algeri og Marokko, ja de satte også over tU
Spania. Tarekførte dem, han som Gibraltar er opkalt efter. Ved. Xeret
de la Frontera sloss han med vestgoterkongen1 og hans menn (711).
Goterkongens hær var mange ganger større, og araberne måtte vike efter
to dagers kamp. Da red Tare* frem foran rekkene og ropte: «Havet er
bak, fienden er foran. Der er ingen annen redning enn tapperhet og Guds
bistand. Ved Allah, jeg tar goterkongens liv, eller jeg mister mitt
eget!» Og så hugg araberne inn, og vant til slutt. Og de nøide sig ikke
med Spania; de vUde ha mer. Inn i FrarJc-rike brøt de — de tenkte på å
legge under sig Europa, som de hadde lagt Under sig landene i Asia og
Nordafrika. Men nu blev de stanset. Frankeme tok imot dem ved Poitiers
«som en mur, som en voll av is». Hver gang araberne rykte frem, blev de
hugd ned. Deres hær måtte vende. Men det riket som de nu hadde, var
også stort nok allikevel; det gikk fra Indus til Atlanterhavet, det var
større enn Aleksander den stores rike haddé vært, og større enn
romerriket.

Hovedstaden. Midt i dette uhyre riket lå den prektige hovedstad Bagdad.
Der bodde kalif f en, — så kaltes han som styrte. Han var både general
og konge og pave.

Araberne i Spania. Der blev også et kalifat i Spania, hvor Kordova var
hovedstaden. Spania hadde stor nytte av araberne; de var ikke bare
kjekke soldater; de var dyktige videnskapsmenn og håndverkere og
byggmestere; de hadde i Persia lært å legge vannledninger, og Spania
blev som en have. Andalusia har nu 3 millioner mennesker; der kunde den
gang leve 10 ganger så mange. I Sevilla alene var der 60 000
vevestoler, sies det. Det var araberne som først brukte krutt i Europa,
— de hadde lært det hos kineserne; de dyrket daddelpalmen i Spania og
bomullsplanten og morbær-treet, hvor silkeormen lever.

Alle større arabiske byer hadde universiteter. Ved- universitetet i
Kordova var der 4000 studenter om året bare i

Gibraltar, Dsjebel al Tarek, Tårete fjell.

1 Vestgoter drog til Spania da Alarik var død, og der blev et
vestgotisk rike der nede.

Poitiers uttales poatie'.teologi. En araber i Asia skrev en stor bok om
lægevidenska-pen. Den lærte alle læger av i Frankrike og Italia i 600
år.

Nu er det intet igjen av arabernes makt. Året 1258 tok mongolerne
kalifatet i Bagdad; omkring 1500 falt det siste arabiske riket i
Spania. Men for Europas kunst og viden-skap har arabernes folkevandring
vært meget.

«Lægens blekk,» sier et arabisk ord, «er like så meget verdt som
martyrenes blod.» .

Karl den store.

Den mann som førte frankerne mot araberne, da de vilde legge Europa
under sig, hette Karl Martel. Selv var han ikke konge; men hans sønn
blev det, og sønnesønnen, som også hette Karl, kom til å regjere over
en stor del av Europa: over Frankrike, den største del av Italia,
Østerrike og Tyskland. Hans ætt er blitt kalt Karolingerne. Selv har
han fått navnet den store, og det har han fortjent.

Karl den stores kriger. I å slåss var Karl en riktig germaner. Han
sloss med langobardeme i Italia og vant over dem, og blev konge der;
han sloss med araberne i Spania, med avareme i Ungarn, og med sakserne
i Tyskland.

Avareme. Avareme var et røverfolk, som minte om sine stammefrender,
hunnerne, og var ryttere likesom de. De gjemte alt det de røvet, i. en
underlig festning, som kaltes ringen. Der var ni voller, den ene
utenfor den andre, ring utenom ring; den ytterste var seks mil i
tverrmål. Karis menn tok ringen til slutt, men det drog lenge ut.

Sakserne. Men hårdest var striden med sakserne, som bodde ved Weser og
Elben. Karl rådførte sig, sier en gammel historieskriver, med Guds
tjenere, samlet en stor hær, påkalte Kristi navn og drog til Saksen,
for å «pålegge dette folk Kristi milde og lette åk». Men mildt og lett
blev det ikke. Det var germaner som sloss med germaner. Hårde halser
var sakserne, og hård kunde Karl også være. Han vant

5på dem gang efter gang, men aldri så snart var han borte, så jagde de
misjonærene ut, brente kirkene, rev festningene ned og drepte hans
soldater. Men så kunde Karl også til straff henrette halvfemte tusen
mann på én gang.

Og det var hårde lover han gav. Den som ikke vilde ta imot dåpen, den
som ikke vilde faste i fastetiden, skulde dø. En mengde saksere flyttet
han ut av deres eget land og ned til Frankrike og Italia. Så blev da
endelig det saksiske folk kuet og stille til slutt. Det hadde tatt 30
år.

Karl blir keiser. Karl den store styrte over det meste av det som før
var det vestlige romerske riket. Han styrte over Frankrike, har vi
hørt, og over Tyskland. Han var konge av Italia, og han hadde også tatt
det nordlige Spania til Ebro. Juledag i året 800 var Karl i Rom og var
tilstede ved gudstjenesten i Peterskirken. Da han knelte ved alteret
for å be, satte paven en krone på hans hode, og romerne jublet: «Leve
Karl, romernes keiser!» Det var det gamle romerrike som var
gjenoprettet, mente de; men paven gjorde dette fordi kirken trengte en
mektig verdslig hjelp. Selv var han jo ved en kirkelig fest blitt
overfalt av sine fiender, mishandlet og satt i fengsel. Han hadde
flyktet til Karl, og det var Karl som innsatte ham igjen.

Hvorledes Karl styrte. Karl paste godt på sine land. De var store, og
han trengte mange embedsmenn til hjelp. Hvert år sendte han folk ut for
å se efter hvorledes de styrte, og var det da noen som ikke gjorde som
han skulde, så blev han avsatt straks.

De store møtene. To ganger om året var der store møter. Der rådslo de
fornemste menn om de lover som kongen vilde høre deres mening ,om, og
imens gikk Karl rundt imel-lem alle som ellers var kommet til møtet,
hilste på dem og samtalte med dem, hadde et godt ord til de gamle og en
spøk til de unge. Han spurte også flittig om nytt. Han vilde vite om
det var rolig alle steder inne i riket og utenfor, eller om noen tenkte
på å gjøre opstand eller angripe ham.

Aker og skole. Han hadde meget å stri med, Karl denstore. Tretti år toK
det før sakserne gav sig, åtte år varte krigen méd avarerne. Og han
nøide sig ikke med å ta nytt land, han vilde også ha mest mulig dyrket
op; han vilde ha aker der hvor det før var utmark og skog. Han var
kjent på alle sine gårder, han visste beskjed om allting. Og ikke bare
jorden skulde dyrkes; folket skulde komme ut av sin uvitenhet og lære
noe. Han sa til bispene at der skulde være barneskoler ved kirkene og
klostrene, og alle skulde sende sine barn i skolen. Ved hans eget hoff
var det gutteskole, og en gang han hadde vært lenge borte, vilde han se
hvad guttene hadde skrevet. Han så da at de fattige hadde skrevet godt,
de fornemme dårlig. Da satte Karl de fattige og flinke på sin høire
side og sa; at hvis de holdt ved slik, så skulde de få bispedømmer og
klostre. Men de fornemme, som hadde vært dovne, satte han ved sin
venstre side, og til dem sa han: «Tror dere at jeg bryr mig om at dere
er fornemme og fine og vakre? Vær trygg- på det, at hvis dere ikke er
flittige, så får dere aldri noe godt av mig.»

Hvad Karl utrettet. Selv var han uhyre flittig. Han unte sig ikke hvil
fra morgen til kveld, uten i de timer da der var gudstjeneste. Man så
fikk han også noe utrettet. Da han kom til styret, var han likeså
ulterd som sitt folk; men da han døde, var der tusener av bøker, lærde
prester og verdslige menn i alle deler av riket. Der hvor de ville
saksere hadde ofret mennesker, der hvor friserne hadde slått
misjonærene ihjel, der hvor avarerne hadde ridd over fruktbare' enger,
løftet sig nu klosterskoler og kirketårn.

Men de kunde ikke holde riket savimen, de som korri efter ham; hans
sønnesønner sloss, og delte i året 8IS hans land. Det blev ikke ett
rike, men tre: Frankrike, Tyskland og Italia.Ganger^Rolv og Vilhelm
Erobrer.

Vikmgferder. En dag keiser Karl var i Paris, stod han, forteller
sagnet, ved vinduet og så på de nordiske sjørøverne, som nettop var
jagd bort. Han gråt. Han tenkte på hvor meget ondt de vilde gjøre hans
folk og hans frender, når han var borte. Og de gjorde dem meget ondt.
De hadde samme drift i sig nordboene, som de andre germanerne: de vilde
ferdes, de vilde slåss, de vilde ha det gods og gull som var lenger
sør. Oppe hos dem selv var der skog og villmark, akkurat som det var i
Tyskland den gang de tyske germaner satte over Rinen og Donau. Men de
foretok ikke noen egentlig folkevandring fra først av; de var ikke så
mange, og de hadde så lang vei å fare. De seilte ut på vikingferd og
kom hjem igjen om høsten med det de hadde tatt. I begynnelsen var det
små flokker, men de blev større og større, og samlet sig til store
flåter og hærer, som for lengere tid slo sig ned i fremmede land, og
tok det til slutt.

Ganger-Rolv. Av disse nordiske vikingene er især Ganger-Rolv
navnkundig. Han var en jarlesøn, som kaltes så fordi han var så svær;
ingen hest kunde bære ham. Han hadde i året 911 fått det store stykke
land ved mundingen av Seinen mot å holde fred på grensen og bli
kristen.

Da Rolv kom til den franske konge — Karl den enfoldige hette han—
skulde han, som sed var, knele for ham og kysse hans fot. «Jeg har
aldri bøid kne for noen,» ropte Rolv, «og aldri kyst foten på noen
heller.» En av hans menn skulde da gjøre det. Vikingen gikk frem, tok
foten og løftet den så raskt til munnen at kong Karl gikk bakover. Da
lo de høit, normannerne.

Men landet som de fikk blev kalt Normandi.

Da hundre år var gått, talte de fransk. De var kristne. De bygde stolte
kirker, menn og kvinner slepte de store ste-nene, og under salmesang
løftet de dem op. Men vikingmot og germanerblod var det i dem.

Vilhelm Erobreren. Omtrent halvannet hundre år efterGanger-Rolv levde
der nede i Normandi en hertug som hette Vilhelm; Erobreren er han blitt
kalt, og han var ikke veikere, han, enn de gamle vikinger hadde vært.
Likeså hård en hals, likeså ubarmhjertig var han.

Han vilde bh konge i England. Harald, en engelsk jarlesønn, var en gang
i en storm drevet op på den franske kyst, og hadde da måttet sverge, på
skrinet hvor de hellige ben lå, at han skulde hjelpe Vilhelm til å bh
engelsk konge. Men han holdt ikke sitt løfte. Han lot sig velge til
konge selv.

Vilhelm stod just i sin park ved Rouen og prøvde noen nye piler, da han
fikk vite dette. Han rakte buen til en av sine menn og gikk inn i
slottet. Her blev han gående i den store sal frem og tilbake, satte
sig, stod op og begynte igjen å gå. Sa ikke et ord; ingen vågde å
snakke til ham. Endelig befalte han at hans menn skulde ruste sig til
hærferd mot England. Og ennu har vi et gammelt teppe som opbevares i
Bayeux i Normandi, og som normanniske kvinner har vevd. Her ser vi
Vilhelms skib bh bygd og trukket på sjøen; vi ser hertugen ride med
sitt følge til stranden, og vi ser billeder fra det slaget som vi nu
skal fortelle om.

Slaget ved Hastings. Ved Hastings stod slaget mellem normanner og
angelsakser, germaner mot germaner. Foran Vilhelms menn gikk skalden
Taillefer. Han svingte sitt sverd i luften, mens han sang kvadet om
Roland, Karl den stores kjempe, og hele hæren sang med. Taillefer falt;
normannerne kunde ikke komme innenfor englendernes sterke jordvoller.
De vek og gikk på igjen; de kom ut i myrlende. Hæren blev redd; det
hette sig at hertugen var død. «Jeg lever!» skrek han — han hadde en
røst som en basun — og rev hjelmen av, «og med Guds hjelp skal jeg
vinne.» Så gikk han like løs på dragen, fiendens merke, mistet sin
hest, men slo nu med sin veldige kølle kongens bror ihjel og skaffet
sig en ny. Mistet også den, slo igjen en ridder ned, brøt igjennem
skanse-

Rouen uttales rvAng'; Bayeux bajtp; Taillefer tajfer’.

— Hastings, uttales lieistings, ligger på sydøstkysten av
England.Slauet voil Hastings.pelene. Men der stod Haralds menn
uryggelige, skjold ved skjold. Da lot Vilhelm som om han flyktet, og
fikk fienden til å følge. Nu hadde angelsakserne ikke sin faste
stilling mere. Nu måtte de tape. Ved solnedgang fikk deres konge en pil
i øiet og falt, og om natten flyktet hans menn. Men hertug Vilhelm lot
sitt telt slå op, og midt imellem de døde satt han og spiste og drakk.

Konge i England. Han gjorde sig så til konge i England og blev kronet i
London. Og da englenderne reiste sig imot ham, herjet han og brente og
slo ihjel for fote. Veiene var ikke til å ferdes på; sneen stengte;
kongen brøitte selv vei, gikk foran og hjalp sine menn. Og de åt sine
hester da de ikke hadde annen mat. Men kong Vilhelm gjorde grundig rent
der han kom. Han ødela ikke bare korn, men også redskap, så mer enn 100
000 menensker døde i hungersnøden som fulgte efter. Så hård en herre
var han. Ubarmhjertig som den villeste hedning; men også med evner til
å styre et land. Han vilde ikke ha en slik reisning igjen; i alle
større byer bygde han borger, og her satte han sine normanner til å
passe på. En av de merkeligste av disse borgene står ennu; det er Tower
i London. Men borger i byene var ikke nok; han måtte være trygg for
landsbygden også, for hele landet; han måtte ha en hær som han kunde
stole på. Og den hæren kunde han ikke få for penger; der var ikke noe
videre penger den gang. Folk måtte hjelpe sig uten dem. Noen eide land,
og noen eide bare sine sterke legemskrefter; og så byttet de med
hverandre, kan vi si. Bonden pløide og høstet for herremannen, som eide
gården bonden bodde på. Han betalte avgift på den måten. Krigsmannen
verget stormannen til hest og i våben; det var som en leie han betalte
for det stykke land stormannen hadde overlatt ham. Og Vilhelm hadde
meget land å dele ut; han tok nemlig alt det som de hadde eid de
angelsaksiske adelsmenn som var falt eller hadde flyktet, og overlot
sine beste menn det, forat de skulde hjelpe ham i krig. Biskopen, hans
halvbror, fikk omkring 400 land-Tower uttales tav'er.godser; næsten
like meget fikk de andre som hadde hjulpet ham mest, og selv den
fattigste normanner kom til rikdom og makt i det nye riket. Det var en
stor hær kongen på denne måten fikk. 600 fikk land av ham, 8000 fikk
land av de 600. Og alle måtte de være med i krigen. Næsten i hvert
eneste distrikt var der minst én normanner, og han paste vel på
naboene, de angelsaksiske naboer, om de skulde ville gjøre oprør; han
forstod jo så godt, at mistet Vilhelm sin krone, så mistet lian den
jord han satt med.

Vilhelm ligner de menn som vi leser om i våre egne sagaer. Han var en
av dem som aldri glemte sin hevn; der stod skrekk av ham; ingen kunde
spenne hans bue, ingen kunde stå imot hans vilje.

En gang han lå syk i Rouen, gjorde den franske konge Filip sig lystig
over hans svære kropp. «Kong Vilhelm ligger så lenge,» sa han, «som en
kvinne på barselseng.» — «Når jeg står op,» sa Vilhelm, «skal jeg gå
til messe i Filips land og ofre rikelig ved min kirkegang; tusen
kjerter skal jeg ofre, og kjertene skal være flammende ildebrander.»
Han herjet og brente, så det lyste om ham, i den franske kongens land.
Men en dag han red mellem ruinene av det han hadde ødelagt, snublet
hans hest, og han fikk et støt i siden. Det voldte hans død.

Men det år da Vilhelm Erobreren slo kong Harald ved Hastings, er et av
de merkeligste i Europas historie. Nu først er germanernes vandringer
for alvor slutt. Alle har de nu sine land. Men ferdes vil de likevel;
eventyr må de ha. Og der er ikke gått stort mer enn 30 år efter slaget
ved Hastings, så drar germanerne på tog igjen, ikke for å brenne kirker
og klostre — nu er de jo selv kristne alle; men for å kjempe mot de
vantro og rive fra dem det landet hvor Kristus er født. De er merket
med hans tegn, med korsets tegn. De drar på korsferd.Fortellinger fra
middelalderens historie.

II. 1 100-1 500.

Korsferdene.

De to hundre år fra omtrent 1100 til omtrent 1300 (1096—1270).

Pilegrimer. I hundrer av år hadde fromme menn vandret til det Hellige
Land — de kaltes pilegrimer, efter et latinsk ord som betyr en fremmed.
De vilde se det landet hvor Kristus hadde levd, sitte på den sten hvor
han hadde sittet, drikke av den kilde som han hadde drukket av, dukke
sig i Jordans elv, ja dø der hvor Kristus døde.

Tyrkerne og pilegrimene. Araberne gjorde ikke pilegrimene noen fortred;
men da tyrkerne hadde tatt Jerusalem, fikk de kristne det ondt.
Pilegrimenes karavaner blev plyndret; nakne og forkomne døde de under
den brennende sol. Og de som kom inn i Jerusalem, de blev spyttet i
ansiktet, hånt, slått, prylt. De vantro brøt inn i de kristnes kirker
med sabel i hånd, rev kalken ned, tråkket på den, slo i stykker
marmoret og hugg løs på dem som forrettet gudstjenesten. Skulde dette
tåles?

Møtet i Clermont. I året 1095 holdt pave Urban den annen et stort
kirkemøte i Clermont i Sydfrankrike. Der var

Tyrkerne hadde lenge holdt til i det vi nu kaller Turke-stan. I midten
av det 11te hundreåret tok en tyrkisk stamme Iran,

— seldsjukerne hette den, efter sin høvding. En fyrste av denne ætt
blev anfører for livvakten hos kaliffen i Bagdad, og fra nu av var det
egentlig de tyrkiske fyrstene som regjerte i kalifatet. En av disse
fyrstene tok i det ellevte århundret Lilleasia.14 erkebisper, hundrer
av bisper og abbeder, tusener av franske riddere. Paven reiste sig fra
den høie trone under åpen himmel og sa: «Skal vi tåle å se det landet i
røveres hender som vi med rette kaller det hellige land? Haugen hvor
Kristus led for våre synder, graven hvorfra han stod op, fredsberget
hvorfra han for til himmels? Skal Gud velge sig andre krigsmenn? Skal
andre få lov å stride under hans fane? Nei. Ryst tregheten av! Skynd
eder til Palestina og kjemp mot det kristne lands fiender. Slåss med
dem, og ikke med hverandre, som I pleier!»

Han fikk ikke slutte. De jublet og skrek: «Gud vil det, Gud vil det!»
De trengte frem for å få festet det røde korset på akselen. Korsets
tegn måtte de ha; de skulde jo slåss for Kristi skyld, og imot hans
fiender, imot de vantro.

Korsferd prekes. Og korsferd blev der siden preket rundt om i landene.
Med bare hoder og bare føtter red prester og munker i grå
pilegrimskapper omkring på sine muldyr. Rep hadde de om den magre
kroppen, korset i hånd. Og det var ikke vanskelig for de veltalende
menn å rive folk med sig. Det var germanernes ætlinger de talte til; de
vilde gjerne ferdes på lange veier, slåss og vinne gods. Det var
riddere de talte til, og enhver riddersmann hadde lovt å våge sitt liv
for kirken og dens tjenere. Eller det var småfolk de talte til. Og de
hadde det så ondt hjemme at de ikke kunde få det verre. De blev med i
tusenvis.

Det første korstoget. I året 1096 drog den store kors-hæren avsted, —
300 000 mann og mange gjæve høvdinger. Her var Vilhelm Erobrerens sønn,
grev Robert av Nor-mandi, og andre ætlinger av de nordiske vikingene;
men også mange andre høvdinger; den beste og gjæveste er Got-fred av
Bouillon.

Det blev et korstog, et tog for ham som hadde hengt på korset, et tog
fullt av lidelser.

I den stekende heten borte i Asia blev de gale av tørst; de døde i
hundrevis på en eneste dag. Kvinner og barn hadde Clermont uttales
kUrmång. — Bouillon utt. bujång'.det forferdelig; ridderne i de tunge
rustninger sank til jorden, hestene døde i mengde.

Noen red på esler og okser, og la det de hadde med på gris og på hund
og på vær. Men kjekke var korsfarerne på hele toget. De var sterke både
i tro og i hat. Når de var riktig i nød, og pilene suste om dem, sprang
de til presten og skriftet og gjorde bot og skrek og vred hendene. Og
så gikk de mot fienden igjen, og var ikke til å stå imot. Hodene av
drepte tyrkere stablet de op; lik og blod nådde til stig-bøilene.

Antiokia. Den 18de oktober i året 1097 kom de til den store byen
Antiokia i Syria. Der var fire hundre og femti tårn; så de lå lenge før
de kom inn der. Om vinteren blev der oversvømmelse; de spiste tistler
og døde hester, ja de spiste muselmennenes Uk. Endelig hjalp en
forræder dem inn. En dag da det stormet og blåste og tordnet, så
fiendens skiltvakter hadde ondt for å høre, klatret de kristne op på
muren og styrtet sig ned i byen. Men de fikk ikke lenge ro der inne. En
veldig hær rykte imot dem, en hær på 200 000 mann. De sultet igjen, og
det så rent ille ut for dem. Da var det at deres tro frelste dem. For
menneskene var villige til å tro det vidunderlige den gang. Der kom en
prest, Peter Bartolomeus hette han, og fortalte at det spyd som den
romerske soldat en gang hadde stukket i Frelserens side, da han hang på
korset, fantes i Antiokia. Det hadde apostelen Andreas åpenbart ham.
Det lå i Peterskirken, ikke langt fra høialteret. Presten og tolv mann
med ham gikk inn i kirken, lette fra morgen til kveld, men fant ingen
ting. Da steg Peter alene ned i graven, i den bare skjorte, med bare
ben. Og fant lansen. Og folket strømte inn i kirken og sang: «Herre
Gud, dig priser vi!» De la kostbart purpur om det kostelige våben; de
bar det mot fienden; de stormet og vant.

Nu skulde de da hvile. Da kom pesten fra de mange lik og herjet mellem
dem. Og høvdingene var uenige; noen vilde av-sted, andre ikke. Men de
menige korsfarerne vilde videre. De

M uselmenn: mohammedanere.var ikke til å stå imot. «Til Jerusalem!»
ropte de, «til Jerusalem!» og så slepte de sig avsted.

Men så forferdelig hadde dette toget vært, så mange var døde siden
korsfarerne drog hjemmefra, at da de nådde den siste høiden, var der
ikke mer enn noen og tyve tusen igjen. Ikke en tiendepart av de tre
hundre tusen som en gang drog avsted.

«Du kjære Jesus,» sier en munk som var med, «hvor de kristne gråt da de
så den hellige by. Jerusalem! ropte de, Jerusalem! Gud vil det, Gud vil
det!»

Jerusalem. Men Jerusalem var en sterk festning, og der var 60 000 mann
der inne. Og der var ingen trær i nærheten til å bygge tårn av.

Solen stekte, Kedrons bekk var uttørret, fienden hadde tømt brønnene
eller forgiftet dem. Atter holdt korsfart rne på å forgå av tørst.
Døende slepte de sig frem til Jerusak nis murer, kyste dem og drog sitt
siste sukk.

Endelig fant de langt borte en skog, og derfra hent t de stokker og
bjelker. Byggmestere fikk de med et skib fi i Genua som løp inn i
havnen ved Joppe. Og nu bygde d stormstiger og kastemaskiner og tårn.
Og da alt var ferdig drog de i høitidelig optog omkring Jerusalem,
bisper og prester først, bakefter riddere og alt folket, med faner og
trompeter. Oppe på murene stod mohammedanerne og hånte dem.

Den 14de juli stormet korsfarerne; men murene var dekket med sekker av
høi, som tok imot murbrekkerne. Hele dagen kjempet de kristne; næste
morgen gikk de på igjen; de tok den ytterste muren, den største og
tykkeste hadde de tilbake. Mohammedanerne kastet bek og brennende
svovel ned på deres maskiner og satts treverket i brand. Korsfarerne
tapte motet. Da så de, forte.'les det, på toppen av Oljeberget en
ridder i hvit rustning, med strålende skjold. Han vinket mot Jerusalem.
«Den hellige Georg!» ropte de, «det er den hellige Georg!»

Og de gikk på igjen. Med giohete piler tendte de ild på stråsekkene, og
nordenvinden drev den sorte røken inn overbyen. Fienden vek. I det
samme lot Gotfred sin faUebro gå. I næste stund stod han på murtinden.
De andre efter. «Gud vil det! Gud vil det!» skriker de og bryter inn i
byen, og feller for fote våbenløse og våbenføre, oldinger, kvinner og
barn. I Salomos tempel slakter de 10 000 fiender, spidder dem, steker
dem, eller tvinger dem til å kaste sig ned fra de høie tårnene; hestene
vader i blod. Og siden plyndrer de hus efter hus. Når en har merket et
hus med sitt skjold eller sin lanse, så er det hans.

Og de blir ved å slå ihjel og slå ihjel for fote. Endelig holder de op;
med nakne føtter og uten våben går de til den hellige gravs kirke. Med
kors og med sang kommer prestene og Jerusalems kristne dem i møte; og
de kneler og takker Gud, og kryper på -sine bare knær til Frelserens
grav og gråter og kysser den. Går så tilbake og dreper og plyndrer
igjen. Slik var de: så hete i sin tro, så ville og forferdelige mot dem
som ikke trodde.

Den hellige gravs beskytter. Det som de kristne hadde tatt, gjorde de
til et kongerike Jerusalem, og Gotfred var den første som styrte det.
Han kalte sig ikke konge; han vilde bare hete den hellige gravs
beskytter.

Siden gjorde kristne konger og riddere korsferd efter korsferd; men de
hadde ikke mer av det Hellige Land da de sluttet, enn før de begynte.

Hvad korsferdene utrettet.

Korsfarerne til det Hellige Land vant ingen ting av det de vilde ha,
har vi sagt. Allikevel har de utrettet meget, om ikke just det de
tenkte.

Stormennenes makt blir mindre. Vi har hørt at Vilhelm Erobrer gav sine
menn land mot at de skulde hjelpe ham i krig; det var skikk og bruk å
gjøre det på den tid. Kongen kunde ikke gå i krigen alene; han måtte ha
stormenn med, og de måtte ha noe for det. Stormannen kunde ikke gå i
krigen alene; han måtte ha noen med, og de måtte ha noe for det. Rede
penger var det ikke stort av, så måttede greie sig på annen måte.
Stormannen betalte da sitt følge, sine ridende menn, med underhold på
gården, eller han lånte dem jord. Han betalte dem deres
krigstjenestemed jord, eller de betalte ham leien for jorden med
krigstjeneste; de kaltes lénsmenn eller vasaller.

Men stormennene som gikk i krigen med kongen, de fikk også jord eller
land til lønn, eller de betalte for jorden med krigstjeneste, hvad vi
nu vil si. De blev kongens lénsmenn, og de var såre mektige mangen
gang. Mange av disse stormenn drog på korstog og kom aldri igjen mere.
Derved avtok stormennenes makt.

Handelen. Folkene i vesten blev bedre kjent med landene i øst, og der
blev stor handel mellem Europas folk og Asias folk.

Kunstflid. Korsfarerne så i Østerland gull- og sølv-broderte tepper,
tøier av silke og fløiel, metallvarer og glass-varer, og fikk lyst til
å gjøre det efter.

Kunst og videnskap. Araberne var flinkere enn europeerne i mange ting,
langt flinkere: i geografi, i lægekunst, i bygningskunst, i diktekunst.
Så meget hadde menneskene ikke lært av hverandre siden Aleksander den
store fikk Asia og Afrika til å lære av grekerne, og siden den tid da
det romerske riket strakte sig utover verden og bragte op-lysning til
dem som lite eller ingen ting visste.

Pave og munk på korstogenes tid.

Innosens. Så lenge menneskene ennu trodde at de skulde vinne borte i
det Hellige Land, så lenge måtte paven, han som fikk dem til å dra
avsted, han som var den kristne kirkes første mann, ha umåtelig meget å
si. Og det fikk han. Aldri har en pave hatt mer å si enn ved året 1200,
midt i korstogenes tid; og aldri har der i hele middelalderen vært noen
dyktigere. Han hette Innosens den tredje.

Pavens våben. «Paven,» sa Innosens, «stod midt imel-lem Gud og
mennesket. Han var mindre enn Gud, men mere enn et menneske. Og sikkert
er det at han fikk de mektigste mennesker på jorden til å bøie sig for
pavensmakt. Europas prester var å ligne med en stor hær som paven
kommanderte; de fulgte hans bud, i Italia og Tyskland og Frankrike og
England; de hjalp ham til å bruke de to sterke våben han hadde til å
true og kue folk: bann og interdikt. Den som blev satt i bann, blev
høitidelig jagd ut av de troendes samfund. Bispen kunngjorde det i
kirken, tolv prester stod om ham med brennende fakler. De kastet dem
til jorden, trådte på dem og sa: «Så skal Gud slukke hans liv.» Folk
torde ikke komme ham nær; venner og frender flyktet for ham. Det som
han rørte ved, var til-sudlet; ingen satte sig ved hans bord.

Interdikt kaltes det når et helt land eller et stort stykke av et land
blev utstøtt av de kristnes samfund. Da blev kirkene klædd i sort, de
hellige billeder og relikvier blev der lagt slør over, og de blev satt
ned på kirkegulvet; ingen gudstjeneste måtte holdes; ingen begravelse;
ingen barnedåp.

Paven og Johan uten land. I England vilde paven ha én til erkebiskop i
Canterbury, og Englands konge, Johan uten land, vilde ha en annen.
Paven truet med interdikt. Kong Johan truet igjen med å kaste alle
prester i sjøen og skjære nesen av på hver italiener som han kunde
komme over. Så kom interdiktet. Det hjalp ikke. Kongen blev satt i
bann. Hjalp heller ikke. Prester og bisper var redd ham. En som prøvde
på å forlate ham, blev knust under en bly-kappe. Det skremte de andre.
Men så avsatte paven kong Johan og prekte korstog imot ham, og sendte
kongen av Frankrike for å ta hans land. Og pavens utsending sa, like op
i den engelske konges ansikt, at han var avsatt. Da gav kongen sig. Og
siden knelte han for denne samme utsendingen, svor paven troskap og
blev hans lensmann.

Pavens arbeide. Innosens var i mange stykker en utmerket mann, og mange
kloke råd har han sendt ut til Europas folk. For likesom sognefolket
går til presten, «han far», og spør om hjelp og råd i vanskelige ting,
således gikk hele Europa til paven. Pave, papa, det betyr far. Og

anterbury utt. kænferberi.han var far for dem alle. Ham skulde de mange
tusen prester og bisper og abbeder og munker spørre om alle ting.

Var det noe i Skriften som en bisp ikke var sikker på, så spurte han
paven; han kunde ikke ta feil. Og han får dessuten mange underlige
spørsmål om andre ting. Et eller annet sted i verden er der en kone som
har en svulst i halsen. Hun får et middel av en munk; men dør. Da blir
paven spurt om munken skal gjøre bot. En annen gang er der kommet en
tyv inn i værelset til en skoledisippel. Skolegutten har såret ham.
Straks skal det skrives til paven om det. Paven sier hvorledes de skal
ha det i klostrene; han bestemmer hvad tid abbeden skal få lov til å
spise alene, i stedet for å spise og sove sammen med munkene. Ja, han
skriver om sengeteppene som de skal ha over sig. Naturligvis var det
hans kardinaler som avgjorde en mengde slike ting; allikevel hadde
Innosens rett da han sa: «Jeg har så meget å gjøre at jeg næsten ikke
får tid til å .tenke; ja det er knapt jeg kan puste.»

Vi kan forstå hvor mange han hadde under sig, når vi hører om det store
kirkemøtet i Rom året før han døde.

Her møtte utsendinger fra næsten alle kristne fyrster, fra hele den
kristne kirke i vesten. 71 erkebisper, 460 bisper og 800 abbeder var
møtt frem.

Fransiskus av Assisi. Det er en stor mann, Innosens den tredje, stor i
å styre, vel skikket i mange deler til å være «Kristi stattholder». Men
mere Uk mesteren var en annen mann fra den tid: tiggermunken Fransiskus
av Assisi. Hans rike var ikke av denne verden. Han vilde ikke herske
over menneskene, men tjene sin mester og ligne ham.

Fransiskus er født i Assisi, en av de små byene på Apen-ninenes
bergvegg. Hans far var en rik kjøpmann og hette Bernardone; han kalte
sin sønn Fransiskus, den franske, fordi han selv handlet på Frankrike.
Gutten vokste op til en munter ung mann med et varmt hjerte og et lett
sinn. Men da han var 25 år, blev han en kveld da han kom hjem fra et
gilde, med én gang optatt av alvorlige tanker. «Ten-

Rolfsen: Fortellinger av verdenshistorien.

6ker du på å gifte dig?» spurte vennene. «Ja,» svarte han; «jeg vil
gifte mig med en edlere og deiligere brud enn dere noensinne har sett.»
Han mente fattigdommen; og han fikk trang til å være alene, gjemte sig
bort, lånte tigge-rens klær for selv å tigge. Der var et falleferdig
kapell der i Assisi, og dette kapellet vilde han gjeme få gjort i
stand. Han tok da en dag noen tøier på sin fars lager, red med dem til
en naboby, solgte både varene og hesten, og kom med pengene til
kapellet. Faren blev vred over dette, søkte efter ham, men fant ham
ikke. Så en dag kom der inn i den lille byen en blek og mager mann, med
klærne i filler. Forstyrret så han ut, syntes barna som lekte på gaten.
«Han er gal!» skrek de, og de sang, hylte og danset omkring ham.
Bernardone vil se hvad det er, og så er det hans sønn. Han kaster sig
over ham, sleper ham inn i huset, slenger ham inn i et mørkt hull,
pryler ham og binder ham.

Men moren løste ham siden, og han gikk like til kapellet igjen. Nu
klagde faren for bispen og krevde at Fransis-kus skulde gi avkall på
hele sin arv. Den unge mann gikk inn i en av bispegårdens saler, og da
han kom ut igjen, hadde han klædd sig helt naken. Han holdt i hånden en
pakke med sine klær; den gav han bispen; gav ham også de penger han
ennu hadde. «Hør mig, alle,» sa han, «til denne stund har jeg kalt
Bernardone min far; men nu vil jeg tjene Gud. Derfor gir jeg disse
pengene tilbake, som har voldt min far så megen sorg. Alt det jeg har
fra ham, gir jeg ham tilbake. Herefter vil jeg kun si: Fader vår, du
som er i himmelen.» Og med en gammel kappe over sig, som bispens
gartner hadde gitt ham, gikk han ut av byen og opover fjellets ensomme
stier og fylte skogen med sin sang. Det var en av dé første vårdagene;
det lå store sne-flekker i skogene ennu. Men i disse skogene holdt
røvere til. Og røverne tok ham. «Hvem er du?» spurte de. «Jeg er den
store konges herold,» sa han. De rev kappen av ham og kastet ham i
snegrøften: «Ligg der, du stakkars Gudsherold.» Han ristet sneen av sig
og steg op. Han frøs, han hadde det ondt, men han sang. Han syntes at
han forstod den korsfestedes lidelse.

Og snart kunde han begynne på det lille kapellet. Han tigget til sig
stenene, bar dem frem på sine skuldrer, og bygde så. En dag i februar
måned, i året 1209, hørte han i et annet lite kapell i Assisi en prest
oplese et stykke av det 10de kapitel hos Matteus: «Men når I går ut, da
prek og si: himmerikes rike er nær. Helbred syke, rens spedalske. I har
mottatt det for intet, gi det for intet. I skal ikke ha gull, ikke
sølv, ikke kobber i eders belte; I skal ikke ha taske til å reise med,
ei heller to kjortler, ei heller stav; ti en arbeider er sin føde verd»
Fransiskus drog straks sinE sko av, satte sin stokk fra sig, nøide sig
med én kjortel. Det var dette han vilde; det var fattigdommens
evangelium han vilde preke. Og han gikk ut i den lille byen og prekte
om fattigdom og fred, og prekte varmt og jevnt. Han kjente de folk han
talte til, han forstod dem, og de forstod ham. Og flere sluttet sig til
ham og prekte. De levde som de fattige, la sig i kornladene om kvelden
eller i de spedal-skes hospitaler eller i kirkens forhall. De hjalp
bøndene, arbeidet med dem, spiste med dem, og ofte lå de i samme laden
om natten. Og når så bøndene gikk videre den næste dag ved morgengry,
så hadde brødrenes ord virket. Men de prekte også på gatene og torvene
i Assisi, og snart fikk de trang til å fare lenger ut, helt til
hedningeland. Fransiskus reiste både til Syria og Marokko, og fem av
hans «brødre» led martyrdøden i dette siste land. «De små brødre» kalte
paven dem som sluttet sig til Fransiskus. «Brødrene,» stod det i deres
munkeregel, «må ikke tilegne sig noe, hverken et hus eller et sted
eller noen annen ting; men som fremmede og tilreisende i denne verden
skal de tjene Herren i fattigdom og ydmykhet og gå efter almisse.» Det
blev en tiggerorden.

Fransiskus døde hjemme. Da døden nærmet sig, vilde han bæres hen til
den lille kirken hvor presten hadde lestfattigdommens evangelium for
ham. Men da han var kommet til hospitalet hvor han hadde pleiet de
spedalske, og hvor han kunde se ut over hele byen, bad han at de skulde
sette ham ned. Og han løftet sin hånd og sa farvel til sin fe-drenejord
og velsignet den. Men i kirken drog han sitt siste sukk en aften i
oktober 1226. Og mens brødrene stirret inn i hans ansikt ef1er liv, slo
utallige lerker ned på halmstubbene hvor han lå. «Dagslysets venner,»
sier det hellige sagn, «jublet fordi hans strid var til ende.»

Ordenen. Men 50 år efter at fransiska-nerordenen var oprettet, hadde
den 8000 klostre og 20 000 medlemmer. Uten sko, klsedd som fattigfolk,
drog de små brødre, eller gråbrødre-ne, som de også kaltes, rundt i by
og på land, og talte til folket slik at alle kunde forstå
dem.Hundreårskrigen mellem England og Frankrike.

1337—1453.

Frankrike i middelalderen. I det fjortende hundreåret fikk
franskmennene en langvarig krig med England, som stod på i over hundre
år, fra midten av det fjortende til midten av det femtende hundreåret,
og i denne krigen ser det en stund ut til at hele landet skal bli tatt
av englenderne.

Den franske kongen, Karl den sjette, blev sinnssyk; franskmennene kom i
strid med hverandre, den ene stormann blev myrdet efter den andre, og
da Karl den sjettes sønn, Karl den syvende, blev konge, hadde han bare
landet syd for Loire. Resten hadde englenderne. Og det så ut som han
ikke skulde få beholde det heller. Englenderne la sig med 10 000 mann
utenfor Orleans; kunde de ta den byen, så tok de nok de andre med. Og
det så ut som de skulde ta den.

Jeanne d’Arc. Da var det at der hehdte noe underlig, noe som bare kunde
skje i de dager folk trodde så meget på syner og alt det som var
overnaturlig. En bondejente stod frem og sa at hun vilde hjelpe kongen
og jage englenderne bort. Johanna hette hun, eller Jeanne, som det
heter på fransk, Jeanne d’Arc.

Hjemme i landsbyen hadde Johanna ikke hørt annet, når hun satt hos sin
mor og spant, enn historier om krig. Og så om helgener. En dag syntes
hun at hun så et stort lys, og en deilig skikkelse, en som hadde
vinger, sa til hende: «Gjør Frankrikes konge fri og gi ham land og
rike.» Men hun svarte: «Jeg er bare en stakkars jente; jeg kan ikke
føre væbnede menn.» ' Og stemmen svarte igjen: «De hellige skal hjelpe
dig.» År efter år hørte hun disse stemmer, før hun fortalte det til
noen. Endelig sa hun det, først til sin far. Han svarte at han vilde
heller drukne henne enn at hun skulde få fare med krigsfolk. Siden
fortalte hun det

Loire uttales loar'. — Orleans, Jeanne d’A r c (Johanna fra Arc),
uttales: årleang’, sjan-dark'.til en officer. Han mente at hun burde ha
noen forsvarlige ørefiker. Men hun lot sig ikke skremme. «Jeg må til
kongen,» sa hun, «om jeg så skal slite mine ben op like Stil knærne.»

Hun reiser tU kongen. Og hun fikk da reise til slutt. Hun klipte sitt
lange hår av og tok mannsklær på, og drog avsted på den farlige ferd.
En riktig stygg reise var det, mellem røvere og fiender. Men hun var i
leke redd et øieblikk. «Jeg er født til dette,» sa hun. Og da hun var
kommet til kongen, gikk hun like hen til ham, enda hiin aldri hadde
sett ham før, og han gjemte sig mellem hoffolkene for å prøve henne.
«Hvis du gir mig folk,» sa hun til ham, «så skal jeg få Orleans fri, og
få dig kronet i Reims. For det er Guds vilje at hans fiender
englenderne skal dra h;hm, og at riket skal være ditt.»

Og Johanna blev sendt til Orleans.

De franske soldater trodde på henne og holdt henne for en helgen;
englenderne var redd for henne og mente hun var en heks. Enten vek de
fra skansene uten sverdslag, eller de verget dem og tapte. Johanna gikk
foran; hun var den første som satte stigen til skansevollen. Hun jagde
eng-lendeme fra Orleans.

Siden reiste hun til kongen. «Hold ikke så mangé og så lange råd,» sier
hun til ham; «men kom til Reims og bE kronet.» Og han fulgte henne; og
alle steder vek englen-deme; by for by åpnet portene sine; Karl den
syvende blev kronet i Reims, som hun hadde lovt.

Johannas død. Nu hadde Johanna holdt sine løfter; nu vilde hun hjem.
Men hun blev overtalt til å bli, og hadde ikke samme lykke nu som før.
Hun blev fanget og kom i englendernes hender. Og så blev hun dømt som
heks og levenae brent på torvet i Rouen. Det var i 1431. Da luene slo
op over henne, ropte hun: «Mine stemmer var fra Gud! Mine stemmer har
ikke bedratt mig.» Og da hennes hode i den siste stund sank ned på
brystet, skrek hun høit: «Jesus!» Men nedenfor stod 10 000 mennesker og
gråt.

Reims, uttales: rængs.Hennes død hjalp ikke englenderne noe. Det var
som hun blev ved å leve; de franske soldater kjempet som om hun gikk
foran dem bestandig.

Kong Karl den syvende krones i Reims.

Og da krigen sluttet, hadde englenderne ikke mer enn en eneste by igjen
i Frankrike. Landet var frelst og fritt. Og det priser franskmennene
Johanna for den dag i dag.Hun holdt av Frankrike, hun trodde på det;
hun gav sitt liv for det, og det var noe nytt. Så lenge landet var delt
mellem stormenn i mange stykker, holdt enhver av det stykke han hørte
til. Krigsmannen sloss for sin lensherre, for sin by, for sin konge,
for sin tro. Men i krigen med englenderne måtte franskmennene i hundre
år slåss med et fremmed folk. Da følte de at de selv hørte sammen, at
de selv var et folk; da lærte de å slåss for sitt land.

Kongen styrer. Dette land hadde vært delt mellem mange og styrt av
mange. Nu blev det mer og mer ett land og blev styrt av én, av kongen.
Han skaffet sig faste soldater, som fikk pengelønn og kunde møte til
krig hvad stund det skulde være. Og pengene til soldatene kunde han
kreve av folket, når han trengte dem. Hadde ikke nødig å spørre noen.
Dette blev bestemt på en riksdag i 1439. Folket selv gav sitt samtykke.
De hadde prøvd hvor ondt det var å styres av mange. De vilde heller ha
én. Og den mann de fikk nu, det var en mann som kunde styre. Det var
Ludvig den ellevte, Karl den syvendes sønn.

Ludvig den ellevte (1&61—83). Han var en hårdhendt, ja grusom mann, som
hadde sine fanger i skrekkelige jernbur, hvor de hverken kunde stå
eller sitte eller ligge, og som ubarmhjertig lot alle stormennene
henrette som vilde trosse ham. Men han samlet næsten hele Frankrike;
kongen fikk næsten eneveldig makt. Fullt enevelde får Frankrikes konge
først i den nyere tid. +"

Pave og kristendom.

Paven. Pavene har aldri vært så mektige som på kors-ferdenes tid. Det
var jo pave Urban den annen som hadde fått det første korstoget i
stand. Det var Innosens den tredje som fikk i stand det fjerde. Men da
det nu tU slutt ikke blev noe igjen av det hele, kunde jo alle se at
paven tok feil. Og kanskje han tok feil i andre ting også.

Meget av det pavekirken lærte, stod slett ikke i Bibelen.Der stod ikke
at folk skulde gå i kloster, eller at de skulde pine og piske sig selv,
eller at de skulde komme i skjærsilden 1 efter døden, men kunne utløses
når det blev bedt for dem. Der stod ikke noe om helgener; helgener, det
vil si mennesker som var så fromme at de hadde gjort meget mere godt
enn de var skyldige å gjøre; dette skulde komme syndere til gode. For
de hellige menns skyld fikk de syndsforlatelse. Men de måtte betale for
det, og paven fikk pengene. Det stod heller ikke i Bibelen at disse
helgener kunde gjøre under, og at en skulde tilbede dem. Der stod ikke
at oljen fra lampene ved en helgens grav skulde hjelpe mot kreaturenes
sykdommer, eller et stykke voks fra samme grav mot haglvær.

Det var i det hele ikke så godt å vite hvad som stod i Bibelen; det
gamle testamente var skrevet på hebraisk, det nye testamente på gresk,
og de to sprog var det omtrent ingen som kunde. For legfolket kunde det
ikke nytte stort at Bibelen var oversatt på latin; de forstod jo ikke
latin heller; ja selv da den blev oversatt på deres morsmål, var den
vanskelig å få fatt i; et håndskrevet eksemplar var så altfor dyrt.

Men var det en som mente et eller annet som paven og biskopene ikke
likte, så blev han kalt for kjetter og brent på bål. Der var domstoler
til å prøve om han var skyldig, og til å dømme ham. Det var
inkvisisjonens domstoler.

Allikevel sa kjekke menn sin mening. Det gjorde John Wiclif i England,
det gjorde Johan Huss i Bøhmen.

John Wiclif var lærer ved universitetet i Oxford. Han sa at Bibelen var
det eneste en skulde rette sig efter.

Johan Huss var professor ved universitetet i Prag.

Kirkemøte. I de store kirkemøter skulde alle biskopene i den katolske
kirke delta. Kirkemøtet i Konstans vedtok at enhver, selv paven, skulde
adlyde kirkemøtet; men senere blev paven igjen den øverste makt, som
han hadde vært før.

1 I skjærsilden måtte de avdøde renses og lutres, før de kunde komme i
himmelen.Han leste Wiclifs skrifter, og var enig med ham i meget, og sa
at syndsforlatelse hverken kunde kjøpes eller selges. Og han blev
stevnet til et kirkemøte i Konstans ved Boden-sjøen, og dømt og brent.
«Vi overgir din sjel til døden,» sa biskopene, da han stod på bålet.
«Jeg anbefaler den til min herre Jesus Kristus,» svarte Huss. De kastet
hans aske i Rinen. Nu var han da vekk; det var ikke fnugg av ham igjen.

Luther. Men hundre år efter satt en ung munk i klos-terbiblioteket og
leste hvad Huss hadde skrevet; Martin Luther hette han. Han vilde se
hvad sådan en erkekjetter hadde sagt. Og han blev forferdet; det var jo
bare sann kristendom. Denne unge mannen gjentok siden at det var rent
galt dette med avlaten. Han slo det op på kirkedøren i Wittenberg. Ham
fikk de ikke stoppet munnen på. Ham fikk de ikke brent.

For det er skjedd merkelige ting i disse hundre årene. De lærde har
lært sig det sprog som det nye testamente er skrevet på, så de kan
sette det op mot hverandre, det som paven sier og det som Kristus sier.
Og de ulærde måtte ikke nøie sig, med noen avskrifter av det som Luther
sa; avskriftene var jo dyre, og det var bare enkelte som kunde få fatt
i dem. Nei, nu kan de lese det i boktrykk og kjøpe det for noen få øre.
Og folle er ikke så redd lenger for det som er nytt. Der er hendt så
meget underlig. Kjekke sjøfolk har reist rundt Afrika; en modig mann
har faret tvers over havet og funnet en ny verdensdel. Dette må vi høre
om først. Vi må høre om boktrykkerkunsten, vi må høre om Kolumbus og
hans reiser.

Bøker og bokstaver.

Bøker som de vi nu bruker, hadde de hverken i oldtiden eller i
middelalderen. De brukte i lange tider ruller; og disse rullene kunde
være dyktig lange. En i det vatikanske bibliotek er 1/3 meter bred og
over 10 meter lang; en anneaier 11 meter lang og y4 meter bred. Senere
i middelalderen Legger de vokstavler sammen, eller pergamentsblad.

Først var det munkene som skrev av i klostrene de gamle skriftene på
gresk og latin. Men da så borgerne begynte å bli mer oplyste, og
handelen og velstanden tiltok, så skulde de ha forretningsbrev skrevet,
og vilde ha bøker å lese. Man måtte ha avskrivere som var lønnet. Men
det var dyrt: avskriverne var dyre, og pergamentet var dyrt.

Da lærte folk å lage billig papir av filler. Og treskjærer-kunsten blev
opfunnet. Man kunde skjære ut billeder i tre, og trykke med disse
billeder, likesom en trykker med et signet. Under billedet var der
gjerne en beskrivelse eller fortelling, og den blev også skåret i tre.
På samme måte skar man ut i tre side efter side til en bok, og hver
side kunde trykkes. Men en slik treplate kunde bare trykke denne siden.
De a-ene og b-ene og c-ene som stod på denne siden, kunde ikke brukes
på noen annen; for de stod fast. Det var jo meget bekvemmere om en
kunde bruke den samme c-en op igjen og op igjen på tusener av sider,
akkurat som en kan bruke det samme signet til å forsegle tusener av
brev med Det var Johan Gutenberg fra Mains som gjorde denne store
opfinndse med de løse bokstavene, omkring år 1450. Først laget han
bokstaver av bøketre1; siden tok han bly, og siden tinn. Han bandt
bokstavene sammen med tråd, strøk blekk over dem eller lampesot. Og så
trykte han med dem. Det er det første simple trykkeri.

Nu er der boktrykkerier overalt i verden i de oplyste land. Men den som
gjorde opfinnelsen, han døde fattig. Han hadde slått sig sammen med en
rik gullsmed som hette Fust, og Fust la ut pengene, og forlangte dem
siden igjen. Gutenberg hadde dem ikke, og måtte gi trykkeriet fra sig i
stedet. Fust satt der både med hemmeligheten — for det var en
hemmelighet ennu hvorledes en skulde trykke bøker —

1 Bokstav eller bøkstav er for resten et ord som er mange hundre år
eldre enn boktrykket. Det er ikke en stav som er skåret av bøketre, men
det er en runestav som er skåret inn i bøketreets ved.og med pengene,
så han kunde dra nytte av den. Men så brente hans verkstad, og flere av
hans svenner løp bort til fremmede land. Og nu blev den kjent, den nye
opfinnelsen, og de drog frem i geleder, kan vi si, Gutenbergs
bokstaver, og slo paven og hans lære ned. Da Luthers oversettelse av
det nye testamente kom ut, leste alle det. De leste så de kunde det
utenat; menn og kvinner hadde det med sig, hvor de gikk.

Og den nye lære som han kom med, og som vi straks skal høre om, den
forstod de bedre, fordi de var blitt gløggere. til å se og tenke, var
ikke mer så redd for det som var nytt. Folk hadde vært ute, sett ennu
mer enn korsfarerne så, faret på nye veier, funnet nytt land.

Luthers mor.Fortellinger fra den nye tid.

I. 1500—1648.

Kolumbus.

Kostbare varer. Kostbare varer var det som kom til Europa fra Kina og
India: krydderier, bomull, silke, perler, diamanter, og sukker. Men
veien var lang: først til Syria, hvor italienske kjøbmenn kjøpte disse
varene; så til Italia, og så opover Tyskland, og fra tyske og
hollandske byer videre til de nordiske land. Dyre varer, når de skulde
gå gjennem så mange hender og bæres langt av kamelen, «ørkenens skib».
En dyktig skute nutildags bærer like så meget som tre hundre kameler.
Det vilde da være en uhyre fordel om varene kunde gå til sjøs like fra
India til en tysk eller hollandsk havn.

Frem til India sjøveien fant endelig portugiseren Vasco da Gama i 1498,
og sjøvei til India var det egentlig Kristofer Kolumbus fra Genua vilde
finne.

Kolumbus. Toscanelli. Men han var en av de få som trodde hvad den lærde
florentiner Toscanelli sa. Når en skulde til India, som lå lengst borte
mot øst, sa Toscanelh, så skulde en bare holde ved å seile mot vest.
«Jorden er jo rund,» sa han. «Den som seiler mot vest, vil til slutt
finne landene i øst.»

Det var en ukjent vei dette, men nettop den vei som var mest ukjent,
hadde Kolumbus lyst å gå; for han var en modig mann. Men han skulde ha
folk og skib, og til det måtte han ha hjelp. Det fikk han endelig i
Spania hos dronning Isabella, og der blev sluttet den overenskomst med
Kolumbus at han skulde bli adelig og admiral og visekonge og få en
tiendedel av innkomstene i det landet han kom til.Men da han så endelig
hadde fått skib, så kunde han ikke få mannskap. Folk var redde. Fanger
blev tatt ut av fengslene og satt om bord.

På havet. Den tredje august 1492 seilte Kolumbus endelig avsted med tre
skib, gikk innom de Kanariske Øer, og lot så stå til, ut på det åpne
hav. Da kom angsten for alvor over mannskapet.

Mange gråt som barn.

Den 16de september seilte de inn i de store tangmas-sene som ligger og
svømmer midt i Atlanterhavet. De er grønne, og derfor trodde Kolumbus
og hans menn at det var flytende gress som var løsnet fra roten, og at
de måtte være nær land. Men den rot som dette gresset var løsnet fra,
den grodde på havsens bunn, og det var strøm og bølge som hadde løsnet
det. De kom igjen ut i rum sjø, og vestover og vestover bar det,
vestover blåste vinden bestandig. Da blev de redd at de aldri skulde få
se Spania igjen.

En dag trodde skipperen han så land, og ropte over til Kolumbus, og
Kolumbus falt på kne med hele mannskapet. Men det var bare en
tåkebanke.

Dag efter dag seilte de, land var ikke å øine, og matrosene klagde over
den lange reisen; de vilde vende. Kolumbus snakket godt for dem; men
han sa også at han var seilt ut for å finne India; og at han vilde
holde ved, til han ved Guds hjelp nådde frem.

Land. Et par dager efter, natten til den 12te oktober, så en matros
virkelig land i vest, og næste morgen lå enlav gressklædd ø for dem.
Det var en av Bahamaøene. Ko-lumbus var ikke komviet tU India, men tU
en ny verdensdel. Men det visste han ikke. Han mente at han var på
veien til det han søkte, og var inderlig glad for det, og sang
takke-salmer med sine folk. Gikk så med de to andre kapteinene i
storbåten, rodde i land med den kongelige fane og kors-banneret, og la
landet under kongen av Spania. Folket der på øen — for der var
mennesker der — var først redde; men da de hadde fått farvede luer og
glassperler, fikk de mere mot, og svømte ut til skibene med papegøier
og bomull og trespyd.

Kuba og Haiti. Kolumbus tok noen av disse menneskene med sig om bord og
seilte videre til Kuba og til Haiti, som ham kalte Hispaniola eller den
spanske ø, fordi den minnet om Spania. Og når han gikk i land, sprang
de innfødte som han hadde med sig, fra hus til hus og ropte: «Kom, kom
og se mennene fra himmelen.»

Hjemkomsten. De stakkars mennesker skulde nok snart få føle at
spanierne ikke kom fra himmelen. Men for Europa var en ny verden
funnet, skjønt ingen visste at den var ny, og ingen visste hvor den var
stor.

Den 15de mars 1493 kimte det fra alle kirkeklokker i Palos, den byen i
Spania som Kolumbus var reist ut fra. For nu kom han hjem igjen. Han
blev buden til kongens gård, og reiste tvers gjennem landet, og foran
ham blev båret varer og dyr fra de øene som han hadde opdaget,
krydderier og gull og tropiske fugler; forrest gikk seks «indere»; for
han trodde jo de var fra India. Dette var en stolt stund for Kolumbus,
skjønt han selv ikke visste hvad han hadde funnet. Det var et triumftog
som hadde mer å si enn når de romerske hærførere kom hjem og hadde med
sig alt de hadde tatt i fremmed land.

Men det gikk Kolumbus som det har gått mange av dem som har utrettet
noe stort i verden. Seier og glede har de en kort stund, arbeide og
lidelse har de mest av.-

Bahamaøene hørte til de øene som blev kalt de vestindiske.Den andre
reisen. Ennu var det bare herlighet og glede. Da han igjen drog på,
ferd vestover, skortet det hverken på fartøi eller folk. Han hadde 17
skib og 1 500 vel rustede menn. På denne reisen opdaget lian Jamaika.
Men han fant ikke det som alle hadde ventet: gull i massevis; tvert om,
det kostet svært mange penger, syntes den spanske regjering.

Sydamerika. Han reiste avsted tredje gang. Denne gang la han kursen
sydligere. Og også denne gang kom han til en ø. Det var Trinidad ved
Orinokos munning; Sydamerika var opdaget.

Motgang. Herfra seilte han til Haiti, og nu fikk den store opdager for
alvor prøve motgang og lide urett. På Haiti var spanierne i oprør, og
skjønt Kolumbus var mild imot dem, klagde de til Spania, og en ung
adelsmann blev sendt over for å granske saken. Han la Kolumbus i lenker
og skikket ham hjem, og da skipperen om bord vilde ta lenkene av, sa
Kolumbus: «De skal sitte til de blir løst efter kongelig bud.» I lenker
seilte han til Europa; i lenker blev han ført op gjennem gatene i
Kadiks. Men da dronningen så ham slik, brast hun i gråt, og sa at han
skulde få opreisning. Fullt fikk han det aldri. Han blev ved å være
admiral, men en annen blev stattholder.

Siste reisen. Kolumbus gjorde enda en reise til. Nytt land fant han;
men nye motganger hadde han, verre enn noensinne.

På Jamaika. På denne fjerde reisen var det at Kolumbus fant
Mellemamerika, en del av Nordamerikas fastland, men på denne reisen var
det også at han med orm-ette og synke-ferdige skib blev kastet op på
øen Jamaika, og der gikk et helt år før han slapp derfra. En kjekk
spanier rodde i åpen båt over til Haiti og skaffet ham hjelp. «Aldri
har jeg oplevd en så gledelig dag,» har Kolumbus selv sagt; «ti jeg
hadde aldri ventet å kunne forlate denne ø levende.» Men storm hadde
han på veien til San Domingo1. og storm hadde han

1 Navnet brukes både om hele øen Haiti og om en del: den dominikanske
fristat.på hjemveien over Atlanterhavet; riktig' forkomne var de, han
og hans menn, da de endelig kom hjem. Og han hadde ikke vært hjemme mer
enn et par uker, så døde dronning Isabella, som alltid hadde tatt sig
av ham. Han fikk en tung tid nu, og det tok på ham, all den
urettferdighet han led. Et par år efter dronningen døde han. Ingen
snakket om det, ingen nevnte det i noen krønike.

Amerigo. Hans navn fikk verdensdelen ikke; den blev kalt Amerika efter
en italiener som hette Amerigo Vespucci, og som var i Sydamerika flere
ganger, og gav ut karter og beskrivelser over de nye land. Men vi som
vet hvad den verden er blitt til som Kolumbus opdaget, vi vet også at i
ver-denskrøniken står hans navn blandt de største.

Martin Luther.

Født 10de nov. 1483, død 18de feb. 1546.

Barndom. Luther er en bondesønn og født i Eisleben; men han var ikke
mer enn et år gammel, da faren reiste til Man»-feld for å bli bergmann.
Og gutten gikk siden på skole i den ene by efter den andre. «Vi blev
pint i skolen,» sier han selv, «og lærte ikke noen ting, alt det vi
skalv og bevet og blev pisket.» Han måtte tjene sitt brød ved å synge
for godtfolks dører. En gang ved juletid, da han gikk omkring og sang
fra det ene hus til det andre, han og noen andre gutter, hendte det at
de kom til en bondegård. «Da bonden hørte oss synge,» forteller Luther,
«kom han ut og ropte: «Hvad er det, gutter?» Vi blev redde og la på
sprang. Og så var det pølser han kom med. Så skremt var vi av alt det
vi hadde døiet på skolen.»

Fru Cotta. Men en annen dag og i en annen by, hvor han hadde sunget
utenfor et hus, kom fruen i huset frem i døren og vinket til ham og bad
ham komme inn. Hun hadde hørt ham synge i kirken og syntes godt om ham.
Hun hette fru Cotta. Nu spiste han ved hennes bord; nu hadde han det
godt.

Vespucci uttales vesputsji.

7Luther i Erfurt. Siden blev han student; han kom til universitetet i
Erfurt og skulde studere lovkyndighet. Men på universitets-biblioteket
fikk han se en bibel, og han så da at der stod meget mer i Bibelen enn
det blev sagt på prekestolen. Han kom igjen og leste og leste. Han blev
urolig, angst for sin sjel. Da hendte to ting som tok ham svært. Først
blev en venn av ham stukket ihjel; siden var han selv ute i et
tordenvær, og lynet slo ned like ved ham. Han blev så redd under uværet
at han falt ned, og lovte at han vilde gå i kloster, hvis han blev
frelst. Og han holdt sitt ord.

En kveld bad han sine kamerater til sig og fortalte hvad han hadde i
sinne; natten efter banket han på døren til au-gustinerklostret. Og han
blev der i tre år, pinte og plagde sig selv. Når han hadde lest og
skrevet så ivrig at han glemte å be de bønner munkene skulde be, så
stengte han sig inne i sin celle, spiste ikke, drakk ikke, og blev til
slutt så utpint at han i fem uker ikke fikk sove. Han var næsten fra
sig. Men han syntes ikke det hjalp, all denne pine og plage; lian fikk
ikke fred i sitt sinn før en gammel munk hadde mint ham om at de gode
gjerninger ikke kunde hjelpe; det var troen på syndenes forlatelse det
gjaldt.

Avlatskremmeren. I året 1508 blev Luther professor i Wittenberg, og
nettop ved den tid hadde paven bruk for mange penger til Peterskirken,
og sendte avlatskremmere rundt i Tyskland, som solgte syndsforlatelse.

En av dem hette Johan Tezel. Når han kom til en by, blev det pavelige
brev eller bullen båret foran på en fløiels-pute; prester og munker og
magistrat og skolebarn drog imot ham med kjerter og faner, og fulgte
ham i kirken, og der begynte handelen. Tezel hadde to kister; i den ene
var av-latssedlene, og i den andre var pengene. Han pleide å si:

«Når pengene i kisteu klinger, sjelene inn i hinilen springer.»

Han kom også i nærheten av Wittenberg. Folk fra Wittenberg søkte ham og
fikk avlatsbrev, og gikk siden til Lu-ther med dem, og fortalte at de
hadde gjort de styggeste ting, men nu hadde de fått forlatelse for sin
synd. Men holde op med å gjøre de stygge tingene vilde de ikke. Men så
vilde Luther heller ikke gi dem syndsforlatelse. Tezel skjelte og
smelte fra prekestolen, da han hørte dette, og tendte bål op på torvet,
— brennes skulde de, de som vågde å sette sig op

mot paven og hans hellige avlat. Men Luther vågde det for alvor.

De fem og nitti setninger. Den 31te oktober 1517 slo han op på
kirkedøren i Wittenberg fem og nitti setninger om avlaten. «Det er
løgn,» sa han, «at noen skal bli salig ved avlats-brev; det er løgn, om
så paven selv setter sin sjel i pant. — Hvis paven visste hvorledes
avlatspres-ten flår folk, så vilde han heller at St. Pe-ters kirke
skulde bli brent til aske enn at den skulde bli bygd op av de pavelige
fårs hud og kjøtt og ben.»

Skrifter. Og Luther gransket mer og mer, og han blev sikrere og sikrere
på at der stod ikke noe om pavens makt i Bibelen. Han gav ut skrift
efter skrift. En dag da han kjørte sammen med en som han tidligere
hadde vært i kloster med, steg han av vognen, knelte og bad, og da han
var ferdig, sa han: «Nu har jeg ladd en børse; går den retteligav, skal
jeg nok treffe.» Den andre spurte hvad han mente. «Jeg vil skrive en
bok,» sa Luther, «til den tyske adel; og hvis den tiltrer Guds ord, så
skal vi se hvad som vil følge.»

Bidlen. Luther skrev boken. Men da hadde paven alt sendt sin bulle imot
ham. Hans skrifter skulde brennes, stod der, alle prester og lege menn
skulde fange ham og sende ham til Rom. Luther kalte sine studenter
sammen, og ved El-sterporten i Wittenberg møtte de alle, kort før jul i
året 1520. Et bål blev tendt, og på dette bålet kastet Luther pavens
bulle. «Fordi du har bedrøvet Herrens hellige,» ropte han, «skal den
evige ild fortære dig.»

Riksdagen i Worms. Næste år var der riksdag i Worms. Da Luther blev
spurt hvad han vilde gjøre om han blev stevnet dit, svarte han: «Blir
jeg' kalt dit, så vil jeg, så vidt det står til mig, dra derhen, syk
eller sund; og bruker de makt, så får vi legge saken i Herrens hånd;
han lever og hersker ennu som bevarte de tre menn i kongen av Babylons
ildovn.» Luther blev stevnet og reiste Men han blev advart. For
visstnok hadde han fått fritt leide, men der var så mange kardinaler og
bisper i Worms; de vilde brenne ham til aske. «Om de tender en ild,» sa
Luther, «som når fra Wittenberg til Worms, og som går helt op til
himmelen, så vil jeg møte i Herrens navn.» Da han var ganske nær byen,
blev han advart igjen. «Om der er så mange djevler i Worms som der er
taksten på husene,» sa han, «så vil jeg derinn.»

Den 16de april 1521 kjørte Luther inn i Worms; tusener av mennesker
fulgte ham til hans herberge. Og da han skulde til riksdagen, måtte han
gjennem uthus og haver for folketrengselen.

Han trådte inn i salen. Der satt på tronen den unge keiser Karl den
femte, som var hersker over et verdensrike. På fedrene side hadde han
arvet de habsburgske land (de østerrikske land og Nederlandene); på
mødrene side — hans mor var en datter av Ferdinand den katolske— arvet
han Spania, Neapel, Sardinia, Sicilia, og landene i Amerika. Efter sin
farfar var han blitt keiser. Han satt der blek og- mager;haken skjøt
frem, som den pleide hos Habsburgerne, øinene stakk. Rolig og kold så
han ut, men det brente på bunnen. Han var ikke nådig mot denne munken,
som satte sig op mot den tro som keiseren selv var opdratt i. Han vilde
helst slått ham ned med én gang. Men den unge keiseren var sindig, klok
og seig. Tiden var ikke kommet. Han kunde vente.

Foran keiser Karl satt i lange rader fyrster og hertuger og grever. Men
de mange tusener i salen og ved vinduene utenfor, de festet sine øine
på Luther, munken med den mørke glød i øiet, som hadde vålet og stridd
så meget, og som ikke hadde annen makt og våben enn sitt ord.

De lå der opstablet de bøker som han hadde skrevet. Han blev spurt: «Er
disse bøkene av dig? Vil du gå fra det som står der, eller vil du stå
ved det?» Han svarte at det var hans bøker; men det andre spørsmålet
vilde han gjeme tenke på. Det fikk han lov til. Næste dag møtte han
igjen og gav dette svar: «Da Jesus Kristus blev spurt av
ypperstepresten Hannas om sin lære, og da tjeneren gav ham et slag på
kinnet, så sa han: «Har jeg talt ille, så vis at det er ille.» Jeg kan
lett fare vill. Jeg ber den høie nådige keiser la enhver som kan det,
høi eller lav, ta til motmæle og overbevise mig med de evangeliske
skrifter.» Den mann som talte på keiserens vegne, mente at dette ikke
var noe greit svar. Da sa Luther igjen: «Siden den høie og nådige
keiser vil ha et greit svar, så skal jeg gi et som hverken har horn
eller tenner: dersom jeg ikke blir overtydet ved vidnesbyrd av den
hellige skrift eller med klare grunner, så tilbakekaller jeg ikke; det
er ikke trygt eller rådelig å gjøre noe mot samvittigheten. Her står
jeg. Jeg kan ikke annet. Gud hjelpe mig. Amen.» Da han var ferdig, lot
de ham gå, og han fikk noen med sig til å følge og føre sig. Men da han
blev ført ut, skrek adelsmennene: «Skal han i fengsel?» Men Luther
svarte: «Nei, de skal bare følge mig.» Og da han kom hjem til sitt

Habsburg, gammel torg i Sveits. Man har trodd at Habs-burgernes gamle
fyrstehus stammet fra denne borgen, men det er ikke sikkert. Grev
Rudolf av Habsburg blev i 1273 valgt til tysk konge. Han la grunnen til
huset Habsburgs makt.herberge, rakte han hendene op med strålende
ansikt og ropte: «Jeg er kommet igjennem, jeg er kommet igjennem!»

På Wartburg. Han fikk lov til å reise. Men kort efter blev han lyst i
rikets akt. Ingen måtte huse ham, ingen måtte gi ham mat eller drikke.
Hvem som kunde, skulde ta ham til fange og sende ham til keiseren. Hans
bøker skulde ingen kjøpe eller selge eller lese eller avskrive eller
trykke.

Det hjalp altsammen ikke. Da keiserens bud blev kunngjort, var Luther
alt tatt til fange; men det var av sine venner. Et par dager efter at
han var reist fra Worms, skrev han i et brev: «Kristus sier: En kort
stund ser I mig ikke, men om en liten stund skal I atter se mig.» Og
således gikk det. Da han var kommet i nærheten av slottet Altenstein,
brøt ryttere frem av skogen, rev ham ned av vognen, satte ham på en
hest og drog inn i skogen med ham. Disse rytterne var sendt av den
saksiske kurfyrste, Fredrik den vise, som var på Luthers side og vilde
redde ham. De red nu med ham til et . trygt sted, til slottet Wartburg.
Og ingen visste hvor han var. Alle hans venner gikk i angst for ham.
Den navn-kundige maler Albrecht Durer skrev i sin dagbok: «Lever han
ennu, eller har de myrdet ham? Å Gud, er han død, — hvem skal da lære
oss det hellige evangelium så klart? Hvad kunde han ikke skrevet i ti
eller tyve år!»

Men Luther fikk skrive. Og det gikk ikke som der stod i keiserens bud.
Legfolk leste hans skrifter; der blev prekt på torv og på bakke. Og på
Wartburg oversatte han det nye testamente; det hadde nok vært oversatt
på tysk før; men ingen hadde skrevet som Luther, så greit og så djervt
og så folkelig at alle kunde forstå det. Og da så de som var på Luthers
side bar sig galt at i Wittenberg, stormet kirkene og jagde ut de
katolske prestene og ødela helgenbilledene, så brydde han sig ikke det
minste om at han var i rikets akt. Kurfyrst Fredrik skrev til ham at
han burde bli hvor han var, fordi hertug Georg av Saksen vilde fange
ham. Luther

Georg av Saksen var en ivrig motstander av reformasjonen. Luther kalte
ham morderen i Dresden, djævels-apostelen og den dumme junker.svarte:
«Om det så regnet i ni dager med Georger, og enhver av dem var likeså
rasende som denne, og om det så var til Leipzig jeg skulde, så vilde
jeg ride der inn. Jeg kommer til Wittenberg med langt sterkere vern enn
det kurfyrsten kan gi. Der er en annen mann enn hertug Georg som jeg
holder mig til. Han kjenner mig godt, og jeg kjenner ham ikke ille.
Hvis I hadde tro nok, så vilde I se Guds herlighet, men fordi I ennu
ikke tror, har I ennu ikke sett noe. Gud være takket og lovet i
evighet.» Og så reiste Luther.

Hvorledes kirken blev forbedret. Luther forbedret kirken, fornyet,
reformerte den; derfor kaller vi ham en reformator, og hans gjerning,
kirkeforbedringen, reformasjon. Den bestod i dette: Paven skulde ikke
mere ha noe å si; fyrsten eller landsherren skulde ha det øverste
tilsyn med kirken. Luthers egen landsherre, Fredrik den vise, hadde jo
hjulpet den nye læren frem. Gudstjenesten skulde ikke være på latin,
men på morsmålet. Luther diktet selv mange prektige salmer. «Vår Gud
han er så fast en borg» er av ham. Kloster skulde det ikke være mere;
prestene skulde ha lov til å gifte sig. Luther selv giftet sig med
Katarina av Bora, som hadde vært nonne. Skolene blev meget bedre.
Luther skrev selv den store katekismus for lærerne, og den lille
ka-tekismus for barna.

Den augsburgske konfesjon. Hvad Luther og hans venner vilde og trodde,
kan vi lese i det merkelige skrift som kalles den augsburgske konfesjon
eller bekjennelse. Det kalles så fordi det blev lagt frem på riksdagen
i Augsburg (i 1530). Det er skrevet av Martin Luthers lærde venn Filip
Me-lanchton.

Luthers død. Luther døde i den by hvor han var født, i Eisleben; han
var reist dit for å forlike grevene av Mans-feld. Den siste natt da han
la sig til sengs, sa han til dem som var hos ham: «Be til vår herre Gud
for vårt evangelium, at det må gå det vel; for den slemme pave er hårdt
efter det.» Klokken 1 om natten våknet han. «Å Herre Gud,»sukket han,
«jeg har så ondt.» Han stod op og gikk inn i stuen og sa på latin: «I
dine hender befaler jeg min ånd; du har forløst mig, du sannhetens
Gud.» Så la han sig på løi-benken; og da han lenge blev liggende med
lukte øine og uten å svare når noen talte til ham, ropte de som stod
der: «Ærverdige fader, vil I dø i troen på Kristus og den lære som I
har forkynt?» - «Ja,» svarte han. Han lå som han sov, trakk været ennu
en gang dypt og rolig, og så var det forbi.

Hans lik blev kjørt til Wittenberg. På veien ringte de i alle
landsbyene, og kvinner og menn løp til. Fra Halle gikk byens folk liket
i møte, og en stor prosesjon fulgte med det inn i kirken. Der sang de:
«Av dypeste nød»; men de fleste Melanchton pfi dødsleiet,

kunde ikke synge for gråt.

I Wittenberg fortalte Melanchton studentene at Luther var død. «Nu er
han borte,» sa Melanchton, «Israels vogn og ridder. La oss holde hans
minne og hans lære. Veldige trengsler vil komme over oss.»

Kampene mellem den gamle og den nye tro.

De hundre år fra 15U6 tU 161$. Trengslene kom. Keiser Karl var endelig
ferdig med sine fiender, med franskmenn og tyrker, og kunde nu gå mot
protestantenes fyrster. Han vant over dem, og det så en stund ut som
Luther hadde levd forgjeves. Men siden kom protestantene ovenpå igjen,
og ved freden i Augsburg 1555 fikk de religionsfrihet; det vil
si:fyrsten, landsherren fikli det; de som ikke trodde som han, skulde
kunne vandre ut.

Men kampen mellem gammel og ny tro var ikke ferdig. Den blev ved i
næsten hundre år.

Katolikkene mener at Luthers lære er noe ondt, som Gud må ødelegge;
protestantene mener det samme om kato-Mkkenes. Og det sitter ennu i
menneskene at den som har en annen tro, skal kues til å ta den rette,
og straffes, hvis han ikke vil gjøre det. Derfor sloss de med
hverandre, derfor blev der religionskriger eller forfølgelser i
Frankrike, i Nederlan-dene og i England, og til slutt den store krigen
som kalles trettiårskrigen, da Europas folk møtte hverandre og sloss

i Tyskland. Den endte hundre år efter Luthers død. Da først er det
slutt med religionskrigene.

Blodbryllupet i Paris 1572.

Mange ugjerninger er øvd i de tider i religionens navn. En av de verste
er det store myrderi i Paris natten mellem den 23de og 24de august i
året 1572, da kalvinistene1 blev myrdet i tusenvis.

De kaltes i Frankrike hugenotter, det vil si eidgenossen, efter det
navn som protestantene i Genf en gang hadde fått.2

Frankrikes konge hette den gang Karl den niende; han dugde ikke til
noen ting, og det var hans mor, Katarina av Medici, som styrte. Det
vilde hun være alene om, og da hun syntes Coligny, hugenottenes første
mann, riksadmiralen, fikk

1 Zwingli og Kalvin grunnet i Sveits den reformerte kirke. Det er en
protestantisk kirke, men i flere deler forskjellig fra den lutherske.

2 Fordi de i kampen med Savoien gikk sammen med sveitserne. —
Eidgenossen: edsforbundne, de som ved ed har lovt å holde sammen; ordet
brukes om skogkantonene i Sveits, som i slutningen av det trettende
århundre fornyet sitt gamle forbund «for evig tid». Siden kom de andre
kantonene til. — Coligny uttales Kålinji'.altfor meget å si hos kongen,
blev hun redd. Hun prøvde å snikmyrde admiralen. Han blev såret, men
ikke dødelig. Kongen skyndte sig til ham og sa: «Det er De som er
såret, admiral, men det er jeg som føler smerten.» Og han lovte å hevne
ham. Men dagen efter gikk Katarina til sin sønn. Så lenge snakket hun
for ham, så lenge skremte hun ham, til han ropte, at skulde admiralen
drepes, så vilde han at de skulde drepe alle hugenottene i Frankrike,
så der ikke blev en eneste igjen som kunde laste kongen for det. Det
var det Katarina vilde; det paste så godt, nu der var så mange
hugenotter i Paris som var kommet til bryllupet mellem kongens søster
og den unge Henrik av Bourbon, kongen i Navarra. Der var riktignok
nettop sluttet fred mellem hugenotter og katolikker, og det var just
for at freden skulde være at dette giftermål kom i stand. Men Katarina
var redd for at hugenottene vilde hevne sig fordi hun hadde prøvd å
myrde admiralen. Og så lot hun dem heller myrde selv alle sammen. Og
der var nok av dem som hjalp henne. Borgermesteren i Paris oprettet
morderbander blandt borgerkompaniene: borgere, katolske adelsmenn,
kongelige soldater gikk i spissen for myrderiet, og alle som hadde
lyst, var med.

Natten mellem den 23de og 24de august ringte stormklokkene fra alle
kirker, og katolikkene visste at nu kunde de begynne. Og det bar løs.
En styrtet inn i Colignys værelse. «Er ikke du admiralen?» skrek han.
«Jo,» sa Coligny rolig. «Unge mann, du skal ha ærbødighet for mine grå
hår. Men gjør hvad du vil.» Den annen stakk sin kårde i hans bryst. Men
nedenfor stod en av katolikkenes første menn, en hertug. «Nå, er du
ferdig der oppe?» ropte han. - «Jeg er ferdig.»

— «Så kast ham ut av vinduet.» Og de kastet ham ut, skjønt han ennu
levde, og hertugen sparket ham, og pøbelen mishandlet ham.

Bourbon uttales burbång'. Burbonerne nedstammet fra en sønn av Ludvig
den hellige, som var gift med arvingen til grevskapet Bourbon. —
Navarra var et lite kongerike på grensen av Spania, hvor Henriks far,
hertugen av Bourbon, var blitt konge.Hugenottenes hus var blitt merket
med hvitt, og nu brøt katolikkene inn i hus efter hus og hugg sine
fiender ned. En

av dem som hadde fått kongen til å gå med på dette, fér igjennem gatene
og skrek: «Årelat dem, årelat dem! Årelatning er likeså god i august
som i mai.» I Paris blev over

2 000 hugenotter myrdet, og i hele Frankrike op imot 30 000.Kong Karis
død. Men den stakkars unge kongen, som hadde på sin samvittighet denne
forferdelige udåd, han levde ikke mange år efter. Da han skulde dø,
hadde han blodige syner og hørte klager i luften; og han jamret sig
sårt den siste natten. Da gikk hans amme, som var hos ham, og som han
holdt meget av, stilt frem til sengen. Hun var hugenott. «Å,» hulket
han, «for blod og mord! Jeg har fulgt onde råd, jeg er fortapt, jeg er
fortapt! Å, tilgi mig, Gud, tilgi mig!» Men ammen trøstet ham og sa:
«Blodet og mordene skal komme over dem som gav rådene. Siden I nu
skjønner at det er galt, så vær sikker på at Gud skal dekke alt med sin
sønns rettferdighets kåpe.»

Kong Henrik. De onde råd og de mange mord som pinte den stakkars kongen
da han skulde dø, de nyttet ikke katolikkene stort. Den mann som var
brudgom ved dette blodbryllup, Henrik av Navarra, måtte visstnok
forlate sin tro for å berge livet; men han blev hugenott igjen og
høvding for alle hugenottene. Siden blev han riktignok atter katolikk,
for å kunne bh hele Frankrikes konge. Men det var rimelig at han ikke
kunde ha imot dem som hadde en annen tro. Det var ikke underlig, at det
var han som kom til å sette igjennem den store ting at ingen mann i
Frankrike måtte lide fortred for sin tros skyld.

Nederlandenes frihetskamp (1568—1648).

Spanias konge. Der var mange katolikker i andre land som syntes ille om
myrderiene i Frankrike; men den mektigste katolske fyrste i Europa lo
da han hørte om dem. Det var Spanias konge, Karl den femtes sønn, Filip
den annen. Han vilde at alle kjetterne skulde straffes, og straffes med
døden, hvis de ikke omvendte sig.

Men i Nederlandene var der mange som ikke hadde denne tro; mange
kjettere, mange reformerte, som holdt sig til Kalvins lære. Dem vilde
den spanske konge tvinge under sin vilje og sin tro. Men det lille
folket verget sig mot dette, verget sig med heltemot i den lange kamp
som kalles neder-lendernes frihetskamp; for det er ikke bare en kamp om
troen; det er også en kamp for friheten. Det er ikke bare reformerte
som slåss med spanierne; det er også katolikker.

Nederlandene, det som nu kalles Holland og Belgien, var kommet sammen
med Spania da Karl den femte delte sitt verdensrike noen år før sin
død. Det var et lite land. Men det var verdens rikeste. Folket var et
kjekt og klokt og utholdende folk, som nok hadde hatt mange slags
herrer over sig, men som også hadde hatt megen frihet. Det lå ikke for
dem å se på Filips blodige forfølgelser. De syntes ikke om at han
oprettet 13 bispedømmer foruten de fem som var før. De vilde ikke ha
spansk kirkestyre og spanske kjetterdomsto-ler; for det var de verste
kjetterdomstolene som fantes; de vilde ikke vite av dem, hverken
katolikker eller reformerte.

Kjetterdomstolene. De var også avskyelige. Den som blev mistenkt for å
være kjetter, blev kastet i et fælt fengseL Her sultet han, og når han
var blitt riktig elendig, blev han forhørt. Lovte han da å ta den rette
tro igjen, fikk han bare den straff at han mistet hele sin formue,
fordi han hadde vært kjetter. Sa han at han var uskyldig, blev han
klædd av nede i det skumle fengsel, strakt på en trebenk og pint.
Mestermannen stod der i sin sorte kappe og stirte på ham gjennem
hullene i hetten, og skrudde ham og brente ham og knuste hans ben. Slik
kunde de holde på dag efter dag; ja der var folk som satt i fengsel og
blev pint i 15 år, og så til sist blev de brent ved pelen.

Tiggerne. Slik var den spanske inkvisisjon. Men disse forfølgelser
vilde det nederlandske folk ikke tåle. Uhyre folkemasser fulgte
martyrene som skidde på bålet, og jagde bøddelen og kongens folk på
flukt. Grev Egmont, en av neder-lendernes mest ansette menn, som selv
var katolikk, reiste til kongen og bad ham at han skulde vise mildhet.
Kongen lovte vel, men holdt ille. «Jeg vil heller miste hundre-tusen
liv,» skrev han, «enn tåle at man i minste måte forandrer religionen.»
Inkvisisjonen skulde de beholde, kjetterne skulde forfølges på det
strengeste-Nu blev der stor uro i landet; adelsmennene slo sig sammen,
borgere gikk med, katolikker og protestanter var enige; der blev et
helt stort forbund mot inkvisisjonen. I april 1566 red 400 adelsmenn
vel væbnet inn i Brussel og overrakte Margreta, stattholderinnen,
halvsøster av kongen, et bønn-skrift, hvori de bad om større mildhet
mot kjetterne; og det lovte hun. Men i statsrådet bakefter var der en
som sa til henne: «Er det mulig at Deres kongelige høihet kan være
bange for disse tiggerne? De skulde ha svar med knortekjeppen.» Et par
dager efter var der stort gilde hos Brederode, den mann som hadde talt
på adelsmennenes vegne. Ved bordet, som strålte av gull og sølv,
samtalte de om hvad deres forbund mot inkvisisjonen skulde hete. Da
reiste Brederode sig: «De kaller oss tiggere; la oss ta det navnet. Vi
vil arbeide mot inkvisisjonen, men vise kongen lydighet, selv om vi
skal gå med tiggerposen.» Han tok en skinnpose og en treskål, slik som
tiggerne brukte, hengte posen om sin hals, fylte skålen med vin, løftet
den med begge hender og tømte den i ett drag. «Lenge leve tiggerne,»
ropte han. Og navnet blev siden brukt: tiggerne, les gueux (gø), som
det hette på fransk, kalte de sig, som kjempet for Nederlandenes
frihet. «Leve gueuseme!» hadde Brederode ropt i gildesalen mellem gull
og sølv. «Leve gueuserne!» blev der siden ropt i brennende byer og på
blodige dekk.

Kirkene herjes. De reformerte var oplært til det at det ikke måtte være
billeder eller billedstøtter i kirkene. Al-muen stormet med våben i
hånd inn i de tusener av kirker som fantes i Nederlandene, ødela, slo i
stykker, og stjal. I domkirken i Antwerpen klatret de op med økser og
hammere, knuste de malte rutene, rev ned fra alteret den prektige
billedstøtten hvor Kristus hang på korset mellem de to røvere; trakk
prestenes glimrende kjoler utenpå sine egne skitne klær, drakk
tiggernes skål av altervinen; men den gang beholdt de ikke en øre av
det gul som de hadde mellem sine hender.

Alba. Nederlendemes første menn, grev Egmont og Vil-heim av Oranien,
gjorde hvad de kunde for å få ro; og kongen lot som han var forsonlig.
Men hevne sig vilde han. Og han hadde funnet den rette mann til å
fullbyrde hevnen. Det var hertugen av Alba, som nu med 20 000 spaniere
marsjerte mot Nederlandene.

Blodrådet er hans domstol kalt. Skyldige og uskyldige, fattige og rike
blev hengt, henrettet, lemlestet og brent. På søiler og stolper i
gaten, på gjerdene, på trærne i havene, overalt hang der lik.

Vilhelm den tause.

Grev Egmont blev henrettet. Den kloke Vilhelm av Oranien var flyktet.

Han forstod hvad som vilde skje. Den tause kaltes han fordi han var så
fåmælt og så vel kunde skjule sine tanker, og det var en god ting i
disse tider. Og Vilhelm var ikke bare klok, han var så kjekk. I den
høieste nød kom han nu tilbake og sloss med spanierne. Men han tapte.
Vilhelm den tause, da han var ung.

Avgiftene. Da var det at Alba gjorde noe, som kom ham dyrt å stå. Han
la svære avgifter på nederlenderne, avgifter som han slett ikke hadde
lov til å pålegge uten stendenes samtykke: fem eller ti av hundre for
det de solgte: fem prosent når de solgte gård og grund; ti prosent når
de solgte varer. Da lukket de sine butikker; da reiste de sig mot
spanierne, hele det nederlandske folk, og kjempet mot Europas første
stormakt, så modig og så seigt, at det knapt er noe i hele
verdenshistorien som kan lignes ved det. Det forstår vi når vi hører om
én av dette folks bedrifter, — en av de største, det er sant: Leidens
beleiring.Leidens beleiring. Byen. Leiden, en av de vakreste byene i
Nederlandene, var kringsatt av 8000 mann. Selv hadde dens borgere jo
bare fem borgerkompanier og noen små avdelinger fribyttere. Hvorledes
skulde de stå sig?

Vilhelm av Oranien hadde bedt dem om å holde ut i tre måneder, og de
hadde svart: «Så lenge der er en levende sjel tilbake, vil vi kjempe
for vår frihet og vår religion.» Men hvor kunde det nytte mot slik
overmakt?

Havet. Der var bare ett som kunde hjelpe dem; det var havet; blev
dammene åpnet ute ved havet, og sjøen brøt inn, så vilde den jage
spanierne vekk; men først oversvømme marker og landsbyer og legge
landet øde. Så hjelpen blev dyr. Det kostet også penger å bryte gjennem
dikene og få havet inn. Men hollenderne sa: «Heler et land som er
oversvømmet, enn et land som er tapt.» Og kvinnene gav sitt sølvtøi,
sine juveler, og de andre kostbare ting som de hadde i sitt hus;
portene på dammene blev lukt op, havet kom. Og skib med sjø-gueuser
gikk langsomt opover mot den kringsatte by. Det måtte gå langsomt; for
der var skanse efter skanse, dam efter dam på veien, og rett som det
var, blev dessuten vannet så grimt at flåten ikke kunde komme av
flekken. Når vinden var østhg, så sank nemlig vannet; når det var
vestenvind, satte sjøen på, og da steg det. Men det var halvannen norsk
mil skibene skulde op; så det tok tid. Inne i byen sultet imens
borgerne ihjel, mangfoldige av dem.

Svaret. Folket stod ved slakterbenken og slikket blodet op, og kokte og
spiste avfallet. Og pesten kom og rev tusener vekk. Men byen holdt ut.
Det var nok noen som flokket sig om borgermesteren en dag, og klagde og
knurret. Men han sa bare: «Her er mitt sverd. Mig kan I drepe, mitt
kjøtt kan I dele; men gi byen i fiendevold, det gjør jeg ikke så lenge
jeg er i live.» Og disse kjekke ordene gav dem mot igjen.

Stormen. Endelig brøt der ut en storm fra vest; Nordsjøen bruste inn
over landet, flåten fikk rikelig vann undersig og seilte avsted og slo
sig frem i nattens mørke, holdt sjøslag mellem eplehaver og
skorstenspiper. Men fra de siste festningene rømte spanierne. Og
endelig kunde da hollen-demes skib seile op gjennem Leidens kanal. På
kaiene stod de sultne borgerne, menn og kvinner; brød blev kastet til
dem fra hvert eneste skib. Så gikk admiralen i land. Øvrigheten fulgte
ham, og byens borgere og de magre soldater og de ville sjømenn, og
kvinner og barn. Alle drog de til den store kirken og stemte i
takkesangen. Men de orket ikke å synge. De hadde lidd så usigelig ondt
for tro og frihet, de gråt som barn.

Den hollandske fristat. Leiden var frelst, men Antwerpen og mange andre
byer blev plyndret av den spanske konges soldater. Ale provinsene stod
sammen, de katolske og de protestantiske, for å jage spanierne ut. Men
da fikk kongen en klok mann, Aleksander av Parma, til stattholder. Han
lokket de sydlige, katolske provinsene med sig, ved å love dem at de
skulde få sine gamle friheter igjen. De nordlige derimot, de
reformerte1, de sa sig løs fra Spania og gjorde Vilhelm av Oranien tU
sin stattholder; dette blev den hollandske fristat, som kaltes så fordi
Holland var den største provinsen. Og d^.t hjalp ikke Filip stort at
han fikk Vilhelm myrdet; han måtte opta kampen med et annet
protestantisk folk; og i den kampen tapte han.

Filip den annen og dronning Elisabet.

England. I England var det gått således at først var kongen blitt
overhode for den engelske kirken. Det var Henrik den åttende, som levde
på Luthers tid. Hans sønn Edvard var protestant; men han var bare et
barn da han blev konge, og ganske ung da han døde; halvsøsteren, Maria,
som nu blev Englands dronning, var katolikk. Hun forfulgte
protestantene; bålene lyste ut over landet i den korte tid hun styrte.
Den blodige er hun blitt kalt.

1 De sydlige provinsene vedblev å være katolske, men den hollandske
fristat hadde religionsfrihet før noe annet land i Europa.

Rolfsen: Fortellinger av verdenshistorien.Den engelske kirke. Dronning
Elisdbet. 1558—1603. Men det gikk i England som det gikk annensteds.
Der kom en til å styre som hadde oplevd de stygge forfølgelsene og ikke
hadde sinn til å bli ved med dem; en som var koldere i sin tro enn de
andre; men også sindig, klok og tålsom. Således var Henrik den åttendes
datter Elisabet, som fulgte efter Maria.

Hun var protestant, men hun var ikke noen ivrig protestant. Derfor blev
det kirkesamfund som blev stiftet av henne, den engelske kirke, ikke i
alt slik som protestantene pleide å ha det. Den var heller ikke
katolsk. Den er likesom en blanding av tre ting: Englenderne skulde tro
det som den sveitsiske reformator Kalvin hadde lært, men kongen skulde
styre, som i den lutherske kirke, og gudstjenesten skulde være som den
hadde vært i den katolske tid. Bispene skulde bh ved å ha sin store
makt. Derfor kalles den engelske kirke den biskoppelige.

Krigen mellem England og Spania. Filip hadde vært gift med Maria den
blodige; hun hadde styrt nettop som han ønsket det. Men så kom
Elisabet, den protestantiske dronning. Og hun vågde å hjelpe
nederlenderne; hennes sjømenn herjet på Spanias kyster, tok gullet og
sølvet fra de spanske akibene borte i Amerika og kapret en mengde
hjemme i Europa. Spanias konge måtte ha opreisning, dette forhatte
protestantiske landet måtte igjen bli katolsk. Men Filip var en langsom
mann. Da skjedde der noe som oprørte alle katolikker; nu kunde deres
første mann ikke vente lenger.

Katolikkene i England hadde naturligvis lenge vært mis-fomøid med den
engelske kirken; katolske skikker hadde den, men ikke katolsk lære. De
vilde ha en katolikk på Englands trone: Maria Stuart, som hadde vært
Skottlands dronning, og som nu i mange år hadde vært fange på et
engelsk slott, henne vilde de ha. De ivrigste vilde myrde Elisabet, og
det blev vitterlig at Maria kjente denne sammensvergelsen. Da blev hun
anklagd og dømt til døden. Og der var slik glede over denne dommen at
der blev tendt gledesbål på Londons gater, og fra alle kirketårn ringte
klokkene. Så glade var de\

reformerte englenderne over at de ikke skulde få en katolsk dronning.

Men da hun så virkelig blev henrettet, så var der dess større sorg og
harme hos alle katolikker i England og i hele Europa. Og den mektigste
av dem alle, Filip den annen, sendte en umåtelig flåte avsted mot
England. Nu skulde det bli et katolsk land, — og hans.

Den uovervinddige flåte. 1588. Slik en flåte som Filips armada hadde
Europa aldri sett: 130 svære skib — 30 000 sjømenn og soldater. Men
englenderne stod ferdige til å ta imot. Katolikker og protestanter
møtte for å verge sitt land. Dronningen satt høit til hest, i blinkende
harnisk, med felt-herrestaven i sin hånd. Hun red fra flokk til flokk
og talte til soldatene; og soldatene jublet, og salmene klang.

Inne i bukten ved Plymouth lå den engelske flåten og ventet, og så
snart spanierne var kommet over denne bukt, løp englenderne ut. Deres
skuter seilte dobbelt så fort som de spanske; de skjøt fire skudd, når
spanierne skjøt ett; de fløi frem og tilbake, frem og tilbake; snart er
de boz-te i de svære spanske skib, snart er de vekke igjen. «De plukket
fjærene av dem.»

I åtte dager holdt de på slik.

Calais. Da kastet den spanske flåte anker i havnen ved Calais. Her
skulde den vente på hertugen av Panna og ta alle hans soldater ombord.
Dette måtte ikke skje. Derfor sendte den engelske admiral åtte brandere
løs på de spanske skibene. Og da kappet den spanske flåten ankertauene
og stakk i sjøen.

Dagen efter stod slaget mellem de to flåtene, på høide av Gravelingen.
Spanierne måtte vike; med seilene i filler, med mastene splintret, drev
de for vinden ut i Nordsjøen.

Armada: væbnet makt, krigsflåte. — Plymouth uttales plim’vith. — Calais
uttales kalé'. — Brandere: fartøier som er fylt med alt som brenner
godt. — Gravelingen hører nu til Frankrike og heter Gravelines (utt.
gravlin'). Den ligger 2 km. fra Nordsjøen. På høide av Gravelingen:
under samme polhøide, under samme breddegrad, like langt fra ekvator.Nu
tok deres admiral det råd å seile hjem rundt Orknøiene. Men da han kom
dit, brøt der ut en veldig orkan. En mengde skib sank eller blev knust
mot stranden, og når mannskapet

Elisabets død.

satte foten på land:, på Orknøiene, Færøiene eller i Irland, blev de
slått ihjel.

England var frelst, den uovervinnelige flåte var øde-lagt. Spania, som
vilde kue alle og herske over alle, hadde Elisabet overvunnet. Det er
henne en kan takke for at Europa nu får to protestantiske stormakter:
England og Holland. Men nederlendernes frihetskamp varte ennu i mange
år; stanset så for en lang stund, blusset op igjen, og det endte med at
Spania måtte gi slipp på Holland, i 1648, 80 år efter at frihetskampen
var begynt. Og nu hadde det lille landet seilt sig op til en stormakt,
og Spania, som 'hadde alt Amerikas gull, var det gått så nedover med at
det blev kalt et levende lik.

T r ed veårskrigen.

1618—1648.

Fyrster og soldater. Religionskrigene slutter med tredve-årskrigen, den
forferdeligste av dem alle. Men det er ikke religionskrig bare.
Fyrstene tenker ikke bare på sin tro, men også på sitt rike, og hos
soldatene var egennytte og eventyrlyst det første. Krigen var et
håndverk; de tok hvad de kunde, og var en landeplage, hvor de for frem.

Når en hær nu drar ut i krig, så må soldatene la kone og barn bh
hjemme; i tredveårskrigen var kvinner og barn med, og en mengde andre.
Der kunde være 40 000 soldater, og 60 000 mennesker som fulgte med de
40 000. Og alle disse 100 000, de sladde leve; de skaffet sig da maten
hvor de kunde, plyndret og røvet.

Ofte fikk soldatene slett ingen lønn, og så tok de sig selv betalt, og
var de først begynt med det, så var de ikke til å stanse. Snart røvet
de og plyndret og brente og myrdet bare for sin fornøielse. Som rovdyr
brøt de inn, tok med sig det som der var verd i, knuste resten, pinte
innbyggerne, drepte dyrene, ødela frukttrærne, tendte ild på by og på
skog. Men er der et sted som har satt sig til motverge, så myrder de,
så der ikke blir en eneste igjen, undtagen de rike, som de skulde ha
løsepenger for, og som de'piner på det forferdeligste. De små
hjelpeløse barn spidder de, knuser dem mot murene eller steker dem
levende. Således var tredve-årskrigen. Derfor er den en av de
forferdeligste krigene i verdenshistorien.

Krigen i Bøhmen. Krigen begynte i Bøhmen; her hadde de bøhmiske
protestanter fått lov til å bygge sig kirker. Da en av disse kirkene
blev nedrevet og en annen stengt, klagde de til keiseren, keiser
Matias. De fikk et hårdt svar. Da drog hundrer av væbnede bøhmiske
riddere og herrer op til1 slottet i Prag, og kastet ut av vinduet de to
menn som de mente hadde rådd keiseren.

Det var den 23de mai 1618, og med denne dag kan en si at
tredveårskrigen begynner.

Matias døde kort efter, og Ferdinand den annen, en ivrig katolikk, blev
keiser; men noen timer efter at han var valgt, kom der bud om at
bøhmerne ikke vilde ha ham til konge og hadde valgt Fredrik av Pfalz.

Fredrik var en ung og pen mann, og formann i prote-stantenes samlag,
den evangeliske union; men han dugde ikke til noen av delene, hverken
til konge eller høvding.

Da protestantene skulde slåss med katolikkene på det Hvite Berg ved
Prag den 8de november 1620, tapte de fullstendig. Fredrik flyktet,
«vinterkongen» blev han kalt. Det var nettop i november for et år siden
han blev kronet. Folk sa at han nok kom igjen med sine nye oberster,
Mikkel Luft og Sigmund Skodde og Andreas Snemann og hvad de nu hette
alle sammen.

Bøhmerne blev kuet. Syv og tyve av de fornemste menn blev henrettet;
tre fjerdedeler av hele kongeriket tok keiseren og jagde vekk dem som
eide godsene. Tredve tusen mennesker måtte vandre ut.

Og unionen, protestantenes union, var straks gått i stykker; folk
gjorde narr av den også; der blev gitt ut en bok om alt det den hadde
utrettet, og i den boken var alle blar dene tomme. Og folk sa:

«Unionen er gått forloren; den krøp visst inn i et jegerhorn, og
jegeren blåste den ut i vinden, og nu er der ingen som kan finne
’n.»Den danske krig. Det så næsten ut som det skulde gå samme vei med
reformasjonen. Kristian den fjerde, konge av Danmark-Norge og hertug av
Holstein, prøvde på å hjelpe protestantene i Tyskland, men det monte
ikke; for Frankrike og England, som hadde lovt å støtte ham, holdt ikke
sitt løfte. Kristian blev slått av Tilly, det katolske samlags general,
i slaget ved Lutter am Barenberge, Holstein blev tatt, Slesvig og
Jylland også. Og keiseren hadde fått sig en hærfører som blev en av de
aller største i tredve-årskrigen. Det var WaUenstein.

WaUenstein.

En navnkundig astronom, Johan Kepler, leste i stjernene, fortelles det,
hvorledes WaUenstein var, og hvorledes det skulde gå ham: han brydde
aig ikke om reU- WaUenstein.

gionen, sa Kepler, eUer om det som andre folk mente var rett; han
brydde sig ikke om noe menneske; han vUde ha mange penger, han vilde ha
meget å si. Han kom også til å få mange store fiender, men han vilde
for det meste vinne på dem. Meget av dette er riktig; for WaUenstein
var shk; tro hadde han ikke; han hadde i sin barndom og ungdom vært
kastet fra den ene tro til den andre. Hele hans famiUe var
protestanter, og først var han i en protestantisk skole; men så Lutter
am Barenberge, en liten by i Brunsvig.kom han til ivrige katolikker; så
i en protestantisk skole igjen og til et protestantisk universitet. Han
trodde egentlig bare på sig selv, og på stjernene. For den gang mente
jo mange at en kunde se av stjernenes gang hvorledes det skulde gå
menneskene.

Wallenstein var bøhmer, men han stod ikke sammen med bøhmerne, da de
gjorde oprør. Tvert om, han reiste til Wien med deres kasse. De blev
rasende på ham og tok hans eiendommer. Deres høvding skrev: «Der sitter
det hofferdige best og har mistet ære og gods, og sjelen med.»

Men Wallenstem tok sig betalt med renter og renters renter. Da bøhmerne
tapte, kjøpte han deres godser av keiseren for billig pris og blev en
såre rik mann, fyrste av Friedland. Og denne rikdom fikk han snart bruk
for.

Keiseren måtte ha soldater selv, men han hadde ingen penger til å
betale dem med. Nu var det Wallenstein kom og sa at han skulde skaffe
soldater; de skulde ikke koste noen ting. Han skulde selv ta sig
betalt. Dette tok keiseren imot, og Wallenstein hvervet folk som var
like glad hvem de tjente, når de bare fikk penger. De sang:

«Samvittigheten jeg lar stå til, når bare jeg får så meget jeg vil.

Til evigheten er det så lenge;

jeg tjener ikke for tro, men for penge.»

Wallenstein hadde snart 40 000 mann. Og over dem vilde han rå alene. En
gang kom der en mann til ham som av keiseren var utnevnt til oberst. Da
sa Wallenstein ved bordet ganske tørt til sine officerer: «En av dere
må dø. Her er kommet en ny mann som vil være oberst; vær så snild å dø,
så han kan få plass.»

Men med disse sine soldater vant Wallenstein over den ene og over den
andre, og fra den danske kongen tok han og Tilly Holstein og Slesvig og
Jylland; vi har nevnt om det før.

Men han blev stanset; først av en liten by, så av Tysklands fyrster.
Byen var Stralsund. Denne byen måtte Wal-lenstein ha; for han vilde at
keiseren skulde herske over havene i norden, og her skulde hans flåte
ligge. Men Stralsund gav sig ikke. Da Wallenstein vilde ha penger av
borgerne, sa de bare: «Det har vi ikke.» Da han vilde at de skulde ta
imot keiserlige soldater, svarte de: «Det gjør vi ikke.» Og da han sa
at de var noe rakkerpakk, så sa de: «Det er vi ikke.»

Wallenstein måtte trekke sig tilbake, og hadde da tapt 10 000 mann.

Kort efter blev han avsatt; de tyske fyrstene krevde det av keiseren.
Fra alle steder kom det klager over hans soldater; de røvet og
plyndret, hvor det så var, hos katolikker og hos protestanter. De rev
op gravene og kastet hkene omkring for å finne et smykke. De stekte
folk. Var der en prest eller klokker som ikke vilde la dem komme inn i
kirken, skar de maven op på ham eller hodet av.

Wallenstein lot sig avsette. Han tenkte som så at keiseren vilde nok få
bruk for ham igjen. For nu hadde protestantene i sin ytterste nød fått
hjelp fra nord igjen; og denne gang av en mann som bedre skulde makte å
hjelpe dem: Sveriges konge, Gustav Adolf, var landet i Tyskland.

Gustav Adolf. Gustav Adolf hadde især to grunner til å være med i
tredveårskrigen. Til Sverige hørte den gang Finnland, Ingermanland,
Estland og Livland, og derfor kunde Sveriges konge umulig finne sig i
at keiseren tok makten på Østersjøen. Det var den ene grunn. Og så
vilde kongen hjelpe sine trosfeller, det var den andre. Hans rådgiver,
Aksel Oksenstjema, har sagt: «Vi har ikke valg; vi må kaste oss i denne
krigen imot vår vilje.»

Og han hadde sikkert rett. Men vågehg var det. Sverige hadde 1£ million
mennesker, og så skulde det slåss med den største makt i Europa, som
hadde en hær på 150000 mann. Det var vågelig, og det visste Gustav
Adolf bedre enn noen annen.

Den 19de mai tok han farvel i Stockholm med den svenske riksdag. Han
hadde sin datter på armen, hun som skulde Styre efter hans død. «Det
pleier å gå slik,» sa han, «at kruk-ken går så lenge til vanns til den
kommer hankeløs hjem; slik vil det nok gå med mig også til slutt; jeg,
som i så mangen en fare har gitt mitt blod for Sveriges rike, og dog
ikke har fått noen skade, fordi Gud så nådig har beskyttet mig, jeg må
til sist ofre mitt liv.»

Midtsommerdag 1630 kastet de svenske skibene anker utenfor Rugen. Det
var just hundre-årsdagen efter at Melanchton hadde fremlagt den
lutherske trosbekjennelse i Augsburg, og det festet folk sig ved. For
nu skulde det vise sig om denne troen fikk lov til å leve. I det
hollandske storting blev det fortalt at Gustav Adolf var steget i land.
«Terningen er Gustav Adolf. kastet,» blev der

9agt; kongen av Sverige er gått — ikke som Cæsar over Ru-biko — men
over det store hav.»

Slaget ved Breitenfeld. Om alt det som nu tildrog sig, kan vi ikke hei'
fortelle. Vi tar bare frem noe av det merkeligste, og forteller om
Breitenfeld og Liitzen.

I det store slaget ved Breitenfeld, i september 1630, kjempet Tilly mot
Gustav Adolf, den gamle tro mot den nye,

Rubiko, elv i Norditalia; på Cæsars tid grense-elv. Ved Cæsars overgang
over Rubiko kan man si at borgerkrigen meUem ham og Pomp eg us
begynte.den gamle krigskunst mot den nyere tids. Breitenfeld betyr -den
brede mark; slagmarken var en stor slette ved Leipzig, som skråner
opover fra begge sider.

Tilly har vi før nevnt. Han var en utmerket soldat, en bra mann, og
hkeså ærlig og varm i sin tro som Gustav Adolf var det i sin. Tilly var
en fornem adelsmann fra Bra-bant, men der var noe av en munk ved ham.
Til den hellige jomfru vigde han hærens fane; hennes navn klang i
slaget, for hermes alter la han ned byttet. Han var en uegennyttig
mann, som gjorde sin phkt. Tilly stilte sig oppe på høidene med sine
kanoner. Der hadde han sine landsmenn, soldatene fra Brabant, de kjekke
valloner, som hadde ord for å være Europas beste krigsmenn. Og da Tilly
kom på sin hvite hefit, så jublet de; de var riktig glad i ham, de
kalte ham far. Han hadde som vanlig en gammeldags flamsk drakt, grønn
atlaskes frakk, bredskygget hatt med rød fjær nedover ryggen. Det var
en liten mager kar, med ørnenese, spiss hake med skjegg, og kort, hvitt
hår.

Men de var ikke mindre glad i Gustav Adolf, de som var med liam. De så
ikke så statelige ut som mange av T3-lys menn; sølv og gull og f
jærbusker hadde de ikke stort av: forrevne, sihtne og skitne var de, og
små var hestene deres mot de store tyske. Men det var gutter som kunde
gå på, disse bondeguttene; de hadde slåss før, de. Og de visste hvad de
trodde på, og hvad de sloss for. De tenkte som Luther:

Og var enn verden nokså stor og full av mørkets hære, — når bare Herren
blandt oss bor, skal intet oss forferde.

Og de hadde en hærfører som var meget flinkere enn Tilly, og som hadde
lettvinte våben, og var raskere i ven-

Brabant er nu delt i to provinser, den ene hører til Holland, den andre
til Belgia. — Valloner ne hører til den roman ske foliefamilie og er 1
slekt med franskmennene. De stammer fra de gamle galliske belgiere, som
blandet sig med romerne. Størsie-parten bor i BeJgfia.dingen. TiUys
folk var væbnet slik som de var væbnet i middelalderen; de hadde lanser
med treskaft, 5—6 meter lange; børser med luntelås, som var så tunge at
soldatene måtte støtte dem på gafler; når de skulde la og avfyre dem,
måtte der 99 grep til; tunge kanoner, som trengte 28 hester. Gustav
Adolf derimot hadde håndbørser som kunde skyte tre ganger så fort, og
de fleste av kanonene hans hjalp sig' med en hest eller to.

Tillys hær var som sedvanlig opstilt i uhyre store firkanter, som
lignet vandrende festninger. Der stod han oppe på høiden, den gamle
krigsmann, og lot sine kanoner dundre. Han stod der han stod; han vilde
ikke gjerne derfra; men han måtte.

Pappenheim, en av de kjekkeste officerene i katolikkenes hær, var syv
ganger blitt kastet tilbake. Da styrtet Tilly med sine
festningsfirkanter nedover og marsjerte like mot sakserne, som var med
Gustav Adolf. De flyktet straks. Men den svenske konge gjorde en
svingning mot høiden, tok Tillys kanoner og skjøt på hans folk.

Dermed var slaget vunnet.

De stod som berg, Tillys menn; da de endelig måtte vike, var det enda
fire regimenter som ikke vilde fly; lemlestet kjempet de på sin post.
Det blev mørkt. Nu var det ikke mer enn 600 mann igjen. Og Tilly var
såret. Da slo de en firkant omkring ham og førte ham bort. Men oppe på
høiden samlet Gustav Adolf sin hær, falt på kne og takket Gud for
seieren. Og det var også en stor seier for liam og lums trosfeller.
Protestantene i Tyskland var reddet, og Sverige var blitt en av Europas
stormakter.

Liitzen. Og nu blev der et triumftog gjennem Tyskland By efter by åpnet
sig for Gustav Adolf; protestantene jublet, katolikkene skalv. I Mains
tok kongen vinterkvarter. Her hadde så mangen en av Tysklands keisere
bodd i middelalderen; mange trodde at han vilde være tysk keiser, han
også.

Da vinteren var over, gikk han mot Tilly og møtte ham ved Lech, hvor
Tilly blev hårdt såret. Han døde kort efter.Da hadde keiseren allerede
fått en hærfører; han hadde måttet gå til Wallenstein igjen.
Wallenstein møtte første gang Gustav Adolf ved Niimberg; men her kom
det ikke til noe ordentlig slag. Det var ved Liitzen at de to største
generaler på den tid for første og siste gang kjempet for alvor med
hverandre. Før slaget talte Gustav Adolf til svenskene, og siden til de
tyskerne som var med i hans hær. Så sang de: «Forferdes ei, du lille
hop», og så gikk de på. Gustav Adolf drev fienden ut av løpegravene og
tok hans kanoner. Pap-penheim blev truffet av en kule, hans ryttere
begynte å vike, slaget blev holdt for tapt av de keiserlige. Da falt
der en tett tåke, og under mørket og tåken blev de ved å slåss. Og
Gustav Adolf sprengte frem imot fienden med sine smålen-dinger og red
så fort at hans folk ikke kunde følge ham. Han fikk et sår i armen, så
et i ryggen, og styrtet fra hesten. En fiendtlig rytter spurte hvem han
var, og da han fikk høre det var kongen av Sverige, gav han ham
banesåret; snart så de svenske soldater kongens blodige hest springe
foran geleddene. Da blev der en rasende kamp, og Wallenstein måtte
vike. Men Gustav Adolf var falt. «Sveriges majestet og Guds kirke er
vel verd at man for dem lider stor møie, ja selv døden,» sa han en gang
til sitt folk. Nu hadde han lidd døden for sitt land og sin tro.

Wallensteins død. Så stolt en død fikk Wallenstein ikke. Han hadde
henrettet en mengde officerer og menige som ikke hadde gjort sin
skyldighet ved Liitzen. Men ved keiserens hoff hadde han selv mektige
motstandere, som vilde ha ham fra kommandoen. Han forhandlet med
keiserens fiender, svenskene, franskmennene og sakserne. Før hadde han
villet at keiseren skulde styre over fyrstene; nu vilde han at fyrstene
skulde få frihet og uavhengighet, og at der skulde være
religionsfrihet. Han blev avsatt; hans soldater falt fra ham; han satte
stevne med svenskene i Eger, den samme byen som han først drog ut fra
med 20 000 mann. Men før svenskene kom, var han myrdet. En natt stormet
dragoner Løpegrav: smal grav med dekning mot fiendens ild.crpøver
trappene der han bodde. Wallenstein våknet ved larmen, dragonene
trengte inn, og han som førte dem ropte: «Du må dø!» Wallenstein bredde
armene ut. Uten en lyd tok han imot dødsstøtet.

Franskmennene. Samme året som Wallenstein døde, tapte svenskene et
stort slag. Men den mann som styrte Frankrike, kardinal Richelieu,
vilde ikke at keiseren skulde få for stor makt; derfor blev Frankrike
med i krigen, og fra nu av kan det slett ikke kalles religionskrig
lenger. På den ene siden stod keiseren og Spania og tyske protestanter;
på den andre siden Frankrike, som var katolsk, og Holland og Sverige,
som var protestantisk.

Freden. Endelig blev der sluttet fred i Westfalen i 1648. Frankrike
fikk Elsass, Sverige fikk Forpommem og byen Stettin og meget mer. De
tyske fyrstene blev uavhengige, aUe tyskere fikk religionsfrihet, og
Spania måtte gå med på at Nederlandene skulde være et fritt land.

Elendigheten i Tyskland. Sverige og Frankrike vokste ved
tredveårskrigen. Men for Tyskland, hvor krigen hadde rast, var den en
fryktelig ulykke.

En som levde på tredveårskrigens tid, forteller om hvor skrekkelig det
så ut. I de store byene, hvor der før var tusen gater, er der nu ikke
mer enn hundre; de små byer og de åpne flekker er brent op, og hverken
tak eller dører eller vinduer er å se på de hus som er igjen. Kirkene
har de gjort til hestestaller; en kan gå ti mil uten å se et menneske
eller et kreatur eller så meget som en spurv. Husene er fulle av hk og
døde dyrekropper. Mann og kone, barn og tjenere, hester og svin, kuer
og okser ligger ved siden av hverandre og over hverandre. Sult og pest
har drept dem. Ulver og hunder og kråker og ravner har spist av dem.

Tyskland mistet under krigen tre fjerdedeler av sin folkemengde; i
Wiirtemberg døde der av pest i et eneste år 28 000 mennesker; i Saksen
900 000 i to år, sies det. De falt for sult og sott og sverd.

Richelieu uttales ris f lit’.Fortellinger fra den nye tid.

II. 1648-1789. Eneveldets tid.

Enevelde i Frankrike. Ludvig den fjortende.

De 1W år fra omtr. 1650—1790. Nu hadde det vært re-ligionskrig i Europa
i hundre år, og folk var trette og ut-pinte av disse krigene; de vilde
ha fred og orden; de vilde være sikre, så de kunde legge sig om natten
uten å være redd for at stormklokken skulde vekke dem og fienden komme
inn og slå dem ihjeli; de vilde kunne gå ut av sitt hus om morgenen
uten å bli snikmyrdet utenfor døren; de vilde dyrke sin jord, passe sin
handel og sitt håndverk, uten å gå i bestandig angst for at soldatene
skulde komme og ta deres korn, storme deres by, brenne deres hus, og
pine dem selv til å bekjenne hvor de hadde gjemt det de hadde tjent. De
trengte til en stor politimester, som kunde holde orden i landet og
straks komme til hjelp når der var noe på ferde; som hjalp de små mot
de store. Kongen blev en slik politimester. Men han kunde hjelpe
lettest og hurtigst når han ikke behøvde å spørre noen, når han bare
fulgte sin vilje. Derfor blev denne kongens vilje mer og mer
enerådende. Større og større makt hadde han fått gjennem tidene. Fra nu
av vokser hans makt til fullstendig enevelde.

Ludvig den fjortende. 161$—1715. 1 Frankrike regjerte i den siste
halvdel av det syttende århundre og i begynnelsen av det attende en
konge som viste hvad en eneveldig fyrste kan utrette, både til sitt
lands ære og til dets skade. Det var Ludvig den fjortende. Han bar
kongenavn fra 1643—1715; men kardinal Mazarin styrte riket i hans
barndom og første ungdom. Da Mazarin døde, og ministrene kom til Ludvig
for å spørre hvem de nu skulde henvende sig til, svarte kongen: «Til
mig.»

Kong Ludvig hadde god vilje til å styre godt. «Våre undersåtter» — sa
han en gang i sin ungdom — «er vår sanne rikdom. Hvis Gud gir mig nåde
til å utføre alt det jeg

tenker, skal man i mitt rike ikke se noen som tigger.» Han mente hvad
han sa; hans vilje var god, og han var glad i å arbeide. I tred-ve år
arbeidet han regelmessig åtte timer om dagen. Og han hadde i lang tid
utmerkede menn til å hjelpe sig. Han forstod alltid å velge de beste og
å bruke dem.

Colbert. Colbert og Lou-vois er især kjente. Colbert hadde likeså meget
arbeide som fire franske ministre nu Ludvig den fjortende. om dagen.
Han styrte både

pengevesen og landbruk og de offentlige arbeider og marinen; han
arbeidet seksten timer i døgnet. En dag kom der en dame inn til ham for
å be om noe. Han satt og skrev, og hørte ikke på henne. Damen la sig på
kne og ropte: «Å vær så inderlig snild å høre på mig.» Men nu la
Colbert sig også på kne: «Å vær så inderlig snild,» sa han, «å la mig
få være i fred.»

Da Colbert begynte dette sitt kjempemessige arbeide, hadde Frankrike
næsten ingen handelsflåte og næsten ingen krigsskib. Han bygde en
mengde handelsfartøier, og Frankrikes krigsflåte blev den beste i
verden. Han bygde Languedoc-

Mazarin uttales masareng'; Colbert kålbér'; Lou-vois luvoa’.
Langu<?.doc uttales langdåk'.kanalen, vannveien mellem Atlanterhavet og
Middelhavet. Ennu er Frankrike navnkundig for sine tapeter og sitt
porselen. Det var Colbert som fikk i stand fabrikker til å lage dit
dette.

Louvois. Louvois var krigsminister. Han skaffet Frankrike gode
soldater, som kunde lystre og som kunde slåss. Han skaffet uniformer
til soldatene, og bajonettgeværer — det hadde de ikke hatt før. Han
sørget for at de blev forpleiet, og at der blev orden i alle ting. Han
sørget også for at offi-cerene lærte noe, og at de paste sin tjeneste.
En dag møtte han en adelig kaptein. «Det er et dårlig kompani De har,»
sa Louvois. «Det visste jeg ikke,» sa kapteinen. «Det skulde De vite,»
sa Louvois. «Jeg skal gi mine befalinger,» sa kapteinen. «Det skulde De
Jia gjort,» sa ministeren. «Vil1 De være hoffmann, så kan De ikke være
officer; De får velge.»

Turenne. I 60 år førte den franske hær krig, og vant næsten i alle
slag. For Ludvig den 14de hadde også utmerkede generaler. Turenne hette
en av dem. En gang var 70 000 tyskere sluppet inn i Elsass, og Louvois
mente at det var umulig å greie dem, selv for Turenne; han gav ham
befaling til å trekke sig tilbake til Lotringen- Turenne vilde ikke.
Han skrev like til kongen. «Jeg kjenner keiserens soldater,» sa han,
«og jeg vet hvad de duger til; jeg kjenner generalene som kommanderer
dem, og jeg kjenner landet som jeg er i; jeg tar alt på mig.» Han blev;
og da vinteren kom, gikk han over Vogesene og lot som han vilde ta
vin-terkvarter i Lotringen. Keiserens soldater kjente sig trygge, og
spredde sig over hele Elsass. Så med én gang bryter Turenne op i
begynnelsen av desember, i 10 graders kulde, og marsjerer i tyve dager
på de skrekkeligste veier langs hele Vogesenes kjede. Og så slår han
ned over sine fiender, jager dem tilbake over Rinen, fanger eller sårer
eher feller 40 000 mann. Kongen skrev til ham: «Jeg lengter efter å se
Dem; jeg er utålmodig efter å få takke Dem muntlig for de store
tjenester De har gjort mig.»

Turenne tyrén. — Vogesene, fjellkjede som er likelø-pende med
Schwarzwald.

^of/sen; Fortellinger av verdenshistorien 9Ennu mange andre utmerkede
menn gjorde kong Ludvig den 14de tjenester; men det var ikke alltid at
han var så utålmodig efter å takke dem. Tvert om, han var meget
utakknemmelig. Det fikk Colbert føle, og derfor vilde han heller ikke
lese det brevet som kongen sendte ham da han lå på det siste. «Nu får
kongen la mig være i ro,» sa han; «nu er det kongenes konge jeg skal
svare.»

Kongen og adelen. Kongen roste sig av at han hjalp de små mot de store.
Og det er sant: han gjorde som Richelieu, han ydmyket stormennene.

Der var en adelsmann på den tid som var så fin at to av hans slekt
hadde vært paver i Rom, og flere hadde hatt overkommandoen i den
franske hær. Denne høifornemme mann påla alle slags ulovlige skatter,
og var det noen som nektet, så hadde han tolv slyngler, som han kalte
sine tolv apostler, og som brukte både kårde og stokk. Han la skatt på
kjøtt; derfor spiste folk lite kjøtt; men da la han skatt på dem fordi
de ikke spiste kjøtt. Denne mann måtte flykte og blev dømt til døden.
Kongen slo en medalje; på den stod der en slave som kongens sverd
beskytter. Og under stod skrevet: «At de store blir kuet, er
provinsenes velferd.»

Spill og fester. Ja, han kuet de store; han vilde gjeme de skulde miste
sin rikdom og sin makt; for dess mindre og fattigere de blev, dess
større blev lian. Derfor lot han dem også spille; de spilte så høit ved
kongens hoff at en mann på en aften kunde tape mange hundre tusen
francs. Og så holdt de fester. En hertug holdt på sitt slott en hel
rekke, og en eneste av disse festene kostet ham 600 000 francs; den
samme hertug skyldte så meget at han måtte selge sine hus og godser og
betale sine kreditorer de 15 millioner som han fikk for dem. Kongen
hjalp så disse fornemme adelsmennene på en eller annen måte, så de blev
avhengige av ham; men dess hårdere kuet de dem som de hadde under sig;
dess mere pinte de bøndene ut. Så «provinsenes velferd» blev det ikke
meget av.

Skatter og slotter. Kongen selv la svære skatter på sittfolk; han
brukte en forferdelig mengde penger. Han brukte dem tU sine bygning er
og til sine kriger og til det overdådige liv de førte, han og hans
hoffolk. Han bodde i det veldige slottet Versailles, tett ved Paris.
Mange hundre millioner francs hadde gått med til dette slottet og til
de andre slottene som kongen hadde. Og millioner kostet kongens jakter
og de fester han holdt i Versailles. Vi har nevnt et par av dem
ovenfor. Han hadde tusener av hoffmenn og all optenkelig prakt; 5 000
vogner; 10 000 soldater i prektige uniformer paraderte for ham, og
fulgte ham når han reiste fra slott til sMt. Han kunde på sin klædning
bære diamanter som kostet mer enn seksten millioner francs.

Og fornemme folk hadde han omkring sig. De høie adelsmennene visste
ikke noe bedre enn å være hos kongen. Det var en stor ære å ta skjorten
av ham eller holde vaskevanns-fatet; og de som gjorde dette, de var
ætlinger av stridbare menn, som en gang hadde ført krig og sluttet fred
med Frankrikes konge. En hertug skriver: «Jeg vilde heler dø enn være
borte fra kongen i to måneder.»

Kongens kriger. En mengde penger brukte Ludvig til sine kriger; for av
dem hadde kongen mange.

Han greide sig godt i den første og i den andre, og vant både land og
ære; men i den tredje vant han ingen ting, og av den fjerde hadde han
ingen annen glede enn den at hans sønnesønn blev ved å være Spanias
konge. Ellers bare skade.1

Og hvad hadde ikke alle disse krigene kostet? En eneste av dem, den
tredje, som varte fra 1688—1697, kostet årlig 360 millioner francs. Uår
kom til. Skarer av landmenn stod ved byens porter, tigget og truet.

En berømt mann — en bisp-—skrev et brev til kongen om all elendigheten.
Det er ikke rimelig at det blev sendt;

Versailles uttales versaj.

1 Den spanske kongen hadde testamentert ham tronen, men Tyskland og
England og Holland vilde ikke finne sig i det. Krigen kalles den
spanske arvefølgekrig.men sant er det når det står i brevet: «Deres
folk, som De skulde elsket som Deres barn, dør av sult. Der er næsten
ingen som dyrker akrene mer; i byer og landsbyer er det ingen
mennesker. Arbeiderne kan ikke få noe å bestille. Handelen er
tilintetgjort, Frankrike er bare et stort hospital.»

Landet blev fattigere og fattigere, hundre-tusener døde likefrem av
sult.

«Halvdelen av det franske folk tigger,» sa en høitstå-ende embedsmann
til kongen.

Kongens død. I året 1714 sluttet den spanske arvefølge-krig. Året efter
døde Ludvig, få dager før han skulde fylle ått 77de år. Fem hoffmenn
fulgte med da hans hjerte blev ført til kapellet, og hans likferd var
så tarvelig som mulig, «forat tid og penger kunde spares». Da hans lik
blev kjørt gjennem gatene i Paris, kastet folket sten efter hans kiste.

De engelske konger vil ha enevelde. Men Eng# land har sitt parlament.
Og England får parlamentarisk styre. Stuartene. De hundre år fra
1603—1702.

Det var på Englands trone den mann satt som var Ludvig den fjortendes
farligste motstander, Vilhelm den tredje. Frankrikes enevelde hadde
ikke noen verre fiende enn denne kloke, utrettelige mann. Men England
hadde ikke alltid stått slik. På Englands trone hadde der før sittet
konger som selv vilde ha enevelde, og som hjalp kong Ludvig. Det var
Stuartene1. De vilde ha enevelde, men fikk det ikke. Englenderne fant
sig ikke i det; det paste slett ikke hos dem. De hadde jo sitt lovlige
storting, og når der er et lovlig storting, så kan ingen konge bli
eneveldig; han kan i lengden ikke styre

1 Den første Stuart var Maria Stuarts sønn, Jakob den første. Under ham
blev Skottland og England forenet, således at de fikk samme konge. Vi
kaller en sådan forening mellem to land personalurvion, personlig
forening, fordi det er én person som styrer begge land; ellers er de
hver for sig. Først hundre år senere fikk Skottland og England
parlament sammen.uten penger, og han kan ikke få penger uten å gå til
stortinget. Han kan nok prøve på det; men det vil ikke gå i lengden,
hvis han ikke aldeles vil omstyrte landets forfatning.

Karl den første. Kong Jakob den førstes sønn Karl den første prøvde på
å bli eneveldig. I elleve år styrte han uten parlament, og skaffet sig
penger som han best kunde, og la ulovlige pålegg på folket. Men kongen
fikk krig, og så mange penger som det nu skulde til, kunde han ikke
skaffe. Han måtte kalle parlamentet sammen. Men han fikk ingen penger.
Han sammenkalte et nytt. Det anklagde hans minister for høiforræderi;
han blev dømt til døden og henrettet.

Kongen i parlamentet. Siden vilde kongen fengsle underhusets fører,
John Pym, og fire andre medlemmer. Karl kom selv inn i parlamentet og
satte sig på formannens stoli «Er hr. Pym her?» Der var dødsens stille.
«Er hr. Pym her?» Ingen svarte. «Jeg har likeså gode øine som andre,»
blev Karl ved, og hans blikk vandret fra rad til rad, fra mann til
mann. «Jeg ser mine fugler er fløiet; men jeg venter at I sender mig
dem.» Men de blev ikke sendt. Og kort efter kom de fem stortingsmenn
ned over Temsen; Londons by-soldater fulgte dem til fots og Londons
båtførere til vanns.

Fristat og kongerike. Og nu begynte borgerkrigen. Kongens hær blev
slått slag efter slag, siste gang ved Naseby av Oliver Cromwell. Kongen
blev henrettet. Nu blev England fristat en kort stund (1649—1660), og i
denne fristat var Cromwel den første mann. Så blev der konger igjen,
konger av samme ætt, Stuartenes ætt, og av samme tenkemåte; konger som
fulgte sin egen lyst og sin egen vilje, og ikke

folk. Karl den førstes sønner var det: Karl den annen og Jakob den
annen. Men ingen ting hadde de lært av sin fars ulykke. Og så mister
Stuartene land og rike igjen efter knapt tredve år. Og det gikk således
til:

Katolsk konge og katolske embedsmenn. Kong Jakob den annen var en hård
og hevnlysten og eneveldig konge; han

Pym uttales pimm, Naseby neisTH.var ivrig katolikk, og brydde sig ikke
det minste om den lov at katolikker ikke måtte bli embedsmenn eller
officerer. Men om kongen trosset loven, så holdt hans undersåtter dess
fastere ved den. Da Jakob skulde motta den pavelige nuntius i Windsor,
sa hertugen som skulde føre ham inn i audiens-salen, til kongen: «Jeg
hører at jeg ikke kan adlyde Deres Majestet uten å krenke loven.» —
«Vet De ikke,» var svaret, «at jeg står over loven?» — «Det er mulig,»
svarte hertugen

igjen, «men jeg ikke.» Han fikk sin avskjed. Og da kongen vilde at
prestene over hele landet skulde lese noe op fra prekestolen som var
aldeles ulovlig, så vilde prestene ikke gjøre det, og syv bisper
forklarte for kongen, i et andragende, hvorfor det ikke kunde skje. Han
satte dem fast. Men menneskemengden jublet imot dem på veien til
fengslet, skiltvaktene knelte da de gikk gjennem porten, og juryen
frikjente dem, enda kongen hadde satt den således sammen at han trodde
han var trygg.

Vilhelm av Oi'anien. Hittil hadde englenderne tålt alt, fordi Jakob
ingen sønn hadde. Det var nok galt som det var; men det vilde da ta en
ende når kongen døde en gang; for da mente de at hans datter Maria, som
var gift med prins Vilhelm av Oranien, skulde komme på Englands trone.
Men nu fikk kongen en sønn; han vilde naturligvis også bh katolikk og
eneveldig. Og den tanken kunde de ikke holde ut, hvad parti de så hørte
til. Derfor sendte adelsmennene bud til Vilhelm av Oranien og bad ham
komme til England med en hær og frelse friheten og troen for det
engelske folk. Og Vilhelm kom.

Cromwell.Flåten drar ut. Han drog ut fra Holland i november 1688 med en
flåte på 600 transportskib og 50 krigsskib. Englands og Oraniens våben
vaide fra stormasten på fregatten hvor prinsen var om bord, og i
bokstaver som var en meter høie, stod der: «For den protestantiske
religion, for et fritt parlament»; og nedenunder det gamle oraniske
valgsprog: «Jeg holder ut.» Prinsens skib dekket sundet ved Calais fra
land til land. De saluterte på én gang for den franske festning og for
den engelske.

Soldater stod under våben på dekket; trompetene klang, trommene
hvirvlet; det kunde høres i begge land, på Frankrikes kyst og av den
utallige folkemengde på Englands hvite strand. Alle forstod at det var
en stor stund dette. Det var protestantismen mot katolisismen, det var
friheten mot eneveldet. Og den hæren som var om bord, det var ikke en
engelsk hær alene, enda mindre hollandsk. Matrosene var hollandske, men
soldatene var englendere, skottlendere, tyskere, svensker og
franskmenn; det var en protestantisk hær.

Den engelske revolusjon. Og det var nettop hundre år siden en annen
stor flåte var dratt mot Englands kyst for å gjøre landet til et
katolsk land: Filip den annens uovervinnelige. Men englenderne holdt
sammen den gang, og de holdt sammen nu. Alle forlot kongen: lorder,
officerer, ja hans egen datter Anna, og Jakob måtte flykte over til
Frankrike, etieveldets land. Prinsen og prinsessen av Oranien blev

Anna, senere dronning i England.konge og dronning i England. Men før de
blev valgt i parlar mentet, blev der sagt dem, at således som det hadde
vært under Stuartene, således måtte det aldri bli mer; Jakob den annen
hadde holdt en stående hær uten parlamentets samtykke; det måtte ikke
skje oftere; han hadde sendt bispene i fengsel, fordi de hadde tatt til
gjenmæle; slikt måtte ikke skje. De friheter og de rettigheter som det
engelske folk efter engelsk lov og engelsk sed hadde, måtte ingen ta
fra dem. Det krevde overhus og underhus i hele det engelske folks
navri. Alt dette blev lest op før Vilhelm og Maria blev valgt. «Overhus
og underhus har full tillit til,» blev der så sagt, «at den mann som
har befridd dem, vil holde disse lover og disse friheter hellige.» Og
så bad presidenten for overhuset i parlamentets navn prinsen og
prinsessen ta imot kronen. «Vi tar med takk imot den,» sa Vilhelm;
«Englands løver, som jeg selv har forsvart, dem skal jeg også alltid
følge.»

Hvad den engelske revolusjon har å si for Europa. Dette skjedde i 1689;
det er den engelske revolusjon. Den ligner ikke andre revolusjoner. Det
er ingen omveltning, det er ingen forandring av de engelske lover;
kongen fikk ikke mindre enn han skulde ha efter gammel engelsk sed,
folket fikk ikke mer. Det var bare det ulovlige enevelde som var bhtt
styrtet. Men likevel er denne fredelige revolusjon av umåtelig Stor
viktighet. Kongen blev jo nemlig valgt på den betingelse at han gjorde
det som parlamentet sa han skulde gjøre. Og mer og mer blev det så at
England visstnok var et kongedømme, men det var parlamentet som styrte.
Hvad flertallet i parlamentet vilde, det måtte den engelske konge rette
sig efter. Så snart flertallet var uenig med hans ministre, måtte
ministrene gå av. Hvad kongen selv mente, det spurtes ikke om. England
er et kongedømme; men forfatningen blir mer og mer parlamentarisk; det
er parlamentet som regjerer. Og denne forfatning søkte Europas folk
senere å efterligne. Derfor er den engelske revolusjon en
verdenshistorisk begivenhet.Enevelde i Sverige.

Karl den tolvte.

Ved året 1700 var Sverige stormakt, og over denne stormakt regjerte ved
året 1700 Karl den tolvte. Bare en gutt på 18 år. Men eneveldig. En som
visste hvad han vilde, og ikke vek derfra, en som red til kirken med
kronen på sitt hode, og ikke ventet til erkebispen satte den på.

Han var nettop på bjørnejakt, Karl den tolvte, da han fikk beskjed om
at nu var der noen som ringet ham seLv inn, så å si, og var på vei til
å ta land fra ham. Det var Fredrik den fjerde, Danmarks og Norges
konge; han vilde gjerne ha fgjen noe av det som Danmark og Norge hadde
mistet; så var det August den annen, kurfyrste av Saksén og konge i
Polen; han vilde gjerne ha Livland; og Peter, Russ-lands keiser, han
vilde ha havn ved Østersjøen. De danske gikk ikke mot Sverige, men mot
sin nabo, Sveriges forbundsfelle, Karl den tolvtes svoger, venn og
kamerat, — hertugen av Holstein. August brøt inn i Livland, Peter i
Ingerman-land. Det var jo bare en gutt, denne svenske kongen, så det
skulde vel ikke være så svært å greie ham.

Men Karl gikk bent på, som han var vant til med bjørnen, — han skjøt
ikke, men ventet til bamse kom labbende på to, — så rendte han
høigaffelen om halsen. — Først mot Sjelland. Mens kulene hvinte om
båtene, sprang han i sjøen, vadde med vann til midjen mot land — og
seiret. Så over Østersjøen mot Narva. I fykende sne stormet de trette
og sultne svensker mot russernes linjer, og seiret.

Så mot sakserne. De lå ved Riga. Han vant over dem også. Tre seire i
ett år. Men så var det noe som tok tid: han vilde ha August vekk fra
Polens trone. Tre år gikk med før Karl fikk polske adelsmenn til å
avsette sin konge og velge en ny; enda tre år før August fant sig *
eiet og la sin krone ned. Det var 1706. Og enda en god stund "ør Karl
blev ferdig til å dra mot den russiske keiser. Det var ikke før våren
1708. Men Peter hadde nyttet dem vel, alle disse lange årene,trenet sin
hær efter nederlaget, herjet og vunnet i fiendens land. Ja, lagt
grunnen til sin nye hovedstad i dette fiendeland, som bærer hans eget
navn — Petrograd eller St. Pe-tersburg, som den hette. Karl lot den nye
hovedstaden være for hvad den var. Han holdt sig til den gamle, ser det
ut til, til Moskva. Bent på den vilde han gå. Vest for Dnjepr, ved
Holoosin stod fienden for å stenge veien over elven for ham, dekket av
å og myr. Karl og hans menn vasset først gjennem åen, med vann opunder
armene, så gjennem myren, og jog centrum og venstre fløi på flukt. Den
høire kunde ikke komme til; den hadde han skåret av med sine kanoner.
Dnjepr var klar. Men foran ham brente byer og grender i mange mils
omkrets. Det var som himmelbrynet stod i lys lue. Med ild og øde land
stengte russerne veien til Moskva. Men i syd lå et rikt land, Ukrajna,
kosakkenes land; Mazépa, deres høvding, stod ferdig til å hjelpe.

Mot syd marsjerte Karl den tolvte. Men langsomt — gjennem tette skoger
og seigt myrlende; gikk de svenske soldater et stykke fra veien for å
se efter mat, så yrte det av tosakker som skjøt dem ned; og da de så
endelig hadde sul-oet sig frem til Ukrajna, var høvdingens hovedstad i
russernes hender, med alt hvad der var av krutt og kuler og mat. Selv
kom han som flyktning med et par tusen mann til Karl den tolvte.

Og nede på de russiske steppene gikk vinterstormen i den fryktelige
kulde gjennem marg og ben. Fuglen lot sig ta med hånden; den orket ikke
å røre sin vinge. Døgn igjennem kjørte sledene avsted med de døde som
skulde begraves i kjellere og andre huller. I jorden kunde ingen komme.
Ryttere satt stendøde på hestene med tømmen i hånden. De slapp den ikke
før fingrene var skåret av.

Ribbet av kulden, glissen efter alle de innhugg russerne hadde gjort i
utallige trefninger, hvor svenskene seiret, men mistet folk; medtatt
efter frost og sult, uten krutt og kuler til sine kanoner, ja uten
kuler nok til sine geværer, var de 18 000 mann som ved Poltava — i juli
1709 — skuldegi sig i kast med Peter den stores seks og femti tusen —
vel rustet og bak gode skanser. Og av disse atten tusen bare tretten
tusen som kunde gå i ilden, — de andre stod ved trenet eller hadde
annet å passe. Og kongen syk med foten gjennemskutt; i hissig feber.
Den som nu førte kommandoen, greide det ikke. Det går i stykker. Da så
Peter selv rykker ut fra sine skanser med sin store styrke, faller de
svenske soldater som gresset for ljåen; de gamle sønderskutte faner
vugger og vakler over det rasende menneskehav — og synker så, én efter
én. Kongen er med hvor kulene hviner som verst, til hest på sin båre,
med draget verge i sin hånd. Båren blir sønderskutt, soldatene faller i
mengde omkring ham, men først da de russiske bataljoner er knapt femti
skritt borte, lar han sig løfte op på en hest, og med foten på
salknappen, med forbindingen slepende efter sig og blodet strømmende av
såret sprenger han avsted.

Ved nattetider blev han satt over Dnjepr med et par hundre mann. Over
de brennende hete stepper, hvor de næsten forsmektet åv tørst, bar det
avsted til sortehavslandene. Her var de på tyrkisk grunn, hos Russlands
fiende. Her blev Karl den tolvte innbudt av den tyrkiske pasja i
Bender. Her slo han leir.

Men hans hær kunde ikke komme over den brede elven. Den overgav sig.
Kongen var jo ikke med.

Karl selv gav sig ikke over; han blev i Bender, ikke som flyktning, men
som fyrste; bygde sitt hus med saler og tolv kammere, altan og søiler;
stenhus til sitt «regjeringskontor», barakker til sine dragoner, en hel
liten by.

Og tid gav han sig. Han vilde ha Tyrkiet med mot Russland. I spissen
for en tyrkisk hær vilde han møte og takke keiseren for sist. Det
ventet han på, år efter år. Tyrkerne gikk nok i krig på en måte, men
vant ikke noe — selv om de var sterkest; for Peters gull var sterkere.
Karl blev og brukte penger som om han var sultan selv. Da han engang i
gave fikk fem og tyve hester, hvorav den ene var utstyrtslik at den
kostet en kvart million kroner, fikk stallmesteren nitti tusen kroner i
drikkepenger.

Men han begynte å bli en dyr gjest. Sultanen lot ham forstå at nu burde
han reise. Karl forstod det ikke. Sultanen talte tydeligere. Han lånte
ham en million kroner, men så skulde han reise straks. Kongen tok
millionen, betalte lån med den, og blev. Bad om en million til. Endelig
vilde de tvinge ham; da bygde han skansevegger omkring sin «by». Ti
tusen mann stormet over. Han brøt sig med femti mann frem til sin
bolig; den var full av tyrkere; de veltet på hodet ut av vinduer og
dører da de så ham. Men siden skjøt de på hans hus med brennende piler.
Da bryter han igjen ut gjennem luer og røk. Nu vil han frem til
stenhuset og verge sig der. Og han er næsten fremme, da snubler han og
faller. Tyrkerne kaster sig over ham og fanger ham; og saa føres han
til et slott ved Adrianopel. Her går han til sengs og blir der. Han vil
ikke hilse på storvesir og sultan.

Men fra Sverige er der kommet brev på brev at kongen må komme hjem. Til
slutt sender stendene bud, at nu får de søke fred selv og ta de vilkår
som er å få. Da reiser kongen. Først i statelig følge, så alene, bare
med to officerer. Gjennem Ungarn, Østerrike og Tyskland rir han i
rasende trav, tre hundre svenske mil i fjorten dager. En november-natt
1714 står to tilsølte ryttere ved Stralsunds stadsport. Den ene er
Sveriges konge.

Fiender la sig om byen. Gloende kuler og bomber regnet ned over den.
Det skremte ikke Karl. Men fange vilde han ikke bli. Da murene var
sønderskutt, gikk han om bord på en liten båt, gled ukjent og uskadd
forbi de fremmede krigs-fartøiene til Skånes kyst, til et utpint land,
utpint av krigstjeneste og uår og pest. Fred sukket de efter, alle
mennesiker i dette land. Men kongen stod ikke til å bøie. Han vilde
ikke miste uten å få noe igjen — en tomme av den jord han hadde tatt i
arv. Han sendte kobbermynt utover landet og lot den gjelde som
sølvdalere. Ja siden krevde han alt det sølv, myntet og umyntet, som
var i landet, og betalte medkobber. På slik vis' fikk han sig en hær og
rykte inn i Norge. Han vilde ta dette land og tvinge sig til en god
fred. Det gikk ikke. Han kom igjen. Da var det, en vinterkveld i 1718,
at han blev rammet av en kule fra Fredrikssten festning. Bare døden
kunde bøie dette stolte hode, stanse det stormende mot, stekke den
stedige, eneveldige vilje. Den kulen satte punktum for Sveriges
stormaktstid.

Russland og Peter den store. Omkring 1700.

Peter den stores læreår. Russland lå jo i Europa, men russerne lignet
ikke de andre europeerne; de lignet mer Asias folk både i sinn og
skinn.

«Det som er nytt, er galt,» sa et russisk ordsprog. Peter, som blev
russisk keiser samme år som Vilhelm den tredje blev konge i England,
mente fra sin tidligste barndom det motsatte. Alltid var han våken,
alltid vilde han se og lære.

I timevis satt han i sin ungdom og hørte på sin venn sveitseren Lefort
fortelle om fremmede land. Og han nøide sig ikke med å høre, han satte
i verk det han hørte om, og som han syntes var godt. Lefort fortalte om
hvorledes soldatene i fremmede land ekserserte.

Straks fikk Peter et kompani av russiske gutter, og Lefort lærte dem
eksersis. Det var Peter den store,

begynnelsen til den russiske garde. Siden skapte Peter en liel russisk
hær.

Da han var 19 år gammel, fikk han en dag se en forfallen engelsk båt.
«Hvorfor er den anderledes,» sa han, «enn båtene på Moskva?»

Lefort uttales lø {år1. — Moskva (uttales maslcva’), eir i Bussland søm
løper gjennem byen av samme navn.«Det er en engelsk båt,» blev der
svart; «med den kan du både ro og seila» — «Er her ingen som kan styre
den?» sa Peter. Jo, der var en gammel hollandsk snekker; han kunde
kanskje. Snekkeren kom og stelte med båten. Men Peter vilde se et
ordentlig skib. Ved Østersjøen hadde russerne ingen havn, ved
Sortehavet heller ingen, men ved Hvitehavet hadde de Arkangel; dit
reiste han. Der var nok av hollandske skib, så der kunde han riktig
tumle sig på sjøen. Men han vilde også ha greie på hvorledes disse skib
blev bygd. Han reiste til Holland. Der lærte han det.

Vei til sjøen. Siden bygde han en russisk flåte, og skaffet sig også
vei til sjøen; for frem til sjøen måtte russerne, hvis de skulde møtes
med europeerne og lære av dem, og det var det Peter vilde. Hvitehavet,
det var for tungvint. Sortehavet kunde være bra nok; der tok han også
Asov fra tyrkerne, som han forresten siden mistet. Men Østersjøen hadde
han ikke adkomst til; Østersjøen var jo det viktigste; land ved
Østersjøen måtte han ha; derfor var det han var med i den nordiske krig
og sloss med Karl den tolvte. Karl vant over ham ved Narva, men tapte
ved Poltava, som vi nettop har hørt.

Og da freden endehg blev sluttet, fikk Peter både In-germanland og
Estland og Livland og Viborg i Finnland. Så nu hadde han veien åpen til
Europas land.

Peter lærer sitt folk. Peter var to ganger på reiser i Europa. Han var
i Holland og England og Tyskland og Frankrike. Alle ting skulde han se
på; av alle ting skulde han dra nytte for sitt folk. Han sendte hjem
hele ladninger av våben og instrumenter og varer, og en mengde
håndverkere; han fikk bygd fabrikker og skoler hjemme, han fikk gode
bøker oversatt fra fremmede sprog. Han bygde hospitaler og apotek. Han
skaffet bedre domstoler: «Heller skal seks skyldige gå fri,» sa han,
«enn en eneste lide uskyldig.» Han befalte at adelsmenn som ikke kunde
skrive og lese, og som ikke hadde lært fremmede sprog, skulde miste sin
arverett. For med tvang gikk det alt sammen. Russerne var imot altdet
nye; Peter tvang det med vold inn på dem; han var likesom en
forferdelig hård og streng lærer, som pryler guttene til de kan
leksene. For å få russerne til å klæ sig som han vilde, og ikke gå med
lange klær, så hengte han over hver byport et mønster, og enhver som
gikk igjennem porten med klær som var for lange, måtte enten betale
bøter eller knele ned og få frakken skåret av; bare bønder og prester
fikk gå som de var vant, med lange klær og langt hår. Peter blandet sig
i alt. Han sa hvorledes russerne skulde bygge ovner og veier og skjære
korn; han tok sig av skogene; folk fikk ikke være så grenseløs
overdådige som de pleide.

Men tungt gikk det med alt sammen, fordi russeren var så uvillig og så
seig. «Alt som er nytt, er galt,» hette det jo. Derfor var det at Peter
pisket på; derfor blev han rasende og grusom. En russisk landmann skrev
en gang: <Vår monark drar med to mennesker op over berget, men nedover
drar millioner, hvorledes skal det så kunne gå?»

St. Petersburg. Det gikk efter kommando også den gang da den nye byen
blev bygd som nu er russernes hovedstad, og som keiseren begynte på
under krigen med Karl den tolvte: St. Petersburg, eller Petrograd som
den nu heter.

Stedet han fant ut til denne byen, var en eneste usund myr, men
hundre-tusener av bønder blev likevel kommandert til å arbeide der.
Halvdelen døde av sumpfeber. Der var hverken nok mat eller nok redskap;
de måtte gå og bære jord i frakkeskjøtene; for trillebøren kjente ikke
russeren til. Og da så bygninger og gater var ferdige, fikk tusener av
russiske familier befaling til å forlate sitt hjem og slå sig ned i den
nye by. Adelsmenn, embedsmenn og prester måtte bygge stenhus der;
ellers tok keiseren deres gods; og forat det skulde gå så hurtig som
mulig med disse stenhusene, så fikk ingen lov til å bygge stenhus imens
noe annet sted i hele Russland. På kommando gikk det.

Keiserens råhet. Det er kanskje ikke noen som har tatt slikt kjempetak
for å løfte sitt folk som Peter den store; men ubendig og rå var han
selv, i det ene som i det andre.Rent forferdelig var Peter når han blev
vred. Da de russiske strditser hadde gjort opstand under hans første
reise, og der så var holdt dom over dem da han kom hjem, skal han selv
ha hjulpet til med å pine og piske og henrette dem. Og mot sin sønn var
han grusom.

Der er i Rusland noe som heter knutt. Det er en pisk som er
sammenflettet av remmer, og som tar hud og kjøtt som en skarp kniv. Med
en slik knutt lot Peter sin egen sønn piske. Aleksis hette han. Han
vilde ha alt det gamle igjen. Han hadde flyktet fra Russland, var så
blitt fengslet og dømt til døden. Men først skulde han piskes; og det
var vei av disse piskeslagene han døde, skjønt det hette sig at han var
død av et slagtilfelle; folket mente at faren selv hadde drept sin
sønn, fordi sønnen vilde tilintetgjøre alt det hans far hadde gjort for
landet.

Katarina den annen. Peter døde i 1725, og nu gikk det mange år før
Russland igjen fikk en som virkelig kunde styre. Det var Katarina den
annen (1762—96). Hun tok fra tyrkerne Krim og landene ved Sortehavet
like til Dnjester.

Hun tok også store stykker av Polen. Polén hadde vært et mektig rike,
og polakkene var et kjekt folk; men de var uenige bestandig. Og så
forsynte de sig av landet, keiserinnen av Russland og kongen av
Prøissen og keiseren av Østerrike. Katarina fikk mest. De forsynte sig
både en og to og tre ganger, siste gang i 1795; de delte landet mellem
sig likefrem. Polen holdt op å være et selvstendig rike. Men Russland
blev det største riket i Europa.

Strelitser, skyttere, livvakt; strelitsene var i lang tid Russlands
eneste infanteri. Det var ville folk, uten krigstukt. Peter den store
opløste denne livvakt efter den opstand som her ere nevnt.Enevelde i
Prøissen.

Fredrik den store.

(1740—86.)

Den liUe skiltvakt. Omtrent ved den tid da den russiske prinsen blev
pisket ihjel, gikk en liten prøissisk kongesønn og blev lært op til
soldat. Han hette Fredrik og var sønn av kong Fredrik Vilhelm.

Fredrik Vilhelm var en hård og rå mann, men i mange stykker var han
dyktig.

Soldater og eksersis var det beste han visste, og han samlet grenaderer
fra hele Tyskland, de største og vakreste folk han kunde finne. Men
denne gutten som gikk der og var skiltvakt på slottet i tiårsalde-ren,
så ikke ut til å bli noen videre soldat. Han brydde sig ikke om det i
gutteårene; han vilde heller lese franske bøker og spille på fløite.
Faren brekte fløiten over og skjelte ham ut og truet ham med stokken.
Da gutten så blev voksen, vilde kongen at han skulde gifte sig. Fredrik
vilde ikke; han prøvde å flykte. Men hans far satte ham fast og holdt
krigsrett over ham og vilde ha ham dømt fra livet som desertør. Da
kastet generalstabschefen sin klinge på krigsrettens bord og sa at den
som vågde å dømme prinsen til døden, skulde få med ham å bestille. Og
Fredrik slapp med fengsel.

Det er soldater, dette her, kan vi forstå. Det er kommando og krigstukt
og voldsomhet, som om det skulde være

Generalstaben: de officerer som legger planer for hæren i krigstid.

10i de gamle romerdager. Men den mann som her stod for krigsretten, han
blev selv den beste soldat av dem alle.

Prøissen. De måtte være gode soldater, de prøissiske kongene; ellers
kunde det ikke bh noe av landet. Det var .ikke mer den gang enn
Brandenburg og Østprøissen og Bak-pommern; og disse provinsene hang
ikke sammen engang. Når den prøissiske konge skulde fra den ene til den
andre, så måtte han reise gjennem land som ikke hørte ham til.

Og det var ikke noe fett rike han hadde. Et fattig sandland meget av
det, og sørgelig så det ut efter tredve-årskrigen. Byene var brent,
bøndenes småhus var nedrevet, akrene lå udyrket.

Men det var kraftige folk som bodde der; og de som styrte over dem, var
iherdige og flittige. De tok sig av stort og smått, de regjerte som en
stor herremann styrer sitt gods, en fabrikkeier sin fabrikk, en general
sine soldater. De kommanderte. Da en professor ved et av Fredrik
Vilhelms universiteter ikke vilde flytte til et annet universitet, lot
kongen ham hente med makt. De hadde ikke store fester, som Ludvig den
fjortende. De sparte og sparte, så de kunde ha penger til soldater. Og
Fredrik Vilhelm fikk hæren op til 83 000 mann. Med en slik hær kunde de
prøissiske konger gjøre riket større, og det var det de vilde. De
spurte ikke så nøie efter det som var rett; den som har de beste
soldater, har den største rett, — således tenkte de.

Fredrik den stores kriger. Det var især to landskaper som Fredrik den
store hadde bruk for; det var ScMesien og Vestprøissen. Det første
hørte til Østerrike, det andre til Polen. Fredrik tok Schlesien fra
Østerrike og var med og delte Polen. Men Schlesien kom ham dyrt å stå.

Maria Teresia, dronning av Bøhmen og Ungarn, siden tysk keiserinne,
glemte ham det ikke. Hun kjente et stikk i hjertet hver gang hun så en
schlesier; hun vilde og måtte ha landet igjen.

Hun satte næsten hele Europa op mot Prøissens konge; både Frankrike og
Russland hadde hun med sig — i alt enhærstyrke på 500 000 mann — i den
berømte syvårskrig (fm 1756—1763).

Syvårskrigen. Fredrik vant ved Rossbach i Turingen; den gang hadde
fienden dobbelt så mange mann. Han vant ved Leuten; der var de andre
mer enn dobbelt så mange. Han var en koldblodig mann, Fredrik den
store. I slaget ved Rossbach hadde hans soldater stilling på en haug,
og med vaiende faner og klingende spill drog fienden rundt denne
haugen. Kongen satt til bords; han reiste sig ikke. Soldatene spiste
også; de flyttet sig ikke. Kanonene stod tildekket, teltene var
opslått. Endehg er den stund kommet Fredrik har ventet på: det
prøissiske rytteri har kring-gått fienden. Nu gir kongen befaling.
Teltene blir tatt ned, i et nu står regimentene ferdige; kanonene
tordner, fotfolket rykker frem i stormskritt, rytterne kommer susende.

Men ved Hochkirch og ved Kunersdorf (ved Frankfurt an der Oder) tapte
kong Fredrik. «Mine klær,» skriver han selv efter slaget ved Hochkirch,
«er gjennemhullet av skudd, to hester er drept under mig. Jeg hadde 48
000 mann, nu har jeg ikke mer enn 3000. Alt, alt flyr; det er et
fryktelig nederlag, jeg vil ikke overleve det.»

Et års tid efter stod slaget ved Torgau. Gikk det galt nu, så var
kongen fortapt; for russerne holdt sig ferdige til å marsjere inn i
Berlin. Det var avtalen at Fredriks navn-kundige general Ziethen skulde
falle fienden i ryggen, og da kongen hørte skudd på den siden generalen
måtte komme fra, trodde han at det var han, og gikk på. Men Ziethen var
slett ikke kommet, og der blev en fortvilet kamp. Natten falt inn,
slaget måtte stanse, og kongen tok kvarter i landsbykirken. Han var
tung til sinns; hans beste soldater og officerer var falt, han selv var
såret. Men gi sig vilde han ikke.

Han har tatt plass ved alteret; ved det svake lampelys skriver han sine
befalinger. En tanke kommer og går hele tiden: «Hvor er Ziethen?»

Leuten, landsby i den prøissiske provins Schlesien.

Hochkirch, landsby i kongeriket Saksen. — Torgau, by i den prøissiske
provins Saksen.Da det kimte ad dagen, red Fredrik ut. En tropp ryttere
i hvite kapper dukket frem av den grå tåke. Det er Ziethen og hans
menn.

Han sprenger mot kongen. «Deres majestet,» sier han, «fienden er slått
og trekker sig tilbake.» Og således var det: Ziethen hadde rukket frem,
stormet høidene og kastet østerrikerne ned.

Men næste år var Fredrik igjen i nød; han skrev i et brev: «Man sier
til mig: «Du har venner.» Deilige venner ja! De står med armene over
kors og sier: «Lykke til, lykke til!» — Ja, men jeg drukner, gi mig et
tau! — «Nei, De drukner ikke.» — Jeg går under! — «Å langt fra.» Fuglen
som de kåte barn har fått mellem sig, en snurrebass mellem apekatter er
ikke mer jaget og mishandlet enn jeg er jaget og mishandlet av tre
rasende fiender.»

Da skjedde det at en av disse rasende fiender blev en venn. Det var
Russland. Der døde keiserinne Elisabet, og Peter den tredje blev
keiser. Elisabet hatet Fredrik, Peter beundret ham.

Da der siden blev fred, mistet Fredrik ingen ting. Maria Teresia fikk
ikke Schlesien igjen, og Fredrik hadde verget sig så ypperlig at alle
mennesker talte om Prøissen; ja om det så var keiseren av Marokko, så
sendte han tyske sjømenn som han hadde fanget, tilbake, og sa at ingen
prøisser skulde være fange i hans land; for kongen av Prøissen var den
største mann i Europa.

Fra nu av er Prøissen stormakt.

Kong Fredrik og hans arbeide. Men landets konge syntes selv at denne
stormakt efter krigen lignet et menneske som holder på å dø, fordi det
har mistet for meget blod. Fredrik satte sig for at han vilde læge
sårene. Og det gjorde han også til gagns. Han arbeidet uavlatelig, fikk
myrer tørket, fikle sjøer tappet, fikk ny jord lagt inn til aker; byer
og landsbyer blev bygd op igjen. Straks efter krigen leverte han 40 000
skjepper korn fra sine magasiner til utsæd; han leste flittig i avisene
for å se efter nyttige og nærende plan-ter; han fikk folk til å dyrke
poteter; han vilde at enhver flekk i hans land skulde utnyttes. Ikke
mindre enn 300 000 nybyggere fikk han til å flytte inn. Han vilde at de
livegne bønder skulde få gården til eiendom overalt hvor kongen var
herre; for da fikk bøndene mere lyst til å holde allting i stand, når
de var trygge på at deres barn skulde få gården.

Fredrik den store har en gang skrevet; «Jeg er lenket til statsskibet
som en galeislave. Jeg er los; jeg tør aldri et øieblikk slippe roret
eller falle i søvn.» Og det var sant. Ingen mann i riket var flittigere
enn kongen.

Klokken 4 om morgenen stod han op, om vinteren litt senere. Posten blev
lagt frem; en del av brevene leste han selv, de andre blev lest for ham
i utdrag. Han vilde selv gjøre sig kjent med den simpleste arbeiders
klager. «En konge,» sa han, «er født til å være sakfører for de fattige
og dem som er i nød. Dem må han aldri lukke sin dør for.»

Det var arbeidet som var denne konges store byrde og store glede; på
land og rike tenkte han til siste stund.

England i det attende århundre.

Huset Hannover. I begynnelsen av det attende århundre

— i året 1714 — kommer huset Hannover på Englands trone; det er i slekt
med Stuartene, og da dronning Anna, som fulgte efter Vilhelm den tredje
og Maria, var død, og ingen barn hadde efterlatt, blev Georg av
Hannover, datterdatter-sønn av Jakob den første, konge i England. Efter
ham følger tre konger av samme navn, Georg den annen, Georg den tredje
og Georg den fjerde.

Flertallet. Men siden den engelske revolusjon i 1689 er det ikke kongen
lenger som regjerer landet; det er parlamentet; kongen må mer og mer
velge sine ministre av parlamentets

Galeier: små krigsskib som oftest blev rodd av forbrytere. De utstod
sin straff på denne måten; de var lenket til skibet.

Anna, Marias søster, regjerte fra 1702—1744. Under henne fikk England
og Skottland samme parlament.flertall, enten nu dette flertall er
whigger, fremskrittspartiet, eller toryer, det konservative parti.
Næsten hele den første halvdel av det attende århundre er det whigger.

William Pitt. Ved midten av århundret hadde England en førsteminister
som var en av de største dette land noensinne har hatt. Det var William
Pitt. Han var minister flere ganger. Men hans egentlige ministerium,
det hvor han står i sin fulle kraft, hvor han løfter England op fra den
dypeste fornedrelse til å bh et verdensrike, dette ministerium faller i
årene 1757—1761. Han sa de stolte ord: «Jeg vet at jeg kan frelse
landet; og jeg vet også at ingen annen kan det.» Og han frelste det.
England hadde krig med Frankrike den gang, og var med i syvårskrigen;
Fredrik den store hadde bare denne eneste makt på sin side. Men grunnen
til at England og Frankrike sloss, var strid om grensene for koloniene
borti Amerika; for på den tid hadde Frankrike meget land der borte,
både Kanada og Louisiana; det var franskmennene som den gang rådde over
Lorenselven og Mississippi og over Ohio-dalen. Og nederlag på nederlag
hadde englendeme lidd i begge verdensdelene. «Det er forbi med oss
hjemme og ute,» skrev en engelsk statsmann; «vi er ikke noe folk
lenger.» Så tok William Pitt roret. Om ham visste alle at han ikke var
som de andre på den tid, at det ikke var sin egen fordel han søkte. Det
hadde han vist alt for et halvt snes år siden, da han blev tilbudt
posten som statskasserer; da sa han at han vilde ikke ta mere lønn enn
den som loven gav, og det var et merkverdig svar i de dagene. Og så var
han en mann. «England har vært lenge om det,» sa Fredrik den store,
«men endelig har det skapt en mann.» Og fra ministerens arbeidsrum
gilde fortrøstning ut til hele landet, til hær og flåte. «Enhver som
har vært inne hos ham,» sier en soldat fra den tid, «er modigere når
han kommer ut igjen.» Eng-lendere stod sammen i underhuset, begge
partiene, og be-

Nu brukes ikke navnene whigger og toryer mer om de engelske partier.

Ohio uttales åhai’o.vilget det som Pitt forlangte; englendere stod
støtt og fast ved hverandres side i begge verdensdeler og vant.

I Europa. I en bukt i Bretagne lå den franske flåten nokså trygg inne
mellem skjærene; en mur av oprørt sjø stod mellem den og englenderne.
«Det er umulig å gå inn,» sa losen til den engelske admiral. «Vel,» sa
admiralen; «nu har du sagt det, og det er din plikt; men vil du så være
så vennlig å legge mitt skib langs med «Kongesolen»;» så hette det
franske admiralskib. Og så vant han den store seieren i Quiberon-bukten
i november 1759.

I Amerika. Ikke mindre trygge lå de franske soldater bak klippene ved
Kvebek, da den engelske general Wolfe drog opover Lorenselven og søkte
å få dem i tale. De vilde ikke ut. Da rodde generalen en natt nedover
elven, med hele hæren innskibet i båter. Han hadde hørt om en sti som
gikk op til Abrahamshøidene utenfor byen. Selv sprang han først i land
og krabbet sig op, tok tak i busk og sten for ikke å gå bakover; efter
ham soldatene, én ad gangen. De franske vakter flyktet; ingen hadde
tenkt det mulig at fienden kunde komme denne vei. Men da dagen grydde
den 12te september 1759, stod den engelske hæren opstilt på
Abrahamssletten, og Wolfe brøt igjennem fiendens hnjer. Han fikk et
skudd i brystet, et dødelig skudd. En av hans officerer tok ham i sine
armer, avmektig som han var. «Sannelig, de flykter,» ropte officeren.
Da våknet generalen op. «Hvem?» spurte han. «Franskmennene.» «Så dør
jeg lykkehg.» Kvebek blev tatt, Kanada kom under England — og Kanada,
når alt regnes med som nu hører til det kanadiske forbund, det er
opimot 9 millioner kvadratkilometer, bare en million mindre enn Europa.
Og det kan England takke William Pitt for. I vest var verdensriket
grunnet.

Englenderne i India. Men også i en tredje verdensdel skulde englenderne
bære seieren hjem. Det er ganske visst ikke Pitts fortjeneste, men også
her er det en enkelt eng-lenders mot og fortrøstning som gjør det
umulige. Denne englender er Robert Clive.

Quiberon uttales kiberång'.— Wolfe w ul f; Clive klaiv.Det var ikke
stort englenderne begynte med der borti India, og engelske kjøbmenn var
det som begynte: et handelskompani, det ostindiske, skaffet sig de tre
første handels-plasser i det syttende århundre. Det var Madras: seks
fi-skerhytter med en festning; det var Bombay, og så var det en liten
landsby med festningen Fort Williams. Av denne landsbyen opstod
Kalkutta.

Det sorte hutt. Her i Kalkutta var det at en indisk hersker tok
festningen og fanget englenderne; her var det at hans soldater kastet'
dem i et hull som kunde være lummert nok for et eneste menneske, og det
var henimot halvannet hundre. Av dem levde ikke mer enn tre og tyve da
morgenen kom; resten var kvalt. Men op av denne forferdelige natt i det
sorte hull i Kalkutta steg det indiske keiserrike. De fikk opreisning,
disse menneskene som blev pint og kvalt, og den kunde ikke være større.
Og det var Robert Clive som skaffet den.

Robert Clive. Det var gått ham som så mange unge mennesker i England på
den tid: de blev sendt til India når det så ut til at de ikke dugde.
Men i India viste det sig at Robert Clive var en dyktig og makeløs
kjekk kar, som kunde se døden like i øinene. En gang spilte han kort
med en engelsk officer, og tapte, men vilde ikke betale, fordi den
andre hadde bedratt. Officeren gikk med sin pistol like hen til Clive
og satte munningen mot hans hode. «Ta tilbake det De har sagt,» sa han.
«Skyt,» sa Clive; «jeg gjentar at De har bedratt, og jeg betaler Dem
ikke.» Da lot den andre pistolen falle. «De må være syk,» sa han.

Plassey. Og nu var Clive guvernør på fortet St. David ved Madras. Da
han fikk høre om ugjerningen i Kalkutta, gikk han under seil med tusen
englendere og 2000 sepoys eller indiske soldater. Ved Plassey møtte
han, den 24de juni 1757, 40 000 mann til fots og 13 000 ryttere. Det
var jo

Sepoy, uttales sii’poi, innfødt indisk soldat under engelsk kommando. —
Plassey, uttales plæs'si, i den nuværende britisk-indiske provins
Bengalen.umulig dette, sa Robert Clives krigsråd; men han tenkte over
det en times tid ganske alene, spurte sig selv til råds og gikk på. Han
hadde kanoner, han var europeer, englen-der. Og inderne flyktet. Det
britiske verdensrikes østlige del var grunnlagt. Og nu har England i
Asia, når vi regner alt med som på en eller annen måte hører under
England eller står under Englands beskyttelse, land i millioner av
kvadratkilometer med en folkemengde på hundrer av millioner.

Den nordamerikanske frihetskamp.

1775—1783.

Nybygdene. Den første engelske nybygd i Nordamerika blev til under
dronning Elisabet; den blev kalt Virginia, «Jomfruland», fordi
dronningen var ugift. Siden kom flere til, og i siste halvdel av det
18de århundre var der en million to hundre tusen hvite og en kvart
million negrer, det vil si likeså meget som en fjerdedel av Englands
hele befolkning. De hadde tobakksplantninger og maismarker og
rismarker, de som bodde i syd; de hadde hvalfangst og torskefangst og
store skoger, de som bodde i nord. Hårdføre folk var det, og rådsnare
lærte de sig å bh. Utholdende måtte de være, — de skulde jo rydde
skogen; og lettvinte, — de skulde jo hver dag ha børsa parat, når
indianerne kom.

Og frihet hadde de. De hørte nok under England; men hver nybygd hadde
sitt eget storting, gav sig selv lover, påla sig selv skatter. De hadde
ikke store skatter, nybyggerne; til England betalte de ingen ting.
Engelske soldater forsvarte dem til lands, og engelske krigsskib til
vanns, og det kostet dem ikke en øre.

Stempelavgiften. Da så englenderne hadde hatt den krig med Frankrike
som vi nettop har fortalt om, og denne krigen hadde kostet mange penger
og var ført for nybyggernes skyld, så blev der lagt en slags skatt på
dem, en stempelskatt, det vil si, de skulde betale en avgift for
stemplet papir, og stemplet måtte det papir være som skulde brukes
tilforretningsdokumenter. Det vilde amerikanerne ikke. Den som betaler
skatt, mente de, han skal også ha rett til å velge utsendinger til
stortinget, til den forsamling som pålegger skatten. Pikk de plass i
det engelske storting, fikk de være med å styre det engelske rike, så
skulde de betale skatt.

Mange englendere holdt med dem. William Pitt sa: «Det gleder mig at
Amerika gjør motstand. Efter min mening har England slett ikke rett til
å pålegge nybygdene skatt.» De blev også fri for å betale skatt på
dokumentene.

Teen. Men på den teen som kom til Amerika, blev der lagt toll, og det
er jo også en skatt. Amerikanerne blev da enige om at de ikke vilde
drikke te; og da der kom noen te-ladninger inn på Bostons havn, gikk
sytten mand om bord, forklædd som indianere, og veltet te i sjøen for
mer enn 320 000 kroner. Dette var vold. Englenderne svarte med å sperre
Bostons havn, det vil si: de stanset aldeles byens handel; den engelske
konge Georg den tredje sendte soldater over; han var sikker på at det
skulde være en lett sak å kue amerikanerne. «De er ikke løver,» sa han,
«lenger enn vi er lam.» Men det er ikke lett å kue slike folk som er
vant til å arbeide, og vant til å være sin egen herre når de arbeider.
De gjorde sig straks ferdige til å slåss for alvor, og snart var kampen
i full gang. Til general valgte de Georg Washington.

FUaddfia. Utsendinger fra de tretten koloniene i Amerika holdt møte i
Filadelfia, og der blev de enige om at nybygdene skulde være frie og
uavhengige stater. «Vi kaller den høieste dommer,» sa de, «til vitne på
at vi mener det redelig.» Det var vågsomt gjort, og at det gikk godt,
det skyldtes især to menn. Den ene var Washington, overgeneralen. Den
andre var en fredens mann, Benjamin Franklin.

Washington. Washington hadde vært i krig før, nettop i den krigen som
gjorde at englenderne påla stempelskatten; han hadde vært adjutant hos
den engelske general, og var vel kjent både med land og mennesker. Da
generalen en dag, Washington uttales våsfingten.tvert imot Washingtons
råd, var kommet for langt inn i skogene, stod der med én gang en
indianer bak hver busk og hvert tre og skjøt. Halvparten av englenderne
falt. Resten blev reddet av Washington.

Englenderne. Og nu skulde han slåss med englenderne selv, og mange i
Europa mente vel at det klarte han ikke. Men det var ikke så lett for
englenderne heller som en skulde tro. Det var langt fra England til
Amerika, dampskib var der ikke, seilskibene måtte vente på vær og vind,
og de engelske soldater kom sent frem. Og landet som de skulde slåss
med, var forferdelig stort; de kunde ha trengt hundre-tuse-ner for å
være herre over det. Dette store landet hadde visstnok ikke mange
mennesker, men disse mennesker var Englands fiender. Englenderne kunde
ingen ting få der borte; ikke krutt, ikke kanoner, ikke vogner; alt
sammen måtte de med uendelig besvær frakte over havet.

Amerikanerne. Likevel hadde Washington det verst. Englenderne var da
rike og kunde leie sig en mengde tyske soldater, som var flinke til å
slåss; men de som Washington kommanderte, var slett ikke det minste
opøvd; de hadde heller ingen kanoner, ikke krutt; ikke telt, ikke klær,
og de var ikke forpliktet til å slåss mer enn fra 6—10 måneder. Da kom
der nye folk, som heller ikke kunde noen ting. Efter et nederlag, når
soldatene især skulde holde sammen, løp de næsten alle fra hverandre.

Tunge stunder. Ofte var da også Washington nær ved å fortvile; han
skriver en gang: «Jeg har mange ulykkelige stunder, når alle hviler
rundt omkring mig, og jeg tenker på min hærs stilling; få mennesker
kjenner de trengsler vi er i av tusen grunner. Ofte har jeg- tenkt hvor
meget lykkeligere jeg vilde ha vært, om jeg kunde ha tatt mitt gevær på
akslen og gått inn i geleddet som simpel soldat; eller om jeg hadde
kunnet dra inn i de store skogene og levd i en vig-vam, — hvis jeg
hadde fått lov for min samvittighet da.»

Til en av sine undergeneraler, som vilde ta avskjed fordi

Vigvam: indianerhytte.soldatene var aldeles umulige, skrev Washington:
«Jeg vet at De har rett; men vi må liolde ut; den sak vi kjemper for,
er så rettferdig at vi må se å overvinne alt.

Over Delaware-elven. Washington selv var en mann som kunde holde ut;
men han kunde også gå på med mot og døds-forakt, når stunden kom. Ved
juletid i året 1776, et halvt år efter at amerikanerne hadde sagt de
vilde være frie, hadde Washington en forferdelig vanskelig tid.
Englendeme hadde tatt Ny-York; han var blitt slått da han vilde
forsvare byen. Jersey og Delaware hadde de også tatt. Nu stod han bak
Delaware-elven, og hadde ikke mer enn 3000 mann, og disse 3000 hadde
hverken klær eller sko eller noen ting. De truet med å forlate ham i de
nærmeste dagene. Da gikk han julenatt i båter over elven, hvor isen
drev.

Annen juledag kom han over tre tyske regimenter og tok dem til fange;
vant så, kamp efter kamp.

Saratoga, Men siden tapte Washington igjen, og atter var han like seig
og uryggelig. Han holdt motet oppe hos sine forsultne folk. Det blev et
sant ord, det som William Pitt sa i det engelske storting: «Dere kan
ikke ta Amerika; var jeg en amerikaner som jeg er en englender, så
vilde jeg, så lenge en fremmed hær stod i mitt fedreland, ikke legge
våbnene ned.» Det gjorde de heller ikke; de ventet på seieren. Og der
gikk ikke lang tid, så måtte et engelsk korps på 6000 mann legge sine
våben ned. Det var ved Saratoga. Det viste at amerikanerne kunde stå
sig; at englenderne vanskelig kunde overvinne dem i dette vidstrakte
land; for de hadde néttop tapt ved Saratoga fordi deres general ikke i
tide hadde fått hjelp. Englands fiender i Europa begynte å forstå at
det

Delaware uttales del^væ^r, nu en av de nordamerikanske forente stater.
Delaware-elven munner ut i bukten av samme navn nedenfor Filadelfia,
som ligger på en halvø mellem to elver; den østlige av disse er
Delaware.

Jersey, dsjøø'si, Ny-Jersey, med byen av samme navn, Jersey-city, en av
de Forente Stater. Jersey-city ligger ved Hudson, like over for
Ny-York. — Saratoga, by i staten Ny-York.visst måtte komme til å trekke
det korteste strå. Året efter gikk Frankrike med Amerika.

Først på sitt land. Men Washington var ikke bare en kjekk mann og en
iherdig mann; han var også en mann som tenkte først på sitt land og
siden på sig selv. Han hadde sin eiendom i Virginia. Da englenderne
rykte inn der, krevde de matvarer også fra Washingtons gods.
Forvalteren sendte dem det de forlangte, og bad dem skåne gården, siden
det var Washingtons.

Men Washington skrev til ham: «Jeg hadde heller sett at mitt hus og
mine plantasjer var brent.

De skulde ha betenkt hvor ille dette ser ut, at fienden får hjelp fra
min gård, og at min gård blir skånt.»

Franklin. At Frankrike gikk med, det har Benjamin Franklin æren av. Han
var en ekte amerikaner, en selvgjort mann, som englenderne sier, en
mann som hadde smidd sin egen lykke. Han var glad i å arbeide, var ikke
redd for å ta fatt på hvad det skulde være; han hugg sig igjennem det
som var vanskelig, likesom nybyggerne hugger sig igjennem de tette
skogene. Men han var heller ikke redd for et knep, om han syntes det
var nødvendig. Han var en kløktig, ja en slu mann. Franklin arbeidet
sig op fra fattige kår, fikk sig et trykkeri i Filadelfia, oprettet et
leiebibliotek, det første i Amerika; og den flittigste til å lese i
dette biblioteket var han selv. Og han leste ikke bare, han skrev; og
han skrevklart og greit og livlig; og denne mann, som selv hadde
skaffet sig alle sine kunnskaper, gjorde en opdagelse så merkelig at
hans navn blev berømt ved den. Han sendte en drage til værs i
tordenvær, og fikk se at det var riktig som han

hadde tenkt: lynilden var en elektrisk gnist; og han opfant
lynavlederen, som beskytter imot den.

Det er sagt om ham at han rev lynet fra. himmelen og septeret fra
tyrannene; og han var virkelig en av dem som tok størst del i sine
landsmenns uavhengighetskamp, skjønt han ikke kjempet med selv. Han
blev nemligsendt til Frankrike og fikk franskmennene tU å hjelpe
Amerika.

Be Forente Stater.

Washington. Da Franklin lukket

sitt øie, hadde de amerikanske kolonier for lenge siden vunnet i
kampen; de tretten kolonier var blitt frie og uavhengige. Det blev
bestemt ved freden i Versailles 1783. Og siden ordnet de sig slik:

De Forente Stater skulde være en fristat. Øverste makt i denne fristat
fikk stortinget eller kongressen. Til den sender alle statene
utsendinger. Kongressen bestemmer om krig og fred, om hær og flåte. Men
den første mann i fristaten, den som utnevner embedsmenn og fører
regjeringen, det er presidenten, som blir valgt av alle stater, på fire
år. Den første president var Georg Washington. Den gang var der
13stater; nu er der mellem firti og femti. Den gang var der 2—3 mill.
mennesker, nu er der 100 millioner. Nu har de Forente Stater den
næststørste handelsflåten i verden, og de har likeså mange jernbaner
som hele Europa tilsammen. Det kan de takke sin frihet for; og friheten
kan de først og fremst takke Washington for. Om ham er det sagt: «Han
var den første i krigen, den første i freden, og den første i sine
landsmenns hjerter.»Fortellinger fra den nye tid.

III. Den franske revolusjon. Napoleon. 1789—1815.

1. U rettferdigheten.

Urettferdigheten under eneveldet. Ludvig den femtende. Da Ludvig den
fjortendes lik skulde føres til sitt siste hvilested, blev der kastet
sten efter liket, har vi fortalt. Han hadde gjort sitt folk for megen
skade, den eneveldige konge. Efter ham kom hans sønnesønns sønn, Ludvig
den femtende (1715—1774). Da hadde folk det så ille i Frankrike som et
folk kan ha det, når kongen har all makt og er udugelig og lettsindig.

Skattene. I Frankrike betalte de rikeste, adelen og prestene, så å si
ingen ting. Og de eide 2/3 av jorden! Dess mer betalte de andre.
Skattene var slike at folk gikk fra hus og hjem. Når de ikke hadde noe
å betale med, blev de utpantet, straffet, pisket, forvist eller satt på
slaveriet.

Hoffets ødselhet. Og hvem brukte vel de pengene som blev pint ut av
borger og bonde? Kongen og hans menn, kongens frender og kongens
fritter. Til sitt bord brukte kong Ludvig den sekstende1 og hans søstre
mer enn 3% million kroner; til sine staller og sine hester, og til dem
som skulde passe dem, omtrent 6J million. I kongens kjøkken var der
op-imot 400 kokker, og folk som skulde vende spiddet og dyppe steken o.
s. v. En av kong Ludvig den femtendes friller ødslet bort i fem år 130
millioner kroner. Så skamløs var ødselheten ved kongens hoff, mens folk
sultet ihjel i millionvis.

1 Se nedenfor.Evibedene. Hos oss kan en husmannssønn bli bisp, og en
fattig fiskermann kan se sin sønn som statsråd eller general. I
Frankrike, i eneveldets tid, var det ikke slik. Det var adelsmennene
som fikk de beste embeder. De blev dommere, de blev bisper og abbeder,
de blev officerer. Dette var til stor skade for landet. Det blev ikke
de flinkeste som blev embedsmenn; derfor blev embedene dårlig styrt.
Det blev ikke de flinkeste som blev officerer; derfor blev de franske
soldater overvunnet.

Bastillen. Ingen kunde sitte trygg i sin stue eller gå trygg ut av sitt
hus, om han var aldri så bra en mann; politiet kunde komme og sette ham
fast. Bastillen, det store fengslet i Paris, var så utmerket til å
putte folk inn i, når kongen eller ministeren eller noen av deres
venner ikke likte dem. En kunde kjøpe en arrestbefaling. Der stod
kongens segl på, men der stod ikke navnet på den som skulde arresteres;
det var nemt å sette det til; og i Bastillen kunde folk bli sittende i
det uendelige, uten lov og dom.

Eneveldet må gå under. Så utrygt og ufritt var allting i Frankrike.
Kongen sa hvor stor skatt der skulde være, og han brukte mange
millioner av denne skatt på den skamlø-seste måte. Bonden blev plyndret
på sin gård, og han blev plyndret i lovens navn.

Den eneveldige konge var ikke lenger den store «politimester», som
gjorde rett og skjel mot alle. Han var ikke rettferdigheten, men
urettferdigheten. Eneveldet var vold i kongens navn. Så måtte det
falle.

2. Stendene møtes. 1789.

Den gang regjerte Ludvig den sekstende. Han måtte kalle stendene sammen
for å få penger, — de hadde ikke vært sammen siden 1614. Men den
nordamerikanske krig hadde kostet meget, og landet hadde en uhyre
statsgjeld.

Stendene, det var adelsstanden og prestestanden og tredjestanden;
tredjestanden vil si borgere og bønder1, og

1 Bøndene hadde ingen utsendinger i stendenes forsamling.

Rolfscn : Fortellinger av verdenshistorien.

11borgere vil igjen si kjøpmenn, håndverkere, kunstnere, lærde

o. s. v.; av Frankrikes 25 millioner hørte 2U\ million til
tredjestanden.

Disse stender møttes altså i Versailles i begynnelsen av mai 1789. Det
var omtrent 600 prester og adelsmenn tilsam-men, og 600 av
tredjestanden; Necker, kongens minister, hadde sørget for at
tredjestanden fikk så stort talL

Før hadde det vært så at hver stand rådslo for sig om hver sak. Hvis
det nu var flertall for saken i adelsstanden og prestestanden, så var
det altså flertall for den i to av stendene, og så blev den vedtatt.
Men på den måten fikk jo adelsstanden og prestestanden alltid sin
vilje; ingen ting kunde gå igjennem når de var imot. Det blev jo alltid
to stender mot én.

Derfor vilde tredjestanden at alle stender skidde være sammen; og det
skulde ikke komme an på hvor mange stender der var for eller imot en
sak, men hvor mange enkelte stemmer; — tredjestanden hadde jo flest,
likeså mange som adel og prester tilsammen. På den måten vilde det gå
igjennem som borgerne stemte for; for noen adelsmenn og prester var der
alltid som vilde holde med dem; det visste de. Blev denne ordning
vedtatt, så seiret tredjestanden, det var klart.

Derfor vilde kongen ikke tillate at alle tre stender skulde være
sammen. Han vilde nok ha penger; men han vilde ikke gå med på alle de
forslag som borgerne kunde komme med. Han lot den store sal hvor de
skulde møte, lukke. Så gikk de inn i en annen sal, ballhussalen; her
svor de alle at de ikke vilde skilles før de hadde gitt Frankrike en
grunnlov. Grunnlov er den lov som sier hvad slags forfatning et land
skal ha, om det skal være fristat eller kongedømme eller keiserdømme.
Grunnloven sier hvad stortinget har å gjøre, og hvad presidenten eller
kongen eller keiseren har å gjøre. Franlcrike hadde ikke hatt noen
grunnlov før; kongen hadde gjort hvad han vilde.

Et par dager efter holdt Ludvig den sekstende et møte med alle
stendene; han bød at de skulde gå hver til sin sal, og adelsmenn og
prester gjorde som han vilde; men tredje-standen blev sittende. Kongens
ceremonimester kom inn: «Mine herrer,» sa han, «har De ikke hørt
kongens befaling?» Da reiste sig en sterkt bygd, undersetsig mann med
et mektig hode, kopp-arret og stygg. Det var grev Mirabeu, en av de
evnerikeste franskmenn i revolusjonstiden. «De har ikke stemme her,»
ropte han med tordenrøst, «eller rett til å tale her; si til dem som
har sendt Dem, at vi sitter her efter folkets befaling, og viker bare
for makten.» Det blev sagt til kongen at borgerne ikke vilde gå. «Så la
dem bli sittende,» sa han. For kongen var en ustø mann. Og
tredjestanden blev sittende. Og adelsmenn og prester sluttet sig til
den. Alle Frankrikes utsendinger satt nu sammen og gav grunnlov for
Frankrike.

3. Den forsamling som gav grunnloven. 1789—91.

Revolusjonen bryter ut.

Men kongen var redd for hvad de vilde beslutte; og alltid var der noen
som rådde ham imot folket. Han sendte Ne-cker fra sig, deri minister
som hadde fått ham til å kalle stendene sammen, og fått ham til å
innkalle 600 borgerlige. Han samlet soldater. Den gamle marskalk som
kommanderte dem, sa om folkets utsendinger: «Kanoner og geværer skal
nok få dem til å tie stille, disse pratmakere.» Og en av de nye
statsrådene som kongen valgte, han sa: «Hvis Paris må brenne, så la det
skje.» En annen: «Hvis folket sulter, så får det spise gress.»

BastUlen. Inne i Paris blev de rasende over alt dette, og byens borgere
kom- i slikt oprør at stormklokken klang fra rådhus og kirker, geværer
og kanoner blev hentet ut fra tøi-hus og våbenhandlere. Og da folket i
Invalidhotellet hadde funnet 30 000 geværer og 20 kanoner, stormet de
BastiUen. Den stod der jo, denne borgen, og vitnet om urettferdighet og
tyranni; den var likesom selve eneveldet.

Mirabeau uttales mirabå’. — Marskalk: overbefalings-mann i den franske
hær; under Ludvig den fjortende var der 20 marskalker. De kaltes fra
gammel tid marskalker av Frankrike, for å skjelnes fra lénsherrenes
befalingsmenn.Kommandanten forsvarte festningen i syv timer; da vilde
han sprenge den i luften, og gikk med en brennende lunte ned i
kruttkammeret. Men en av hans egne menn rev lunten av hans hånd.
Festningen overgav sig; kommandanten blev drept, Bastillen revet ned.

Frihet og likhet. Nu ventet pariserne på kongens soldater; da snudde
han igjen og gav sig: han lot de fremmede soldater marsjere vekk. Men
ute i landet stormet bøndene adelsmennenes borger og plyndret og
drepte. For å få en ende på dette, bestemte nasjonalforsamlingen at der
ikke skulde være noen enkelt stand som hadde rettigheter fremfor de
andre; den samme lov skulde være for alle; alle franskmenn sladde være
like. Det var natten mellem den ide og 5te august 1789.

Kongen må flytte til Paris. Kongen gikk inn på dette. Men han var ustø,
som han pleide; han innkalte igjen soldater til Versailles, og der blev
holdt fest for officerene i slottets skuespillsal, og der blev trampet
på den kokarden som nasjonalgarden hadde valgt sig: den hadde de farver
som siden er blitt Frankrikes: den blå, den hvite og den røde.

Alt dette blev fortalt i Paris, hvor folk holdt på å dø av sult. Det
tirret og egget. Kongen måtte kunne skaffe brød, mente de sultne
kvinner, når han bare kom til Paris. Og en uhyre menneskemasse drog ut
til Versailles, brøt inn i nasjonalforsamlingen, satte sig på galleriet
og i salen, — én på presidentstolen. Næste dag tidlig om morgenen
trengte folkemengden inn i slottet, hugg kongens gardister ned, og
tvang konge og dronning å ta med til hovedstaden. Og fremst i toget
blev gardistenes hoder båret.

Nasjonalforsamlingen flytter også. Nasjonalforsamlingen flyttet også
til Paris, og her inne kunde de ikke få arbeide i fred. Oppe fra
galleriet blev medlemmene truet, mens de talte; de var ikke trygge for
livet. Noen reiste fra Frank-

Tøih us: en bygning hvor alle slags våben gjemmes. — Invalid: soldat
som ved sår eller sykdom er blitt udyktig til krigstjeneste. I n v a 1
i d-h otellet i Paris er et hospital for gamle soldater.rike, og
adelsmenn og hoffmenn utvandret, emigrerte, til utlandet i stor mengde,
og hisset fyrstene i de fremmede land mot sine egne landsmenn. Ludvig
prøvde også å flykte, men han blev gjenkjent; en postmester på et av
skiftene syntes at han lignet kongens billede på pengesedlene; han
måtte vende om igjen. Da han kjørte inn i Paris, var der en umåtelig
mengde mennesker på benene. Men de var ganske stille. På alle
gatehjørner stod der opslått plakater: «Den som ldapper til kongen, får
pryl; den som håner ham, blir hengt.»

4. Den lovgivende forsamling. 1791—92. Emigrantene.

Frankrike liadcle fått en grunnlov, og de som hadde gitt den, reiste
hjem den 30te september 1791. Alt næste dag trådte den nye forsamling
sammen som skulde gi Frankrike lover. Men den hadde også annet å tenke
på. De franske adelsmenn som var utvandret, emigrantene, bad fyrstene i
Østerrike og Prøissen rykke inn i Frankrike; og de rustet sig og hadde
soldater ferdige ved grensene.

De vilde hjelpe den franske kongen mot hans eget folk, og hvor nødig
han vilde, måtte han erklære den ene av disse makter krig; hans
ministre tvang ham til det. Det var Østerrike. Men hans egen dronning
var en østerriksk prinsesse, Marie Antoinette, Maria Teresias datter.
Hun hadde sterkere vilje enn kongen, og han fulgte altfor meget hennes
råd. Dronningen fortalte Østerrikes minister om den franske krigsplan.
«Det er godt å kjenne den,» sa hun, «for å kunne være på post.» Hun
forrådte altså det folk som hun var dronning for, og det blev da også
sagt i nasjonalforsamlingen: «Det er i kongens navn at de franske
adelsmenn har søkt å ophisse Europa; det er for å komme kongen til
hjelp at prøisserne rykker mot våre grenser.»

Prøissen hadde nemlig slått sig sammen med Østerrike. Og den prøissiske
general som marsjerte mot Frankrike, kunngjorde, efter sin konges
befaling, for pariserne, at hvisde gjorde kong Ludvig og hans familie
noe, så skulde nasjonalforsamlingens medlemmer skytes og hele byen
ødelegges.

Men seks hundre tusen franskmenn stod under våben; kirkene blev til
verksteder, kvinnene sydde kapper og telt til sine sønner og brødre,
stormklokkene kimte over Paris, og pariserne stormet kongens slott.
Kongen og dronningen søkte ly i nasjonalforsamlingen. «La dem ikke
komme inn,» ropte mengden, «hugg dem ned.» De kom inn. Men slottet blev
plyndret, alle kongens tjenere blev hugd ned; drukne menn tok
kongedrakten på og steg op på tronen. Kongen selv blev satt i fengsel.

»

Og da pariserne fikk vite at en festning ved grensen var tapt ved
forræderi, og mente at veien nu lå åpen for fienden til Paris, da sa
selve justisministeren, Danton, i nasjonalforsamlingen: «Er der tredve
tusen forrædere å fengsle, så bør de fengsles i morgen.»

De blev fengslet i tusenvis, de som var mistenkt; og i fengslenes
gårdsrum stikker deres bødler dem med spyd, hugger dem med sabler og
økser og slår dem ned som dyr med kølleslag. Det var i september 1792.
Derfor kalles dette myrderi septembermordene.

5. Frankrike blir republikk. En ny nasjonalforsamling:
nasjonalkonventet. 1792—95.

Kort efter trer en ny forsamling sammen som skal bestemme Frankrikes
forfatning; for at kongen skulde styre herefter, det kunde der ikke
være tale om. Og nu kommer revolusjonens verste tid.

Der var to partier: det ene var girondinene, som kaltes så fordi noen
av de merkeligste var fra departementet Gi-ronde. De var måtéholdne.
Det annet var Berget; de kaltes

I Norge vil et departement si en samling regjeringskontorer, styret av
en statsråd. I Frankrike svarer det til et fylke lios oss. Frankrike
var 14de desember 1789 blitt inndelt i 83 departementer.så fordi de
satt på de benker som lå høiest i salen. Berget var ytterliggående, og
det var sterkest; til Berget -hørte Robespierre, Danton og Marat.

Kongedømmet blev straks avskaffet. Kongen blev anklagd som forræder mot
folkets frihet, dømt til døden og henrettet den 21de januar 1793.
«Franskmenn,» ropte han på skafottet, «jeg er uskyldig, men jeg tilgir
dem som volder min død.» Ludvig den sekstende måtte lide for alt det
urettferdige som var skjedd under de eneveldige konger. Selv vilde han
gjerne gjøre det som var rett; men han dugde ikke meget, og var, som
før sagt, en svak mann.

Og da kongen først er henrettet, går falløksen, guillo-tinen, så å si
ustanselig.

Berget vilde ha de måteholdne girondiner vekk; og det har
nasjonalgarden på sin side. Den omringer nasjonalforsamlingen;
medlemmene med presidenten i spissen rykker ut i høitidelige optog, men
den som kommanderer garden, truer med å sette kanonene på dem. De må gå
inn igjen. Og det blir besluttet at to og tredve girondiner skal
fengsles.

Nu kan Robespierre og Danton sette igjennem hvad de vil1. Det er
redsélstiden. Faren utenfor trykker på; alle som en kan tenke sig er
enig med fienden, skal henrettes; men også alle som ikke er enige med
Berget; og ute i landet er de slett , ikke enige med Berget.

Derfor blev der borgerkrig, og ubarmhjertig og grusomt blev de
straffet, de som satte sig op mot nasjonalforsamlingen. I Lyon blev
borgerne skutt ned med kardesker; ved Loire blev der bygd skib med løs
bunn, til å drukne folk i; i Nantes alene blev ti tusen mennesker
drept.

Den kristne religion blev avskaffet; de kristne søndager

1 Antoinette, Danton, Robespierre, Marat, Giro n d e, uttales:
angtoanét’, dangtång’, råbeSpjér’, mara', sjirångd' -Guillotine,
uttales gijotin', falløks som er opkalt efter pariser-lægen Guillotin
(uttales gijotæng'). Marat var blitt myrdet av en ung pike, Charlotte
Corday (uttales kårcla'); hun mente å gjøre en god gjerning med det. —
Lyon, Nantes, uttales liång, nangt. — Kardesker: blikkcylindere fyilt
med kuler.og helligdager hadde lenge vært det; kirkene blev lukket og
utplyndret, fornuften skulde dyrkes. En vakker dame i gresk

Dødsdommen blir oplest for Marie Antoinette.

drakt møtte i nasjonalforsamlingen og fremstilte fornuftens gudinne;
presidenten omfavnet og kyste htnne.

I oktober hadde Marie Antoinette besteget skafottet. Hun var blek og
mager, hennes hår var blitt grått; men rolig og modig og rank var hun.
Ikke mindre modig gikk, girondinene i døden; mens hode efter hode falt,
stod de og sang, de som ventet.

En av dem sa to ord som fortjener å gjemmes; det var den berømte madame
Roland, hvis mann hadde vært minister: «Jeg skal dø for fedreland og
frihet,» sa hun; «er det ikke dét vi alle har ønsket?» Og da hun kom
forbi frihets-støtten, brøt hun ut: «Å frihet, hvor mange forbrytelser
er der ikke begått i ditt navn.»

Han som hadde på sin samvittighet september-mordene, Danton, syntes nu
at dét gikk for vidt. Derfor blev han henrettet. Men han sa for retten:
«Jeg trekker Robespierre med mig.»

Robespierre var det som styrte, og hans redselsstyre blev ikke til å
holde ut. Da han steg op på talerstolen den 27de juli 1794, tordnet
hans fiender mot ham: «Ned med tyrannen!» Han vilde tale, men hans
stemme var hes. «Det er Dan-tons blod som kveler dig!» er der en som
roper. Robespierre blev fengslet, kom fri igjen; fikk et skudd i
kjeven, blev fanget og næste dag ført til skafottet. Da mestermannens
hjelpesmann rev hans bind av såret, skrek Robespierre så det hvinte
over hele plassen. Så falt hans hode. Og redselstiden var forbi.

6. Heltegjerninger.

For revolutionens ugjerninger må vi ikke glemme dens heltegjerninger.

Heltegjerningene blev øvd i krigen med de fremmede makter, og
ugjerningene var også for en del krigens skyld; det var de franske
stormennene som fra først av egget til krig mot Frankrike; de var
fedrelandsforrædere; dronningen var det også, og den skikkelige kongen
vilde jo så gjeme hatt hjelp av Frankrikes fiender. Derfor blev
forbitrelsen så stor; derfor blev revolusjonen så blodig.

Frankrike var bestandig i fare. Det hadde halve Europaimot sig. Først
Prøissen og Østerrike; siden, da kongen var henrettet, England,
Holland, Spania, Neapel, og det tyske rike. Men nu viste franskmennene
en fedrelandskjærlighet

Mot grensen!

som der ikke er sett make til siden romernes dager. I mars 1793 drog'
de franske soldater som skulde avsted, med hvirv-lende trommer og
senkede faner gjennem nasjonalforsamlin-gens sal. «Vi efterlater dere
våre barn,» ropte de; og nasjonalforsamlingen reiste sig og ropte
igjen: «Leve de som forsvarer fedrelandet!» Et år efter blev der sagt i
denne samme nasjonalforsamling: «De unge menn skal kjempe, de gifte
skal smi våben, trekke tren og kanoner og skaffe mat; kvinnene skal
arbeide på soldatenes klær, gjøre telt og pleie de sårede; barna skal
plukke linnetstrevler til sårene; de offentlige byg-ninger skal være
kaserner, de offentlige plasser skal være verksteder; på vinkjellernes
gulv skal der lages salpeter; alle ridehester skal gå til kavaleriet,
alle kjørehester til artilleriet; republikken er en eneste beleiret by,
— Frankrike må bli en eneste leir.» De franske soldater kjempet med
heltemot. Ikke alene berget de sitt land; de vant nytt. Derfor skal vi
for ugjerningene ikke glemme heltegjemingene. Heller ikke alt det gode
som revolusjonen gav.

Hvad revolusjonen gav. Selvstyre og frihet. Folket selv fikk styre.
Utsendinger fra hele folket fikk pålegge skatter og gi lover. Enhver
kunde tale og skrive som han tenkte, når det ikke stred mot loven;
enhver kunde dyrke sin Gud som han vilde. Folket fikk talefrihet,
skrivefrihet, religionsfrihet.

Likhet for loven. Likhet i skatter, embeder, verneplikt. Ingen kunde
lenger bli fengslet uten at han først var lovlig anklagd. Loven blev
den høieste herre; ikke en konge, ikke ministrene, ingen annen enn
loven. Og for loven var alle like. Alle borgere skulde betale skatt;
alle borgere fikk samme plikt til å være soldater. En soldat kunde bh
general, en bondesønn kunde bli dommer. Dette og meget mere kan det
franske folk takke revolusjonen for.

De to råd. Efter Robespierres død var de måteholdne kommet til makten,
og den egentlige revolusjonstid var nu forbi. Nasjonalkonventet
bestemte at Frankrike skulde styres av fem direktorer, og at lover
skulde gis av de gamles og av de yngres råd. Størsteparten av disse
rådsmedlemmer skulde velges blandt konventets medlemmer. Dette var der
mange i Paris som var imot. Det var også mange som vilde ha en konge
igjen.Bonaparte. Godt og vel et år efter at Robespierres hode falt
under falløksen, rykker 40 000 mennesker mot Tuile-riene1, hvor
nasjonalforsamlingen var. Der var ikke mer enn 7 000 soldater til å ta
imot dem; men de blev kommandert av en ung mann som ikke var redd for å
bruke sine kanoner. Det var general Napoleon Bonaparte. Han feide
gatene og frelste nasjonalforsamlingen.

Napoleon.

1. Seirene.

Bonaparte i Italia. 1796 og 1797. Året efter gatekampen i Paris hadde
den unge general kommandoen over de franske soldater i Italia og sloss
med østerrikerne og vant over dem; med Prøissen hadde franskmennene
sluttet fred. Den lille tiger er det en som har kait ham; og som en
tiger kom han settende over fiendene, når de minst hadde ventet ham; så
lynende rask og så sterk var han. Fra Italia gikk han over Alpene og
marsjerte mot Wien, og keiseren måtte slutte fred.

Bonaparte i Egypten. 1798 og 1799. Men ennu hadde Frankrike en makt
igjen som ikke var overvunnet, og som aldri skulde bli det. Det var
England. For å ramme dette land var det at Bonaparte i 1798 drog over
Middelhavet til Egypten. Fra Nilens bredder vilde han ramme Englands
handel på Østerland; han vilde komme bakfra, så å si, på den mektige
motstander; slå ham ned i India, — så vilde han også være overvunnet i
Europa. Men England hadde sine sJcib og sine admiraler.

Bonaparte vant ved pyramidene over mamelukkene, men

1 Uttales tyilri’. Palass i Paris hvor Ludvig den sekstende hadde bodd
i de siste år av sitt liv.

Mamelukkene var fra først av et korps som bestod av fanger som tyrkerne
hadde gjort i Asia, og som sultanen av Egypten hadde kjøpt. I midten av
det 13de århundre myrdet de den egyptiske sultan og innsatte en av sine
egne. Hermed begynner deres makt i Egypten. Landet blev visstnok tatt
av tyrkerne i begynnelsen av det 16de århundre, men det var mamelukkene
som egentlig rådde; de hadde alle høie embeder; der var ikke mindre enn
10 000—20 000 mamelukker rundt omkring i Egypten.ved Abukir, 20—30
kilometer nordøst for Aleksandria, blev den franske flåten aldeles
tilintetgjort av den engelske admiral Nelson, en sjøhelt som
englenderne med rette er stolt av. På sjøen hadde han vært siden han
var 12 år gammel; i femtenårs-alderen på nordpolsekspedisjon. Om han
mistet et øie eller fikk en arm knust — han var hke god for det. Uredd
bestandig, og klok; satte ikke skib og mannskap på spill til ingen
nytte. Bonaparte hadde ikke noen verre motstander.

Og nu stod han der, og hadde ingen flåte å komme hjem med. Det tok ikke
motet fra ham, — han sa til sine offi-cerer: «Bare hold hodet over
sjøene; snart vil de legge sig og bli stille.» Og da så tyrkerne
erklærte Frankrike krig, marsjerte han over Suez op i Syria. Men han
måtte vende, — englenderne var der og lijalp tyrkerne; han var der den
engelske admiralen1, om hvem Bonaparte pleide å si: «Denne mann har
sperret veien for mig.» Og han måtte marsjere tilbake til Egypten
gjennem ørkenen, mens pesten herjet i hæren. Luften var het, sanden
ennu hetere; pestsyke, sårede og døende lå og jamret sig for
kameratenes føtter.

Men frem kom han og slo tyrkerne, som hadde landet ved Abukir. «Ikke en
eneste,» skrev han, «av de tyrkerne som kom i land, er undkommet.» Det
var 18 000 mann. Selv hadde han 8 000.

Bonaparte blir første konsul. 1799. Siden seilte han hjem igjennem de
engelske kryssere; han vilde ha en ny forfatning og styre selv.2

England hadde samlet Europa til krig mot Frankrike; Østerrike,
Russland, Tyrkiet og flere land var med. Frankrike var i fare, folket
var ikke fornøid med dem som re-

1 S i d n e y-S ra i t h, uttales sidni’.

2 Franskmennene tapte kort efter i Egypten. Men en stor erobring blev
gjort for videnslcapen mens de var der nede. En fransk ingeniør skulde
bygge en skanse i Rosette ved Nilens vestre munning, og fant da en sten
med en lang innskrift på egyptisk og på gresk. Ved hjelp av denne
innskriften lærte de lærde å tyde det gamle egyptiske sprog. Stenen
opbevares i Britisk Museum.gjerte. Det trengte til en sterk hånd. Alt
dette visste Bonaparte; derfor reiste han hjem for å ta styret.

Men da han kom inn i de yngres råd, blev der ropt: «Slå ham ned, gjør
ham fredløs!» De kastet sig over ham, og han hadde bare et par soldater
med, som måtte føre ham ut. Men han kom igjen med flere. Han
kommanderte dem inn i salen med felt bajonett; stortingsmennene måtte
flykte gjennem vinduer og dører. Nu skulde tre konsuler styre, og
Napoleon blev første konstd. Det var han som hadde all makt, og den var
større enn en konges. Han var eneherre. Siden, i 1804, blev han keiser.

Napoleon går over Alpene. 1800. Førstekonsulen ventet ikke lenge før
han gikk mot fienden. Østerrike var det denne gang det gjaldt. Og han
spurte ikke om hvor der var den letteste vei; han vilde den hurtigste.

Over Alpene vilde han. Hans ingeniørgeneral foreslo Store St. Bernhard.
«Men det er meget vanskelig,» sa generalen. «Er det mulig?» sa
Bonaparte. «Jeg tror det.» «La oss så komme avsted.» Og de drog avsted.
Kanonene måtte løftes av lavettene; i trestammer som var uthulet, blev
de slept op over fjellet. Hundre mann for hver kanon. Vanskelig var
det; men over Alpene kom Bonaparte. Og i Italia vant han slaget ved
Marengo.

Keiser Frans den annen måtte slutte fred året efter. • Næste år (1802)
blev der også fred med England.

Trafalgar. Trekeiserslaget. 1805. Men den freden varte ikke lenger enn
til 1803. Nu vilde Napoleon gå den aller korteste vei, han vilde gå
bent over Kanalen og slå englenderne ned med et eneste slag. Men
admiralen som skulde komme med den franske flåten, bar sig dumt at, så
at det hele gikk i stykker. Over Kanalen kunde Napoleon ikke gå.
Englen-deme kunde han ikke slå til jorden denne gang heller. Og hæren
som skidde landet i England, fikk også annet å bestille.

Frankrike hadde fått flere fiender: de andre stormaktene stod atter
samlet imot Napoleon: Russland og Østerrike og England. Napoleon
marsjerte mot østerrikerne med slik fart

Lavett, underlag for kanoner.at den østerrikske general på én gang blev
omringet på alle kanter og måtte overgi sig med hele sin hær. «Jeg
nådde mitt mål,» skrev Napoleon til sin hustru; «jeg har ødelagt den
østerrikske hær bare ved marsjer.»

Dagen efter tapte riktignok franskmennene i sjøslaget ved Trafalgar,
hvor Nelson falt. Men omtrent seks uker efter dette slaget tok Napoleon
opreisning. Det var i slaget ved Austerlitz i Måhren; da vant han over
både Østerrike og Russland. Det kaltes trekeiser-slaget fordi her var
tre keisere med: Napoleon, keiser Frans den annen, og Russlands keiser,
Aleksander den første. Napoleon kunde med sannhet si til sine menn:
«Når noen hører om en soldat at han var med ved Austerlitz, vet han med
det samme at denne soldat er en tapper mann.»

Nu sluttet Østerrike fred, og snart kom så meget av Tyskland under
Napoleon at keiser Frans i 1806 nedla den tysk-romerske keiserkrone og
fra nu av kalte sig keiser av Østerrike. Næsten alle tyske fyrster var
med i et forbund som hette Rin-forbundet, og her var Napoleon protektor
(«beskytter»).

Prøissen. 1806. Men Napoleon fikk en ny fiende i Prøissen. Dette landet
vilde ikke tåle at han tok ah makt i Tyskland. Dét gikk sammen med
Russland. Keiser Aleksander rakte den prøissiske konge Fredrik Vilhelm
den tredje hånden over Fredrik den stores kiste, og lovte å stå ham bi
i liv og død. Men prøisserne lå straks under. Ved Jena og Auer-stadt
tapte de aldeles, den 14de oktober 1806, og i slutningen av oktober
holdt Napoleon sitt inntog i Berhn.

England i beleiringstHstand. Her var det at han utsendte over verden
sin tredje kjempeplan til å overvinne England. Han satte de Britiske
Øer i beleiringstUstand, — det vil si, han forbød all handel med
England; alle engelske varer skvlde beslaglegges, hvor de fantes;
enhver englender som satte sin fot på fastlandet, skulde være
krigsfange.

Napoleon kunde si dette fordi de var sammen med ham

Jena, by i storhertugdømmet Saksen-Weimar-Eisenach. — Auerstådt, i den
prøissiske provins Saksen.Napoleon dekorerer.

på en eller annen måte, de fleste av de land som hadde kyster ved
Europas hav. Han manglet Russland, de nordiske land, og Portugal.

Napoleon og Russland. 1807. Napoleon vant over russerne i slaget ved
Friedland, og keiser Aleksander sluttetfred i Tilsit. Den 25de juni
1807 møttes de to keisere midt i Njemen i et prektig flytende telt. Her
blev de venner. Keiser Aleksander sa, fortelles det: «Jeg hater
englenderne, som De selv hater dem; jeg vil gå med i alle Deres
foretagender imot England.» — «I så fall,» sa Napoleon, «er freden
sluttet.» De to keisere delte Europa mellem sig.

Kjøberiliavns bombardement. Men ennu var — foruten Portugal —
Danmark-Norge og Sverige ikke med; de skulde tvinges, det blev de to
enige om. Englenderne fikk vite om dette. De sendte en flåte til
Kjøbenhavn og krevde alle krigs-skibene. Da de ikke fikk dem, skjøt de
på byen; danskerne måtte gi efter og utlevere flåten. Men nu gikk
Danmark sammen med Frankrike; Sverige derimot blev med England.

Prøissen i støvet. Napoleon sluttet altså forbund med den ene av de
fiender som han hadde kjempet med i de siste år, med Russland. Prøissen
bøide han i støvet. 140 millioner francs skulde prøisseme betale, og
Napoleon fikk ribbet landet og forsynt sig således at det ikke blev mer
enn det halve igjen. Men med denne halvdel hevnet prøisserne sig da
hevnens time kom.

Krig i Spania og Portugal. 1808—18H. Da regjeringen i Portugal ikke
vilde stenge sine havner for England, jagde Napoleon kongefamilien ut.
Han sendte 100 000 mann til Spania for å beskytte kystene mot
englenderne, gom han sa; men han vUde ha landet; den spanske kongen og
hans sønn fikk han til å frasi sig tronen, og gjorde sin bror Josef til
konge.

Men spanierne vilde ikke ha ham; det spanske folk reiste sig, og
englenderne hjalp det; Napoleon.fikk det aldri kuet. Han fikk en fiende
som han måtte bruke hele sin styrke mot; det var Russland.

2. Toget til Rusland. 1812.

Aleksander vilde ikke lukke helt for englenderne, og der var også andre
grunner til strid mellem de to keisere. Og så drog da Napoleon mot
Russland med en uhyre hær på over

Rolfsen: Fortellinger av verdenshistorien.

12600 000 mann; men ikke halvparten franskmenn; på høire fløi
østerrikere, på venstre prøissere. Han vil legge verden under sig, og
så mister han alt. For det folk han nu skulde overvinne, det førte
krigen på en måte som Napoleon ikke var vant til.

De møtte ham ikke slag efter slag, — den store hærfører fikk ikke bruk
for sin kløkt og sin raskhet. Russerne tok sitt lands natur til hjelp,
kan en si. De la landet øde efter sig. Sult og tørst, hete og kulde
skulde gjøre det av med franskmennene. Først heten. Da Napoleon i
midten av august 1812 stormet Smolensk, hadde hans menn alt lidd
forferdelig av varmen, og han hadde i det hele mistet 100 000 mann.
Mange var rømt; der var jo så mange fremmede med; så mange gamle
fiender.

Keiseren drog videre. Bestandig rykte russerne tilbake, ødela landet,
dets korn og dets frukt, brente byer og brente borger. Endelig var
Napoleon ved Moskva; da først stanset russerne for å slåss.

Slaget ved Borodino ved Moskva-elven den 7de september 1812 var det
blodigste slag som Napoleon ennu hadde oplevd. Det var 130 000 på hver
side, og 70 000 falt. Men franskmennene seiret.

Åtte dager senere rykte de inn i Moskva. Men byen var tom, og natten
efter stod den i brand; guvernøren hadde satt ild på før han reiste. I
fire dager brente det; da lå tre fjerdedeler av Moskva i aske, og de
franske soldater fant hverken hvile eller vinterkvarter. Nu vilde
Napoleon ha fred. Han skrev til Aleksander. Den russiske keiser svarte
ikke; han ventet på en hjelp som var sterkere enn hundre-tusen, limt
ventet på vinteren. Fem uker gikk. «De stakkars djevler,» sa de
russiske soldater om franskmennene; «om fjorten dager kan de ikke holde
på geværene lenger, og neglene vil gå av dem av frost.»

Endelig, den 19de oktober, forlot franskmennene Moskva, og et par uker
efter falt det inn med sterk kulde og sne-

Moskva utt. maskva'.storm. Napoleons soldater hadde ikke klær til en
russisk vinter; de orket ikke å holde børsa i hånden. De hadde
frost-sår; de sultet; gikk de et stykke fra veien for å finne mat, så
var kosakkene efter dem. Det var den samme vei franskmennene var dratt
på fremmarsjen; likene lå ennu i tusenvis på veiene, og nye lik kom
til. Men sneen dekte dem alle.

Da keiseren igjen nådde til Smolensk, hadde han ikke mer enn 50 000
mann. Og kulden var gått ned til mellem 16 og 18 grader. Der var ikke
et gresstrå til hestene; de døde

i tusenvis. Og overalt svermet kosakkene omkring; kamp var der
uavlatelig. Det blev et forferdelig tilbaketog.

Det skrekkeligste av alt det som hendte her, var overgangen over
Beresina i slutningen av november. Denne elven måtte Napoleon over. Men
broen var brent, russerne lå der på begge sider, og der gikk store
isflak i den rivende elv; breddene var myrlendte og ufremkommelige.

Napoleon måtte over; husene i en landsby lot han rive ned og bygde
broer av bjelkene. Brobyggerne stod i vann til halsen, de døde av kulde
eller druknet; men hæren kom over; selv baktroppen slapp med. Da var
dét at de kom styrtende, kvinner, barn og syke, som ikke hadde villet
gå fra vognene hvor maten var. Det myldret på broene; de som gikk
ytterst, blev revet i elven; bagasje-vognene satte avsted over levende
og døde; fiendens kanonkuler herjet i den tette mengde. Den ene broen
styrtet sammen; alle de mennesker som var på den, gikk i elven. Og
næste morgen, da ingeniør-soldatene stakk ild på de andre broene, forat
russerne ikke skulde komme efter, var der ennu en mengde av de franske
som ikke var kommet med.

De kastet sig i elven. Den gjemte de fleste lik. Men tallet på de døde
som lå spredd på stranden og på den faste is, var over'24 000. Noen
stod opreist, andre lå i kne, med hester og vogner ved siden.

Og hæren som keiseren hadde da han nådde den russiske grensen, var 200
kampdyktige menn!3. De store nederlag.

Slaget ved Leipzig. 1813. Europas folk hadde fra først av vært glad i
revolusjonen. Den kom jo med frihet. Men Napoleon hadde kuet dem; og to
ting hadde især plaget de land som på en eller annen måte stod under
den franske keiser: de måtte alltid skaffe ham soldater, det var det
ene, og deres kjøpmenn fikk ikke lov til å handle med England, det var
det andre. Og nu hadde han mistet hele sin hær. Nu kunde de komme løs.

Først reiste prøisserne sig som én mann. Studentene gikk med; der blev
ikke holdt forelesninger mere; skoleguttene i de øverste klasser gikk
med; en gjætergutt solg-te sine to sauer for å kunne ruste sig, barna
kom med sine sparepenger, en ung pike solgte sitt hår; i tusenvis blev
forlovelses-ringer av gull byttet med jernringer; det var som et helt
korstog. Det har fått navnet den tyske befrielseskrig.

Men det var ikke bare tyskere som nu reiste sig mot Napoleon; hans
andre fiender, England og Russland, Østerrike og Sverige, var også med,
og i det blodige slaget ved Leipzig den 16de, 18de og 19de oktober 1813
kjempet han mot en uhyre overmakt av tyskere og russere, med soldater
som egentlig var for unge til å gå i krig. Men Frankrike hadde dem ikke
bedre. Den 18de stod hovedslaget; 160 000 mot 255 000. Napoleon tapte.
Men da så fienden gild?: over Rinen, møtte han med 400 000 mann og bet
fra sig som en såret løve, og vant gang på gang. Allikevel, de var for
sterke, de andre. Og de tok Paris den 30te mars 1814. Napoleon blev
avsatt, istedenfor verdensriket fikk han en liten ø til fyr-stendømme:
Elba, ved Italias kyst.

Han kommer tilbake. 1815. Men franskmennene blev snart misfornøid med
sin nye konge, Ludvig den attende, Ludvig den sekstendes bror.

Og det visste Napoleon. Han forlot Elba og landet i Frankrike med et
par hundre mann. Soldater blev sendt imot ham. Han sa bare: «Er der
noen her som vil drepe sin keiser?» Og våbnene falt dem av hendene, og
de ropte: «Keiseren leve!»

Waterloo. Og det så ut som om han skulde vinne oversine fiender, som
snart stod ferdige til å slåss. Han rykker inn i Belgia, seirer over
prøisserne under Bliieher, og marsjerer så mot Wellington, som
kommanderte en tysk-engelsk hær. Slaget står ved Waterloo.
Franskmennene stormer på med heltemot, Wellingtons hær holder på å
vike. Selv er han midt i den tetteste ild. «Hvad befaler De,» spør man
ham. «Ingenting.» «Men De kan jo bh drept; det er nødvendig at den som
skal ta kommandoen, kjenner Deres tanke.» — «Jeg har ingen annen tanke
enn å stå her.»

Da hører franskmennene kanoner på høire fløi: det er Bliieher som
kommer, med over 40 000 mann. Og nu er allting tapt. Napoleon vil dø.
Han drar sin kårde for å kaste sig inn mellem fiendene, men hans
generaler får ham med sig ut av slaget. En firkant av garden blir
stående. «Overgi dere!» blev der ropt. Og der blev svart: «Garden dør,
men den overgir sig ikke.» Og den tvinger fienden til å gå på med
bajonetten og frelser med sitt eget liv keiserens.

Napoleon prøver efter slaget ved Waterloo å komme over til Amerika, men
alle havner er stengt. Da går han om bord på et engelsk fartøi, og
skriver til Englands regent, prinsen av Wales:1 «Jeg har endt min
politiske løpebane, og setter mig som Temistokles ved det britiske
rikes arne: jeg ber om beskyttelse.»2 Det var englenderne ikke til
sinns å skjenke ham; alle hans fiender var enige om at han skulde bort,
og lenger enn sist. Igjen til en liten ø, men midt ute i Atlanterhavet;
til St. Helena blev han sendt. Og her blev han som krigsfange til sin
død den 5te mai 1821. Her dikterte han sine krigstogs historie. Men
hans legeme og hans sjel savnet dem altfor meget. Han fikk ikke lov å
gå uten vakt; den vilde han ikke tåle. Og det stillesittende liv og det
fuktige klima bragte ham døden. Svøpt i sin soldaterkappe sov han inn
en tidlig morgenstund, mens orkanen raste over øen og rev de største
trær op med rot.

1 Senere Georg den 4de.

2 Temistokles kom på sin flukt til en konge som han vilde ha
beskyttelse hos. Han tok da kongens barn på fanget og satte sig ved
arnen — som de pleide, de som bad om hjelp.Fortellinger fra den nye
tid.

IV. 1815—1871. Underkuelse. Frihet. Enhet.

Året 1830.

Fyrster og folk. I eneveldets tid rådde kongen over sitt rike som en
herremann over sitt gods: herremannen kjøper en gård eller selger en
gård, han spør ingen om lov. Kongen eller keiseren eller fyrsten arvet
eller kjøpte eller vant i krig; han fikk nye undersåtter, ingen spurte
dem; han solgte land og mistet land; mistet hundre-tusener av sine
gamle undersåtter, ingen spurte dem. Polen blev delt i forrige
århundre, ingen spurte polakkene. Den veldige Napoleon bad ikke folkene
om lov da han laget om Europas kart, og da han var overvunnet i 1814,
og hans fiender møttes nede i Wien og skulde legge dette kartet om
igjen, så var det fyrstene og deres utsendinger som rådslo; folkeviljen
hadde ingen sendebud i Wien.

Wienerkongressen. Derfor gikk det også som det gikk. Holland og Belgia
blev slått sammen til ett kongerike: et protestantisk land med et
katolsk, et handelsfolk med et fabrikkfolk. Russland fikk hertugdømmet
Warschau, som blev til kongeriket Polen; men ingen spurte polakkene.
Østerrike fikk Lombardiet igjen og dessuten Venetia; ingen spurte
lombarderne eller venetianerne; de hatet østerrikerne.

Frihet og enhet. Men i det nittende århundre vil folkene ikke finne sig
i alt dette unaturlige; de vil være sammen, de som er i slekt, de som
passer sammen. Og de vU fra hverandre, de som ikke er i slekt og ikke
tal ei' samme sp>'og.Og de vil ikke la sig kommandere viljeløst av
fyrstene. Europas folk har ikke glemt at der har vært en stor
revolusjon; de har heller ikke glemt hvad fyrstene lovte, da folkene
hjalp dem å overvinne Napoleon: de lovte frihet. Folkene fikk den ikke.
Men de vil ha den; frihet og enhet.

Året 1830. I 1830 bryter revolusjonene og frihetskampene løs i land
efter land. Først i Paris: juli-revolusjonen. Den førte til at Karl den
tiende, Ludvig den åttendes bror, måtte gå av, og hertugen av Orleans,
Ludvig Filip, blev konge i Frankrike. Landet selv vant ikke noe ved
dette. «Frankrike har fått en ny konge, det er det hele,» var det en
som siden sa. Men for Europa fikk juli-revolusjonen meget viktige
følger. De folk Wienerkongressen hadde bundet til et land som de ikke
vilde være sammen med, de fikk tiltak til å slite i båndet. Det gjorde
belgierne, som var forent med Holland. Det gjorde polakkene. Belgierne
slet sitt bånd i stykker. Den 18de november erklærte den belgiske
nasjonalforsamling Belgia for et uavhengig rike, og stormaktene gikk
inn på det. Det paste ikke for dem å sette sig imot denne gang. Men for
polakkene blev båndet meget strammere.

Da Polen blev et kongerike efter Napoleons fall, fikk det av keiser
Aleksander en nokså fri forfatning: en nasjonalforsamling som skulde gi
lover, og visekonge, og en egen regjering. Polen hadde det meget friere
enn Russland selv. Men det stod under russerne; det stod under fremmede
herrer, og vilde løs.

Men i slike stunder må alle stå som én mann, og det har Polens folk
aldri kunnet; en polsk riksdag er blitt et ordtak om et møte hvor det
er umulig å komme til enighet om noen ting. Og de hadde ingen til å
føre folket heller. Ingen statsmann som var klok nok til å se hvad som
kunde nås, og hvad som skulde gjøres. Ingen general som kunde være
overgeneral. Derfor blev alt det store mot og den glødende frihetstrang
til ingen nytte. Derfor er den polske kamp en sørgelig saga om indre
splid og kjekke menns nederlag.Polen blev kuet; den frie forfatning som
polakkene hadde hatt, mistet de. Deres land blev fra nu av styrt som en
provins.

Året 1848.

Februar-revolusjonen i Frankrike. Ministeren og flertallet. Frankrike
hadde siden 1830 vært et kongedømme under Ludvig Filip, et kongedømme
med storting og deputertkammer1, som det heter der: det skulde være som
i England, at ministrene gikk av når de ikke lenger var enige med
flertallet i stortinget. Nu hadde Guizot vært kongens mektigste
minister i mange år; det så ut til at denne minister og flertallet i
stortinget alltid var enige, og når han hadde flertallet av stortinget
på sin side, så hadde han vel også flertallet av det franske folk; for
det var jo folket som hadde valgt stortinget, og så var jo alt i orden.
Nei, det var ikke det. Det var så lite i orden som det vel kunde være.
Det var ikke hele folket som valgte stortingsmennene. Bare to av
hundre, bare de velstående. Og de valgte ikke de flinkeste. De valgte
den som kunde betale best for sig. Og når en mann hadde betalt for sig
for å komme på tinget, så vilde han ha sine penger igjen, når han kom
der. Og det fikk han. Han fikk penger av ministrene for å stemme
således som de vilde; eller han fikk penger av dem som han skaffet
embede ved å be ministrene om det. Det kunde være en hel gulgrube å
sitte i deputertkammeret. En eneste tingamnn tagg sig til tre hundre
embeder og poster og andre gode saker. Men det blev ikke noe virkelig
storting på den måten; det så ut som fri forfatning, men det var et
slags enevelde; at regjeringen hadde flertall, det betydde jo slett
ingenting når den laget flertallet selv, strødde penger ut til velgerne
og sørget for at embedsmennene valgte

1 Der var to kammer; men deputertkammeret var det egentlige,
folkevalgte storting.

Guizot uttales giså’.som regjeringen vilde. Naturligvis var der et
mindretall i tinget som var imot Guizot, men dem brydde han sig ikke
noe om. Han svarte en gang da de talte imot ham: «Det er umulig at De,
mine herrer, kan fornærme mig så dypt som jeg forakter Dem.»

Bankettene. Alle som var imot regjeringen, de mente, at forat der kunde
bli et virkelig storting, måtte der bh et virkelig valg, og forat der
kunde bli et virkelig valg, måtte det være mange flere velgere. Og de
holdt en mengde festmåltider, banketter, utover landet, og talte om
dette. I slutten av februar 1848 vilde de holde en stor bankett i
Paris; de visste at hele Paris var imot regjeringen.

Republikken. Hvad skulde nu Guizot gjøre? — tillate banketten eller
forby den? Like farlig var begge deler. «Hvis regjeringen tillater
det,» var det en som sa, «så faller den; hvis den forbyr det, så blir
der revolusjon.» Og regjeringen forbød det, og der blev revolusjon.

Ludvig Filip flyktet, en foreløbig regjering blev valgt, og denne
regjeringen kunngjorde: «Frankrike vil republikk.»

Arbeiderne. Dette var mer enn de måteholdne hadde villet fra først av,
men det var ikke nok for arbeiderne. De vilde ha det helt anderledes
enn det hadde vært før; borgerne skulde ikke lenger sitte inne med al
rikdom. Og nu da arbeidet var stanset på grunn av revolusjonen, og de
ingenting hadde å fortjene selv, blev de ennu hissigere.

Noe måtte der gjøres for dem, og så oprettet regjeringen verksteder
hvor alle skulde få arbeide, nasjonalverk-steder. Og inn i verkstedene
strømmet tusener efter tusener; men der var ikke arbeide tU dem; derfor
kostet de forferdelig mange penger, disse verkstedene, og den nye
nasjonalforsamling syntes dette var galt. Den var valgt efter
almindelig stemmerett; før var det bare 220 000 som valgte, nu var det
ni millioner; men de som satt i denne forsamling, de var måteholdne, de
fleste av dem, og de var utsendinger fra det hele land; de syntes ikke
det var rimelig at landet skuldekoste 200 000 francs om dagen på disse
nasjonalverksteder, som ikke var til noen nytte, og de vilde at de
skulde lukkes.

Gatekampen. Cavaignac. Men nu kom 120 000 arbeidere på bar bakke; 120
000 mennesker stod med én gang uten mat: en hel hær var det, ferdig-
til å slå løs på dem som hadde noe. I tusenvis skjøt barrikader op av
jorden, og nasjonalforsamlingen forstod at dette vilde bli en hård
kamp; den gjorde krigsministeren, general Cavaignac, tU diktator. Og
det blev kjempet så rasende i gatene i Paris i dagene fra den 23de til
den 26de juni, at aldri lmr der vært kjempet således. Den ene general
efter den andre blev drept; erkebispen av Paris, som vilde tale fredens
ord i en av for-stædene, blev rammet av en kule fra et vindu;
arbeiderne skjøt sine fanger ned i tusenvis, og kvinnene helte
svovelsyre i ansiktet på fangene. Men general Cavaignac blev den
seirende. Omtrent 4000 barrikader måtte han storme; 5000 mennesker døde
under kampen; 12 000 fanger gjorde han, og en mengde av dem blev sendt
til Afrika.

Louis Napoleon president. Borgerne hadde vunnet over arbeiderne, og de
hadde vunnet ved én manns hjelp, så det blev mer og mer naturlig for
dem at én mann styrte. Nasjonalforsamlingen satte en president i
spissen for republikken; denne president skulde velges av det hele
folk. Men til president blev valgt Louis Napoleon, brorsønn av den
store keiser; mange ønsket likefrem at han skulde bli keiser, han også,
og det straks; de var blitt angst efter revolusjonen.

Det er det samme som vi kjenner så vel fra verdenshistorien: efter
uroen og blodsutgydelsen kommer trangen til fred og orden. Av
borgerkrigene i Rom steg Cæsar frem; efter religionskampene i Frankrike
i det sekstende århundre følger eneveldet i det syttende og attende;
efter den store franske revolusjon Napoleon den første.

Cavaignac uttales kavanjak’. — Barrikader: skanser av vinduskarmer,
dører, trestammer, tønner, brolegningsstener og alt hvad en i en fart
kan finne.Louis Napoleon blir keiser. Og nu — efter den rasende
gatekamp i junidagene — er angsten for å miste liv og eiendom faret
borgerne i blodet; de vil ha en mann som kan beskytte begge deler. Men
ennu er Napoleon bare republikkens president. Og presidenten skal ikke
stå mer enn noen få år. Napoleon setter igjennem at han velges på 10
år, og at der bli to kammer, — et deputertkammer, som alle skal velge,
og et senat, som skal velges av presidenten. Og så velger senatet ham
siden til keiser. Og folket bifaller dette med næsten åtte millioner
stemmer mot en kvart million.

Enevelde. Frankrike har i virkeligheten fått enevelde. De to kammer
betyr ikke stort: keiseren velger jo senatet selv, og valgene til
deputertkammeret tar han sig også av; regjeringen peker på hvem den vil
ha, og hjelper dem.

Avisene får ikke lov til å si hvad de vil.

Båndene som brast ved revolusjonen i 1848, er knyttet igjen, og knyttet
strammere. Men der er kommet en mann i spissen for Frankrike som vet,
ganske anderledes enn Ludvig Filip, at for franskmennene er æren —
kriger-æren — undertiden mere verd enn selve friheten. Og denne æren
skaffer han dem i nokså rikt mål.

Andre land. Forgjeves kamp for frihet og selvstendighet. Det skjer i
1848 det samme som skjedde i 1830: revolusjonen i Paris tender land
efter land i flammer. Og det går ikke bedre enn i Frankrike noen
steder. Det knaller, og det slukkes, og det blir mørkt igjen, og år
skal gå før et varig

Napoleon den tredje.lys blir tendt. Men det er ikke med de andre
landene som med Frankrike: det er ikke bare frihet i forfatningen
folkene higer efter. Det er noe mere. Det er enhet for dem som hører
til samme folk. Enhet vil tyskerne, enhet vil italienerne. Og det er
selvstendighet f (yr dem som står under et annet folk: selvstendighet
vU bøhmerne ha, selvstendighet imgarerne. Men ingensteds er tidens
fylle kommet. Enten det nu er borgernes frihet, eller landets
selvstendighet, eller folkets enhet, alle steder går det like ens: det
blusser op og smeller løs og slukkes.

Slik gikk det i Berlin, i Wien, i Ungarn, i Italia. Men i Ungarn blev
kampen både blodig og lang.

Først da østerrikerne fikk Russland med, blev ungarerne kuet. Men de
ventet tålmodig på fremtiden. «Vi kan tåle, og vi kan vente,» sier de
til Østerrike i 1861. Og seks år efter fikk de hvad de vilde. I mange
år har Østerrike og Ungarn hatt hver sin regjering. Hvorledes det nu
står til med disse landene, skal vi få høre senere.

Garibaldi og Italia.

Italia i 1848. Flagget. Sommeren 1848 kom et skib fra Sydamerika
seilende inn i Gibraltarsundet. «Håpet» hette det. Der var italienere
om bord, — italienere som vilde kjempe for sitt land. Da de var
innenfor sundet et stykke, så de et flagg som de først trodde var
fransk; men da de kom nærmere, kjente de det; det hadde jo røde, hvite
og grønne striper. «Det er vårt flagg!» ropte de, «det er Italias
flagg»; og de praide skibet, og en av dem tok roperten for munnen og
spurte hvad det flagg skulde si. «Milano har gjort op-stand,» svarte
den italienske kaptein på det andre fartøiet, «østerrikerne er på
flukt; i hele Italia er der revolusjon. Leve friheten!» Men mannen på
«Håpet», han som spurte, hette Garibaldi.

Garibaldi. Det var alt mange år nu siden han første gang satte livet
inn for Italia. Som ung sjømann hadde hanalt i tyveårs-alderen vært
med, og var blitt dømt til døden; men de hadde ikke fått fatt i ham. Nu
hadde han i mange år vært i Sydamerika og slåss der; halvdelen av sitt
liv hadde han vært sammen med kapere, soldater og sjøfolk, og dem som
paste store buskaper; han hadde ferdes på pampaens store sletter;
friheten var for ham det høieste.

Han var en storsinnet mann. En gang der borte i Syd-Amerika blev han
fanget og pint; da han lang tid efter fikk fatt i den mann som hadde
pint ham, sa han bare: «Jeg vil ikke se ham; gi ham fri.»

Da Garibaldi nu kom i land, fikk han høre at den italienske kapteinen
hadde sagt sarit: Italia hadde virkelig reist sig; for det var mok så
at det var fremmede som styrte i Italia; men der var én stat som hadde
italiensk kongecett, fri forfatning, og en konge med hjerte for sitt
land.

Det var Sardinia, og Sardi-nias konge, Karl Albert, prøvde å fri Italia
fra østerrikerne; Venetia sluttet sig til; men kongen blev slått alt
før Garibaldi kunde bli med i kampen.

Garibaldi kjempet allikevel en kort stund, men han hadde altfor få med
sig; han kunde ikke få gjort noe denne gang. Først ti år efter slo
timen da han kunde komme til for alvor.

Kong Albert hadde en sønn, Viktor Emcnuel, og dønne sønn en minister,
Cavour. Begge var de rette menn. Kong Viktor Emanuel, Cavour og
Garibaldi, — disse tre kan Italia takke for at det endelig blev ett
rike.

Garibaldi.Italia samles. Cavour fikk Napoleon den tredje til å hjelpe
sardineme mot østerrikerne, som blev overvunnet ved Ma-genta og
Solferino (juni 1859). Året efter seilte Garibaldi avsted fra Genua med
1000 frivillige og gikk i land på Sicilia og sloss med kongen av
Neapels soldater. Ved Kata-lafimi hadde fienden en god stilling; han
stod oppe på høi-dene, og der var ikke mindre enn syv høider — trin
efter trin — som blev forsvart av seks velutrustede bataljoner.
Garibaldi tok disse høidene, trin efter trin; han visste at idag gjaldt
det. Men det så ut som det var umulig å nå helt op, og én hvisket til
ham: «General, jeg er bange for vi må trekke oss tilbake.» — «Hvad sier
De?» ropte Garibaldi; «her dør man!» og han gav sig ikke før han hadde
tatt det syvende trin. — Siden inntok han Palermo og Mes-sina; så gikk
han over til fastlandet, og hær efter hær overgav sig, by og land
sluttet sig til ham. Den 7de november kunde Viktor Emanuel holde sitt
inntog i Neapel, med Garibaldi ved sin side. Og nu var det meste av
Italia samlet; Venetia og Rom, som ennu manglet, kom siden til.

Garibaldi hadde sine feil: lian var forfengelig, han dugde ikke til å
styre; men likevel er han bhtt som en helgen for. italienerne. Kunde
han ikke styre et land, så kunde han ofre sitt blod for det. «Her dør
man,» sa han på Sicilia. Og dø var han villig til hver dag i sitt liv:
dø for Italias frihet og enhet. Derfor står han som en helgen for
Italias folk.

Det tyske rike.

I året 1848 sa Prøissens nye konge, Fredrik Vilhelm den fjerde, til
studentene at Tyskland måtte bli ett rike, og at Prøissen måtte gå i
spissen. Tysklands keisertrone blev ham tilbudt; men han torde ikke ta
imot den; Østerrike var ennu for mektig. Men den tanken er nu en. gang
kommet op hos mange at det er Prøissen som må gå i spissen; Østerrike
teller så mange nasjoner; Prøissen er tysk. Og detblir da også dette
land som skaper det nye tyske riket. Men det skjer ikke i fred. Den
gamle soldaterstat støper det sammen under krig, og erobrer med jern og
blod.

Bismarck. I 1861 kom Vilhelm den første på Prøissens trone og tok til
minister Bismarck. Bismarck var høvding.•og han var hårdhendt; han var
ikke redd for sterke midler, og han bøide ikke av for noen ting; han
tvang Tyskland sammen, han slo det sammen; ved jern og ved blod samlet
han det.

Først og fremst satte han sig fore å gjøre Prøissens hær sterk nok til
å måle sig med hvem som helst. Det prøis-siske storting, landdagen var
imot 'dette; en sterk hær, mente stortinget med rette, var farlig for
borgernes frihet. Da uttalte Bismarck disse ord, som gjorde det klart
for alle hvad mann han var og hvad mening han hadde: «Tyskland,» sa
han, «ser på Prøissens makt, og ikke på dets frihet; stater blir store
ved blod og jern, ikke ved ord og taler.» Han blev skjelt ut av
riksdagen; de tordnet imot ham den ene efter den andre; imens satt han
rolig og skrev brev til en venn om dem som nettop skjelte ham ut; skrev
så likefrem og så hårdt og skarpt som han pleide. «De er ikke dumme,»
sa han, «det er ikke de riktige ord; hver for sig er de nokså dyktige,
men om politikk vet de ikke mer enn vi' studenter visste, ja ennu
mindre. Hver for sig kan de være forstandige, men de blir tåpelige når
de kommer sammen.»

Vilhelm den første og Bismarck fikk allikevel en ny hær i stand, og de
skulde snart vise hvad denne hær dugde til.

Krigen i Danmark. I 1863 døde kong Fredrik den syvende av Danmark.
Slesvig-holsteinerne vilde ha en egen fyrste, og forenes med tyskerne.
Tyskerne ønsket av all makt denne forening. Men Danmark vilde ikke gi
fra sig noe av sitt land. Så brøt krigen ut. Alt i desember 1863 var en
tysk forbundshær rykt inn i Holstein; et par måneder efter, i februar
det følgende år, gikk prøissere og østerrikere over Eideren. De danske
var heltemodige, men de var for få; ingen av Europas makter hjalp dem,
og så mistet de alt det striden gjaldt; de måtte overlate Slesvig og
Holstein og Lauenburg til Østerrike og Prøissen.

Den tyske krig. Østerrike, som ikke ønsket at Prøissenskulde bli for
mektig, vilde gjøre Slesvig-Holstein til en fullkommen selvstendig
stat; Prøissen krevde at denne stats hær skulde innlemmes i den
prøissiske. Det førte til krig. I det tyske forbund delte stemmene sig;
6 stater holdt med Prøissen, 9 med Østerrike. Hermed var forbundet
sprengt, og krigen begynte. I denne krig hadde prøisserne ikke bare den
største statsmann; de hadde også i spissen for sin generalstab den
største hærfører: Moltke. I slag efter slag tapte Østerrike og de tyske
stater som var på Øster-rikes side, og ved freden i Prag måtte det
avstå Venetia til Italia, som hadde gått sammen med Prøissen; det måtte
gi slipp på Holstein og finne sig i å bli utelukket av Tyskland. Hele
Nordtyskland sluttet et forbund, med Prøissen i spissen, og Sydtyskland
forpliktet sig til å stille alle sine sodater under kongen av Prøissens
kommando, om der blev krig.

Napoleon den tredje. Der var nemlig en makt og en mann som var lite
fornøid med Prøissens seier; det var Frankrike og dets keiser, Napoleon
den tredje. Napoleon syntes ikke han rolig kunde se på at Prøissen
vokste shk. Dessuten hadde han bruk for krig. Han visste hvad krigs-ære
hadde å si for franskmennene, — og han hadde vunnet så mange ganger
før. Men den franske hæren var ikke hvad den hadde vært; den hadde ikke
fulgt med, der var huller og mangler alle steder. Og de franske
tingmenn hadde ikke villet ofre noe på landets forsvar; de mente det
var godt nok; deres soldater var uovervinnelige.

Prøissen vilde også gjerne ha krig; for Bismarck kunde ingen ting være
bedre enn at alle tyskerne gikk sammen mot en felles fiende, en de
hatet fra gammel tid. De husket nok ennu både undertrykkelsen og
befrielsen i Napoleon den stores dager; den kongen som nu satt på
Prøissens trone, hadde som smågutt flyktet for de seirende franske
soldater; han hadde ikke glemt den stund da han stod og gråt ved sin
mors, ved dronning Louises dødsleie, hun som døde av

Rolfsen: Fortellinger av verdenshistorien.

13sorg over Prøissens vanære. Og da så Frankrike bar sig overmodig ad,
så var det ikke vanskelig for Bismarck å lage det slik at Napoleon kom
til å erklære krigen. Han var ikke så nøie om midlene, når han syntes
målet var stort. Den 19de juli 1870, dronning Louises dødsdag, uttalte
Prøissens konge, som nu var en gammel mann på 73 år, i det nordtyske
forbunds riksdag: «Vi vil efter våre fedres eksempel kjempe for vår
frihet og for vår rett.» Og Bismarck meddelte den franske
krigserklæring. Stram og stolt stod han der, den mektige
germanerhøvding; det lyste i hans ansikt; de jublet til ham fra sal og
gallerier; han hadde det tyske folk med. Uten et ord bevilget riksdagen
100 millioner taler.

Den tyske hær og den franske hær. Prøissens hær var cten beste i
Europa, og allting var i den ypperligste orden. Moltke hadde bare å
telegrafere: «Nu skal alle møte!» så møtte alle de hundre-tusener,
officerer og soldater, hver mann på rette sted. Fra generalen til
soldaten visste enhver hvad han hadde å gjøre. Alt gikk som efter en
snor. Sydtyskerne møtte også. I de første dager av august stod tyskerne
ved grensen, ferdige til å rykke inn i Frankrike, før franskmennene
ennu var i kampferdig stand.

I Frankrike hadde krigsministeren sagt at der manglet ikke så meget som
en hesteskosøm. Men der manglet nok mere. Chefene visste ofte ikke hvor
de hadde sine avdelinger, soldatene heller ikke; én f6r i vest, en
annen i øst. Der var ikke mat nok, ikke patroner nok; jernbanene kunde
ikke greie det de skulde. «Til Berlin, til Berlin!» hadde franskmennene
ropt da krigen blev erklært. De hadde tenkt, at de skulde falle inn i
Tyskland så fort at tyskerne ikke var ferdige til å ta imot dem; og så
vilde de syd-tyske statene gå med, tenkte de; de hadde jo slåss med
Prøissen, disse statene, for noen få år siden. Men det blev ikke til
noe, de blev stående alene, franskmennene; de fikk

En tater var 2 ki>. 67 ttre-.ikke bruk for sine karter over Tyskland;
over sitt eget land hadde de næsten ingen; tyskerne hadde noen som var
mange ganger bedre; og det blev tyskerne som under den prøissiske
kronprins falt inn over den franske grense.

Weissenburg. Det første slaget stod ved Weissenburg i Elsass. 7000
franskmenn mot 40 000 tyskere, én mot seks. Men likevel var det en het
dag for tyskerne. Det var et heltemodig folk de nu skulde slåss med;
det var et glimrende nederlag franskmennene led. Men et nederlag var
det. Og så kom, et par dager efter, slaget ved Wørth.

Slaget ved Wørth, den 6te august 1870. Her skulde den franske marsjall
Mac Mahon med 46 000 mann og omtrent 100 kanoner ta imot 125 000
tyskere med 300 kanoner. Uavlatelig sendte tyskerne nye og atter nye
masser frem i skytterlinjen; falt officeren, tok underofficeren
kommandoen; videre frem gikk det; fra den høieste til den laveste
visste enhver hvad han hadde å gjøre. Franskmennene kjempet tappert,
men uavlatelig kom tyskerne som en eneste lang linje. Døde og døende lå
efter dem i grønne enger, i gulnende akrer, mellem blomstrende haver og
vinberg. Og mannefallet var forferdelig. Mac Mahon måtte ha
forsterkning. Den kom ikke; han ventet og ventet, den måtte jo kunne
komme hvert minutt. Og han sendte sine kyras-serer i ilden, kraftige
karer på svære hester, med panser og plate, med skinnede hjelm og
vaiende fjærbusk. Halvparten fikk ordre til å hugge inn; marken skalv
under dem; kuler og granater slo ned i rekkene. De stormet på, de kom
op i stubbmark og humlehaver; linjene blir brutt, rytterne blir en
skive for det tyske fotfolk. I det samme setter et regiment turkos,
afrikanere, frem; med viUe skrik styrter de mot fienden, med bajonetten
kaster de tyskerne unda. Da vendes 72 kanoner mot dem. Og de kjekke
turkos

Wørth, by i Elsass. — Mac Mahon uttales mak ma-ång\ — Kyrassérer: tungt
væbnede kavalerister. — T.ur-kos, fotsoldater fra Algeri.blir liggende
på flekken. Ennu er der tusen kyrasserer igjen. Samme ritt, samme død.
Franskmennene må vike; og da de har veket, da kommer forsterkningen. En
time før, en halv time før, og krigen hadde kanskje falt ander-ledes
ut. Nu hadde all franskmennenes tapperhet vært til ingen nytte. «Jeg
har aldri i mitt liv sett så kjekke soldater som disse hvem lykken har
forrådt,» sa den prøissiske kronprins, da noen franske fanger blev ført
forbi.

Spichern. Keiseren. Men samme dag blev en annen fransk hæravdeling
slått ved Spichern. Det var her som ved Wørth; uorden ødela hvad
tapperhet bygde. Nu måtte franskmennene trekke sig tilbake; en hær
under marsjall Bazaine marsjerte mot Metz for derfra å nå Paris; Mac
Mahon drog til den store leir ved Chalons og samlet en ny hær. Til den
sluttet keiseren sig; han hadde før vært med Bazaine; han var syk og
maktet ingenting; han var en av de få i Frankrike som hadde visst hvor
slett det stod til med hæren, og han var full av mørke tanker da han
drog avsted.

Gi'avélotte og Saint Privat. Bazaine vilde altså først til Metz, og så
til Paris. Det måtte tyskerne for enhver pris hindre. Og de marsjerte
dag og natt — hurtig, fordi alt var i orden hos dem; mens det gikk
langsomt med franskmennene. Tyskerne nådde dem og tvang Bazaine til
slag, kjempeslaget ved Gravelotte og Saint-Privat, den 18de august. Ved
Gravelotte utrettet tyskerne ingenting; da kvelden kom, visste Moltke
ikke om dagen hadde bragt seier eller nederlag; for der var 1% norsk
mil til Saint-Privat — så langt strekker et slag sig hvor
hundre-tusener kjemper med hundre-tusener. Ved Saint-Privat stod den
gamle fran-

Spichern, landsby i Lotringen. — Bazaine uttales basén'. — Chalons,
uttales sjalång', ligger ved elven Marne (marn), i landskapet Champagne
(sjangpanj’). — Gravelotte (gravlåt’), by i Lotringen. — Saint-Privat
(sæng-priva’), likeledes i Lotringen.ske marsjall Canrobert. Hans folk
hadde hverken fått mat eller drikke, og der var hverken kuler eller
krutt nok til artilleri og infanteri.

Den prøissiske garde fikk ordre til å rykke frem; den skulde ta høidene
med storm. Med flyvende faner og klingende spill gikk de prøissiske
gardister på; kulene pep og hvinte ustanselig i luften, garden
marsjerte som på en ekserserplass; folkene stupte i flokkevis — de som
var igjen marsjerte snor-rett videre; nærmere og nærmere ilden kom de;
de måtte huke sig sammen, måtte holde armene for ansiktet som mot et
svært vær. Men fremad marsjerer de. Musikken spiller, officerene faller
i mengde, de som er igjen går på, like stramme. Til slutt er næsten
alle officerene drept eller såret; da synker soldatene ned på marken,
og kan ikke komme lenger; den stolte garde ligger slagen på de grønne
skråninger. Den har gått for tidlig på. Men den franske keisergarde,
som Canrobert med sine sultne og tørste soldater hele tiden står og
venter på, og som selv bare venter på ordre til å rykke frem, den
kommer ikke; den får ingen ordre. Til slutt viker Canrobert med sine
døds-trette folk; slaget er tapt. Franskmennene beholder nok
valplassen, men Bazaine må gå inn i Metz. 20 000 tyskere lå på
slagmarken, og 12 000 franskmenn. Franskmennene kunde seiret også her,
og det hadde vært dobbelt ille for fienden, fordi han hadde Paris og
Mac Mahons hær i sin rygg.

Slaget ved Sedan, Iste september. Nu gjaldt det at Mac Mahon ikke fikk
hjelpe Bazaine. Atter marsjerte tyskerne på, atter kom de hurtig frem,
fordi alt var i orden, og ved Sedan, en liten festning tett ved den
belgiske grense, omringet de Mac Mahon og hele hans hær. Trette av
natte-marsjer var denne hær, og uten forpleining; tunge av sinn var
soldatene over nederlagene; ingen tillit hadde de til dem som
kommanderte. Men tyskernes maskineri gikk som et urverk; alt og alle
ting er på flekken til bestemt time.Og den Iste september står slaget.
Fra høidene fyrer det tyske artilleri med sine fortrinlige kanoner mot
festningen og mot de franske masser. Mac Mahon blir såret, der blir
uorden i kommandoen, uorden i avdelingene, hver kjemper for sig,
franskmennene må li nederlag her også. Nærmere og nærmere kommer de
tyske linjer, det er som det snører sig mer og mer sammen, det
fryktelige belte av kanoner og geværer: 250 000 soldater rykker frem
med 850 kanoner.

Det franske kavaleri får ordre til å gå på; deres general faller,
Gallifet tar kommandoen: «Død eller seier, kar valerister!» roper han.
Hans adjutanter faller rundt omkring ham; han vinker til angrep. 100
trompeter setter eskadronene i galopp, det skinner av tusen sabler, det
glimter av strålende uniformer. Men det glimter også fra tyskernes
kanoner. De franske hester og ryttere styrter. Nytt innhugg; samme
lodd. Kavaleriet ordner sig igjen, rir dødsrittet ennu en gang — så er
alt forbi.

100 000 fanger tok tyskerne ved Sedan; og keiseren var blandt dem.

Keiseren blir avsatt. Paris blir beleiret. Keiseren hadde ikke bare
tapt et slag; han hadde mistet sitt rike. Så snart budskapet om slaget
ved Sedan kom til Paris, blev han avsatt. Frankrike blev fristat, der
kom en ny regjering, som skulde ta sig av det nasjonale forsvar. Først
og fremst gjaldt det Paris; i utrolig kort tid blev byen forsynt med
mat, ikke bare for uker, men for måneder. Der vokste op en pariserhær
av eldre soldater, rekrutter og borgere, på 350 000 mann; men de
manglet krigstukt og virkelige officerer; de var ikke i stand til å
bryte tyskernes ring, enda den var 80 mil lang og ikke talte mer enn
150 000 soldater. Likevel1 holdt borgerne ut i den store by, hvor nøden
steg for hver dag; de håpet på Bazaine. I luftballong gikk Gambetta,
regjeringens dyktigste mann, ut til provinsen for å reise nye hærer og
skaffe hjelp; og det varstorslagent hvad han maktet; franskmennene
viste hvor de elsket sitt land, og hvad de kunde ofre.

Bazaine. Men én var der som glemte fedrelandet for keiserdømmet. Den
27de oktober overgav Bazaine Metz, byen, festningen og sin hele hær.
Han mente at prøisserne, når freden vel var kommet i stand, skulde
sette keiseren inn igjen. Han blev for keiserdømmets skyld forræder.

Friskarene. Men det franske folk kjempet videre; det reiste sig i
masse; hærer vokste op av jorden. Friskarer eller franktirører, et
slags skytterlag, prøvde å ødelegge tyskernes jernbaner og
matsendinger; men de orket ikke stort, og var de heldige en enkelt
gang, så hevnet fienden sig grusomt ved å plyndre eller brandskatte
nærmeste by eller bygd. Han skjøt eller hengte enhver som blev tatt med
våben i hånd, eller som han mente var sammen med friskarene på noen
måte.

Gambetta. Og Gambettas hærer kunde ikke måle sig med tyskernes, hvor
den minste ting var i orden og forberedt lenge før krigen brøt ut. Han
hadde lett nok for å skaffe folk under fanene; men de skulde ha
officerer, alle disse folk; de skulde ha våben, klær, mat. Officerer
valgte soldatene selv; geværer fikk de fra utlandet, men de var av
mange slag; mannskapene hadde aldri brukt dem før, officerene heller
ikke. Til uniform hadde mange ikke annet enn lerretsbukser, og mat var
det ikke folk nok til å skaffe; ikke øvde mannskaper heller; ikkevogner
og hester. Derfor sultet de franske soldatene; de frøs og blev syke, de
led forferdelig; og i slagene blev de feid ned av de tyske kanoner.
Imot disse mennesker, som aldri hadde lært soldatens håndtering, kunde
tyskerne stille alle sine mange hundre-tusener, som var utmerket
oplært. En million hadde de nu i Frankrike, en kvart million stod ennu
som reserve hjemme, og som øverste mann til å styre det hele hadde de
Moltke, en av de største generaler i det nittende århundre. En virkelig
stor hærfører hadde Frankrike ikke. Dets første mann og største kraft,
det var Gambetta. Han kunde stampe hærer op av jorden; men han kunde
ikke styre dem. Han forstod sig ikke på krigskunst, han dugde ikke til
å være den som stod over alle generalene. Derfor hjalp ikke
franskmennenes heltemot, derfor hjalp ikke folkereisningen, skjønt den
er noe av det merkeligste vi leser om i historien. Det måtte ende som
det hadde begynt. Franskmennene måtte tape.

Freden. I Paris blev der slik nød utover vinteren at katter og hunder
og rotter blev en kostbar føde; til slutt begynte tyskerne å bombardere
byen. En måned efter overgav den sig. Ved fredsslutningen måtte
franskmennene gå inn på å betale 5 milliarder francs i skadebot — 1
milliard er 1000 millioner; fra Kristi fødsel og til 1870 er det ikke 1
milliard minutter. Og likevel gikk det fort med å betale disse pengene,
merkverdig fort; så nøisomt, så arbeidsomt, så rikt et folk var det
franske. Men Frankrike måtte også friste et tap som var langt tyngre
enn milliardene; det mistet Elsass og en del av Lotringen. Og Tyskland
vant noe som var mere verd enn både milliardene og det nye land:
Tysldand blev samlet. Nu hadde tyskere fra alle stater stått sammen mot
den samme fiende; og ennu før krigen var slutt, den 18de januar 1871.
blev Prøissens kongé valgt til Tysklands keiser i Versailles, på de
franske kongers stolte slott. Omkring ham stod fyrster og faner fra den
seirende hær.Nordamerikas forente stater skilles og forenes igjen.
Borgerkrigen 1861—1865. Abraham Lincoln.

De som bodde i de Forente Stater i Nordamerika, hørte ikke til ett
folk. Det var ikke som i Norge: der er nordmenn; eller i Frankrike: der
er franskmenn o. s. v. Nordstatenes folk stammet især fra englendere og
tyskere; sydstatenes fra franskmenn og spaniere. Og de hadde heller
ikke det samme arbeide i nord som i syd. I nord bodde handelsmenn og
sjømenn og fabrikkherrer; i syd dyrket de bomull, tobakk og sukker. Og
til1 å dyrke alt dette brukte de i sydstatene negerslaver istedenfor
frie arbeidere. De kjøpte slaver, solgte slaver. De kunde være snilde
med dem, likesom bonden er sniM med sin hest; men de kunde også piske
dem, når negrene ikke vilde lystre. De holdt dem ikke for riktige
mennesker. Og disse negerslavene var 1/3 av innbyggerne.

I nordstatene syntes folk at all denne trældommen var stygg og burde
vekk, den var jo alt avskaffet i de koloniene som europeerne hadde. Men
de store godseierne eller plan-tasje-eierne i syden, de sa at det fikk
enhver stat bestemme, alt efter som det paste, om den vilde ha slaver
eller ikke. Så blev Abraham Lincdn president. Han var aldeles imot
slaveriet, og nu meldte først en av sydstatene sig ut av unionen, og
siden flere. De slo sig sammen og valgte en egen president, Jefferson
Davis. Dette vilde fellesregjeringen i Washington ikke tåle, og så brøt
krigen ut. Nordstatene hadde mer enn 21 millioner mennesker, sydstatene
5% million; men i syden hadde de meget bedre soldater og officerer.
Alle disse godseierne der nede, de var dyktige til å kommandere og
styre, de hadde hatt negrene til å øve sig på. Syden var å ligne med en
umåtelig festning, hvor alle stod ferdig

Lincoln uttales link'k*n. —Plantasje, et større stykke jord hvor det
vokser nyttige planter; ordet brukes om slike jordstykker i fjerne
land, især i Vestindia, Ostindia og Afrika; der •er sukkerplantasjer,
kaffeplantasjer, bomullsplantasjer o.s.v. — Jefferson Davis utt.
dsjef^sen delvis.til å slåss. Men det var omtrent tolv ganger så stort
som Norge, så den var just ikke lett å verge. Og nordstatene hadde
ganske visst bare folk som var uøvd og ikke vant til å lystre, og
manglet flinke officerer. Men de hadde det som er det viktigste: den
rette mann på den øverste post. Uten Lincoln hadde de nok ikke greid
det. For det var en forferdelig kamp, en kamp som for begge parter
tilsammen kostet % million menneskeliv; i løpet av de 4 år krigen
varte, måtte av syv—åtte og tyve millioner mennesker ikke mindre enn 4
millioner være soldater: en syvendepart. La oss tenke oss at vi
nordmenn i løpet av 4 år skulde skaffe tre—fire hundretusen mann.
Nordstatene tapte mange ganger; men Lincoln holdt ut, og til slutt
hadde han både gode soldater og utmerkede generaler. De beste var Grant
og Sherman. De fikk til slutt overtaket over fienden. I begynnelsen av
april 1865 rykte nordstatenes hær inn i Richmond, sydstatenes
hovedstad. Et regiment frie negrer først. Om ham som gjorde dem fri,
skal vi nu høre.

Abraham Lincoln. Under krigen pleide Lincoln å gå rundt på hospitalene
og hilse på alle de tusener som 'var syke og såret, og trykke dem i
hånden; for det vilde de endelig. Da han var ferdig en dag med en slik
runde, blev han spurt om han ikke var lam i armen. «Å nei,» sa han,
«min arm er vant til litt av hvert, den;» og han tok en stor, tung øks
og hugg til en treblokk som stod der, så spånene fløi; holdt så øksen
på strak arm — ikke spor av lamhet. Det var ikke det første øksehugg,
dette. Øksen hadde han tidlig svunget; både han og faren og farfaren.
Med øks var den tømret, den elendige blokkhytten i Kentucky, hvor
Abraham Lincoln første gang så dagens lys den 12te februar 1809. Der
hadde nok ikke vært snekker der, ikke maler heller. Der var ikke dør,
ikke vinduer, ikke gulv. Og med

Grant uttales grænt. — Sherman utt. sjøøm'*n. — Richmond utt.
ritsfmend. — Kentucky, utt. kentøk’i, en av de sydlige
Mississippistater, opkalt efter en bielv til Ohio.øks i hånd brøitte
hans far sig frem, da han i 1816 skulde flytte fra Kentucky til
Indiana, og prammen gikk rundt på Ohio-elven. Da måtte han ta over land
og gjøre vei i skogen med det samme, hugge ned trærne som stengte. Han
var to—tre dager på to—tre norske mil. Og da så kone og barn var kommet
efter, fikk den syvårsgamle gutten også øks i hånden, prøvde først med
de tynne grenene, tok siden trærne, til han var den beste tømmerhugger
rundt omkring. Og det nye hus blev reist midt i skogen, med elver
omkring og med hjorter i mengdevis, under eke- og nøtte-trær. Men om
kvelden, ved lyset av det store bål på peisen, satt gutten og leste
eller skrev — skrev på trebark med et lite stykke kull; eller hørte
fortelle om farfaren, som blev skutt ned av indianerne, en dag han stod
og stelte med et gjerde på sin grunn; eller om nybyggerpresten som i 12
måneder gikk og red 4000 engelske mil og holdt 400 prekener; som var så
glad i å lese, at når han kom frem til en nybyggerhytte om kvelden, og
de andre la sig til ro, så pleide han å tende en tyrirot, sette den
rett op og ned på den store peis, og så la han sig på maven og léste
til langt på natt. Men det var ikke alltid at han kom frem til folk.
Det kunde hende at han måtte nøie sig med fjellveggen til ryggstø, mens
ulvene hylte omkring ham.

Og guttens eget liv var delt mellem disse to. ting; tungt arbeide det
meste av døgnet, og lesning når der var en stund. Det hendte nok at han
betalte lesningen med arbeide også. En gang hadde han fått lånt en bok
om de Forente Staters første president. Det stormet og regnet i de
dagene, så ingen kunde være ute, og derfor fikk gutten god ro til denne
store boken. Han syntes lian visste meget, da han la den fra sig en
kveld ved hytteveggen. Men der var nett-op en sprekk der. Og om natten
vendte vinden sig, og reg-

Indiana, en annen av de Forente Stater, imellem Kentucky i syd, Ohio i
øst, Illinois i vest og Michigan (misj'igen) i nord.net pisket inn i
denne sprekken, like på Washington. Næste morgen gikk Lincoln til
mannen som eide boken. «Den er ødelagt,» sa han, «og jeg har ingen
penger; men jeg vil arbeide for den;» og han skar korn i tre dager for
«Washing-tons levnet».

Han leste for resten hver eneste bok han kunde komme over. Og var det
noe han likte riktig godt, skrev han det først op på bretter, til han
kunde få papir; men papirstykkene samlet han siden og heftet dem til et
slags album. Og om kvelden satt han og skrev sine regnestykker på
askeskuffen, og når denne «tavlen» var full, så skrapte han tallene av
med sin fars kniv. Men mandag morgen steg han gjerne op på en trestubbe
i skogen og holdt den preken som hån hadde hørt om søndagen.

Til daglig var han dyktig i all legemlig idrett og hadde store
legemskrefter. Han var 19 år gammel da han kom i tjeneste hos en mann
som hette Gentry. «Jeg skulde ha en pram nedover Mississippi til New
Orleans,» sa mannen, «vil du ro den for mig?» — «Ja, hvor langt er
det?» — «Å, 1800 mil omtrent.» 2—3000 kilometer. — «Ja, det har jeg
lyst til.»

Og med Gentrys sønn, som var en gutt på samme alder, gikk han om bord
på prammen. Og nu satt de der dag efter dag disse to guttene og slet,
snart i rykende storm, snart i silende regn, nedover den uendelige
elven. Men om kvelden gjorde de prammen fast ved bredden og sov, som
trette ungdommer kan sove, — når ikke negerslaver kom om bord og vilde
røve og myrde dem. For det hendte også en gang.

Da Abraham var 21 år, flyttet faren igjen. Denne gang var det til
Illinois. Her bygde han det nye huset med bile og øks og håndsag og
kniv, pløide så landet med oksene, sådde, og- kløvde til skigard og
gjerdet inn marken.

Gentry uttales dsjen'tri. — New Orleans, utt. nju åliins', den
betydeligste by i de sydlige Forente Stater.Der var ikke det arbeide
som han vrakte: slakte svin på nærmeste gård — eller ro en pram et par
tusen kilometer, det var det samme; aldri var der noe i veien. En stund
var han i butikk i Ny-Salem og solgte stentøi, kniver, gafler, sukker,
sirup, smør, og mange andre ting; en stund var han i krigen mot
indianerne og «den sorte høk». Han blev landmåler og han blev
postmester. Han var et godt stykke fremme for alle de andre, det
forstod folk snart. Og i 1834 valgte de ham til medlem av
nasjonalforsamlingen i Illinois. Her traf han sammen med en kjent
jurist. «Har De aldri tenkt på å studere lovkyndighet?» sa juristen —
«Det duger jeg vel ikke til.» — «Tror De det er så vanskelig?»

— «Og så har jeg ikke penger.» — «Er De ikke landmåler? De kan jo lese
jus ved siden av.» — «Men bøkene?» — «Bøker kan De få hos mig.»

En vakker dag gikk Lincoln fra Ny-Salem til Spring-field, hvor juristen
bodde. Det var en spasertur på 66 km. frem og tilbake. Og hjemover
hadde han 4 tykke bind under armen, og hadde alt lest 40 sider da han
kom hjem.

Et par år efter var han advokat. Og nu var han blitt det som han
egentlig var skapt til. I mange år hjalp han folk til å få sin rett.

Men han var ikke bare en almindelig advokat. Han tok deres sak på sig
som led mest urett i de Forente Stater, negerslavene. Han blev en
advokat som hører verdenshistorien til. Han hadde hatt ondt av disse
negrene alt fra han så dem fra prammen på Mississippi, som de gikk der
i lenker og blev pisket. Og han var en av de få som hadde vågd å legge
et godt ord inn for dem i nasjonalforsamlingen.

I juni 1856 holdt Lincoln i Illinois en tale som begynte så: «Et hus
som er uenig med sig selv, kan ikke bestå. Det kan ikke gå i lengden,
dette, at halvdelen av statene holder slaver, halvdelen ikke. Jeg
venter ikke at unionen

N y-S a 1 e m, i Illinois. — Springfietd (Spring’f ild) er den
politiske hovedstad i Illinois.skal bli opløst, jeg venter ikke at
huset skal styrte sammen, men jeg er sikker på at det må ophøre å være
uenig med sig selv. Det vil enten bli helt det ene eller helt det
andre.»

Fire år efter var han president. Og derfor var det at de sydlige stater
trådte ut av unionen. Det vilde han ikke tåle; han vilde ikke at huset
slailde styrte sammen. Men han vilde heller ikke tåle slaveriet. Hele
hans sjel var op-rørt over det. «Jeg vet» — sa den nye president i en
samtale— «jeg vet at der er en Gud i himmelen, og han hater
urettferdighet og trældom. Jeg ser stormen komme, og jeg vet at Herrens
hånd er i den. Jeg vet at jeg står på rettens side; for frihet, det er
rett.» Og han føide til, idet han nevnte sin motstander, som kjempet
for slaveriet: «Det gjør ikke Douglas noe om slaveriet vinner eller
taper, men Gud gjør det noe, og menneskene gjør det noe, og mig gjør
det noe; og med Guds bistand skal jeg føre saken til en god ende.»

Han hadde ikke bare jernvilje, Lincoln, han hadde også et stort
hjertelag. Midt under krigen døde en av hans sønner, Willy, og en annen
blev dødssyk. Barnet kom sig; men sorgen og angsten var ikke til å
glemme, og hvor de Forente Staters president kunde hjelpe en far eller
mor til å frelse sin gutt, der gjorde han det. En dag stod i
mottagelsessalen en eldre dame med et usigelig tungt uttrykk. «Hvad kan
jeg gjøre for Dem?» sa presidenten. «Min mann og mine tre sønner er
alle i arméen. Min mann er falt. Kunde jeg få min eldste sønn igjen?»
Det fikk hun. Men da hun så kom til hæren, var denne sønn innlagt på
hospitalet, og kort efter døde han. Hun gikk igjen til presidenten. Hun
fortalte ham alt. «Jeg vet hvad De vil be om,» sa han. Han satte sig
ned og skrev. Og imens stod moren ved siden av og strøk ham over det
strie håret, mens tåre fulgte på tåre. Så rakte presidenten henne
papiret med sin underskrift. «Nu har De en og jeg en, så er det
likelig,» sa han.Lincoln blev igjen valgt til president. Han vilde ha
en ny hær på 500 000 mann, og da hans ministre sa at dette var galt,
for næste gang vilde han ikke bli valgt, — svarte han: «Mine herrer!
det gjelder ikke om at jeg blir gjenvalgt; men det gjelder om at våre
kjekke gutter blir forsterket, og at fedrelandet blir frelst.» Den 4de
mars 1865

Nordstatenes første negerregiment.

blev han høitidelig innvigd. «Vi ber til Gud,» sa han i sin tale, «at
vi snart må bli forskånet for denne forferdelige krigen; men hvis Gud
vil at kampen skal vare til alle rikdommer som er samlet ved slavenes
tunge, ulønte arbeide i hundrer av år, til alle disse rikdommene er
borte, og til hver blodsdråpe som er sprunget frem under piskeslagene,
er sont ved en blodsdråpe på slagmarken, så vil vi dog si: «Herren er
rettferdig, alltid rettferdig.»

Tre uker efter reiste han ned til soldatene. Derfra kun-de han
telegrafere til krigsministeren: «Richmond er falt»

— og litt senere: «Nu drar jeg inn i Richmond.» Øieblikke-lig
telegraferte krigsministeren igjen: «Sett ikke Deres liv på spill.»
Næste dag fikk han svaret: «Jeg fikk igår Deres telegram, gikk til
Richmond, og er nu her.»

Ennu var truslene ikke blitt til virkelighet — alle de trusler han
hadde fått siden han blev president; truslene om mord. Han hadde disse
brevene samlet i en pakke; mord-brevene kalte han dem.

Den 14de april var det festforestilling i teatret i Washington. Da
Lincoln trådte inn, reiste alle sig og jublet imot ham. En time efter
knalte et pistolskudd. Folk trodde først at det hørte til stykket; da
så de en mann springe fra presidentens losje ned på scenen, og hørte
ham si: «Så går det alltid tyrannene; syden er hevnet.» «Det er Booth!»
ropte en. «Skyt ham, heng ham!» blev der skreket. For nu forstod alle
at det var en morder, denne mann, og at det var presidenten han hadde
skutt. Booth kom sig vekk fra teatret og gjemte sig siden i en låve
nede i Virgfrua. Men låven blev stukket i brand, og da han vilde
flykte, blev han skutt.

Lincoln døde morgenen efter at han var blitt såret. Den 21de april gikk
et sørgetog fra Washington til Illinois

— toget med Abraham Lincolns lik og sønnens. De reiste nu hjem sammen
de to. I alle de større byer, Baltimore, Filadelfia, New York, blev
presidentens kiste åpnet — liket var balsamert —, og tusener strømte
til. Men da den åpne kiste stod i Uavhengighetshallen i Filadelfia, var
der mange som husket hvad Lincoln hadde sagt her for fire år siden.
«Frihet og likhet,» hadde han sagt, «det var de ord som en gang blev
sendt ut over verden fra denne hall. I alt hvad jeg har ment som borger
i dette land, har jeg holdt fast

Booth uttales buuth. Booth var skuespiller. — Baltimore, utt.
bå’ltimå‘T, største by i staten Maryland (viæ'rilænd).

Filadelfia, i Pennsylvania, den tredje by i unionen. Her blev
kolonienes uavhengighetserklæring undertegnet; det skjedde i den
såkalte Uavliengighetshall, som blev bygd 1729—1739.

ved disse ord. Vel, mine venner, kan vårt fedreland bli reddet på dette
grunnlag? Hvis uct er mulig at jeg kan gjøre noe for det, så vil jeg
bli et av de lykkeligste mennesker i verden. Men kan ikke landet bli
frelst uten at vi opgir friheten og likheten, så vil jeg næsten si at
jeg heller vilde bli myrdet på stedet.»

Nu var han myrdet. Men landet var frelst.Balkanhalvøen og det
europeiske Tyrki.

Adkomsten. Europas urolige hjørne er Balkanhalvøen blitt kalt, og
urolig har den vært, så langt tilbake som sagn og saga går; innvandring
og flytning, mange folk og mange riker. Det var så lett å komme dit,
både fra Asia og fra Europa. Smalt er Hellespont, sundet ved
Dardanellene; men bred og åpen lå porten til Sydrusslands stepper, og
fra den øvre del av Donau-landet kunde en også komme lempelig frem.

Folk og riker. Om mange av de folk som har ferdes her, og om de fleste
av Balkanhalvøens riker, har vi fortalt; vi har fortalt om grekernes
bystater; om det makedoniske rike, som opslukte dem; om det store
romerrike, som opslukte Aleksander den stores land, og endelig har vi
nevnt det som holdt sig lengst av romerriket: det østromerske, det
greske, det bysantinske. Gresk var nu for resten ikke det rette navn;
for det var nok mange grekere i riket, men der var også andre folk. Vi
skal nevne dem her. Alt i det syvende århundre bredde slaverne sig over
halvøen, og serberne, som er en slavisk folkestamme, satte sig fast i
Serbia, Bosnia og Montenegro. I slutningen av dette samme århundre gikk
bulgarerne over Donau og grunnet et rike der mellem Donau og Balkan.
Men disse bulgarerne, som egentlig var et mongolsk folk og i nær slekt
med tyrkerne, de smeltet sammen med dem som bodde der før, og det var
slaver; bulgarerne beholdt egentlig bare navnet; ellers var de et
slavisk folk. I midten av det fjortende århundre var der et stort
serbisk rike, som hadde både Makedonia og Albania og Epiros og
Nordgrekenland under sig; ja også Bulgaria lydde den serbiske tsar
eller keiser.

Tyrkerne. Men nettop da er det at tyrkerne kommer østenfra. Tyrkerne
var et folk av krigere fra Turkestans stepper, et rytterfdlk, hverken
mere eller mindre; efter sine høvdinger er de opkalt, både den ene
stammen og den andre; både seldsjukerne og osmanerne; krigere var
seldsjukerne i

lkaliffens tjeneste, krigere i en seldsjukisk fyrstes tjeneste var de
som siden fikk navn efter Osman.

Osmanerne. Disse osmaner er det som rykker frem og i de følgende
århundrer tar stykke efter stykke i tre verdensdeler: i Asia, i Europa,
i Afrika; de feteste stykker, kan vi si. Folk efter folk tramper deres
hestehov under sig; bulgarerne først; så serberne i de to blodige slag
på Svarttrost-markene; den siste bysantinske keiser faller for deres
hånd. De når til slutt en grenselinje på 24 000 kilometer.

Hvorfor Tyrkiet blev så stort. Tyrkerne var ikke bare et krigerfolk; de
var et folk av ryttere først og fremst; ikke til fots, enda mindre til
sjøs; på hesteryggen var det tyrken kjente sig hjemme. Og disse
ryttere, de fikk land til lønn eller lén, likesom de kristne lénsmenn i
middelalderen: sultanen forsynte sig jo efter hvert, så der var land
nok å ta av; ikke mindre enn 200 000 tyrkiske lénsmenn, eller sipa-his,
var der i den egentlige ryttertid. Det var disse lénsmenn som grunnla
Tyrkiets storhet. Men dess rikere de blev, dess mindre lystne blev de
på krig og strabaser. Så måtte sultanen leie ryttere, tungt væbnede
hestfolk; ikke mindre enn 40 000; men ved siden av dem hadde han
hundre-tusen som ingen annen betaling fikk enn den de selv tok, når de
røvet og plyndret. 220 000 hester kunde møte, når det gjaldt. Også mot
dette rytteri var det vanskelig å greie sig; Europas folk hadde ikke
enda det som stanser hesten der den sprenger frem, og strekker den til
jorden lenge før rytteren kan nå fienden med sabelhugget; de hadde ikke
de langt rekkende kanoner.

Janitsjarene. Men den tyrkiske hæren var ikke bare en rytterhær;
sultanen hadde også et veldig infanterikorps av menn som han simpelthen
hadde røvet i barneårene fra de kristne folk. Det var janitsjarene;
ordet er tyrkisk og vil si så meget som den nye tropp. Hver femte gutt
måtte de kristne folk sende til dette korps, og disse guttene blev
opdratt i Mohammeds lære, og ingen var ivrigere i troen enn de. Dehatet
de kristne. 40 000 mann var dette korps i slutten av det femtende
århundre; senere gikk det op til 100 000. 220 000 ryttere og 100 000
kjernetropper til fots; det er store tall.

Hvorfor Tyrkiet blev så lite. Hvad er det da som har gjort at det
europeiske Tyrki siden skrumpet så forferdelig inn? Det er der mange
grunner til.

Sultanen var en eneveldig hersker, som kunde gjøre med statens penger
hvad han vilde. Han brukte en ustyrtelig masse, levde med sine mange
koner et østerlandsk harems-liv i grenseløs overdådighet. Han mistet
mer og mer lysten til å gå ut av sitt palass og sette sig på
hesteryggen og gå i krig. Viljen blev for svak til å styre et slikt
eneveldig rike.

Og det var ikke bare han som brukte statens penger; alle hans
embedsmenn gjorde det samme. Han brukte nok mest, men de brukte meget,
de også; de kjøpte jo sine em-beder; de vilde ha sine penger igjen med
renters rente, og så stjal de av statens eiendom. Det var som et eneste
røveri fra øverst til nederst; de var så vant til å røve i fiendeland,
nu røvet de også i sitt eget.

Hæren led forfærdelige tap i krigene med perserne i slutningen av det
sekstende og begynnelsen av det syttende århundre; ikke mindre enn 600
000 mann skal den ha mistet i den første perserkrig; det var som et
uhyre blodtap for folle og rike. Og janitsjarene blev ikke lenger det
de hadde vært; ofte slo de sig sammen mot sultanen selv, og det endte
med at en sultan i begynnelsen av det nittende århundre sendte andre
soldater imot dem og skjøt dem ned, mange tusen av dem. Ikke mindre enn
30 000 blev forvist.

Og til sjøs duger tyrkerne ikke. Tyrkerne har aldri vært sjømenn å
regne for, men fra den stund de led det store nederlaget ved Lepanto i
den spanske konge Filip den annens dager, i året 1571, da deres skib
falt i hundrevis i de kristnes hender og 12 000 kristne galeislaver
blev befridd — fra den stund, kan vi si, har de likesom tapt både mot
og evne til å føre krig til sjøs.Men at det går tilbake med det
europeiske Tyrki, det er ikke bare sultanens skyld eller janitsjarenes
eller flåtens eller embedsmennenes skyld; det kommer også derav at et
mohammedansk folk skal regjere over kristne folk. Tyrken ser ned på de
kristne, han underkuer hver eneste dag «de kristne hunder», og glemmer
at de har hatt sin storhetstid en gang; det har grekerne hatt i
oldtiden, det har serberne hatt i middelalderen. Grekerne og serberne,
de glemte det ikke. Men de var så små.

Da vokste der op en stormakt i Balkanhalvøens nabolag, en stormakt som
av alle grunner måtte bli Tyrkiets naturlige fiende. Det var Russland.

Grekerne kjempet kjekt mot tyrkerne i begynnelsen av det nittende
århundre (1821—1829), og de fikk friheten; men de hadde aldri greid sig
alene, og det var ikke for frihetens skyld at keiser Nikolaus hjalp
dem; det var for å svekke Tyrkiet. I dette land var jo folkets flertall
av slavisk ætt, russernes stammefrender og russernes trosfeller1; og de
hadde det ondt i alle deler. Det måtte falle naturlig for den russiske
keiser både å «beskytte dem» og å samle dem under sitt septer. I midten
av århundret sier da også den samme keiser Nikolaus omtrent som så til
den engelske utsending: «Tyrkiet er å ligne med en syk mann, og det
kunde tenkes at han døde; da kunde det jo kanskje ordnes så efter ham
at England fikk Kreta og Egypten, og at sultanens europeiske provinser
for resten blev selvstendige stater under Russ-lands beskyttelse.»
England gikk ikke med på denne tanken. Nu forlangte Nikolaus av
sultanen rett til å beskytte de kristne i Tyrkiet. Det kunde sultanen
ikke gå inn på; det var å legge Tyrkiet under Russland med en eneste
gang. Og så blev der krig.

Men i denne krigen hører vi ikke meget til Tyrkiet, und-tagen i
begynnelsen; det er især en krig mellem Russland

1 Slaverne på Balkanhalvøen hører, likesom de aller fleste russere, til
den gresk-katolske kirke.på den ene siden og England og Frankrike,
vestmaktene, på den andre. De står sammen med Tyrkiet. Og vinner. Den
syke mann kommer godt fra det. Russland får ikke lov å beskytte de
kristne på noen måte; tyrkerne lover å greie den sak selv.

Det gjør de naturligvis ikke. Og så bryter en ny krig ut tyve år efter
Krim-krigen, i slutten av syttiårene.

Folkene der nede på Balkanhalvøen har det for vondt. De gjør opstand.
Tyrkerne svarer med å herje og brenne, så det lyser ut over hele
Europa. Men så kommer russerne.

Tyrkerne kjemper kjekt. De er både snare og seige. Men denne gang er
det russerne som vinner. Og allikevel får de det ikke som de vil. Der
er andre som vil ha et ord med.

Der blir sammenkalt et møte, en kongress i Berlin. Her blir det
fastsatt hvad Tyrkiet skal miste: Bulgaria blir et selvstendig
fyrstendømme, men skal betale tributt til Tyrkiet; Bosnia og
Herzegovina kommer under Østerrike, Serbia, Montenegro og Rumenia skal
være uavhengige. Det Tyrkiet har tapt, enten på den ene eller på den
andre måten, er mange millioner mennesker. Men Russland var ikke blitt
herre på Balkanhalvøen. Det vilde Berlin-møtet ikke tillate. Russland
skulde ikke «beskytte» noen som helst av Balkan-Statene, og således få
blande sig inn: de skulde være uavhengige, disse småstater. Meningen
var at Tyrkiet skulde bh mindre og mindre, den syke mann sykere og
sykere; men Russland skulde ikke arve ham. — Hvordan det siden gikk
disse to landene, vil vi høre når vi kommer til den store verdenskrig
1914—1918.Opdagelser.

Vi har hørt om den største av dem alle; vi har hørt om hvorledes
Kolumbus fant den nye verden, og levde et liv i farer og møie og
gremmelse. Mange kjekke menn har fulgt ham, mange som Gud har gitt den
tørst efter viden som Kolumbus selv talte om. Om alle kan det sies, det
som en gresk soldat sa til Aleksander den store: «En mann skal øve
bedrifter, Aleksander, men de^ koster.» For mange har det kostet livet;
for alle har det vært en tung vei, enten de nu vadde med brennende
føtter gjennem ørkenens hete sand, eller de frøs på polhavets is; enten
de ferdedes hvor menne-skefot ikke hadde faret, eller i land hvor ville
folk møtte dem med våben i hånd. De kan telles i hundrevis, disse
modige menn, som har lært oss å kjenne jorden. Her kan vi bare nevne
noen få. Først den første jord-omseiler, Fernando Magaljan.

Magaljan. Høsten 1519 var han dratt ut for å finne den vestlige vei til
Molukkene, og året efter satt han nede i det kolde og ødslige Patagonia
hele vinteren og ventet til våren kom, og han kunde gå ut og finne den
vei han søkte — veien sønnenom Sydamerika til de Ostindiske Øer. De
likte sig ikke matrosene, de knurret og vilde hjem. Magaljan svarte,
som Kolumbus, at han heller vilde dø enn med skam vende tilbake. Og han
blev. Og reiste siden videre. Efter tusen farer fant han Ildlandet og
opdaget det sund som bærer hans navn, og seilte igjennem det, og kom ut
på et umåtelig hav, som var så rolig at han kalte det «det stille»; og
han pløide dette havet til han endelig nådde frem, skjønt det skortet
både på vann og på mat; først til Marianene, så tilFilippinene. Men en
av de innfødte kongene der nede samlet tusener av menn imot ham, og
Magaljan mente han kunde nøie sig med en liten flokk på halvhundre. Han
blev drept. Det var den 17de april 1521.

James Cook. Samme lodd hadde, to-tre hundre år senere, den mann som
næst Kolumbus er den navnkundigste sjømann verden har sett: James Cook,
han som tre ganger seilte rundt jorden; som gjorde det klart for alle
«at havene ikke var å regne for innsjøer i et fastland, men at landene
var øer i de store verdenshav som han hadde pløid gjennem».

Kjent og ukjent. Men ennu skulde der gå mange år før disse land blev
riktig kjent, — havets uendelige, farefulle veier er dog hurtigere enn
de første famlende skritt i ukjent lende. Tenker vi oss et kart over de
fem verdensdeler, med hvite flekker overalt hvor landene ennu var
ukjent ved den tid da James Cook falt for de ville på Sandwich-øene, så
vil der være hvite flekker over næsten hele Australia, over det aller
meste av Afrika, over store deler av Syd-amerika og Nordamerika, og
over det nordlige Asia; alt dette var ukjent ved slutningen av det
attende århundre. Ander-ledes er det nu. Det er nok ikke kjent alt
sammen ennu; men det aller meste har vi greie på. Modige menn har satt
sitt liv inn på å få verdenskartet utfylt og kaste lys inn i de mørke
fastland.

Asia. Mest kjent har jo Asia vært. Om babylonerne og assyrerne, om
jøder og arabere, om persere og indere har verdenshistorien fortalt.
Likevel var det store stykker som europeerne ikke hadde greie på før i
det nittende århundre. I våre dager har von Richthofen undersøkt Kina,
og fortalt oss om dette merkverdige land. Mange englendere har ferdes i
India; de to brødre Schlagintweit er gått over Kara-korum og Kuenlun i
Mellemasia; den ene av dem blev myrdet. Russeren Prschewalsky har
reisrt gjennem Mongoliet og

Karakorum, bergkjede i Mellemasia, den nordlige kjede av
Himalayafjellene og den næst høieste fjellmasse på jorden. — Kuenlun,
også fjellkjede i Mellemasia; Asias eldste fjell.ørkenen Gobi; han har
nådd frem så langt som 200 kilometer fra Lassa i Tibet; han har vært
ved Hoanghos kilder; og i den aller nyeste tid har den kjekke svenske
forsker Sven Hedin også prøvd å nå Lassa1, og har gjort lange og
merkelige reiser i det indre av Asia.

Amerika. Kolumbus kom, som vi vet, først til de Vestindiske Øer — siden
til Sydamerika ved Orinokos munning; på sin fjerde reise til
Mellemamerika. Noen år før hadde venetianeren Cabot funnet frem til
Labrador.

Den mann som Amerika er opkalt efter, Amerigo Vespucci, kom til
Venesuela og Brasilia. Men Brasilia er opdaget av portugiseren Kabral,
som var på vei til India og blev drevet over Atlanterhavet.

Ellers er Sydamerika først blitt undersøkt i forrige århundre. Det var
Aleksander von Humboldt som gjorde begynnelsen. Han gjennemforsket
Venesuela og landet omkring Orinoko; han steg op på Chimboråzo og nådde
høiere enn noe menneske før ham hadde nådd. I det indre Nordamerika er
der mange som har reist; kysten i nordøst og nordvest fikk europeerne
greie på da de vilde finne ny vei til India.

Australia. I Australia falt den ene martyr efter den andre på
valplassen: L&ichardt, som i året 1848 vilde dra gjennem hele
Australias fastland fra øst til' vest; Burke, som drog fra Melbourne
mot Karpentariabukten, og nådde så langt at han så vannet i myrene
stige og falle ved flo og fjære. Helt frem til kysten var det umulig å
komme, og på tilbakeveien døde han av sult; da Stuart nådde nordkysten,
så hadde han først vært drevet tilbake tre ganger av uhyre og
ugjennemtrengelige tykninger og av vannmangel.

1 Lassa er vanskelig å komme inn i. Fra slutningen av det trettende
århundre til 1870 — i henimot seks hundre år — er det ikke mer enn
fjorten ganger at europeere har nådd Tibet — syv ganger Lassa.

Cabot uttales kabå'. — Chimboråzo (uttales Tsjimbo-rasso), fjelltopp i
Ecuador i Sydamerika; mer enn 6000 meter over havet. — Melbourne
uttales méVboon. — Burke uttales book.

— Stuart uttales stjuut.Afrika. Men det er især Afrika som har vært
opdagel-senes land i vår tid; det var også de hvite flekkers land

i det attende århundre. Men også her er nu dørene lukket op, den ene
efter den andre, og vi har sett hvad der ligger innenfor. Det var
næsten bare kystene og det nordlige og det nordøstlige av Afrika som
var kjent før: Nillandene og Berberiet. Sahara, Mellemafrika og
Sydafrika — det var hvitt næsten alt sammen. Nilen hadde de nok greie
på alt i oldtiden; men Nilens kilder blev først funnet i våre dager;
store elver som Niger og Kongo og Sambese er dukket frem av det mørke
fastland. Men det har vært dyrekjøpte fund mangen en gang; hundrer av
forskere er falt på veien.

Mungo Park. Alt i slutningen av attende århundre hadde englenderen
Mungo Park funnet Niger. Søvnløs lå han, forteller han selv, den siste
natten før han nådde frem til elven. Portene var stengt i den lille
landsby, forat ikke løvene skulde komme inn; moskitoene summet. Før
daggry hadde han sin hest salet. Og dagen kom, portene blev lukket op,
han red avsted, og snart glimtet i morgensolen den majestetiske elv,
bred som Temsen ved Westminster. «Jeg sprang ned til elven,» forteller
Mungo Park, «jeg drakk av vannet og sendte min glødende takk til alle
tings styrer, som hadde hjulpet mig til denne stund.» Men i denne elv
som han hadde opdaget, skulde han også finne sin død. I 1805 kom han
atter ned til Afrika, og nu hørte ingen mer om ham i firti år. Først
nylig har vi fått riktig rede på hvorledes det er gått ham: han druknet
i Niger under et overfall fra negrene der nede.

Tyske forskere. I 1850 tok en engelsk ekspedisjon til Sudan. Med den
var tyskeren Heinrich Barth. Han var en av de lykkelige. Han nådde sitt
mål, og han kom uskadd hjem.

Berberiet, den nordvestlige del av Afrika, mellem Middelhavet og
Sahara: Marokko, Algeri, Tunis og Tripolis. Berberiet heter disse
landene fordi det især er berber som bor der. — Moskito, en slags mygg
i de varme land. — Westminster, bydel i London.Han har lukket hele det
vestlige Sudan op for oss; han reiste i seks år; 20 000 kilometer
reiste han, og kom vel fra alle farer. Men de to andre som var med ham,
de døde der nede, og Edvard Vogel, som blev sendt der ned istedenfor en
av disse to, han blev drept i Wadai, på sultanens befaling. Gerhard
Rohlfs har reist i Nordafrika og har vært på en mengde oaser i ørkenen
Sahara, hvor ingen europeer før hadde satt sin fot. Gustav Nachtigcdl
har også vært i Sahara, og dessuten gjennem det østlige Sudan. Derfor
heter hans store verk: «Sahara—Sudan». Han vågde sig inn i tibuenes
land, skjønt han visste det gjaldt livet; de tok ham til fange, de
sultet ham ut, de vilde drepe ham; men han kom fra dem. Han flyktet
gjennem ørkenen; småstenene trengte inn i hans sønderrevne sko; det var
en uavlatelig pine å slepe sig frem på de såre føtter. Den tørre
slimhud i øine, nese og munn plaget ham, og feberen tok hans søvn.
Gustav Nachtigall forteller oss om hvorledes de hadde det, de
ulykkelige sorte, som slavejegerne hadde fått fatt i, og som blev syke
og ikke orket mere, og blev pisket avsted efter karavanen; og når de

så slett ikke kunde--Nachtigall har selv fortalt hvad han

da så. En ung slavinne var blitt syk. «Da jeg var kommet et stykke fra
henne,» sier Nachtigall, «vilde jeg se hvorledes det gikk, og vendte
om. Og da jeg kom dit hvor hun lå, stod mannen som eide henne, og som
ellers var en godmodig mann, nettop og tørret sin blodige kniv. Han
hadde skåret strupen over på henne og åpnet hennes pulsårer. Jeg kunde
ikke få ét eneste ord frem; men han sa bare, som det var den
naturligste ting av verden: «Ja, ja, kristne mann; slik er disse
hedninger; hos dem er hverken troskap eller fortjeneste å finne.»

Georg Scliweinfurth har fortalt om hvorledes det er i Afrikas hjerte,
det innerste av Afrika. Han var hos njam-njamfolket: folket med den
umåtelige matlyst; som eter mennesker. De bærer om halsen tennene av
dem som de har

Wadi, mohammedansk rike i det østlige Sudan; nu fransk område.spist. De
pynter pelene med hjerneskaller, likesom vi har bjørneskaller og horn
av elgsdyr over stabburene.

Englenderne Burton og Speke opdaget Tanganjika- og
Viktoria-Nyansa-sjøene. Men da Tanganjika-sjøen skinte imot dem med sin
brede, blanke vannflate, i all sin herlighet, lå alt sammen som i et
slør for Burtons øine, forteller han selv. «Alle kunde se sjøen,» sier
han, «undtagen jeg; jeg hadde hatt en marsj på mange hundre mil1, med
sykdom og alskens møie, og nu var jeg fremme, og så ikke annet enn
tåke; mine øine var blitt altfor elendige, jeg var næsten blind.»2

Et blad av arbeidets bok.

«Mennesket vil lære den jord å kjenne som det bor på,» sa Fridtjof
Nansen i det norske geografiske selskap, da han skulde dra mot
Nordpolen. Og mennesket vil mere: det vil gjøre sig jorden underdanig,
se hvad der er inne i den og hvad der er utenom den, forstå lyset og
luften og vannet, så alle naturens krefter kan bli menneskets tjenere
og ikke dets herrer. Vi husker eventyret om Aladdin, som kunde kalle på
åndene og få dem til å hente veldige stener og bygge et slott i en
eneste natt', og flytte ham hvor han vilde, om det så var tusener av
mil. Naturkreftene er likesom Alad-dins ånder; de kan arbeide for
mennesket og flytte ham tusener av mil, når han bare kjenner dem. Det
har tatt lang tid; men i de siste hundre år har arbeidets menn laget
ennu vidunderligere eventyr enn Aladdins. Den gang det østerland-ske
eventyr blev diktet, kunde menneskene ikke engang drømme om det som nu
skjer. Folk taler med hverandre i hundre mils avstand, og sender
skriftlige bud fra jordens ene ende til den andre med lynets fart.

Dampskibene. Den første begynnelse til dampmaskinen var en gryte; den
er laget for mer enn to tusen år siden;

1 En engelsk mil er litt over 1% kilometer.

2 Om Livingstone og Stanley er fortalt i Nordahl Rolfsens Lesebok for
folkeskolen.sytten hundre år efter laget franskmannen Papin en slags
dampmaskine og prøvde sig også frem på et skib og seilte nedover en
tysk elv med dette skibet. Men båtførerne på elven brøt maskinen i
stykker for hans øine; det paste ikke for deres bestilling å ha en
skute som gikk av sig selv. Siden laget Newcomen en som kunde være til
hjelp i stenkulls-grubene i England. Men den som satte dampmaskinen i
slik stand at menneskene for alvor kunde bruke den, det var James Watt
(død 1819). Hundre år efter den dag da båt-føreme nede i Tyskland
knuste Papins skibsmaskine, gikk det første dampskib sin prøvetur på
Hudsonelven. Det var Robert Fulton som førte det. Men der hadde vært en
annen amerikaner før ham som hadde vært like ved målet. Det var John
Fitch. Han hadde også. satt en båt i gang med damp, og Washington og
Franklin hadde vært om bord, og alle syntes det var som et vidunder.
Der var årer som gikk, skjønt ingen rodde; opover elven, mot strømmen
giklt fartøiet. Og Fitch bygde siden et annet, som gikk åtte kvartmil i
timen; men folk trodde ikke det kunde være til noen virkelig nytte. Når
mannen som hadde opfunnet det, snakket om at hans båter en gang i tiden
skulde, gå over Atlanterhavet, så lo folk av ham. Han blev ved å
arbeide; hans penger gikk med, ingen kom igjen. Så drog han til
Frankrike, og i Frankrike var der en som tok sig av ham, en som satt i
nasjonalkonventet. Denne mann blev halshugd; John Fitch reiste tilbake
til Amerika, blev tung av sinn, begynte å drikke, og en kveld som han
gikk langs med Delaware-elven — den samme elv som hadde sett hans seier
—, kastet han sig i den. Robert Fulton hadde ingen lett vei, han
heller. Da han skulde gå sin første tur i rute, vågde ingen å være med;
men da han gikk hjemover igjen, møtte der én. Mannen gikk ned i
kahytten og betalte hvad det kostet; det var seks dollar. Fulton blev
lenge sittende med pengene i hånden og stirret på dem. «Er det ikke
riktig?» sa den andre. Da løftet Fulton øinene,

Papin, uttales papæng'. — Newcomen uttales njvJkåm*n.

— Fulton, uttales fitlUn.og en tåre trillet ned over kinnet.
«Undskyld,» sa han, «jeg tenkte bare på det at disse seks dollar er den
første lønn jeg har fått for alt jeg har arbeidet.»

George Stephenson.

Jernbanene. Men dampmaskinen hjelper også der hvor der ikke er kanal;
den flytter oss ikke bare over bølge, men også over berg; den trekker
ikke bare skib, men også vogner. Og den som fikk elet i stand, var
englenderen George Stephenson.Stephenson var først maskinist i en
kullgrube; siden blev han selv direktør for et av de store kullverkene
i England. Han bygde et lokomotiv til å transportere kull med; han var
også med å bygge en jernbane; men på den jernbanen brukte de ikke
lokomotiv enda; de brukte en fast dampmaskine som trakk vognene op over
skinnene. Da han så foresto en maskine som var med og førte hele toget,
og lovte å skaffe en som gikk ti engelske mil i timen, så lo folk. Hvem
vilde vel betro sig til en slik maskin; en kunde likeså gjerne la sig
skyte ut av en spreng-rakett. «Sett nu,» sa et medlem av parlamentet,
«at en av disse maskinene kom farende og møtte en ko på veien, vilde
ikke det bli forferdelig slemt?» — «Jo,» sa Stephenson, «for koen.»

Men direktøren for den jernbanen som Stephenson hadde vært med å bygge
— jernbanen fra Liverpool til Manchester —, og som han nettop hadde
tenkt på, da han kom med forslaget, utsatte en pris for det beste
lokomotiv. Det skulde gå ti engelske mil i timen. Stephenson møtte frem
med sitt den 6te oktober 1829, da prøvefarten skulde gå for sig, og
hans lokomotiv gikk ennu fortere enn han hadde lovt. Det gikk femten
engelske mil, somme steder det dobbelte. Nu blev der bygd jernbaner i
England og andre land. Stephenson måtte reise til Berlin og Holland og
Frankrike og Italia og Spania, alle steder vilde de ha jernbaner. *

Stephenson uttales stiv^ns^n.Krig og fred *

I gamle dager. Snorre Sturlason — det vet vi alle — hette islendingen
som skrev de prektige norske kongesagaer, et av de ypperste verker i
middelalderens litteratur. Men ikke alle husker kanskje hvad død han
fikk. Han blev drept. Overfalt ved nattetid av sine uvenner og drept.
Det var i året 1241. Så oplyst var altså islendingene den gang, at der
kunde bh skrevet en slik bok som kongesagaene; men ikke vier oplyst enn
at de ved nattetid overfalt og slo ihjel den mann som hadde skrevet
boken. Tre hundre år efter levde Absalon Pederssøn. Han skrev ned det
som hendte i de tyve år fra 1552—72, især i Bergen. Dén 23de januar
1567 skrev han: «Samme dags aften stakk mester Jakob Badskjær Karsten
Byfoged i tarmene med sin rapir for en føge trette som var kommet dem
imeJlem av intet. Gud i himmelen må sig derover forbarme, hvor mange
mennesker i syv års tid, både udi Bergen og på bygden, er så morderisk
tagen av dage. Først våre to fogder Kristofer Fallwater og Lasse
Sjursson. Disse var gode venner og vilde drikke ferdelag med hverandre,
og drakk sig drukne av vin, og begynte en trette, og Lasse stakk sin
daggert i Kristofer, og Kristofer sin egen i Lasses bryst. Siden var
her en bøsseskytter på Bergenhus. Han myrdet en garp, og hugg og stakk
i ham med sin rapir fordi han sang tyske viser. Så blev Valentin, Erik
Rosen-krantz’s skredder, stukket ihjel av en tysk som hette David.

* Skrevet i 1913.

Badskjær, barber, sårlæge; rapir, kårde; føge, ubetydelig; daggert,
dolk; garp, storskryter, økenavn på tyskerne i Bergen.

15Så blev og Per Sjursson, før nevnte Lasses bror, på gaten myrdet av
Mikkel Kleinsmed. Så myrdet og lille Jens Skriver et armt menneske som
hette Oluf. Så stakk og Hemming Due en gullsmed ihjel. Så stakk og
Mattis Tolder Kristian Holst ihjel, med nogle sting udi vinkjelleren.»

Hustruen til den mann som skrev dette, blev brent som heks. Men han
skrev det femti år efter at Luther slo sine setninger op på kirkedøren
i Wittenberg. Så oplyste var menneskene i hine dager, at Luthers nye
lære kunde bh prekt og trodd. Men ikke mer oplyst enn at de stakk
hverandre ihjel på gaten, når de blev sinte, og at de trodde på hekser
— ja trodde i den grad på dem, at de brente dem.

Hvis en mann skrev ned det som nu hender i Bergen, i 1912, så vilde
ikke hans dagbok se således ut. Folk dreper ikke hverandre nu lenger
for et ondt ord, «for en føge trette». Har den ene borger noe å si på
den andre, søker han lov og dom, og bøier sig for dem.

Krig som er ført. Slik er det mann og mann imellem. Men ennu er der
ikke skrevet noen lov som dømmer mellem landene når de har noe å si på
hverandre. Landene fører krig med hverandre den dag idag, øver drap i
tusener — ja hundretusener. Krig ha" der vært så langt tilbake som
verdenshistorien går, ja enda meget lenger, så lenge der har vært
mennesker til: Krig mellem ville folk, som ikke bare slo ihjel, men
også spiste hverandre; krig mellem verdens mest oplyste nasjoner. Som
et mørkt uvær har krigen ligget over jorden i alle disse tusener av år
med byge efter byge og med fred bare som solgløtt innimellem. De av oss
som har levd et par menneskealdrer, har også oplevd kriger, ja en hel
liste kan de sette op: Der er nu krigen mellem vestmaktene og Russland,
Krimkrigen (1854—56); der er slagene nede i Italia under kampen for
Italias enhet (omkring 1860); der er borgerkrigen i de Forente Stater
(1861— 65); der er Østerrikes og Prøissens krig med Danmark (1864); der
er den tyske krig (1866); den tysk-franske (1870—71); den
russisk-tyrkiske (1877—78); boerkrigen(1899—1902); og endelig krigen
mellem Russland og Japan (1904—05).

Kriger som ikke er ført. Det er en vakker liste. Sol-gløttene er ikke
mange, men de er fler enn før. Det lar sig gjøre å sette op en liste på
kriger som ikke er ført, hvor stormskyen har hengt over verden, men har
drevet over. Vi skal nevne et par.

I oktober 1904 var den russiske Østersjø-flåte på veien til de
asiatiske farvann for å slåss med japanerne. Natten til den 21de
oktober var den ved Doggerbank. Her lå noen fredelige båter fra Hull på
fiske; russerne trodde det var japanere og fyrte på dem med sitt svære
skyts. Da de blev båret til jorden i Hull, de som her blev drept, truet
krigen fra ansiktene på alle de tusener som fulgte. De vilde ha
op-reisning. Og det var jo nettop en stund til å gjøre op nu mellem to
land som ikke just var venner. En god stund, nu da Russland var i krig
med Japan og hadde sin flåte i de engelske farvann. England slo ikke
til. Utsendinger fra europeiske stater trådte sammen i Paris og dømte
mellem de to. Den mørke sky drev over.

Så var det i 1905. Frankrike, som hadde Algeri og Tunis, og hadde meget
å si i Marokko, vilde ha mer. Marokko er jo den ene søilen i havporten
ved Gibraltar, som fører inn til Middelhavet og enda lengere. Marokko
er rikt på det som kan vokse av jorden, og rikt på det som jorden
gjemmer. Marokko er et land som er godt å ta med, især for den som har
Tunis og Algeri før, og gjerne vil ha et stort nordafri-kansk rike. Men
da nu franskmennene i 1905 rekker hånden ut efter protektoratet1, som
viet heter, uten å si noe til tyskerne om det, så står den tyske keiser
plutselig i Tanger og sier til sultanens gesandter at sultanen er en
uavhengig mann. Keiseren håper at Marokko må stå åpent for alle
nasjoner i fredelig veddekamp. Det kjennes som et slag i ansiktet på
franskmennene. Men de slår ikke igjen. Det av-

1 Protektorat, beskyttelse. At et land «beskytter» et annet, vil si at
det i virkeligheten rår over det.gjøres i fred. Der blir holdt møte i
Algeciras (Sydspania), og der blir det bestemt hvorledes det skal være
i Marokko, hvad franskmennene har rett til, og hvad andre nasjoner har
rett til der nede. Stormskyen er drevet over. Men den kommer op igjen,
og der er ikke mange år imellem.

Efter overenskomsten i Algeciras skulde Marokko være selvstendig. Det
er mer enn Marokkos sultan kan klare. Han greier sig ikke alene;
innfødte fiender stenger ham inne i Fez. Men ved hans hoff er franske
officerer, og i Fez er der en europeisk koloni. Frankrike mener at alle
disse menneskers liv er i fare, og sier derfor at det vil marsjere mot
Fez, frelse dem og føre dem mot kysten. Vel, svarer tyskerne

— men mere må franskmennene ikke gjøre. De gjorde naturligvis mere — og
måtte gjøre'mere — , for noen måtte skaffe ro i det urolige land. Efter
tyskernes mening gjorde de nu altfor meget, og sultanen — han gjorde
bare hvad de vilde. Så sendte tyskerne et krigsskib til Marokko, til
Agadir; der bodde tyske kjøpmenn, og de hadde også bedt om hjelp;
således skrev den tyske regjering til maktene. Med denne beskjed' var
Frankrike naturligvis ikke fornøid — men England heller ikke; England
var Frankrikes venn — og England var stormakt; det kunde ikke holdes
utenfor her. Vilde tyskerne kanskje legge flåtestasjon i Agadir — det
vedkom det britiske verdensrike i meget høi grad; vilde de ha sitt
stykke av Marokko — eller kanskje la franskmennene få rå i dette land —
mot at Tyskland fikk Fransk Kongo? Vilde de i det hele forlange så
meget av Frankrike, at Frankrike måtte svare nei? — Og hvad så? Den
engelske utenriksminister Edvard Grey sa til den tyske gesandt i London
at det var nødvendig å få beskjed fra den tyske regjering; han måtte ha
noe han kunde legge frem i parlamentet, om han blev spurt. Han ventet
på denne bskjed — og syntes han ventet for lenge. Og det lot den
engelske regjering Europa vite.

Den engelske finansminister Lloyd George holdt den 21de juli 1911 en
tale ved et festmåltid, og der sa han omtrentsom så: «Jeg er en venn av
fred og fredelige avgjørelser, men jeg holder mig forpliktet til å si
at det er viktig i høi-este grad at Storbritannia oprettholder sin
stilling mellem stormaktene; skulde det øieblikk komme, at vi for å
bevare freden måtte opgi den store og velgjørende stilling som England
har tilkjempet sig ved århundrers heltemot og lykkelig arbeide; skulde
vi for å beholde freden la oss behandle som om Storbritannia slett ikke
blev regnet med i nasjonenes råd; skai freden betales med den pris, så
er den en fornedrelse som et stort land som vårt ikke kan tåle.»

Disse ord vakte en uhyre forbitrelse i Tyskland. Og det er den
aJmindehge tro at tordenskyene fra de tre stormakter var meget nær
hverandre sommeren 1911; så nær at lynet hvert øieblikk var ventet. Det
kom ikke. Tyskland og Frankrike forhandlet i fred og blev enige i fred.
Frankrike fikk rå i Marokko, men betalte Tyskland for det. Med land
omkring Kamerun, av Fransk Kongo.

Hvorfor blev krigene ikke ført? Ja, alle grunnene vet vel bare de som
var oppe i det; vi andre vet bare noen; det er ikke historie dette,
ennu. Men sikkert er det at de som styrer går nødigere til krig nu enn
før. Krigene koster så meget mere: flere menneskeliv, fordi geværer og
kanoner, alt som opfinnelsene går frem, dreper flere. De franske
kanoner var alt i 1891 166 ganger så kraftige og så morderiske som de
var i 1870. Flere penger, mange flere. 25 millioner daglig, sa den
østerrikske forsvarsminister den 22de april 1910 at en krig vilde koste
Østerrike; 10 milliarder i et år, i kontante penger, skriver en engelsk
forfatter, vilde en krig med Tyskland koste England, og 16 milliarder i
tap på handelen. Og krigen blir dobbelt kostbar fordi en kommende krig
blir en krig, ikke mellem to stormakter, men mellem mange. Den når
verden over, rammer ikke bare dem som er med, men også dem som ikke er
med, stanser elier forstyrrer pengenes løp, både her og der, lammer
verdenshandelen langt, langt borte derfra hvor slagene står. Og
verdenshandelen er så uendelig større nu enn før, derfor blir tapet
også så megetstørre. I 1860 var den bare 29 milliarder, i 1906 123.
Samferdselen er lettet. Jernbaner, kanaler, post, telegraf, alt binder
landene sammen med tusen tråder. Verden er blitt som et menneskelig
legeme, med nerver til alle sider; hvor så enn nerven blir ramt, støtet
fornemmes langt, — langt borte. Når et land har krig — for å nevne et
eksempel —, synker dette lands verdipapirer. Men disse verdipapirer
finnes ikke alene i landet selv, men i alle land, kan vi si, som driver
pengehandel. Da Russland kom i krig med Japan, gikk de russiske
statspapirer ned. Krigen blev ført i det ytterste østen, men Vesteuropa
tapte på de russiske papirer 3 milliarder francs. Tyskland alene har
siden 1903 mistet 800 millioner mark på russiske papirer, og minst 200
millioner på sydafrikanske.

Stormaktene.

Vil verdenskrigen allikevel komme? Verdenskrigen kom ikke i 1911. VU
den komme? Det mener de fleste, og de mener at den er nær. Den vil ikke
komme fra de små folk, selvfølgelig, men fra de store, fra stormaktene.
Stormaktene er i dette øieblikk England, Tyskland, Frankrike, Russland,
Østerrike-Ungarn, Italia, og i de fremmede verdensdeler de Forente
Stater og Japan. La oss kaste et blikk på de mektigste av Europas
stormakter for å se hvad land de har og hvad makt de har, hver enkelt
av dem; om de er fornøid med det de har, og om der er noen annen
stormakt som vil ta fra dem.

Vi begynner med England.

England ligger ypperlig til, med hav omkring, med sjøvei til alle, men
stengt for alle, såsant det har en sterk krigsflåte. Det har England;
den største krigsflåte, den største handelsflåte. Den siste var i
1907—08 20 600 skib. Og handelen var i Storbritannia i 1908 opimot 23
milliarder francs. I Britisk India var den mellem 5 og 6 og i Kanada
mellem 3 og 4. For England har jo et veldig kolonirike utenfor Europa.
Vi nevner: I Asia: Det indiske keiserrike i For-india og det vestlige
Bakindia. I Afrika: den Sydafrikanske Union med Kappkolonien, Natal og
det som før var Oranje-fristaten og den Sydafrikanske Republikk;
Britisk Østafrika og Vestafrika. England har hele Australias fastland,
Tasmania, Ny-Seland og en stor del av Ny-Guinea; vi nevner i Amerika:
Kanada, Labrador og Ny-Fundland. Ingen fyrste i verden har rådd over et
større rike enn Storbritannias konge, Indias keiser.

Er England fornøid med dette uhyre riket? Er der fare for å miste noe
på noe punkt? Hertil kan vi bare svare at det Britiske Rike har utvidet
sig like til de aller siste tider. I 1876 bodde i de britiske kolonier
opimot 252 millioner; i 1900 opimot 368. England har efter boerkrigen
tatt Oranje-fristaten og den Sydafrikanske Republikk; det har den
virkelige makt i Egypten, det har ført en blodig kamp med Af-ganistan,
så at dette landet bare i navnet er selvstendig. Og denne kamp har det
måttet føre for ikke å ha russerne altfor nær og forat de ikke skulde
få altfor meget. I 1885 bevilget det engelske parlament 11 millioner
pund til rustninger mot Russland. Det brer sig mer og mer i det sydlige
Arabia. Det har gjort sig i stand til å ta sin del av Persia.

Er der fare for at dette veldige riket kan komme i strid med noen annen
stormakt? Ja. Med Russland og med Tyskland

Russland. Russland har også et uhyre kolonirike; i Asia nemlig. Det har
Nordasia og det har Turkestan.

Det har et område på 17—18 millioner kvadratkilometer med 28 millioner
innbyggere.

Russland er et kjemperike, likesom det britiske, men Russlands
handelsflåte har ikke mer enn 6 500 skib, og handelsomsetningen er ikke
mer enn halv femte milliard mot Storbritannias 23. Russland har nok
store rikdommer, men det kan ikke riktig gjøre bruk av dem; folket er
ikke oplyst nok og ikke oplært nok; og så er der for lite kyst.
Sibirias og Nordrusslands kyster er jo ikke til stor hjelp. Østersjøen
er bra, naturligvis; men ikke nok. Det er de sydlige havRussland må
frem til. Konstantinopel vilde jo være det beste. Men en vei over
Persia eller India til det Indiske Osean vilde også være godt. Ingen av
delene passer for England. Og disse to verdensmakter, som hver har sin
store del av Asia, kan lett, har vi sett, tørne sammen når de skal
vokse, eller verge det de har, eller kanskje dele det som kan bh å
dele. I dette øieblikk er de i god forståelse.

Tyskland. Og det er ikke fra Russland faren i dette øie-blikk truer det
Britiske Rike. Det er fra Tyskland. Det er Storbritannia og det Tyske
Rike som nu er de mektigste i Europa; og det som egentlig setter både
dem og verden i bevegelse er: Hvem er sterkest av de to.

Tyskland ligger godt til, om enn ikke så godt som England. Det har kyst
ved Nordsjøen, og hersker i Østersjøen. Det hgger midt imeLIem mange
land, og kan lett handle med dem alle, men også angripes av alle. Det
er den stormakt som kommer nærmest op imot England i handelsomsetning,

— i 1908 mellem sytten og atten milliarder. Handelsflåten er ganske
visst meget mindre: ikke mer enn 4 570 skib, og krigsflåten kommer ikke
på langt nær op mot den engelske. Men Tyskland bygger og bygger, og
tvinger England til å bygge. I 1899 gav det ut til sin flåte over 145
millioner mark, i 1910 452 mill. 12 milliarder mark har Tyskland i 12
år lagt ut til hær og flåte. Og mot deres hær kan Englands så å si ikke
nevnes.

Men én ting har England i overmål og Tyskland lite av, og det er
kolonier. Det har forpaktet et stykke land borti Asia i den kinesiske
provins Schantung, og det har i Afrika Togo i Øvre-Guinea, Kamerun ved
Guineabukten, Tysk Syd-vestafrika og Tysk Østafrika. Det er lite, og
Tyskland vU ha mere. Folkemengden vokser og vokser. I 1870 40 millioner
mennesker, i 1910 65 millioner, i 1930 sannsynligvis 80 millioner. De
kan ikke få plass i det Tyske Rike, alle disse mennesker, når de skal
ha noe å leve av. Tusener må vandre ut. Og hekt vil de da ha tysk grunn
under føttene, der de kommer. Tyskland har et veldig forbruk av bomull,
kaffe, te,kakao, kautsjuk. Det trenger steder i fremmede verdensdeler,
egne kolonier hvor de kan få alt dette, eller noe av det. Tyskland
lager så mange jernvarer og tøier og silke-varer og klær og glassvarer
o. s. v. o. s. v., at det umulig kan få det solgt alt sammen i landet
selv. I året 1900 gikk der så mange varer fra Tyskland til utlandet, at
de kunde fylle et helt jernbanetog, med lokomotivet i Moskva og den
siste vogn i Paris. Sett nu at der blev krig med fremmede land, så de
ikke kunde få solgt der, eller sett at fremmede land la slik toll på
tyske varer, at de blev altfor dyre. Det Tyske Rike trenger land
utenfor Tyskland, hvor tyskerne kan bo og tjene penger; hvor riket mest
mulig kan kjøpe hvad det trenger av fremmede verdensdelers varer, og
til hvem det mest mulig kan selge sine egne. Dette er viktigere for
Tyskland enn for noen annen stormakt.

Frankrike. Frankrike ligger bedre til enn Tyskland. Det har en meget
lang kyst ved et verdenshav, og dessuten Middelhavet. Det har en
handelsomsetning av over 11 milliarder, tre hundre millioner, og det
har et langt større kolonirike enn Tyskland. Vi nevner: I Asia: Annam,
Kambodja, Cochin-china og Tonking; i Afrika: Algeri og Tunis, og nu i
den aller siste tid det egentlige styre over Marokko; Fransk Kongo,
Fransk Vestafrika, Madagaskar. Det franske kolonirike har vokset fra
mindre enn én million kvadratkilometer i 1876 til opimot elleve
millioner i 1900. Men hjemlandets folkemengde tar ikke til.
Franskmennene kan grunne kolonier, men de kan ikke befolke dem.
Allikevel har de stor nytte av dem, især av de afrikanske, som ligger
så nær. Har de nu nok der nede? Er nu freden sikret? fred for all
fremtid i denne verdensdel, hvor det ene lands koloni gnir sig op ad
det andre lands? Vi tør ikke tro det.

Stormaktenes stilling i Europa. I de fremmede verdensdeler er der
mulighet for krig, og i Europa er Balkanhalv-øen nu som før det urolige
hjørne. Ved kongressen i Berlin

— efter den russisk-tyrkiske krig — blev Tyrkiet, «den syke mann»,
fryktelig ribbet; mistet mange millioner mennesker.Men Russland blev
ikke herre på Balkanhalvøen. Meningen var: Tyrkiet skulde bli mindre og
mindre; den syke mann sykere og sykere; men Russland skulde ikke arve
ham.

Den arv kan Russland ikke opgi. Men der er flere om den, og rett som
det er, ser det ut som «den syke mann»s siste time er kommet. Den kur
som han brukte, har i hvert fall ikke hjulpet. Ungtyrkernes revolusjon
i 1908 skaffet Tyrkiet storting, og sultanen blev avsatt. Landet skulde
bli som de andre europeiske land; de kristne skulde ha samme rett som
mohammedanerne. Men det passer nok ikke dette for et gammelt eneveldig
mohammedansk folk. Nu har ungtyrkerne mistet makten. De mange stater og
landsdeler på halvøen er kommet i uro. Men revner det hele en gang, så
er der flere om delene, som nettop sagt; man kan vel si at hver eneste
europeisk stormakt vil ha — om ikke sin del, så iallfall sitt ord med i
laget. Så der er nok av skyer i himmelbrynet; men der er også trang til
å holde disse vekke; i den aller siste tid har vi sett stormakter komme
i god forståelse med hverandre; de blir enige om hvad område enhver
har, og her skal den ene ikke komme den andre for nær; den ene skal
heller ikke arbeide imot det som er til den andres gagn. I slik god
forståelse lever nu England og Frankrike, og England og Russland.

Fredstanken.

Og så er der én stormakt som, når alt kommer til alt, dog til syvende
og sist er den sterkeste. Det er den menneskelige tanke. Den arbeider
sent undertiden, og hundrer av år kan gå før den får frem det den vil.
Som dråpen langsomt borer sig i klippen, så har den menneskelige tanke
strevd slekt efter slekt og vil kanskje komme til å streve slekt efter
slekt i årtier eller århundrer med å få geværer og soldater og kanoner
og panserskib vekk. Lærde menn har tenkt og skrevet; tingmenn fra mange
land har satt stevne og ført krig mot krigen; de har kjempet for fred
på jorden. De sier at krig sømmer sig for rå og ville folk og ikke for
menneskerså oplyste som vi er nu. De sier, at når vi nu dreper
hundretusen på åpen mark, så er det ikke stort bedre det enn når en
snes mennesker for 3—400 år siden gjorde op sin sak ved å stikke
hverandre ihjel på åpen gate. De sier at alle de milliarder som nu blir
brukt til kuler og krutt og panserskib og soldater, de måtte kunne
brukes til det som der var mere varig gagn i. De arbeider for at den
stund skal komme da alle land får en f dies lov som de bøier sig for,
likesom den enkelte borger i den enkelte stat. Det er jo så mange ting
de forskjellige lands regjeringer er blitt enige om ved sine
sammenkomster: om verdenspost, om jernbaner, om telegraf, om
Suezkanalen, om fengselsvesen, om sundhet og sykdom: hvad der kan
gjøres for den ene og mot den andre; om eiendomsretten for dem som har
skrevet bøker, og mangfoldige andre ting. Ja disse forskjellige
regjeringer har kontor sammen så å si både til det ene og til det
andre; et slikt kontor er der i Brussel for tollen, i Bern for
verdensposten, i Kjø-benhavn for havforskningen. De forskjellige
regjeringer har holdt møter efter en krig for å tale om hvorledes alt
skulde ordnes; et slikt møte var Berlin-kongressen, som vi nettop har
nevnt; men de har også holdt møter for at der ikke skal bli krig. Et
slikt møte var møtet i Algeciras. Skulde de da ikke alle kunne forlike
sig, de som kom i strid, på den måten at andre dømte mellem dem? Det
kan jo la sig gjøre, sier fredsvennene med rette. Det er gjort; i tyve
år (1881— 1900) over hundre ganger, og det er gjort mange ganger før
den tid også. Ikke bare i mindre saker, men også i større. Det var en
stor sak, Alabamasaken, imellem de Forente Stater og England. Under
borgerkrigen i disse stater hadde sydstatene i England rustet
kaperskib, og blandt disse hadde Alabama gjort mest fortred. Efter
krigen sa den amerikanske regjering til England at England, som var en
nøitral makt, ikke hadde lov til å utruste slike skib. Det så alvorlig
ut. Men de to makter blev enige om en voldgiftsrett. Og England blev
dømt til å betale 63 mill. mark til de Forente Sta-ter. Når voldgift
kunde velges i en så alvorlig strid, sier fredsvennene, måtte det vel
kunne brukes oftere, ja alltid.

Møtet i Haag. Den 24de august 1898 sendte den russiske utenriksminister
grev Murawiew en skrivelse til alle fremmede gesandter i St.
Petersburg. I denne skrivelsen stod der: «Å holde freden oppe og få
rustningene ned, det er et mål som alle lands regjeringer må sikte på.
I fredens navn har store stater sluttet mektige forbund. For å verge
freden har de økt hær og flåte. Men det er ikke naturlig at pengene
skal brukes slik. Hundrer av millioner blir brukt til fryktelige
ødeleggelsesmaskiner, som idag gjelder for det beste vi-denskapen kan
skape, og som imorgen dømmes å være unyttige — for nu er der opdaget
noe annet som er bedre.

Å sette grensen for disse uophørlige rustninger og søke midler mot den
ulykke som truer hele verden — høiere plikt har ingen stat. Derfor har
Hans Majestet befalt mig at jeg for alle de regjeringer som har
utsendinger ved det keiserlige hoff, skal foreslå et møte som kan
granske dette alvorlige spørsmål.»

Den 18de mai 1899 møttes utsendinger fra 26 stater i Haag, ikke mindre
enn 138 personer; ikke bare gesandter, men også krigskyndige og
rettskyndige menn. Russland foreslo at troppenes styrke og
krigsutgiftene ikke skulde for-økes i de næste 5 år for hærens
vedkommende og i de næste 3 år for flåtens. Men ingen vilde gå med på
dette forslag. Møtet kom ikke lenger enn til å uttale at rustningene
trykte den hele menneskehet, og at det var høist ønskelig at de blev
innskrenket.

Men på et annet punkt kom de langt. Det blev bestemt at der skulde
oprettes en voldgiftsdomstd. Enhver stat som var med på møtet, skulde
velge for seks år ad gangen inntil fire medlemmer, og blandt alle disse
kunde da igjen de stater velge som var i strid og vilde ha voldgift. Og
efter dette møtet i Haag er en hel mengde spørsmål blitt avgjort ved
voldgift, noen ved Haagerdomstolen — mange på annen måte, ikke mindre
enn 147. Nytt stort fredsmøte i Haag ersiden holdt av utsendinger fra
alle land, og nye møter vil bli holdt frem gjennem tidene. Og i disse
siste år er land efter land blitt enig om at de skal avgjøre en hel'
mengde ting ved Haagerdomstolen, om strid skulde opstå; ja enkelte land
har lovt hverandre å gå til Haag med alle ting. Her har Danmark gått i
spissen.

Det er en god begynnelse alt dette. Krigen er ikke hermed avskaffet.
Den menneskelige tanke ruster langsomt; de nye veier er ikke straks
benveier. I hundrer av år famlet sjømenn sig frem før de fant veien til
India; tusener av år gikk med til å sette dampmaskinen ordentlig i
gang, så der kan saktens gå århundrer før krigsmaskinene blir stanset.
Men alt det som nu årene fremover vil bli kjent og dømt ved domstolen i
Haag, det vil kanskje htt efter litt bygge op en skreven lov for alle
land om all strid. Og da vil fredspalasset i Haag, som nu bygges av
Carnegie, hvor hvert land sender sin gave, og hvor Norge har sendt sin
granitt, bh et av de skjønneste minnesmerker i menneskehetens historie.

Fredens seire*.

Efter krigen i 1870 fikk Europa fred en god stund, det vil si, der var
nok krig, men ingen krig mellem de europeiske stormakter; ingen krig
som rammet hele verdensdelen så å si. Og under denne fred vokste
folkene, og arbeidet vokste med dem. Og store ting blev utrettet. Vi
kan kalle det fredens seire. Sveriges folk vokste fra 1870—1900 med
næsten en million mennesker. Italia med 6 millioner, Stor-Britannia med
10, Tyskland med 20. Og enda vandret hundre tusener ut fra de
europeiske landene, især til Nord-Amerika. Her vokste folkemengden i de
Forente Stater fra 38 mill. til 76. Den er nu 100 millioner.

Og med folkemengden vokste fabrikkenes tall og kjøpmennenes. Svenske
fabrikker kunde i 1870 levere for 80 millioner kroner; i 1900 leverte
de for mer enn 800. Innførselen steg fra 140 millioner til 525,
utførselen fra 150 til 390. I de store landene var summene svimlende.

* Dette og det følgende stykke er skrevet i 1920.Varene kom fortere
frem, menneskene kom hverandre nærmere. Jorden blev likesom mindre.
Jernbanene blev flere og lengere; jernveislinjen, når vi legger alle
jernbaner sammen, blev fordoblet mange ganger i Europa, i Amerika; i de
andre verdensdelene. Vi har nu sammenhengende jernbane mellem Lissabon
ute ved Atlanterhavet og Uralbergene ved Europas østgrense. Derfra går
den sibiriske jernbane til Stillehavet. Den er 6000 kilometer lang. Vi
har Stillehavsbaner tvers over Nord-Amerika, gjennem Kanada og gjennem
de Forente Stater. En jernbane fra Kapp til Kairo er ikke bare
påbegynt, men store stykker er ferdige. Den banen blir kanskje fortsatt
til Kalkutta. Tyskerne bygde jernbaner i Lille-Asia og drømte om en
bane fra Berlin til Bagdad.

Jernbaneingeniøren har ikke stoppet op for noen ting. Han har bygd bro
over dalen, bort sig inn i fjellet, om vannet fosset frem og berget
trykket på så tømmertaket brast. Han har bygd ved ekvator, høit til
fjells, snart i plaskregn, så bekkene blev til rivende strømmer, snart
i snestorm. Han har hegnet sin bane mot sneskred og stenskred. Så høit
har han bygd at de som reiser med toget får åndenød, hjerte-banking,
susing for ørene, faller i avmakt.

Vi kan sikkert stole på at han ikke vil gi sig før der er bygd jernbane
i Sibiria, mot nordøst til Behringsstredet, og før han har lagt tunnel
over dette sund til Alaska. Så blev det sammenheng mellem Europa, Asia
og Amerika, og man kunde komme fra Paris til New York i jernbanevogn.
Veien blir ikke lett. Han skal gjennem de uhyre myrene i Nord-Sibirias
tundra, han skal gjennem det koldeste sted på jorden, hvor termometret
om vinteren går ned til -f- 70° Celsius; han skal over fjell hvor
klimaet er så forferdelig, at man den største del av året slett ikke
kan komme frem. Alle beregninger er gjort til en slik jernbane; pengene
ligger ferdige så å si, den kommer nok.

Store tunneler er sprengt gjennem fjellene. St. Gotthards-tunnelen var
den første. Simplontunnelen er størst. Dener næsten 2 mil. I de seneste
år er det her hjemme i Norge sprengt vei på høifjellet. Det er mellem
Kristiania og Bergen. Det er også et godt stykke arbeide. Det er
Gravhals-tunnelen.

Der er bygd kanaler. Tyskerne bygde Kielerkanalen, som forener
Nordsjøen og Østersjøen. Nu slipper de mange han-delsskibene å gå den
farefulle vei rundt Skagen. Store krigsskib løper i få timer gjennem
den brede kanal fra hav til hav. Amerikanerne har bygd Panamakanalen,
engelskmennene Manchesterkanalen. Den har en bro gjennem luften som kan
dreies som en almindelig svingbro.

Alle havets veier blev så uendelig kortere. Kolumbus brukte 36 dager på
sin reise fra de Kanariske Øer til Vest-india. Nu brukte tyske og
engelske kjempedampskib fra Irland til Amerika bare 5 dager. Hver dag
gikk det hundrer av dampskib mellem den britiske kanal og de
nordamerikanske byer. Prektige passasjerbåter seilte langs Afrika til
Kapp, fra Afrika til Australia og Stillehavet, fra Japan til de Forente
Stater. Nu kunde en reise fra London til Kappstaden, fra Kappstaden til
Ny-Zeeland, fra Ny-Zeeland til Magaljan-stredet, derfra til Rio de
Janeiro og derfra til London igjen på det samme skib. Og denne
jordomseiling tok ikke mer enn 88 dager. Men veien kunde gjøres enda
kortere. Dristige menn gjorde jorden ennu mindre. Menneskene lærte å
flyve. De gjorde sig ikke alene jorden underdanig, men også luften.
Elektrisiteten jog sine bølger avsted med bud; tvang luftens kvelstoff
til å bringe marken grøde. De millioner av fiender som luften gjemmer
lærte man å felle. Marconi opfant den tråcHøse telegraf. Pasteur seiret
over bakteriene. Birkeland og Sam Eyde hentet fra luften gjødning til
akeren.

Nu kunde fartøiet seile med telegraf i mastetoppen, og store
oseandampere for ikke lenger i måneder over havet uten å vite hvad som
skjedde på det faste land. Den trådløse fortalte det, og passasjerene
fulgte med hver dag i avisen som blev trykt ombord. Det som en norsk
sjømann nedenfor beretter, det kan skje når som helst. Han kom fra
Ame-rika med «Mauritania», et av de største skibene i England. «En
dag», sier han, «leste jeg i vår lille avis trådløst telegram fra et
fartøi som var i nød. «To båter har vi sendt ut,» stod det i
telegrammet; «dene ene greier sig nok. Den andre er vi redd for. Se
efter den og frels den.» Næste natt stanset «Mauritania» midt ute på
havet. Jeg sprang op på dekket. Der så jeg et fremmed mannskap stige om
bord: Mannskapet fra båten som det stod om i avisen, og som nu var
berget. Officeren fra det fremmede skib gikk op på kom-mandobroen og
hilste på «Mauritania»s chef. «Det gleder mig å se Dem,» sa chefen
stillferdig — som om intet merkelig var hendt, og rakte ham sin hånd.
«I like måte,» sa den fremmede likeså stillferdig og tok den. («I am
glad to see you.» — «So am I.»)»

Bakteriene er sopper, yrende små planter som lever overalt, i jord, i
luft, i mark. Vi kan ikke trekke pusten uten at vi innånder dem. De
trenger inn i legemet både på dyr og mennesker og gjør dem syke:
Kolera, tæring, difteri, tyfus og mange andre sykdommer kommer av
bakterier. Bakterier var det som drepte soldaten når han nettop mente
at kirurgens kniv hadde frelst ham. De hadde fylt hospitalenes luft og
forpestet den. De hadde ligget på kniven, på lægens hånd. Takket være
franskmannen Pasteur, som studerte dem til bunns, og Lister, den
berømte engelske læge, gjør de det ikke lenger. Doktoren vasker sine
instrumenter, sine hender og sine armer i en væske som er gift for
bakteriene.

Men sammenhengen mellem luft og gjødning er den: luften består av
surstoff og kvelstoff, og i gjødningen er kvel-stoffet noe av det
viktigste, især når det er blitt til salpeter. Og det er blitt det på
Notodden, Norgesalpeteren kalles den. Det navn har den fått fordi det
er norske menn som har funnet ut hvordan man skal gå frem.

Det er noen få av arbeidets menn og deres seire som vi her har nevnt.
Mange, mange fler kunde nevnes, og enda flere var det blitt i dette
øieblikk, hvis verdenskrigen ikke hadde kommet.Verdenskrigen.

Men det viste sig snart at ennu var menneskene mer forberedt på krig
enn på fred. Der var for meget brandstoff her og der.

Frankrike kunde aldri glemme at det hadde tapt Elsass-Lothringen;
Balkanhalvøen var villig til krig så å si når som helst, og Østerrike
og Russland paste npie på hverandre der nede, så ikke den ene fikk mer
å si over halvøen enn den andre.

Gang på gang så det ut som gnistene skulde flamme op, først i en
fremmed verdensdel, så på Balkanhalvøen. Om Marokko har vi fortalt før.
I 1912 så det ut til krig på Balkan. Serbia vilde ha kyst ved
Adriaterhavet. Det vilde Østerrike ikke gå med på. «Serbia ved havet,»
sa de, «blir det samme som Russland ved havet.» Serberne var slaver og
Russlands venner. Russiske orlogsskib i serbiske havner tett op til sin
egen grense, det syn skulde Østerrike nok frabe sig. Og Serbia fikk
ingen kyst; men de fikk noe annet, og der blev ingen krig. Begge ganger
blev gnisten slukket.

Men folkene de rustet og rustet og slo sig sammen; ingen vilde gjerne
stå alene på stormens dag. Tyskland og Østerrike slo sig sammen —
Frankrike og Russland. Men til Tyskland og Østerrike sluttet Italia sig
(Tremaktsforbundet). Det vilde ikke være med Frankrike. Frankrike hadde
tatt Tunis, og dette landet syntes Italia at det skulde ha. England
stod en tid alene, og det var stolt av sin «ensomhet», det trengte ikke
noen hjelp. Det var tanken på Tyskland, frykten for et tysk anfall, som
gjorde at det opgav ensomheten og glemte gammelt nag, og sluttet
vennskap med Frankrike og Russ-

Rolfscn: Fortellinger av verdenshistorien

16land. Man har kalt vennskapet mellem disse maktene for Ententen.

Således var stillingen i Europa da verdenskrigen kom.

Den kom fra det urolige hjørne. På Balkanhalvøen ligger et landskap som
heter Bosnia. Dette landet hadde før hørt til Tyrkiiet; nu hørte det
til Østerrike. Men det var folk av serbisk ætt og serbisk mål som bodde
der. Derfor mente serberne at Bosnia burde høre til Serbia. Hemmelige
foreninger arbeidet for dette, og dem kjente den serbiske regjering vel
til og hjalp dem — mente Østerrike. Men det så ikke ut til at dette
hemmelige arbeidet vilde nytte noe; for alle visste at den mann som
skulde følge efter den gamle østerrikske keiser, var en kraftig mann
som vilde holde sitt rike sammen og ikke slippe noe av det. Den 28de
juni 1914 blev denne mann, Østerrikes tronfølger, myrdet ved et
bombeattentat på åpen gate i Sarajevo, hovedstad i Bosnia. Det var et
ungt menneske som hadde utført mordet, men det var nok andre som stod
bak. Og de bodde i Serbia. Og i Serbia var der glede. Så mente
Østerrike. Og krevde opresning, så stor at det var umulig for et
selvstendig land å gå inn på det alt sammen. Og så erklærte Østerrike
Serbia krig. Den 28de juli 1914. En sneball som måtte bli en lavine.
Tyskland stod jo sammen med Østerrike. Russland, slavernes land,
slavernes beskytter, slavernes herre, måtte naturligvis hjelpe Serbia.
Frankrike og England var i forbund med Russland. Italia gikk ikke med
noen av partene fra først av. Det var avtalen i tre-maktsforbundet, at
de skulde hjelpe hverandre, hvis noen av dem blev angrepet. Og det var
ikke skjedd, mente Italia. Siden sluttet det sig til Ententen.

Krigen begynte den 2nen august. Det blev en verdenskrig i mer enn én
forstand: Først fordi det ene land efter det andre blev med i krigen.
På den ene side Tyskland, Østerrike, Tyrkiet, Bulgaria. På den andre
siden Russland, Serbia, Frankrike, Belgia, Stor-Britannia, Italia,
Portugal, Rumenia, Grekenland; i Asia Japan; i Amerika fra april 1917
de Forente Stater. Og dernæst fordi der blev kjempet i alle
verdensland: På Vestfronten: Tyskland mot Belgia, Frankrike og
Stor-Britannia; på Østfronten: Russland mot Tyskland og
Østerrike-Ungarn; på Balkanhalvøen: Serbia mot Østerrike og senere
tillike mot Bulgaria; i passene i Alpene og på den nord-itahenske
slette: italienerne mot østerrikerne. Men også i andre verdensdeler: i
Afrika engelske tropper mot de tyske; i Asia tok Japan den stump land
som tyskerne hadde forpaktet, og i vest kjempet engelskmennene med
tyrkerne i tyrkisk Asia. På havet var det ikke mange åpne kamper. Den
tyske flåte holdt sig mest inne; som ørnen hadde de veldige engelske
orlogsfartøier jagd de tyske handelsskibene i havn. Men den tyske
undervannsbåt dukket uavlatelig op fra havets dyp mot de fiendtlige
skibene, eier skib som seilte til og fra fiendtlige land.

Tyskerne var best forberedt. Gå på straks og bli ferdig: rykke inn i
Frankrike, ta Paris, slutte fred med franskmennene, og siden slå
russerne og englenderne, det var tanken. Men hvad vei? Den korteste
gikk over den franske grense. Men den korteste var ikke den hurtigste.
For like ved grensen, på den andre siden, lå sterke franske festninger.
Gjennem Belgia vilde det gå lettere. Men Belgia hadde fått det løftet
av alle de europeiske stormaktene at det alltid skulde få være utenfor
krig. Det fikk ikke hjelpe. Den 2nen august krevde den tyske
rikskansler Bethmann-Hollweg fri gjennemmarsj gj.ennem Belgia. Belgia
nektet. England nektet også. Tyskland brydde sig ikke om noen av dem.
Så fikk de krig med dem begge. Men de hadde forspranget, og de nyttet
det. De marsjerte gjennem Belgia tross motstand fra belgiere og
englendere og gjennem det nordøstlige Frankrike. De hadde ikke langt
igjen til Paris. Da blev de stanset ved Marne av general Joffre. Det
var i september 1914. Paris var reddet. Men tyskerne stod i Frankrike.
Og blev stående der i fire år. De stod i skyttergraver begge de
fiendtlige hærene og bombarderte hverandre. Ingen store marsjer, ingen
store seiervinninger på noen kant, ingen bevegelseskrig, som det
heter.' Og disse skytter-graver nådde til slutt fra havet til den
sveitsiske grense. Dette var på vestfronten. Om østfronten skal vi her
bare fortelle at russerne trengte inn i Øst-Prøissen, men at den
berømte tyske general Hindenburg vant over dem og jog dem tilbake langt
inn i deres eget land. I det hele var tyskerne lenge de sterkeste til
lands. Men over havet rådde England, og i det lange løp blev overmakten
for stor på En-tentens side. Alle de millioner menneskeliv som blev
ofret, tyskernes heltemot, hårdhet, dyktighet, det monte ikke. Det
monte ikke at de i begynnelsen av 1917 erklærte har vene om England,
Frankrike og Italia for krigsområde, så at alle skib, både krigførende
og nøitrale, som var på vei til eller fra disse landene, blev senket
uten varsel. Det monte ikke; det økte bare overmakten. Et par måneder
efter erklærte et av disse nøitrale landene, det mektigste, det
farligste, de Forente Stater i Amerika, Tyskland krig. Det monte ikke
at russerne samme år led et knusende nederlag, og at de mistet en rekke
land ved en fred i Brest-Litovsk mars 1918. Det monte heller ikke at
centralmaktene kort efter samlet all sin kraft. Nu skulde den
avgjørende kamp stå, den som skulde slutte krigen. Frankrike og Italia
skulde slås ned. Men Tysklands forbundsfeller, som aldri hadde dugd
meget, var nu til ingen hjelp. De gav tapt, og inne i det tyske riket
selv hadde folket altfor lenge sultet og savnet og håpet forgjeves. Og
i Frankrike stod amerikanerne. De hadde ikke meget ferdig da de
begynte: ingen nevneverdig hær, ikke skib til å føre millioner over.
Men midler hadde dette grunn-rike folk, og vilje til å bruke dem. De
var ætlinger av nybyggere, de bygde et skib hver dag, heter det. De
bygde i ett år likeså meget som hele den svenske handelsflåten.
Kanoner, krutt, kuler og kulesprøiter, tusener av automobiler, hundrer
av flyvemaskiner veltet ustanselig ut fra deres fabrikker. De reiste en
hær, og de fikle den satt over — i stillhet, kan en næsten si. Under
vern av krigsskib gikk de store transportfartøiene over Atlanterhavet.
Undervannsbåtene kunde ikke komme til. Og nu stod altså de amerikanske
sol-datene på fransk grunn. Nu kunde endelig Foch, den franske general
som var øverstkommanderende over alle Enten-tens tropper, ikke bare
vike, ikke bare stå, men rykke frem. Et par måneder efter hadde han
vunnet. Den engelske statsminister Lloyd George og den franske
statsminister Clemen-ceau hadde i krigens siste fryktelige tid svart
når man spurte dem i parlament og deputertkammer om deres program, — de
hadde svart med disse ord: «Vårt program er å seire.» Nu hadde de holdt
det.

Her har vi ikke kunnet fortelle mer enn med få ord om krigens gang. Vi
skal heller ikke fortelle omstendelig om dens redsler. 12 millioner
mennesker blev drept, er det sagt. Mange blev lemlestet eller blinde
eller sinnssvake eller udyk-tige til arbeide i hvert fall. Og vi som
bare har lest om krigen hver dag, vi glemmer den ikke. Over hele
verden, hvor det fantes en avis og et menneske som kunde lese den, blev
krigens vederstyggelighet hver dag innprentet. Vi leste om de uhyre
mannefall, om tusener og ti tusener av unge menn, ganske unge menn,
rene gutter, som drog ut med håp og med sang — til en sikker død. De
var officerer, de måtte frem i første linje. Om de tyske gassbomber som
formørket luften og forgiftet den. Om flammekastere som slynget ut den
etsende ild der åt sig gjennem klær og kjøtt hele kroppen igjennem. Om
kanoner med 12 mils mål. Om de engelske «tanks», de vandrende
festninger, om franskmennenes sorte soldater uten barmhjertighet, om
kampene oppe i luften mellem flyvemaskinene, om bombardementet av åpne
byer. Om hungersnøden og underernæringen i Tyskland, hvor små barn
tørstet sig fordervet og blev til byttinger, og de voksne blev magre og
maktløse. Om undervannsbåtene som skjøt vergeløse sldb i senk, og som
hver dag lurte på de kjekke sjømenn fra nøitrale land som gikk sin rute
og paste sitt skib likeså rolig som i den dypeste fred. —

Men der var et navn som også stod å lese så å si hver dag og i hver
avis. Og dette navn gav alltid likesom et lysglimt av håp om at
redslene skulde få ende. Det var Wilsonsnavn, presidenten i Amerikas
Forente Stater. For med det navn fulgte tanken på fred. I januar 1917
sa Wilson til de Forente Staters senat hvad han mente om freden. Det
måtte være en fred som satte alle folkeslag i stand til å leve fritt og
slik som de selv bestemte. Og en fred som kunde få folkene til å slutte
sig sammen så den blev begynnelsen til en virkelig verdensfred. Et år
efter, da de Forente Stater alt en god stund hadde vært med i krigen
uten at deres soldater ennu hadde nådd frem, talte Wilson atter om fred
— denne gang til statenes kongress. Han samlet sin mening i 14 punkter.
Han sa at Elsass-Lothringen måtte Frankrike få tilbake, og at Tyskland
måtte betale skadeserstatning. Men ellers var de nokså måteholdne disse
Wilsons berømte punkter. Tyskland vilde ikke gå med på dem den gang.
Men da det var kommet så langt at det ikke orket mer, gikk den tyske
regjering til Wilson og bad om våbenstilstand og minte om hvad han før
hadde sagt. Den vilde gå inn på det alt sammen Men alt sammen var ikke
nok nu. Nu var Wilson blitt hårdere. Nu var det kommet blod imellem.
Amerikanske borgere hadde vært med, og hatet i Ententens andre land,
som hadde vært med hele tiden, var blitt hetere for hvert år. Nu var de
14 punktene ikke nok; nu var det på nåde og unåde. Ingen våbenstilstand
vilde Wilson skaffe på andre vilkår. Dem vilde den tyske armékommando
ikke ta imot. Men det tyske folk orket ikke lenger. Heller en
redselsfull slutning enn en redsel som aldri slutter, tenkte nok de
fleste. I november brøt det ut revolusjon i Tyskland. Regjeringen gikk
av, keiseren flyktet og nedla kronen, alle tyske stater blev
republikker. Der kom en regjering som for størstedelen bestod av
sosialdemokrater. Denne regjering gikk inn på vå-benstilstanden,
således som Wilson krevde det. Og den 11te november 1918 sluttet
verdenskrigen. Men først i 1919 blev der fred. Vilkårene fyller en hel
bok. Den første del' av denne boken handler om Nasjonenes forbund, en
forening som skal fremme samarbeide mellem folkene og fred og
sikkerhet. Så kommer fortegnelsen, kan vi gjerne si, over det som
Tysk-land skal miste: Elsass-Lothringen går tilbake til Frankrike.
Polen, som blev tatt av tyskerne under verdenskrigen, blir et
selvstendig rike og får igjen det Prøissen tok ved Polens delinger. I
andre deler av Tyskland skal det stemmes om til hvilket land landskapet
skal høre. Der er alt stemt i Slesvig. Den nordlige del blir dansk.
Tyskland taper sine kolonier, det skal betale mangfoldige milliarder*;
flåte får de ikke holde. Hæren blir ikke mer enn 100 000 mann eller 150
000.

Tyskland er i øieblikket fullstendig knekt. Det er ikke nok å si at det
ingen stormakt er; det er ingen makt, det er ikke et selvstendig land,
det lever på seierherrenes nåde. Det er utpint av krig og ulykker, har
mistet arbeidslysten og har ikke nok å leve av, heller ikke nok å
arbeide med uten de får det fra sine fiender. Men tyskerne er et
gammelt og sterkt og oplyst folk, et av de mest arbeidsomme i verden.
Får de først midler, så får de nok mot og muskler igjen. Enda verre enn
Tyskland er det gått Østerrike. Det gamle store rike er ikke mer.
Navnet bæres nu av en liten republikk som består av de egentlig tyske
landene i det gamle keiserrike. Et stykke av dette rike har Italia
fått. Bøhmen og Måhren og de slaviske landene i nord er blitt en
republikk som kalles Tsjeko-Slovakiet. At der er tyskere, mange tyskere
i denne slaviske stat, har seierherrene ikke brydd sig om. Ungarn er en
selvstendig republikk, men Rumenia har fått en god del ungarsk land.
Bosnia og Herzegovina og andre østerrikske områder hvor der bor slaver,
er forent med Serbia og Monte-inegro til et sydslavisk rike.

Russland, det store kjemperiket, er lemlestet på mange måter og av
mange grunner. To ganger har der vært revolusjon i dette land, — først
i 1917; da måtte keiseren frasi sig tronen. Så i 1918; da kom
bolsjevikene til makten. Det er et arbeiderparti, som krever at
arbeidernes råd skal styre*, og at staten skal eie alle ting, alle
fabrikker, alle gruber, alle hus. Men å holde sammen den russiske stat
til et eneste mektig rike, som det var før, det har bolsjevikene ikke
mak-

* Hvor mange er ennu ikke bestemt; det blir nok minst 100.tet, og ikke
villet, kan man si. Det var dem som sluttet freden i Brest-Litovsk.

Russland har tapt Polen, Litauen, Letland og Estland, som er blitt
selvstendige republikker. Finnland er også blitt selvstendig. Ukraine
står for sig selv og hører ikke under bolsjevikene. Sibiria heller
ikke. Men verdensfreden er altså kommet. Freden mellem statene og deres
regjeringer. Og Nasjonenes forbund skulde jo på en måte svare til det
som mange forstandige menn hadde drømt om før krigen begynte: at nemlig
folkene skulde være som de enkelte borgere i den enkelte stat, som ikke
får lov til å gjøre op sin sak ved å stikke hverandre ihjel på åpen
gate. De må bøie sig for loven. Om Nasjonenes forbund vil1 utrette
dette, kan ingen si. Ennu er det bare seierherrene som sitter med
makten i dette forbund, og enkelte andre land er med, men de er for små
til å få noen makt, Sverige og Norge f. eks. Ennu blaffer flammer op
hist og her efter verdenskrigen som efter en ildebrand hvor det ulmer i
grunnen lenge efter. Og ett er sikkert: er der enn kommet fred mellem
regjeringene og kanskje fred mellem folkene, så er det ikke fred på
jorden. Uro er det i mange land, og nu er uroen inne i landet selv. Nu
er det de enkelte borgere som ligger i strid med hverandre. De enkelte
stender, arbeidere og arbeidsgivere, som ikke alle er like lystne efter
å følge loven. Og fred blir det ikke før det blir rettferdighet og før
stendene finner sin rette plass uten overmålet for noen. Før denne
arbeidsro er kommet, kan vi ikke vente en ny tid med nye fredens og
arbeidets seire.Oversikt.

